ישיבת מליאה, כנסת 25, פרוטוקול מספר 126, 2023-12-13 00:00

אמיר אוחנה: חברי הכנסת, בוקר טוב

אמיר אוחנה:  אני פותח את ישיבת הכנסת היום, יום רביעי, א' בטבת התשפ"ד, 13 בדצמבר 2023

אמיר אוחנה:       בטרם נתחיל בסדר-היום, אדוני השר, יש חוב שלקחתי על עצמי ואני מבקש לקיים אותו בישיבת המליאה הזאת – חוב לאב שכול ולמשפחה שכולה

אמיר אוחנה:  סמל ראשון עמית בונצל, זכרו לברכה, הקדיש את כל-כולו למען עם ישראל בחייו ובמותו

אמיר אוחנה:  כבר בגיל 16 החל עמית להתאמן, יצא לכל הגיבושים, ולא ויתר עד שמצא את מקומו בסיירת הצנחנים

אמיר אוחנה:  הוא נלחם בעוז ב-7 באוקטובר, ונלחם בעוז מאז ועד שנפל בקרבות בעזה

אמיר אוחנה:       גם בחייו וגם בנופלו עמית הציל חיים

אמיר אוחנה:  הוא הספיק לחתום על כרטיס אדי לתרומת איברים

אמיר אוחנה:  בפיהם של הוריו, נועה ואיציק בונצל, יש בקשה שהשמיעו בפניי ובפני רבים ממנחמיהם, כל כך צנועה וכל כך מתאימה לאופי של עמית – די לרעל, די לארס, די לשנאה בינינו

אמיר אוחנה:  הדברים של איציק עוצמתיים וחשובים, וראוי שנהרהר בהם כולנו, דברים שיצאו מהלב ונכנסו היישר לתוך הלב

אמיר אוחנה:  הלוואי ונמצא כולנו דרך חדשה להמשיך את החיים המשותפים כאן, לא בלי מחלוקות, אך כן – בלי שנאה, בלי הרבה מהדברים שהיו כאן לפני 7 באוקטובר

אמיר אוחנה:       עמית בונצל, זכרו לברכה, גיבור ישראל, תודה שהיית, תודה שנלחמת, תודה שנתת את כולך למען העם והמדינה

אמיר אוחנה:  הלוואי ונהיה ראויים לכך

אמיר אוחנה:  משפחה בונצל, תודה שגידלתם גיבור שגם בחייו וגם אחרי לכתו מוסיף להציל חיים ולהוות השראה לכולנו

אמיר אוחנה:       נברך את כל חיילי צה"ל ואנשי כוחות הביטחון שיצליחו במשימתם הקדושה וישובו בשלום לבתיהם

אמיר אוחנה:  ננחם מכאן את משפחות כל 442 גיבורינו החללים שנפלו, המשפחות השכולות, ובהן גם החללים שנוספו הלילה: סא"ל תומר גרינברג, רס"ן רועי מלדסי, רס"ן משה אברהם בר-און, סמל אחיה דסקל, סרן ליאל חיו, רס"ן בן שלי, רס"ל רום הכט, סמ"ר אוריה יעקב, השם ייקום דמם

אמיר אוחנה:  נאחל איחולי החלמה מהירה לפצועים

אמיר אוחנה:  יהי זכרם של עמית ושל כל הנופלים ברוך

אמיר אוחנה: הודעה למזכיר הכנסת

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      לקריאה השנייה ולקריאה השלישית: הצעת חוק-יסוד: משק המדינה (תיקון מס' 14) – שהחזירה ועדת הכספים; הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023, שהחזירה ועדת הכספים; הצעת חוק תקציב נוסף לשנת הכספים 2023, התשפ"ד–2023, שהחזירה ועדת הכספים

דן מרזוק:      מסקנות הוועדה לביטחון לאומי בעקבות דיון מהיר בהצעתם של חברי הכנסת מירב בן ארי, עופר כסיף, שרון ניר, יונתן מישרקי, פנינה תמנו ואפרת רייטן מרום בנושא: חלוקת הנשק ללא מעורבות של משרד הרווחה והביטחון החברתי עלולה להחריף את האלימות בתוך המשפחה

דן מרזוק:       הודעות שר האוצר על מסקנות ועדת החינוך, התרבות והספורט בעקבות דיון מהיר בהצעתם של חברי הכנסת חוה אתי עטייה, יוסף עטאונה, זאב אלקין, אימאן ח'טיב יאסין ומשה טור פז בנושא: הגנה על זכויות הסטודנט ושכר לימוד בשל שביתות של סגל אקדמי או מקצועי באוניברסיטאות; על מסקנות ועדת הפנים והגנת הסביבה בעקבות דיון מהיר בהצעתו של חבר הכנסת חנוך דב מלביצקי בנושא: ההליך התכנוני המוקדם על ידי עיריית טירה באזור החקלאי הפתוח; על מסקנות ועדת הכספים בעקבות דיון מהיר בהצעתם של חברי הכנסת אביחי אברהם בוארון, שמחה רוטמן וזאב אלקין בנושא: הונאות יבוא של הרש"פ, נזק של מיליארדים לישראל; על מסקנות ועדת הכלכלה בעקבות דיון מהיר בהצעתם של חברי הכנסת עופר כסיף, אברהם בצלאל, גלעד קריב, סימון דוידסון, משה רוט, מיכאל מרדכי ביטון וואליד אלהואשלה בנושא: התייקרות מחירי התחבורה הציבורית

דן מרזוק:      הודעת שר האוצר על מסקנות ועדת הפנים והגנת הסביבה בעקבות דיון בהצעה לסדר-היום של חבר הכנסת יאסר חוג'יראת בנושא: חסמי בנייה של רשות מקרקעי ישראל מונעת פיתוח המרחב הכפרי שבנגב ובגליל

דן מרזוק:      הודעת שר הרווחה והביטחון החברתי על מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אורנה ברביבאי, מיכאל מרדכי ביטון, גלעד קריב, יוסף עטאונה וואליד אלהואשלה בנושא: התמודדות הממשלה והשלטון המקומי עם המחסור בסייעות בגני הילדים

דן מרזוק:      הודעת שר הבריאות על מסקנות הוועדה המיוחדת לצמצום פערים חברתיים בפריפריה בעקבות דיון מהיר בהצעתם של חברי הכנסת יונתן מישרקי, משה רוט, יצחק קרויזר, אושר שקלים ורון כץ בנושא: מחדל חברתי: מאות קשישים מתים בבתיהם כשאיש לא יודע על כך בזמן אמת

דן מרזוק:      הודעת שר הבריאות על מסקנות ועדת הבריאות בעקבות דיון בהצעה לסדר-היום של חבר הכנסת אחמד טיבי בנושא: הצעת חוק פיקוח על מחירים, שיווק וסבסוד של מזון ללא גלוטן, התשפ"ג–2023, ושל חברת הכנסת אימאן ח'טיב יאסין בנושא: הצעת חוק סבסוד מוצרים ללא גלוטן, התשפ"ג–2023

אמיר אוחנה: תודה רבה למזכיר הכנסת

הצעת חוק-יסוד: [מס' מ/1661; דברי הכנסת, חוב' ב', ישיבה 107; נספחות

הצעת חוק-יסוד: ]   

הצעת חוק-יסוד:  << הצח >> הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023 << הצח >>  [מס' מ/1684; דברי הכנסת, חוב' ח', ישיבה 121; נספחות

הצעת חוק-יסוד: ]  

הצעת חוק-יסוד:  << הצח >> הצעת חוק תקציב נוסף לשנת הכספים 2023, התשפ"ד–2023 << הצח >>  [מס' מ/1687; דברי הכנסת, חוב' ח', ישיבה 123; נספחות

הצעת חוק-יסוד: ]   

אמיר אוחנה: על סדר-היום, רבותיי, דיון משולב בהצעת חוק-יסוד: משק המדינה (תיקון מס' 14), הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023, והצעת חוק תקציב נוסף לשנת הכספים 2023, התשפ"ד–2023

אמיר אוחנה:  הישיבה תתקיים בהתאם לסדרי הדיון המיוחדים שקבעה ועדת הכנסת

אמיר אוחנה:      אני מזמין את חבר הכנסת אליהו רביבו להציג את הצעות החוק בשם יושב-ראש ועדת הכספים

אמיר אוחנה:  בבקשה, אדוני

אליהו (אלי) רביבו: אדוני היושב-ראש, כבוד השר, חבריי חברי הכנסת, כנסת נכבדה, קמנו לבוקר קשה עם בשורות נוראיות מרצועת עזה, עוד בוקר נוראי

אליהו (אלי) רביבו:  בראשית דבריי, אני מבקש לשלוח את תנחומיי הכנים למשפחות ההרוגים, שהצטרפו למעגל השכול

אליהו (אלי) רביבו:  יהי שמם וזכרם של הנופלים הגיבורים ברוך

אמיר אוחנה: אמן

אליהו (אלי) רביבו: לא ניתן לנאום מעל במה זו בלי לחזור ולהזכיר את 135 אחינו ואחיותינו המוחזקים בשבי של ארגון טרור רצחני

אליהו (אלי) רביבו:  עלינו החובה לעשות הכול כדי שהם יחזרו לחיק משפחותיהם

אליהו (אלי) רביבו:       חשוב לי לומר, אדוני היושב-ראש, שקשה להתקדם וקשה לדבר על נושאים ולשאת נאומים אפילו בנושא תקציב, שאמור להשליך באופן ישיר על הצורך של מדינת ישראל להתקיים בצל ימי המלחמה, מבלי שנזכיר גם כן את כל אלפי הפצועים והפצועות, אשר חלקם נפצעו תוך כדי כך שהם נלחמו למען המולדת, ויישאו צלקות, הם ובני משפחותיהם, על גופם ועל נפשם

אליהו (אלי) רביבו:  אנחנו נילחם עד הניצחון, למען גיבורי ישראל וכלל אזרחיה

אליהו (אלי) רביבו:      אני מתכבד להביא בפני הכנסת לקריאה השנייה והשלישית את הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023, את הצעת חוק תקציב נוסף לשנת הכספים 2023, התשפ"ד–2023, וכן את הצעת חוק-יסוד: משק המדינה (תיקון מס' 14)

אליהו (אלי) רביבו:      אדוני היושב-ראש, 7 באוקטובר הוא יום שחור שייזכר לנצח בתולדותינו

אליהו (אלי) רביבו:  מדינת ישראל קיבלה דרישת שלום כואבת מההיסטוריה של העם היהודי, ואנחנו, כולנו כאן, כל אחד במילותיו שלו מבהיר שלא עוד

אליהו (אלי) רביבו:  מאז אותו היום גם סדרי העדיפויות הכלכליים של מדינת ישראל השתנו באופן משמעותי, ולפיכך לא היה מנוס מהגשת תקציב חדש לשנת 2023, כזה שיהיה מותאם למציאות החדשה שנכפתה עלינו

אליהו (אלי) רביבו:  בנוסף, כפי שדרשתי מאז תחילת המלחמה וכפי שהתחייב משרד האוצר בעקבות דרישתי, גם לא יהיה מנוס מהגשת תקציב חדש לשנת 2024, וארחיב על כך בהמשך

אליהו (אלי) רביבו:       משרד האוצר הציג לוועדת הכספים את מצבה הכלכלי של המדינה ערב המלחמה

אליהו (אלי) רביבו:  המצב היה יחסית טוב – האבטלה הייתה כמעט אפסית, האינפלציה במגמת ירידה, ונראה היה שפנינו לעבר צמיחה גבוהה מהתחזיות

אליהו (אלי) רביבו:  מצב זה אפשר למדינת ישראל, ועדיין מאפשר לה, להתמודד כלכלית עם הוצאות המלחמה, הביטחוניות והאזרחיות

אליהו (אלי) רביבו:  תקציב המדינה הוא תקציב אין ברירה

אליהו (אלי) רביבו:  חובת כולנו להתאחד ולהבין כי מציאות חיינו מאז פרוץ המלחמה הביאה ללוחות זמנים צפופים, וכי צורכי המשק מחייבים אותנו לנהוג באחריות

אליהו (אלי) רביבו:  בשל המלחמה נדרשה הממשלה להגדיל את מסגרת התקציב שנקבעה במאי לשנת 2023, וזאת כדי שניתן יהיה להוציא סכומים נוספים לצורכי הלחימה ולצרכים האזרחיים הנובעים ממנה, אשר לא ניתן היה לחזות בעת שהתקבל חוק התקציב שהעברנו לשנת הכספים 2023 כאמור

אליהו (אלי) רביבו:       הצעות החוק שלפנינו מטרתן להתמודד עם ההשלכות התקציביות הנובעות ממצב המלחמה כאמור

אליהו (אלי) רביבו:  חוק הפחתת הגירעון והגבלת ההוצאה התקציבית, התשנ"ב–1992, קובע את תקרת הגירעון כאחוז מהתוצר

אליהו (אלי) רביבו:  מוצע להגדיל את תקרת הגירעון לשנת 2023 ולקבוע כי בשנת 2023 לא יעלה שיעור הגירעון הכולל על 7

אליהו (אלי) רביבו: 7%, במקום שיעור של 2

אליהו (אלי) רביבו: 75% מהתוצר המקומי הגולמי

אליהו (אלי) רביבו:  כמו כן, מוצע בהצעת החוק להגדיל את ההוצאה הממשלתית המותרת לשנת 2023 בשיעור של 3

אליהו (אלי) רביבו: 75% לצורך מימון ההוצאות הדרושות לצרכים צבאיים, ובשיעור של 1

אליהו (אלי) רביבו: 95% לצורך מימון ההוצאות הדרושות לצרכים אזרחיים הנובעים במישרים ממצב הלחימה

אליהו (אלי) רביבו:  שיעורים אלה משקפים 17 מיליארד ש"ח ו-8

אליהו (אלי) רביבו: 8 מיליארד ש"ח, בהתאמה

אליהו (אלי) רביבו:  מוצע לקבוע כי הגידול בסכום ההוצאה הממשלתית לא יובא בחשבון לצורך חישוב ההוצאה הממשלתית בשנים הקרובות

אליהו (אלי) רביבו:      אדוני היושב-ראש, סעיף 3(ג) לחוק-יסוד: משק המדינה, קובע כי במקרה הצורך רשאית הממשלה להגיש בתוך שנת הכספים הצעת חוק תקציבית נוספת

אליהו (אלי) רביבו:  בהתאם לכך, ונוכח שינוי הנסיבות שמקורו במלחמה כאמור, המצריך תיקונים משמעותיים ברוב סעיפי התקציב, שינוי בתיעדוף הוצאות הממשלה והגדלת מסגרת ההוצאה הממשלתית, מוצע לראשונה לקבוע חוק תקציב נוסף לשנת 2023, שהוראותיו יובאו במקום הוראותיו של חוק התקציב שהעברנו לשנת הכספים 2023

אליהו (אלי) רביבו:      יחד עם התקציב המקורי, שאושר במאי לשנת 2023, תוקן גם חוק-יסוד: משק המדינה, ונקבע בו מנגנון התכנסות שיחול בשנה שבה הונח חוק התקציב במועד מוקדם משישה חודשים לפני תחילת שנת התקציב, לדוגמה במצב שבו ישנו תקציב דו-שנתי

אליהו (אלי) רביבו:  בהתאם לחוק-היסוד יוקצה תקציב התאמות אשר ישמש את הממשלה במעבר שבין שתי שנות התקציב

אליהו (אלי) רביבו:  לשנת 2024 נקבע תקציב התאמות בסכום של כ-2 מיליארד ש"ח

אליהו (אלי) רביבו:  כמו כן, נקבע בחוק-היסוד כי הממשלה, לפי הצעת שר האוצר, תגיש לכנסת בתקופה שבין 15 באוקטובר ל-1 בנובמבר דוח הפרשים, שהוא דוח מקצועי לעניין קיום או אי-קיום הפרש הוצאות או הפרש גירעון הצפויים בשנת התקציב, אשר יכלול את התחזיות המעודכנות לגבי שנת התקציב עצמה

אליהו (אלי) רביבו:       דוח ההפרשים לא הוגש על ידי הממשלה במועד שנקבע כאמור בחוק-יסוד: משק המדינה ועד היום, ועל כך אכן יש להצר

אליהו (אלי) רביבו:  במקום דוח ההפרשים הגישה הממשלה הצעת חוק, שמטרתה הייתה לדחות בהוראת שעה את המועד שנקבע להגשת דוח ההפרשים, ובהתאמה את המועדים שנקבעו בחוק-יסוד: משק המדינה להגשת תוכנית מאזנת לכיסוי ההפרשים ולביצוע תוכנית זו

אליהו (אלי) רביבו:  בנוסף, בהצעת החוק הציעה הממשלה לבטל את סמכותה של ועדת הכספים להציע שינויים בתוכנית להפחתת ההוצאה הממשלתית המותרת

אליהו (אלי) רביבו:       בדיון שהתקיים בוועדת הכספים הסבירו נציגי הממשלה כי נוכח חוסר הוודאות לגבי משך הלחימה והשפעותיה על המצב הכלכלי של המשק לא ניתן היה באותה עת להגיש דוח הפרשים שישקף תחזיות מעודכנות ביחס לשנת 2024, ולצערי אפילו דוח שהיה אמור להיות מונח גם אם לא הייתה פורצת המלחמה, לא הוגש כנדרש וכמבוקש

אליהו (אלי) רביבו:  חברי הוועדה סברו כי יש לקבל הבהרות לעניין אופן התמודדות הממשלה עם החריגות התקציביות הצפויות, בטרם יקודם הליך החקיקה לשינוי חוק-היסוד

אליהו (אלי) רביבו:       במהלך דיוני הוועדה הוחלט לשנות את הצעת החוק כך שייקבע בה מנגנון קבוע, שלפיו במצב שבו מתרחש אירוע חריג ובלתי צפוי שיש לו השלכה פיסקלית משמעותית המשפיעה במישרין על הנתונים שבבסיס דוח ההפרשים, ובשל סמיכות האירוע לא ניתן להגיש במועד שנקבע בחוק-היסוד דוח הפרשים הכולל נתונים מעודכנים כנדרש, הממשלה תהיה רשאית, לפי הצעת שר האוצר, באישור הכנסת, לאחר שקיבלה את המלצתה של ועדת הכספים, לדחות את המועד להגשת דוח ההפרשים ואת יתר המועדים שנקבעו בחוק-היסוד בהתאמה לתקופה אחת שלא תעלה על 50 ימים

אליהו (אלי) רביבו:  אני מודה מכאן לחברי הוועדה, אשר קיבלו את המלצתי זו

אליהו (אלי) רביבו:       אם החליטה הממשלה להביא הצעת חוק תקציב נוספת לשנת התקציב, הצעת החוק תונח על שולחן הכנסת 30 ימים לפחות לפני תום התקופה כאמור

אליהו (אלי) רביבו:      חבריי חברי הכנסת, התקציב החדש לשנת 2023 יעמוד על 636

אליהו (אלי) רביבו: 6 מיליארד ש"ח

אליהו (אלי) רביבו:  מדובר בתוספת של 25

אליהו (אלי) רביבו: 9 מיליארד והסטה של 3 מיליארד לצורכי המלחמה, ומתוכם 17 מיליארד להוצאות ביטחוניות, ימי מילואים והצטיידות; 6

אליהו (אלי) רביבו: 1 מיליארד ש"ח סיוע לנפגעים ולמפונים, שיקום במלונות, מסגרות חינוך חלופיות ומינהלת תקומה; 1

אליהו (אלי) רביבו: 8 מיליארד לתגבור מערכי הביטחון האזרחיים – משטרה, שב"ס, כיתות כוננות והצטיידות לרשויות מקומיות; 1

אליהו (אלי) רביבו: 8 מיליארד נוספים להלוואות בערבות המדינה, תמריצים לתעסוקה, סיוע לחקלאות ולמעונות היום, פיצוי מוסדות תרבות ועוד; מיליארד ש"ח למערכת הבריאות, למיגון בתי חולים ולמערך בריאות הנפש ולמטרות חשובות נוספות

אליהו (אלי) רביבו:      יש בתקציב החדש הרבה מאוד בשורות רבות, ובכל אופן, בימים שבהם אנו צופים סביבנו בקריסה של קונספציות רבות, הן בתחום הביטחוני, בתחום המדיני ובתחום הכלכלי, הגיע הזמן לשנות גם את הקונספציה סביב תקציב המדינה ותהליכי ההבניה שלו ושל עוד כמה בדרך

אליהו (אלי) רביבו:  מדינת ישראל הצליחה להוכיח שהיא יודעת לצאת ממשבר כלכלי ואף להיות הראשונה מבין מדינות המערב שעושה זאת בכמה מקרים, לדוגמה בעקבות המשבר הכלכלי שפקד את העולם בתקופת הקורונה

אליהו (אלי) רביבו:       עם זאת, נכון להיום, התהליכים להעברת התקציב הם תהליכים חולים

אליהו (אלי) רביבו:  לא יכול להיות שבעקבות התנגדויות תהליכיות ארוכות שנים של פקידי האוצר, חכמים ומוכשרים ככל שיהיו, תקציבים חשובים ומשמעותיים נקראים "כספים קואליציוניים", וכך הם נותרים מתחת לשולחן ומסומנים כפוליטיים עם ניחוח של לא לגיטימיים

אליהו (אלי) רביבו:  כספים שמקצה ממשלה נבחרת, אדוני היושב-ראש, למטרות ראויות בעיניה צריכים להיות – ונכון שיהיו – מונחים על השולחן בבסיס התקציב

אליהו (אלי) רביבו:  במקביל, ובמיוחד בעת הזו, על כספים לא חיוניים והכרחיים מספיק יש לוותר

אליהו (אלי) רביבו:  בדרך הזו, מצד אחד נחסוך כסף למדינה, ומצד שני נדאג באופן שוויוני לכלל המגזרים

אליהו (אלי) רביבו:  לפיכך הגיע הזמן לוותר על קונספציית הכספים הקואליציוניים

אליהו (אלי) רביבו:  אני דורש זאת במפגיע במשך תקופה ארוכה, ואני שמח שהקריאה הזאת קורמת עור וגידים ומקבלת גיבוי מכלל סיעות הבית

אליהו (אלי) רביבו:      בשנת תקציב התקציב הבאה, 2024, עלינו לומר באופן ברור: או לבסיס התקציב או לפח

אליהו (אלי) רביבו:  פשוט ולא מתחכם

אליהו (אלי) רביבו:  אסור לנו לסמן לדוגמה את זק"א, את הגרעינים התורניים, את המשכורות למורים, את המכינות, את ביטחון היישובים ביהודה ושומרון ויעדים ראויים וחשובים נוספים כלא מספיק לגיטימיים כדי להיות בבסיס התקציב

אליהו (אלי) רביבו:  בדיוק כפי שתושבי יהודה ושומרון נלחמים ומקריבים את חייהם למען המולדת כמו כל שאר עם ישראל, כך גם מגיע ליישובים ביהודה ושומרון להיות מוגנים ובטוחים כמו שאר היישובים בארץ ולהיות מתוקצבים לצורך כך על ידי המשרדים הרלוונטיים, בדיוק כפי שפועלים ומגיבים כלפי כלל היישובים בארץ

אליהו (אלי) רביבו:      בכלל זה אבקש לציין שוב כי לא נעשה מספיק גם למען אחינו הדרוזים, אשר הם נלחמים איתנו שכם אל שכם ושוכלים את מיטב בניהם למען מדינת ישראל

אליהו (אלי) רביבו:  חברים, תקציבים ופתרונות תקציביים עבור הדרוזים הם לא פוליטיים – הם הכרחיים, הם ראויים, הם מוסריים וצודקים, והגיע הזמן שבעזרת השם הם יהיו בבסיס התקציב, ושניתן על כך את הדעת לא רק כאשר אנו מקבלים בשורת איוב בנפול עוד אחד מבני העדה הדרוזית הנפלאה

אליהו (אלי) רביבו:      מפרוץ המלחמה קראתי לחוקק את תקציב 2024 מן היסוד, ואני איאבק על תוכנו, על היקפו ועל התהליכים להשגתו

אליהו (אלי) רביבו:  בתקציב 2024 אסור יהיה לנו ללכת לפתרון הקל ולהגדיל את הגירעון; עלינו לבצע חריש עמוק בתוך משרדי הממשלה על מנת למצוא מקורות תקציביים למימון המלחמה

אליהו (אלי) רביבו:  להגדיל גירעון ולשחק על המינוס כמוצא יחיד או עיקרי אלו לא ערכי הליכוד, אדוני היושב-ראש, ואלה לא ערכיי שלי

אליהו (אלי) רביבו:  לצד הקיצוצים הקשים שנידרש להם בתקציב 2024, עלינו לבצע כולנו סדר עדיפויות לאומי חדש ולהחליט החלטות קשות ואמיצות – מה בפנים ומה בחוץ

אליהו (אלי) רביבו:  מכיוון שאני מייחל כי כבר אז לא יהיה יותר המושג "תקציבים וכספים קואליציוניים", אז לא יהיה שיח רעיל שימשיך ללבות את המחלוקת בתוך סיעות הבית ויפשוט אל תוך הרחוב

אליהו (אלי) רביבו:      בכלל זה אבקש לציין שוב ולהבהיר שכסף שלא צריך להיות בעת הזו, לא יהיה

אליהו (אלי) רביבו:  לצד הביקורת – ומי שעוקב אחרי הדיונים יכול היה להיווכח בכך לא פעם – אנחנו מוכרחים לנהוג באחריות: מדינת ישראל במלחמה, וכך צריך להגיב אליה

אליהו (אלי) רביבו:  מדובר כאמור בתקציב אין ברירה

אליהו (אלי) רביבו:  אנחנו מוכרחים להניע את המשק ולספק לו מנועי צמיחה, ואסור לנו לפגוע בתהליכים מחויבי המציאות ולעכב כספים

אליהו (אלי) רביבו:  לכן השינוי האמיתי יהיה בתקציב 2024

אליהו (אלי) רביבו:  זהו היעד שהצבתי, ואני מתחייב לעשות כל שביכולתי כדי גם כן להגיע אליו, בעזרת השם, ביחד עם חבריי מהקואליציה והאופוזיציה בוועדת הכספים

אליהו (אלי) רביבו:      קיבלתי לכך התחייבויות מראש הממשלה ומשר האוצר, וסיכמתי זאת גם כן עם יושב-ראש ועדת הכספים, שבשליחותו אני מדבר מעל במה זו

אליהו (אלי) רביבו:  אנחנו לא נאפשר תהליכים עקומים; מגיע לעם ישראל תקציב שמבטא את צורכי השעה באופן שקוף, ענייני ומוסדר

אליהו (אלי) רביבו:  רק ככה נוכל לצאת מהמשבר חזקים ומאוחדים יותר

אליהו (אלי) רביבו:      אני מבקש לנצל את ההזדמנות הזו ולקרוא מכאן גם כן ליושב-ראש האופוזיציה חבר הכנסת יאיר לפיד: זוהי עת לאחדות ולא לצעקות מהיציע; אם אתה באמת מעוניין להשפיע ולהיות חלק מהתהליכים הביטחוניים, המדיניים והכלכליים, בוודאי בעת הזו – היכנס מתחת לאלונקה, תראה מנהיגות

אליהו (אלי) רביבו:  הגיע הזמן

אליהו (אלי) רביבו:      ברצוני להודות, אדוני היושב-ראש, ליושב-ראש ועדת הכספים כבוד הרב חבר הכנסת משה גפני, לחברי ועדת הכספים, ליועצת המשפטית לכנסת עו"ד שגית אפק, ליועצת המשפטית לוועדה עו"ד שלומית ארליך, שעבדה עד לפנות בוקר כדי להכין את כל החומר הנדרש שיאפשר לנו לפתוח בדיון הזה; למנהל הוועדה עו"ד טמיר כהן ולצוותו, על עבודה מאומצת מסביב לשעון, כדי שנוכל להגיע למעמד הזה

אליהו (אלי) רביבו:  אני מודה מכאן לראש הממשלה, לשר האוצר ולאנשי אגף התקציבים

אליהו (אלי) רביבו:       לסיום אני מבקש להודות מעל במה זו ללוחמות וללוחמים המסורים שלנו

אליהו (אלי) רביבו:  במהלך השבוע התרגשתי לראות אותם מדליקים נרות חנוכה בלב-ליבה של רצועת עזה

אליהו (אלי) רביבו:  אתם תמשיכו להדליק אור בתוך החושך, בלב המקום האפל ביותר בעולם

אליהו (אלי) רביבו:  את הרוח של העם היהודי אף אחד לא יכול לעצור, ואף אחד לעולם לא יצליח לעצור

אליהו (אלי) רביבו:  עם הנצח לא מפחד מדרך ארוכה

אליהו (אלי) רביבו:  האמנתי בכך תמיד, אדוני היושב-ראש, וכיום אני בטוח בכך עוד הרבה יותר

אליהו (אלי) רביבו:  אבקשכם, כמובן, לאשר את הצעות החוק בקריאה השנייה ובקריאה השלישית, ולהצטרף לתפילתי לבורא עולם, שיגיד די לצרותינו וייתן את ידינו על העליונה

אליהו (אלי) רביבו:  תודה רבה

אמיר אוחנה: אמן ואמן

אמיר אוחנה:  תודה לחבר הכנסת רביבו

אמיר אוחנה:  יעלה ויבוא כעת חבר הכנסת ולדימיר בליאק

אמיר אוחנה:  הוא ראשון מנמקי ההסתייגויות, בהתאם לסדרי הדיון שקבעה ועדת הכנסת

אמיר אוחנה:  הרשימה מונחת בפניי להמשך, והבאה בתור – אורית פרקש הכהן

אמיר אוחנה:  בבקשה, עד שלושים דקות לרשותך, אדוני

ולדימיר בליאק: תודה רבה, אדוני היושב-ראש

ולדימיר בליאק:  חבריי וחברות הכנסת, אדוני השר, זה בוקר קשה

ולדימיר בליאק:  בפתח דבריי אני רוצה לשלוח מכאן את תנחומיי הכנים למשפחות הנופלים, ולאחל החלמה מהירה לפצועים

ולדימיר בליאק:       האמת היא שמאוד קשה לעשות את המעבר לתקציב המדינה, ובכל זאת; 68 ימים מדינת ישראל במלחמה, 1,400 הרוגים ונרצחים, אלפי פצועים

ולדימיר בליאק:  החיילים הגיבורים שלנו נלחמים בחזית גם בשעות האלה

ולדימיר בליאק:  עשרות אלפי אנשים פונו מבתיהם, הפכו לפליטים בארצם, וחווים קשיים משמעותיים יום-יום

ולדימיר בליאק:  135 חטופים, אזרחים שלנו, עדיין נמצאים בידי החמאס בעזה

ולדימיר בליאק:  אני פוגש ומדבר עם המשפחות שלהם כל יום גם בכנסת, גם בכיכר החטופים –בכל מקום בעצם

ולדימיר בליאק:  בכל יום זה יותר ויותר קשה, והחטופים הם לא הבעיה של המשפחות

ולדימיר בליאק:  הם הכאב שלנו, של כולנו

ולדימיר בליאק:  מבחינתי – ואמרתי את זה לא פעם – שחרור החטופים, כל החטופים עד האחרון, הוא המטרה הכי חשובה של מלחמה הזאת

ולדימיר בליאק:  זו מטרה מספר אחת, הראשונה במעלה

ולדימיר בליאק:       68 ימים מדינת ישראל במלחמה שיש לה מחיר כלכלי לא פשוט; מחיר יקר, מחיר כבד

ולדימיר בליאק:  על פי ההערכות האחרונות של בנק ישראל, מדובר ב-190 מיליארד שקלים לפחות

ולדימיר בליאק:  המשק בהאטה, ואגב, היה בהאטה עוד לפני המלחמה מסיבות שכולנו זוכרים

ולדימיר בליאק:  האזרחים מתקשים לסגור את החודש; מילואימניקים עצמאים חרדים לגורלם של העסקים שלהם; הגירעון התקציבי בחודש נובמבר הסתכם ב-17 מיליארד שקלים

ולדימיר בליאק:  מתחילת השנה כבר הגיע ל-3

ולדימיר בליאק: 4%, וזו רק ההתחלה, לצערי

ולדימיר בליאק:       באנו לדון היום לא בעוד תקציב; באנו לדון בתקציב המלחמה, בתקציב המלחמה שהקואליציה הפכה – ואני אומר את זה בצער ובכאב – לתקציב הבושה

ולדימיר בליאק:  לתקציב מלחמה במדינה מתוקנת יש כללים מאוד פשוטים ומאוד ברורים

ולדימיר בליאק:  כל שקל מקופת המדינה בעת הזאת מופנה לצורכי החזית והעורף

ולדימיר בליאק:  רוצה לומר, מרוב הכספים הקואליציוניים – והשנה מדובר בלא פחות מ-5

ולדימיר בליאק: 8 מיליארד שקלים – יש להקפיא ולהפנות למטרות חדשות, בהתאם לנסיבות

ולדימיר בליאק:  ובנוסף, לסגור לפחות חמישה-שישה משרדים מיותרים

ולדימיר בליאק:  גם בזה ניתן לחסוך 1

ולדימיר בליאק: 5 מיליארד שקלים לפחות

ולדימיר בליאק:       מדוע זה חשוב? משתי סיבות: ראשית, מול ההתגייסות המופלאה של הציבור הישראלי למאמץ המלחמתי ראוי שגם הממשלה תפגין דוגמה אישית

ולדימיר בליאק:  סיבה נוספת, הצורך החיוני לנהל גם בעת המלחמה מדיניות פיסקלית אחראית, כי אם לא – אנחנו עלולים לקבל תגובה חריפה מאוד מהשווקים הבין-לאומיים, ואף להסתכן בהורדת דירוג האשראי של מדינת ישראל, עם כל ההשלכות החמורות הן לתקציב והן למשק

ולדימיר בליאק:       נגיד בנק ישראל, קרן המטבע העולמית, קהילת הכלכלנים הבכירים בישראל – כולם המליצו לממשלה לקצץ 70% מהכספים הקואליציוניים לפחות

ולדימיר בליאק:  גם שר האוצר, שר האוצר של מדינת ישראל, הבטיח לקצץ 70% מהכספים הקואליציוניים לשנת 2023 – הבטיח, ולא הבטיח לקיים

ולדימיר בליאק:  בסופו של יום השנה, שנת 2023, בתקציב המלחמה, הממשלה בחרה לשמור על כמעט 5 מיליארד שקלים – ליתר דיוק, 4

ולדימיר בליאק: 96 מיליארד שקלים – מהכספים הקואליציוניים הסקטוריאליים

ולדימיר בליאק:  זה מעל 85% – 85% מהסכום המקורי

ולדימיר בליאק:       המשרדים המיותרים, לא זו בלבד שלא נסגרו – התקציבים שלהם גדלו

ולדימיר בליאק:  כמובן, הדוגמה הכי בולטת והכי מקוממת היא תקציב משרד ההתיישבות של השרה סטרוק, אשר קפץ מ-133 מיליון שקלים לסכום אסטרונומי של 543 מיליון שקלים, כאשר עוד 110 מיליון שקלים מחכים בקוצר רוח להכשר משפטי בסעיף הרזרבה במשרד ראש הממשלה

ולדימיר בליאק:  תקציב משרד התפוצות של השר שיקלי הגיע ל-91 מיליון שקלים; משרד המורשת של השר אליהו – ל-101 מיליון שקלים; משרד המסורת של השר פרוש – ל-68 מיליון שקלים, כולל, כמובן, 40 מיליון שקלים להילולה במירון – המדורה היקרה בהיסטוריה בפער משאר העולם

ולדימיר בליאק:  מדובר בבזבוז בלתי נתפס של כספי ציבור תוך כדי המלחמה

ולדימיר בליאק:       שר האוצר טען כי התוספת למשרדה של השרה סטרוק – אני רוצה להזכיר שוב, מדובר ב-410 מיליון שקלים, אדוני היושב-ראש – משמשת למרכיבי הביטחון של הרשויות ביהודה ושומרון; טען ושיקר

ולדימיר בליאק:  שימו לב, מתוך 543 מיליון שקלים בתקציב משרד ההתיישבות אין שקל אחד למרכיבי הביטחון – לא ביהודה ושומרון ולא בשום מקום אחר ברחבי הארץ

ולדימיר בליאק:  לעומת זאת, יש בו כמובן הרבה דברים אחרים: 98 מיליון שקלים לפרויקטים בתחום הזהות היהודית; 94 מיליון שקלים לחטיבה להתיישבות; 52 מיליון שקלים לגרעינים התורניים ועוד

ולדימיר בליאק:  בואו נודה על האמת: בעת המלחמה שר האוצר עשה בחירה מושכלת לשמור על השמנת הקואליציונית במשרד, שמשמש בתור קופה קטנה – לא כזאת קטנה – של מפלגת הציונות הדתית, על חשבון האינטרס הציבורי הרחב

ולדימיר בליאק:       אני רוצה לשאול מכאן דווקא את חברי הליכוד: חברים יקרים, היכן המחויבות שלכם לתושבי הפריפריה, שהממשלה הזאת פשוט הפקירה, לנתיבות, לאופקים, לאילת? הבטחתם לאלי לנקרי, ראש עיריית אילת, לקדם מתווה סיוע מיוחד לעיר

ולדימיר בליאק:  מה קרה עם זה? הייתי פעמיים בעיר אילת בתקופה האחרונה

ולדימיר בליאק:  נפגשתי עם המפונים, עם בעלי העסקים, עם ראש העיר

ולדימיר בליאק:  העיר אילת קלטה בשיא כ-60,000 מפונים

ולדימיר בליאק:  נוצרה איזושהי תחושה כי היות והעיר הכפילה את עצמה, אזי יש בה כוח צריכה מוגדל

ולדימיר בליאק:  אז הייתי באילת, ונוכחתי לדעת שזה בדיוק ההפך – העיר ספגה ועודנה סופגת פגיעה כלכלית משמעותית

ולדימיר בליאק:  העליתי לא פעם בוועדת הכספים את הצורך במתווה סיוע מותאם

ולדימיר בליאק:  חברי הליכוד, הבטחתם לסייע, ושוב הפקרתם את אילת

ולדימיר בליאק:  העדפתם להיכנע לגחמות הסקטוריאליות של שר האוצר

ולדימיר בליאק:       באזור הכינרת פגשתי את מפוני קריית שמונה – עוד עיר בפריפריה שבה הליכוד קיבל בבחירות תמיכה נרחבת

ולדימיר בליאק:  פגשתי ילדים בגילי בית ספר יסודי שכבר חודשיים לא לומדים

ולדימיר בליאק:  הפקרתם אותם

ולדימיר בליאק:  יש יישובים בצפון – אני מדבר על דלתון, סער, עבדון ועוד – שלא פונו; התושבים לא זכאים לשום פיצוי

ולדימיר בליאק:  שגרת החיים ביישובים הללו לא קיימת: אין תעסוקה, אין חינוך – הכול נעצר – ואין פיצוי

ולדימיר בליאק:  הפקרתם אותם

ולדימיר בליאק:  אני מתקשה להאמין כי מתוך 32 חברי סיעת הליכוד אין אחד או אחת שלא רואים את גודל הביזיון שבתקציב הזה ולא חשים את הבושה

ולדימיר בליאק:  אני לא מאמין

ולדימיר בליאק:  אז מדוע אתם שותקים וממשיכים לתמוך בדבר הזה?     שמעתי כי שר הכלכלה עשה קולות ואיים להצביע נגד התקציב

ולדימיר בליאק:  בסוף הוא קיבל 240 מיליון שקלים למשרד שלו, וכצפוי התקפל

ולדימיר בליאק:  זה כמובן עצוב, אבל גם משעשע למדי

ולדימיר בליאק:  מדוע זה משעשע? אתם זוכרים כי כאשר שר האוצר הציג את המתווה הראשון, העלוב, לפיצוי לעסקים – 4

ולדימיר בליאק: 5 מיליארד שקלים לחודש אוקטובר – הגיח לוועדת הכספים שר הכלכלה עם מצגת משלו – הייתה תקופה שכל שר כלכלי הסתובב בכנסת עם מצגת משלו – ומחה? שר הכלכלה מחה, ובצדק, כנגד המתווה

ולדימיר בליאק:  בסופו של דבר, לא מעט, ואפילו הרבה, בזכות חברי האופוזיציה בוועדת הכספים, המתווה גדל, שימו לב, מ-4

ולדימיר בליאק: 5 מיליארד שקלים לחודש אוקטובר, לכמעט 17 מיליארד שקלים לחודשים אוקטובר ונובמבר

ולדימיר בליאק:  הוא גם הוארך לחודש דצמבר

ולדימיר בליאק:  17 מיליארד שקלים מול 4

ולדימיר בליאק: 5 מיליארד שקלים

ולדימיר בליאק:  אז עכשיו שר הכלכלה קיבל כ-5% מהסכום שהוא מחה נגדו, והסיר את ההתנגדות שלו לתקציב, נו באמת

ולדימיר בליאק:  התקציב הרע הזה גורר את מדינת ישראל לאסון כלכלי כבד

ולדימיר בליאק:      בנק ישראל מזהיר שוב ושוב כי הגדלת הגירעון במקום הסטת הכספים הקואליציוניים רק מעמיקה את המשבר

ולדימיר בליאק:  פיזור הכספים הלא-אחראי עלול בנוסף גם לעכב את הורדת הריבית ולפגוע משמעותית ברמת החיים של האזרחים

ולדימיר בליאק:  השפעת ההתנהלות הכלכלית המופקרת של נתניהו וסמוטריץ' כבר מורגשת היטב בכיס של כל אזרח: המשכנתה שזינקה בשנתיים האחרונות יחד עם הריבית כנראה לא תרד בקרוב; הקושי להחזיר הלוואות רק ילך ויחריף; היכולת לגייס אשראי לעסק שבקשיים תישאר נמוכה מאוד, ויוקר המחיה – עוד כישלון חרוץ של הממשלה הזאת – יוקר המחיה יוסיף לעלות

ולדימיר בליאק:      אני רוצה לומר עוד אמירה משמעותית שמוסכמת על רוב מוחלט של כלכלנים בישראל וגם על הגופים שמסתכלים מחו"ל על כלכלת ישראל: העובדה שהממשלה לא הביאה תקציב אחראי לשנת 2023 עם קיצוץ משמעותי בכספים הקואליציוניים וסגירת המשרדים המיותרים, בהכרח משליכה גם על תקציב 2024, שגם בו הממשלה הזאת, בהרכב הנוכחי שלה, תתקשה מאוד לעשות את ההתאמות הדרושות

ולדימיר בליאק:      אפרופו תקציב 2024, ברור לכל בר-דעת כי תקציב 2024 כפי שאושר בחודש מאי השנה לא רלוונטי

ולדימיר בליאק:  הוא לא רלוונטי מסיבות ברורות

ולדימיר בליאק:  אגב, אני אגלה לכם סוד אודות מדיניותה הכלכלית המופקרת של הממשלה הזאת: הוא היה לא רלוונטי עוד לפני המלחמה, וכולנו ידענו את זה בוועדת הכספים, שבכל מקרה, עוד לפני המלחמה, הממשלה תצטרך להגיש דוח הפרשים ותוכנית מאזנת בהתאם לחוק-יסוד: משק המדינה

ולדימיר בליאק:  על אחת כמה וכמה הוא לא רלוונטי היום, 68 ימים בתוך המלחמה

ולדימיר בליאק:      ביום רביעי בשבוע שעבר, בישיבת ועדת הכספים נדהמנו לגלות כי הממשלה מבקשת לדחות את מועד אישורו של התקציב החדש לשנת 2024 עד 1 במרץ, ובנוסף מסרבת להתחייב על מועד הנחת התקציב החדש, המתוקן והרלוונטי על שולחן הכנסת

ולדימיר בליאק:  וזה לאחר שהממשלה הפירה ברגל גסה את הוראות חוק-יסוד: משק המדינה, לא הגישה במועד החוקי את דוח ההפרשים, וגם לא את התוכנית המאזנת

ולדימיר בליאק:  רק בזכות מאבק האופוזיציה – אגב, גם חלקים מהקואליציה – בוועדת הכספים, הצלחנו להקדים את מועד אישור התקציב – תקציב 2024, אני מזכיר – וגם להגדיר באופן ברור בתיקון לחוק-היסוד, שעולה כנראה מחר להצבעה, את המועד החוקי להגשת התקציב החדש לכנסת ל-19 בינואר 2024

ולדימיר בליאק:  התקציב החדש אמור להיות מאושר כאן בכנסת עד 19 בפברואר 2024

ולדימיר בליאק:      כפי שכבר הבנתם, ניחשתם, אין לי הרבה ציפיות מהממשלה הזאת, ודאי מהבלוק הכלכלי החברתי שלה

ולדימיר בליאק:  ועדיין, בתקציב החדש לשנת 2024, שיהיה תקציב קשה מאוד ומאתגר מאוד, הממשלה חייבת, פשוט חייבת, לשנות לחלוטין את סדרי העדיפויות – מה שהיא לחלוטין לא עשתה בתקציב 2023 המתוקן – וב-2024 לבטל לחלוטין את כל הכספים הקואליציוניים, מדובר בכ-8 מיליארד שקלים; לסגור את כל המשרדים המיותרים, למנוע בזבוז, להימנע מהעלאת מיסים, ואני שוב אומר: להפנות כל שקל מקופת המדינה הן לצורכי הלחימה והן לעידוד הפעילות הכלכלית במשק, לצמיחה

ולדימיר בליאק:       חשוב לציין כי בכל משבר יש גם הזדמנות, חברים, וכל ממשלה שהיא טובה, סבירה ואחראית – להבדיל מממשלת ישראל הנוכחית – הייתה הופכת כל אבן על מנת לנצל את ההזדמנות הזאת לטובת הכלכלה, לרווחתו של האזרח

ולדימיר בליאק:  ממשלה טובה הייתה מחפשת כל דרך להשקיע באנשים הנכונים

ולדימיר בליאק:  ב-22 ביוני 1944, נשיא ארצות הברית רוזוולט חתם על חוק החיילים המשוחררים, החוק ששינה את ארצות הברית והזניק את הכלכלה שלה למעלה אחרי מלחמת העולם השנייה

ולדימיר בליאק:  החיילים המשוחררים קיבלו סט רחב מאוד של הטבות במגוון תחומים, אשר עזר להם לשוב לחיים ולשוק העבודה ולתרום באופן מיטבי לצמיחה במשק

ולדימיר בליאק:      היה מצופה גם מהממשלה שלנו, במקום לבזבז 5 מיליארד שקלים ועוד 1

ולדימיר בליאק: 5 מיליארד מהמשרדים המיותרים למשחקים קואליציוניים פסולים בעת המלחמה, לנקוט צעדים דומים

ולדימיר בליאק:  אתם שמעתם על צעדים כאלה? לא שמעתם

ולדימיר בליאק:  כי זה לא מעניין אותם

ולדימיר בליאק:  מה כן מעניין אותם? עוד משרד מיותר, עוד ג'ובים, עוד 100 מיליון שקלים לעסקנים פוליטיים

ולדימיר בליאק:      אגב, אנחנו ביש עתיד רואים את תפקיד ההנהגה גם מהאופוזיציה להציע לציבור פתרונות יצירתיים לשיפור רמת החיים

ולדימיר בליאק:  ולכן, כבר בשבועות הקרובים אנו נפרסם את התוכנית הלאומית שלנו להשקעה בלוחמים ובמילואימניקים

ולדימיר בליאק:  היא כמובן תהיה מעשית ומפורטת, ובה אנו נסמן את הדרך הנכונה להחזרת מדינת ישראל למסלול להצלחה – כל מה שהתקציב הזה לא מציע

ולדימיר בליאק:  הוא מציע, ואני אומר בצער, את ההפך הגמור

ולדימיר בליאק:      אני רוצה לפנות מכאן לאיש שאני מכבד ומעריך, לשר בני גנץ

ולדימיר בליאק:  לאורך השנים בין המפלגות שלנו היו וישנם לא מעט חילוקי דעות

ולדימיר בליאק:  יחד עם זאת, אנחנו בהחלט שותפים למאבק למען מדינת ישראל יהודית, דמוקרטית וליברלית

ולדימיר בליאק:  לפני חודשיים יש עתיד סירבה להיכנס לממשלת המחדל של נתניהו

ולדימיר בליאק:  אתה סברת אחרת, אני מכבד את זה

ולדימיר בליאק:  היום אתם מתנהלים בתור קואליציה בקבינט המלחמה ובתור אופוזיציה בוועדת הכספים

ולדימיר בליאק:  בעיניי זה מוזר ומשונה, אבל זו הבחירה שלכם

ולדימיר בליאק:  אבל תקציב המדינה הוא לא סתם מסמך, לא עוד מסמך, לא עוד החלטה של הממשלה והכנסת, לא עוד הצבעה; תקציב המדינה מגדיר את סדרי העדיפויות ומסמן את דרכה של מדינה שלמה, ומשפיע על כל אחד ואחת מאיתנו

ולדימיר בליאק:      השר גנץ, התקציב הזה הוא תקציב בלתי אחראי, סקטוריאלי, הרסני

ולדימיר בליאק:  מחר – לדעתי זה יהיה מחר – לא מספיק רק להצביע נגד, כאשר אתה יודע כי הרוב הקואליציוני בעד מובטח, לכאורה; אתה, השר גנץ, אתם, המחנה הממלכתי, צריכים להצטרף אלינו ולעשות הכול – הכול – על מנת לעצור את התקציב הרע הזה

ולדימיר בליאק:  באופן מעשי זה אומר להודיע כי אם התקציב הזה לא ישונה, אם לא יבוטלו הכספים הקואליציוניים, לא ייסגרו המשרדים המיותרים, ולא ישונו סדרי העדיפויות – אתם תעזבו את הקואליציה ואת ממשלת המחדל, שאגב, ממשיכה לצבור מחדלים

ולדימיר בליאק:  רק כך יש לנו סיכוי יחד – יחד – לשנות את המצב

ולדימיר בליאק:      אני קורא לכם לא להסס ולעשות את המהלך המתבקש, ולהודיע עוד היום כי אם התקציב הזה בגרסה הנוכחית שלו יעבור, אתם עוזבים את הקואליציה

ולדימיר בליאק:      יש לי עוד כמה דקות, אני רוצה לנצל אותן למשהו אישי

ולדימיר בליאק:  בחודשיים האחרונים אני בכיתי כפי שלא בכיתי מעולם בערבים מול הטלוויזיה, באמצע הלילה, בדרך לעבודה בכנסת – על המשפחות שנטבחו באכזריות, על ילדי חבריי שנפלו, על היישובים שנהרסו, על הכאב הבלתי-נגמר של משפחות החטופים, על המדינה שלי, שהנפש שלה – הנפש שלה – נשרפה

ולדימיר בליאק:  אמרתי את זה עוד בהתחלה, מאוד קשה לי מדי יום לעשות את המעבר בין הודעות דובר צה"ל ב-6:00 לוועדת הכספים לעיסוק בענייני הכלכלה

ולדימיר בליאק:  הרי לכאורה, את מי זה מעניין הבוקר? אבל אני רוצה לומר לכם משהו: הבעיה שלנו היא לא רק חמאס

ולדימיר בליאק:  אנחנו הרבה יותר מוכשרים מהם, טובים מהם, חזקים מהם, ערכיים מהם ומבריקים מהם

ולדימיר בליאק:  הבעיה שלנו היא גם הריקבון שהתפשט כאן בשנים האחרונות בכל התחומים – הריקבון בשיח, בהתנהלות, במינויים וגם בתקציבים, במיליארדי שקלים שהופנו – ומופנים גם בימים אלה – לפח אשפה של עסקנות פוליטית בזויה ואנטי-ישראלית

ולדימיר בליאק:  זה בלתי נסבל, בלתי נסלח

ולדימיר בליאק:       בואו נעצור את זה ונשנה את זה ביחד, בואו נפסיק לשתוק כנגד זה

ולדימיר בליאק:  בואו ניאבק ביחד למדינה שהיא טובה יותר וצודקת יותר, כי זו המדינה שאני רוצה להבטיח ולבנות למען הבנות שלי, רומי ומיה; כי רק אם נשכיל להבריא מבפנים ולנקות את הריקבון לגמרי, נצליח להביס את אויבינו ולצאת לדרך חדשה, לדרך של ניצחונות והצלחה

ולדימיר בליאק:  בואו נתחיל כבר היום, היום ומחר

ולדימיר בליאק:  התקציב הזה הוא רע, וצריך לעצור אותו

ולדימיר בליאק:  אזרחי ישראל ראויים לתקציב טוב יותר וגם לממשלה טובה יותר

ולדימיר בליאק:  אני קורא מכאן לכל חברי הכנסת מהקואליציה ומהאופוזיציה להצביע נגד התקציב הזה עד שיתוקן

ולדימיר בליאק:  תודה רבה

חנוך דב מילביצקי: תודה

חנוך דב מילביצקי:  חברת הכנסת אורית פרקש

אורית פרקש הכהן: אדוני היושב-ראש, חבריי חברי הכנסת, אני רוצה להתחיל בלהרכין ראש ולהזכיר את שמות הנופלים בבוקר הקשה הזה – עכשיו התבשרנו על עוד שניים – בקרבות בשג'אעיה אתמול בצפון רצועת עזה: מג"ד 13, סגן אלוף תומר גרינברג; רב סרן רועי מלדסי מעפולה, מפקד פלוגה בגדוד 13 של חטיבת גולני; רב-סרן משה אברהם בר-און בן 23 מרעננה, מפקד פלוגה בגדוד 51 של גולני; סמל אחיה דסקל בן 19 מחיפה, גם לוחם בגדוד 51 של גולני; סרן ליאל חיו בן 22 משוהם; רב-סרן בן שלי בן 26 מקדרון, מפקד ביחידה הטקטית לחילוץ מיוחד, 669; רב-סמל רום הכט בן 20 מגבעתיים, לוחם ביחידה הטקטית לחילוץ מיוחד, גם מ-669; סמל ראשון אוריה יעקב בן 19 מאשקלון מגדוד 614; אלוף משנה יצחק בן בשט, מפקד חפ"ק מח"ט גולני; סמל ערן אלוני בן 19, עוד לוחם בגדוד 51 של גולני

אורית פרקש הכהן:  יהיה זכרם ברוך

אורית פרקש הכהן:      במעבר חד: אנחנו נמצאים בימים חריגים, בימים רגישים, בימים שבהם מדינת ישראל היא לא אותה מדינה

אורית פרקש הכהן:  ב-7 באוקטובר נפל דבר במדינת ישראל

אורית פרקש הכהן:  ב-7 באוקטובר פתחו ארגוני הטרור ברצועת עזה במתקפת פתע רצחנית נגד אזרחינו, ילדינו, זקנים וטף; רצחו, פצעו, אנסו

אורית פרקש הכהן:  זה אחד הימים הקשים של מדינת ישראל ושל תושבי הדרום, וכולנו בטלטלה גדולה מאז – בין עצב לגבורה לגאווה – בעיצומו של מבצע חרבות ברזל, שעדיין נמשך

אורית פרקש הכהן:  אדוני היושב-ראש, גם אנחנו במחנה הממלכתי הבנו שמדובר בימים לא רגילים

אורית פרקש הכהן:  נכנסנו תחת האלונקה והצטרפנו לממשלה בהזדמנות הראשונה שיכולנו במטרה להתאחד מתוך שותפות גורל בימים הקשים הללו, מתוך הבנה שכולנו ביחד, אגרוף אחד – אין ימין, אין שמאל

אורית פרקש הכהן:  ההחלטה אצלנו התקבלה פה אחד, כי המסר היה ברור: רק ביחד ננצח

אורית פרקש הכהן:  אנחנו צריכים לעשות ריסטרט לכל הכיעור והלכלוך שהיה כאן בשנה האחרונה לטובת העם הנפלא שלנו

אורית פרקש הכהן:      גם ראש הממשלה הצהיר שאנחנו פותחים דף חדש, ואמר: הפילוג בתוכנו נגמר

אורית פרקש הכהן:  כולנו מאוחדים, כי כשאנחנו מאוחדים, אנחנו מנצחים

אורית פרקש הכהן:  שר האוצר הגדיל לעשות – יום אחרי הטבח הגדול הוא אמר: אחדות ולכידות הן צו השעה כדי לנצח את אויבינו

אורית פרקש הכהן:  אנחנו נקים ממשלת חירום לאומית, נאחד את העם

אורית פרקש הכהן:  היא תרים את הרוח, תעניק גיבוי מלא לחיילי צה"ל

אורית פרקש הכהן:  ועוד הצהיר ב-15 באוקטובר, שבוע אחרי הטבח: צריך להודות ביושר: נכשלנו

אורית פרקש הכהן:  סדר העדיפויות השתנה

אורית פרקש הכהן:      ואלו הדברים המפורטים שלו, שחשוב לי להזכיר אותם

אורית פרקש הכהן:  אומר שר האוצר שבוע אחרי הטבח: בימים האחרונים, האגף – אגף התקציבים – עורך מיפוי מדוקדק של כלל התקציבים שלא חיוניים לתמיכה במאמצי הלחימה, תמיכה באזרחים, לתפקודו הרציף של המשק, על מנת להסיטם בהתאם לצרכים הדחופים של המשק

אורית פרקש הכהן:  במסגרת זו נבחנים – אומר שר האוצר אז, שבוע אחרי הטבח – כלל התקציבים שטרם שולמו וחויבו, וביניהם גם תקציבים קואליציוניים לשנים 2024-2023

אורית פרקש הכהן:  חלק מהתקציבים כבר הוסטו, והיתר יוסטו בהתאם למיפוי

אורית פרקש הכהן:  אני מבטיח לכם, אזרחי ישראל – אמר שר האוצר שלנו – אף אזרח לא יישאר לבד; הביורוקרטיה תצומצם למינימום

אורית פרקש הכהן:  כבר בשבוע שעבר, עם מעבר המשק למלחמה, הוריתי על עצירת כל התקציבים כולם וניתובם לדבר אחד בלבד: ניצחון ישראל בעורף ובחזית

אורית פרקש הכהן:  אני מתכוון לפקח על כך ולטפל בכך

אורית פרקש הכהן:  זו לא העת לפייק ניוז

אורית פרקש הכהן:  כל אזרחי ישראל ביחד

אורית פרקש הכהן:       ועכשיו, בבוקר הזה, בדיון על התקציב של שנת 2023, הכאילו-תקציב מקוצץ של שנת 2023 – בואו נדמיין רגע

אורית פרקש הכהן:  חשבתי לעצמי על כל הביקורות הקשות שיש לי על התקציב הזה, עוד נגיע אליו, אבל באמת חשבתי להציג תמונה בדברים שלי: בואו נדמיין ביחד איך באמת היה אמור להיראות תקציב כזה, שבאמת אומר: נכשלנו, אנחנו משנים את סדרי העדיפויות שדיבר עליו שר האוצר

אורית פרקש הכהן:  אז בואו נתחיל בכלל: קודם כול, היינו אמורים לשבת פה בכנסת ולעשות תקציב כולל לשנת 2023 ו-2024 ביחד

אורית פרקש הכהן:  יש רק חודש מ-2023

אורית פרקש הכהן:  לתפוס את הכספים המיותרים בשנה הקרובה, לעשות תוכנית כוללת ולא להיכנס לעוד פיגור בהיעדר תקציב 2024

אורית פרקש הכהן:  היינו צריכים באמת לראות הסטה אגרסיבית של כספים קואליציוניים וסגירת משרדים מיותרים

אורית פרקש הכהן:  היינו אמורים לראות השקעות במנועי צמיחה ושינוי בסדרי העדיפויות כדי שהציבור, החיילים, המילואימניקים, שיושבים כבר 60 יום בעזה ומקריבים את חייהם, וכל העורף, וכולנו, שנמצאים מאחור, והכלכלה תסתכל ותראה איך אנחנו באמת ביחד, עם ערבות הדדית, וכדי שלא נסבול מעשור אבוד כמו שהיה אחרי מלחמת יום כיפור

אורית פרקש הכהן:       אז קודם כול, תוכנית אחודה היינו צריכים לראות ל-2023

אורית פרקש הכהן:  דבר שני, היינו צריכים לראות סגירת משרדים מיותרים: מורשת, שיתוף פעולה אזורי, תפוצות, מסורת וירושלים

אורית פרקש הכהן:  צמצום משרדים כמו נגב וגליל, משימות לאומיות, למינימום של המינימום

אורית פרקש הכהן:  אנחנו היינו צריכים לראות תוכניות עומק אמיתיות כבר עכשיו למילואימניקים ולסטודנטים, שהרוב המוחלט שלהם נמצא במילואים

אורית פרקש הכהן:  מאות אלפי ישראלים נמצאים בחזית – הרבה מאוד מהם עסקים קטנים ועצמאים – מפגינים מסירות נפש וגדלות נפש בגופם, מסכנים את החיים שלהם

אורית פרקש הכהן:  אנחנו היינו צריכים לראות כאן עוד עשייה, עוד העמקה של תוכניות הפיצוי

אורית פרקש הכהן:  אני הייתי, למשל, חושבת על קרן ממשלתית בריבית מסובסדת, הרבה הרבה הרבה פחות

אורית פרקש הכהן:  כן, הממשלה תכניס יד לכיס ותסבסד את הריבית לאנשים, שתיתן להם סיוע ועזרה ועוד מענקים

אורית פרקש הכהן:  המפונים

אורית פרקש הכהן:  היינו שוב עושים סיבוב מחודש על הדבר הזה

אורית פרקש הכהן:  יש לנו כאן אירוע סוציאלי וכלכלי ממדרגה ראשונה, שמשפיע גם על הרשויות המקומיות שקולטות עשרות אלפי אנשים, וגם על המפונים עצמם

אורית פרקש הכהן:  העיר אילת – העיר אילת מ-7 באוקטובר מארחת עשרות אלפי מפונים, לא רק מהעוטף – מהצפון, מהדרום

אורית פרקש הכהן:  בתי המלון בעיר נמצאים בתפוסה מלאה, אבל בפועל הנתונים מראים שמאז 7 בנובמבר ירדו הפדיונות בחנויות במרכז העיר אילת כבר ב-50%

אורית פרקש הכהן:  ראש עיריית אילת התריע כבר בסוף החודש, והוא אומר: בסוף דצמבר תהיה פה, בעיר אילת, 75% אבטלה

אורית פרקש הכהן:  מסלול מיוחד לעיר אילת ולערים נוספות

אורית פרקש הכהן:  זה מה שהייתי עושה

אורית פרקש הכהן:       דבר שלישי – חינוך

אורית פרקש הכהן:  תוכנית לאומית לחינוך

אורית פרקש הכהן:  אנחנו מדברים על ילדים במדינת ישראל

אורית פרקש הכהן:  ולא, לא רק ילדי המפונים

אורית פרקש הכהן:  הם אחרי תקופה של קורונה, בימים של מלחמה, עם טראומות, וכל הבעיות והמחלות שכבר ידועות וקיימות במערכת החינוך שלנו רק יתגברו

אורית פרקש הכהן:  חינוך ברחבי הארץ

אורית פרקש הכהן:  מבחני פיז"ה שלנו התפרסמו השבוע, ואנחנו במקום 35

אורית פרקש הכהן:       והמתווה שפורסם הוא לא מתווה מספק

אורית פרקש הכהן:  גם המתווה לנוער המפונה לא מועיל

אורית פרקש הכהן:  התפרסם לפני שבועיים שביישובים שקלטו תלמידים מפונים, עשרות אלפי תלמידים מתקשים לחזור למערכת החינוך, שיעור נוכחות רק של 20%, בעיות של למידה מרחוק

אורית פרקש הכהן:  בחינוך, כן

אורית פרקש הכהן:       שירותי רווחה – נמצא פה שר הרווחה

אורית פרקש הכהן:  להגדיל את המשרד הזה בצורה דרמטית

אורית פרקש הכהן:  בריאות הנפש

אורית פרקש הכהן:  אנחנו מדינה בטראומה

אורית פרקש הכהן:  המערך הזה – יש תוכנית, אבל ממה שאני מבינה, התקציב לא מתקדם ולא מועבר בצורה אמיתית לטווח ארוך

אורית פרקש הכהן:       בואו נדבר על מנועי צמיחה

אורית פרקש הכהן:  ההייטק – אני הייתי מזרימה מאות מיליוני שקלים נוספים, אם לא יותר, ונותנת המון המון כסף לכל הסטרטאפים, לכל החברות שנמצאות ב-Pre-Seed כדי לשים את הכסף שלנו, את הבור התקציבי שנגיע אליו, שלפחות חלק מהביצים של הכסף תושמנה במקומות שיחזירו לנו תשואה

אורית פרקש הכהן:  ואנחנו הרי רואים מה המצב

אורית פרקש הכהן:  מכון המחקר של SNPI כתב ופרסם ממצאים שיותר מ-80% מהחברות שהשתתפו במחקר דיווחו על פגיעה במצבן, קשיי מימון בחברות הייטק

אורית פרקש הכהן:  70% מהחברות דיווחו על פגיעה ברציפות התפקודית בעקבות גיוס המילואים

אורית פרקש הכהן:  תוכנית לאומית בתחומי התשתיות במדינת ישראל, אנרגיה סולרית, מים, פרויקטים אסטרטגיים, שיתוף פעולה אזורי, אקלים, ביטחון אנרגטי – כל הדברים האלה הם גם הזדמנות

אורית פרקש הכהן:  הם הזדמנות גם לייצר קשר עם המדינות המתונות – ושוב, בתוכנית נורמלית שכוללת גם את שנת 2024

אורית פרקש הכהן:  אפשר לחשוב רחוק, אפשר לחשוב אמיתי

אורית פרקש הכהן:       חקלאות – בהינתן הבריחה של העובדים הזרים, היינו מטפלים בזה hands on

אורית פרקש הכהן:  יש, מתניעים איזה משהו, אבל שוב, זה לא בא לידי ביטוי בתקציב

אורית פרקש הכהן:  מרבית החקלאות מגיעה מעוטף עזה; 75% מהירקות מגדלים בעוטף עזה

אורית פרקש הכהן:  ואנחנו כבר צופים עלייה במחירי הירקות

אורית פרקש הכהן:       ועכשיו בואו נדבר על הפיל שבחדר: השירות הצבאי והחלוקה בנטל בחברה בישראל

אורית פרקש הכהן:  כבר מדברים על זה

אורית פרקש הכהן:  בשיחות שלי עם השרים בני גנץ וגדי איזנקוט, לכולם ברור, והם מדברים על זה, שהשמיכה הקיימת לא מספקת

אורית פרקש הכהן:  מדברים על הארכת השירות לסדירים, מדברים על הרחבת ימי המילואים

אורית פרקש הכהן:  והנושא הזה, בימים כאלה, האם זה לא הזמן להעביר מסר? להעביר את החוק שלנו, של המחנה הממלכתי, של חוק השירות בצה"ל, שכולם יעשו שירות צבאי או שירות במילואים? האם זה לא הזמן לעשות את הדבר הזה בדיוק במדינת ישראל? כולנו עם לב אחד ולב נשבר

אורית פרקש הכהן:  אנחנו נסתכל על המילואימניקים ונאריך להם את ימי השירות? לא מספיק העסקים שלהם קורסים? אנחנו נבוא ונאריך לסדירים? איך נסתכל למדינה, לעם שלנו, בעיניים? אז אני בתור שרת אוצר וראש ממשלה, זה מה שהייתי עושה: מנצלת את ההזדמנות הזאת ועושה את חוק השירות הישראלי; משנה את סדרי העדיפויות; עושה שירות חובה לכל אזרח ואזרח במדינת ישראל; נותנת תמריצים לאנשים מכל אוכלוסייה בישראל – כן, גם החרדים – להתגייס לצה"ל, למי שבוחר בכך

אורית פרקש הכהן:  אלו הדברים שהייתי עושה

אורית פרקש הכהן:       עכשיו בואו נחזור למציאות הקשה והכואבת, לצערי, במעמד הזה, בדוכן הזה, על איך נראה התקציב המופקר וחסר האחריות הזה שאנחנו הולכים להצביע עליו

אורית פרקש הכהן:  אין לי מילה חוץ מבושה, אין לי מילה חוץ מתרמית

אורית פרקש הכהן:  הדבר הזה באמת אוכל לי את הלב

אורית פרקש הכהן:       קודם כול פיצלו כמו נוכלים גדולים בין שתי השנים, עושים את 2023 בנפרד ואת 2024 בנפרד

אורית פרקש הכהן:  למה? אני אספר לכם למה – כדי שב-2023 יוכלו להמשיך לנפח את הכספים ולגנוב כספים קואליציוניים, כי עומק הבור לא ממש ברור

אורית פרקש הכהן:  אם היינו עושים את זה ביחד, כל הציבור היה מחזיק את הראש ואומר: מה, אתם לא נורמליים

אורית פרקש הכהן:  עוד מעט תבואו אלינו עם מיסים, תבואו עם גזרות, איך אתם משאירים את כל הכספים הקואליציוניים האלה ב-2023? דבר שני, כדי לדחות את העבודה הקשה, להכניס את היד לכיסים ולטפל בצורה אחראית ולהדק את החגורה כשכל חברות הדירוג מסתכלות עלינו; כי עד 2024 אלוהים גדול, והינה, ננסה להעביר בוועדת הכספים חוק שגם דוחה את תקציב 2024, את העבודה הקשה, למרץ, לאפריל, אם בכלל

אורית פרקש הכהן:  בזכות הצעקות שלנו בוועדת הכספים, לפחות – אולי, אולי, בואו נחיה ונראה – אולי נראה ב-20 בפברואר תקציב

אורית פרקש הכהן:       לא סגרו משרדים מיותרים; להפך, כשאנחנו מסתכלים על המשרד למשימות לאומיות, מורשת, שיתוף פעולה אזורי, שוויון חברתי, תפוצות, מסורת וירושלים, הנגב והגליל – התקציבים שלהם עלו

אורית פרקש הכהן:  זה פשוט לא ייאמן, לא ייאמן, הם עלו

אורית פרקש הכהן:  המשרד למשימות לאומיות בכלל הפך לתוכנית בלשות, מככב כל ערב במהדורה, ממשרד של 133 מיליון שקלים בתקציב המקורי, אתמול גילינו בוועדת הכספים שהתקציב שלו כבר מתנפח לא רק לחצי מיליארד שקלים, כמו שהיה נכון לאתמול –  נכון לאתמול בוועדת כספים אני יושבת ומגלה כזה סעיף קטן, שכתוב עליו "רזרבה לטובת הגירעון הפיסקלי"

אורית פרקש הכהן:  ואללה, משפט יפה, סעיף יפה, נשמע ככה אחראי

אורית פרקש הכהן:  אני שואלת את אגף התקציבים: מה זה ה-256 מיליון רזרבה בגין גירעון פיסקלי – לא זוכרת – לשמירת הגירעון הפיסקלי? אומרים לי: תקשיבי, חברת הכנסת פרקש, אלה עוד כספים קואליציוניים, ומתוכם עוד 110 מיליון שקלים למשרד למשימות לאומיות, זה פשוט עוד לא עבר את חוות הדעת המשפטית של היועץ המשפטי לממשלה

אורית פרקש הכהן:  לראות ולא להאמין

אורית פרקש הכהן:       ועכשיו בואו נראה לאן הולכים הכספים הקואליציוניים שהשאירו

אורית פרקש הכהן:  מתוך 5

אורית פרקש הכהן: 6 מיליארד שקלים כספים קואליציוניים, השאירו כמעט 5 מיליון, 5 מיליון השאירו

אורית פרקש הכהן:  אלה הדיבורים היפים של שר האוצר וראש הממשלה שלנו

אורית פרקש הכהן:  זו ההנהגה בימים כאלה

אורית פרקש הכהן:  וכן, אנחנו בתוך הממשלה, אנחנו בתוך הממשלה ובני גנץ וגדי איזנקוט, מזל שהם בקבינט המלחמה, אבל זה – זה לא עניין של קואליציה ואופוזיציה, זאת בושה וחרפה, זה ליקוי מאורות

אורית פרקש הכהן:       בואו נתחיל לקרוא לאן הולכים הכספים שלנו, כספי המיסים שלנו, בימים של מלחמה, בימים של עוד 10 הרוגים, שאנחנו מתבשרים עליהם בבוקר: זהות יהודית – 146 מיליון שקלים; חטיבה להתיישבות – עוד 94 מיליון שקלים; התעצמות וכוננות ביהודה ושומרון – שאף אחד לא מצליח להבין מה זה דרך אגב, כי הרי יש תקציבים למשרד הביטחון ויש תקציבים למשרד לביטחון פנים, וכשבאמת באמת באמת רוצים לטפל בהתעצמות, נותנים את זה למשרדים המקצועיים, שיכולים להגיד בדיוק לאן הכסף הולך; ועוד 255 מיליון שקלים להתעצמות דרך משרד הפנים גם, גם משרד הפנים צריך עוד להוסיף

אורית פרקש הכהן:       חינוך – משרד החינוך, זוכרים שדיברתי אתכם על משרד החינוך, שאם הייתי שרת אוצר היינו עושים תוכנית לאומית לחינוך לילדי ישראל, שקורסים במבחני פיז"ה ויש בעיות נורא קשות עם ילדי המפונים? בואו נראה לאן הכסף הלך בתוספת התקציבית של 806 מיליון שקלים כספים קואליציוניים: תוכנית למניעת נשירה מהישיבות – 27 מיליון ש"ח; 155 מיליון ש"ח – למוסדות הפטור החרדיים; לגרעינים התורניים – 10 מיליון ש"ח; לתוכנית למניעת התבוללות – 15 מיליון ש"ח; למינהל החינוך הדתי – 55 מיליון ש"ח; לתרבות יהודית – 157

אורית פרקש הכהן: 5 מיליון ש"ח; למוסדות תורניים – 21 מיליון ש"ח; למענק ירושלים לחינוך – 63 מיליון ש"ח; לחינוך עצמאי חרדי – עוד 52 מיליון ש"ח

אורית פרקש הכהן:  המשרד להתיישבות גם מעביר ותורם את חלקו, כי שם יש כל כך הרבה כסף שהוא כבר יוצא לה מהאוזניים, אורית סטרוק – 67

אורית פרקש הכהן: 4 מיליון ש"ח להעמקת התרבות התורנית

אורית פרקש הכהן:       להמשיך? להמשיך? זאת ערבות הדדית? זאת ערבות הדדית?     משרד ראש הממשלה מצא את הזמן להגדיל בחזרה את התקציב למורשת גנדי

אורית פרקש הכהן:  יש לו תקציב של 4 מיליארד שקלים, למשרד ראש הממשלה

אורית פרקש הכהן:  המשרד לשירותי דת לא רק שלא קטן, אלא הוסיף כספים קואליציוניים ב-100 מיליון שקלים למועצות דתיות ועוד

אורית פרקש הכהן:       ומה? בואו נדבר על הפיל שבחדר, על הגדלת תקציבי האברכים לישיבות ב-700 מיליון שקלים, שבהיעדר תקציב ל-2024 – כי לא אצה להם הדרך, כמו שהסברתי – משתרשר בטייס אוטומטי בערך ל-2 מיליארד שקלים בשנה הבאה

אורית פרקש הכהן:  מילא, אל תשנו את הסטטוס קוו בימים של מלחמה, אל תעשו את הדברים האלה, אבל לעשות להפך? לתת עוד כסף כדי שעוד אנשים לא ישרתו בצבא, גם אם הם רוצים? אני אומרת לך, אדוני היושב-ראש, הימים האלה הם ימים קשים מאוד, אבל התקציב הזה באמת לא מבטא את ההבנה של הימים הללו

אורית פרקש הכהן:       ובואו נדבר על המשרדים החשובים שבהם קיצצו

חנוך דב מילביצקי: הזמן עבר, גברתי, נא לסיים

אורית פרקש הכהן: אני מסיימת

אורית פרקש הכהן:  במשרד החקלאות קיצצו, קיצצו מאות מיליונים שקלים; במשרד הבריאות, בסעיפי הבריאות – קיצצו; ברשות החדשנות בהייטק – קיצצו; בחקלאות קיצצו 18% מהמשרד ו-33% מהתמיכות בחקלאות

אורית פרקש הכהן:       ואני אסיים בסיפור

אורית פרקש הכהן:  כשאני יצאתי אתמול מוועדת הכספים מעוד דיון של מפח נפש, הגיעה אליי אימא בשם דורית שיש לה ילד שלוחם בעורב בשג'אעיה, ואמרה לי: אני נמצאת פה בכנסת, כי החיילים של היחידה של הבן שלי צריכים 300 חולצות תרמיות, אדוני היושב-ראש

אורית פרקש הכהן:  אולי מכל הכסף הזה אפשר למצוא 300 חולצות תרמיות לחיילים שנלחמים ביחד עם הבן של דורית בשג'אעיה? תודה רבה

חנוך דב מילביצקי: תודה

חנוך דב מילביצקי:  חבר הכנסת חמד עמאר

חמד עמאר: אדוני היושב-ראש, חבריי חברי הכנסת, כבוד שר הרווחה, יום קשה, יום קשה לכולנו כאן בכנסת, יום קשה לעם ישראל ולכל אזרחי מדינת ישראל

חמד עמאר:  אני רוצה להשתתף בצערן של המשפחות שאיבדו את יקיריהן ולאחל החלמה מהירה לכל הפצועים, ומהר מאוד אני רוצה לראות את כל החטופים כאן אצלנו

חמד עמאר:  זאת משימה של כולנו, של כל מדינת ישראל

חמד עמאר:  היום שוב שמעתי, פרסמו את השיחה שהייתה בין מג"ד שריון 53 סלמן ומג"ד 13 של גולני תומר

חמד עמאר:  אומר לו תומר: חילצתי אותך, ואתה בא עכשיו לעזור לי

חמד עמאר:  שניהם אינם, יהי זכרם ברוך

חמד עמאר:  שניהם חתרו למגע, שניהם נלחמו בגבורה, שניהם מסרו את חייהם למען ביטחוננו כולנו

חמד עמאר:       כמה קשה לעבור מהדברים שמדינת ישראל נמצאת בהם, המלחמה הקשה הזאת, לתקציב המעוות הזה

חמד עמאר:  זה מאוד קשה לי, אבל אין לי ברירה

חמד עמאר:  אבל לפני שאני עובר לתקציב, אני חייב להגיד – כי אני שומע הרבה בזמן האחרון: למה אתם, ישראל ביתנו, לא נכנסים לממשלה? למה אביגדור ליברמן לא תורם מניסיונו לממשלה? מהיום הראשון של המלחמה אמרנו, ואמרנו בצורה ברורה, בקולו של איווט: אני מוכן להיות מתחת לאלונקה

חמד עמאר:  אני מוכן לתרום את ניסיוני – כשר הביטחון לשעבר, כיושב-ראש ועדת חוץ וביטחון לשעבר, כשר אוצר לשעבר – למען המלחמה הזאת, אבל אני רוצה להיות בקבינט המלחמה

חמד עמאר:  תזמינו אותי לקבינט המלחמה, אני אתייצב מייד

חמד עמאר:  אנחנו לא רוצים תפקידים, לא רוצים תפקידי שרים, לא כספים קואליציוניים, כלום

חמד עמאר:  אנחנו רוצים דבר אחד: כשאנחנו נכנסים לממשלה, לבוא ולתרום למען הניצחון של כולנו

חמד עמאר:  אבל עד עכשיו לא הגיעה ההזמנה, עד עכשיו ראש הממשלה לא הזמין את אביגדור ליברמן לממשלה ואת ישראל ביתנו לממשלה

חמד עמאר:  ואני אומר שוב, אנחנו רוצים להיות מתחת לאלונקה, אנחנו רוצים לתרום לניצחון שלנו; שראש הממשלה יתעורר, יזמין אותנו ויראה אותנו באותה דקה מתייצבים כחיילים בתוך הממשלה, בתוך הקואליציה

חמד עמאר:  אבל יום אחד אחרי המלחמה לא נישאר בקואליציה

חמד עמאר:  וזה דבר שמאוד חשוב שכולם ידעו

חמד עמאר:      התקציב הזה, אדוני היושב-ראש, ואתה נכחת בהרבה ישיבות שהתקיימו על התקציב הזה – בשעת מלחמה ובאי-ידיעה איך תתפתח המלחמה בדרום ועד איפה נגיע ואיך יתפתח המצב בצפון,  כי אנחנו במלחמה גם בצפון, בונים תקציב שיביא צמיחה

חמד עמאר:  בונים תקציב לא לשבועיים, כאשר יש תקציב 2024 בפתח שאנחנו חייבים גם להביא אותו מחדש – הולכים ובונים תקציב 2023 ו-2024 ביחד, עם צמיחה, עם השקעות בהייטק, השקעות בבנייה, השקעות שיביאו לצמיחה

חמד עמאר:  לא מתרכזים בתקציב של 2023 ובאיך לחלק את הכספים הקואליציוניים

חמד עמאר:       האם מישהו יכול להבין את הממשלה ואת מר כלכלה ביבי נתניהו, איך הוא מביא תקציב לשבועיים, כאשר יש לו את 2024 בפתח והוא נמצא במלחמה? איזה מר כלכלה זה? ואני מדבר לכיסא ריק עכשיו, כי באמת הוא לא מביא שום דבר לנושא הכלכלי עכשיו

חמד עמאר:  היינו צריכים ללכת על תקציב של 2023–2024, ודבר ראשון שהיינו צריכים לעשות – לדבר את האמת; אני שמעתי את שר האוצר ושמעתי את ראש הממשלה, שמקצצים 70% מהכספים הקואליציוניים, ושמעתי את נציגי משרד האוצר ואת הנתונים שנתנו לנו ממשרד האוצר, שמדברים על קיצוץ של פחות מ-15% מהתקציבים הקואליציוניים

חמד עמאר:  כספים קואליציוניים – ואתה יודע את זה – זה 6 מיליארד שקל לשנת 2023, ו-8 מיליארד שקל לשנת 2024

חמד עמאר:  ב-2023 קוצצו 940 מיליון שקל, מתוך ה-6

חמד עמאר:  כל ילד קטן יעשה חישוב

חמד עמאר:  שר האוצר, אם היית עושה חישוב קטן היית יודע שזה פחות מ- 15% ולא 70%

חמד עמאר:       אני עוד שומע את שר האוצר אתמול – אתמול או שלשום, שאני אהיה מדויק, אני לא זוכר – והוא אמר שכל הכסף שנמצא במשרד ההתיישבות יהיה לצורכי ביטחון של יו"ש

חמד עמאר:  ואתמול בוועדה אנחנו יושבים ושומעים מנציגי משרד האוצר לאן הולך הכסף במשרד ההתיישבות

חמד עמאר:  שתדעו, משרד ההתיישבות, התקציב שלו בתחילת השנה היה 133 מיליון שקל

חמד עמאר:  אישרו אתמול בוועדת הכספים – "אישרו", כי אני הצבעתי נגד – 543 מיליון שקל, ועוד איזה סעיף מוחבא שם של רזרבות בעוד 110 מיליון שקל למשרד ההתיישבות

חמד עמאר:  ביחד נגיע למעל ל-650 מיליון שקל למשרד ההתיישבות

חמד עמאר:  אמרתי, צורכי ביטחון של יו"ש – בואו נשמע

חמד עמאר:  שקל אחד לא הולך לצורכי ביטחון של יו"ש

חמד עמאר:  אפילו להפך, רוצים עוד 75 מיליון שקל להעביר למשרד הפנים, ורצו להביא לנו את זה אתמול מעל הראש של כולם, לצורכי הביטחון של יו"ש

חמד עמאר:  כולנו רוצים את הביטחון של יו"ש, של אזרחי יו"ש

חמד עמאר:  אין אחד שלא רוצה את הביטחון שלהם

חמד עמאר:  ואני אומר לכם, אני הייתי מצביע בעד, אבל לא בעד השחיתות ששר האוצר רוצה להביא

חמד עמאר:      אז תתארו לעצמכם, משרד שהתקציב שלו היה 133 מיליון שקל – התקציב שלו עכשיו מעל 650 מיליון שקל

חמד עמאר:  מה יעשו עם כל הכסף הזה? לאיזה עמותות ילך הכסף הזה? למה מיועד הכסף הזה? ואני אומר לך, אדוני היושב-ראש, אם אני אתחיל לספור את המשרדים המיותרים שיושבים במשרד ראש הממשלה, אני לא אצליח לזכור את השמות שלהם אפילו, כמה שאני אפעיל את הזיכרון שלי

חמד עמאר:  כל כך הרבה משרדים עם כל כך הרבה כספים קואליציוניים, עם כל כך הרבה חלוקה של כספים קואליציוניים, עם כל כך הרבה משרדים מיותרים שאין להם צורך, רק בשביל למלא ולהכניס שם עוד כספים קואליציוניים לטובת אוכלוסייה מסוימת, קבוצה מסוימת, סקטוריאלית, לא לטובת כלל מדינת ישראל

חמד עמאר:       ואז אני אשמע אחד מהקואליציה שיגיד לי: תשמע, גם כשאתה היית שר במשרד האוצר היו כספים קואליציוניים

חמד עמאר:  אז אני אעדכן אתכם, הכספים הקואליציוניים שהיו בממשלה הקודמת היו 700 מיליון שקל, והלכו לתנועות נוער, לחיזוק הפריפריה, לארגוני נוער, לצרכים שיכולים לעזור לכלל אוכלוסיית ישראל – לא כספים סקטוריאליים

חמד עמאר:  ואמרתי גם אתמול: שנים רבות אני יושב בבית הזה, מעולם שר אוצר לא תקע תקציב; שר האוצר עבד יום ולילה שהתקציב שלו יעבור

חמד עמאר:  שר האוצר הנוכחי מיום רביעי שעבר תוקע את התקציב, עד אתמול, כי הוא רצה לקחת כספים ולהעביר כספים לסקטורים מסוימים, ומי שהתנגד לו זה היועץ המשפטי

חמד עמאר:  אבל בסופו של דבר, מה שהוא רצה להעביר הוא הביא לוועדת הכספים, והעברנו את הכספים הקואליציוניים

חמד עמאר:      אז אני אומר לך, אדוני היושב-ראש, קודם כול, את כל הכספים הקואליציוניים היינו צריכים לזרוק לפח בשעת מלחמה זאת, גם של 2023 וגם של 2024, שמדובר שם על קרוב ל-14 מיליארד שקל; לזרוק לפח את כל המשרדים המיותרים שיושבים שם היום שרים ולא עושים כלום, ואפילו, שרים שאני דיברתי איתם לא ידעו מה התקציב שלהם ואיזה תקציב יש להם; כל משרדי השרים המיותרים הנוספים – כי יש לנו בממשלה היום, אני לא יודע, חיפשתי ולא הצלחתי לדעת, או 38 או 37 או 39, אבל הצלחתי להגיע לכך שיש לנו חמישה סגני שרים – גם אותם צריך לצמצם ולקצץ, זה הדבר הראשון שצריך לעשות

חמד עמאר:  כספים קואליציוניים, משרדים מיותרים ושרים מיותרים

חמד עמאר:      דבר שלישי, היה צריך לבנות תקציב של 2023–2024 עם סעיפי צמיחה למען כלל אזרחי מדינת ישראל

חמד עמאר:  שאנחנו נצא מהמלחמה הזאת ונגיע לצמיחה במשק, כי קשה מאוד היום בכלכלה ובכלכלת ישראל

חמד עמאר:  כולם יודעים כאן שהריבית היא 4

חמד עמאר: 75%, הגירעון שאושר הוא 3

חמד עמאר: 7% ויכול להגיע ל-4%

חמד עמאר:  כשאתה מחבר ריבית עם גירעון זה אינפלציה, זה יוקר מחיה

חמד עמאר:  את זה כל אזרח ואזרח ישלם, כל צעיר וצעירה ישלמו, הכול יעלה

חמד עמאר:  לכן, אין מצב כזה להכין תקציב ל-2023 בלבד, ואין מצב כזה להכין תקציב של 2024 לבד, ואין מצב להשאיר את הכספים הקואליציוניים והמשרדים המיותרים שנמצאים היום במדינת ישראל

חמד עמאר:      אני אומר לכם, אם היו באים, אומרים לי – ושר הרווחה יושב איתנו כאן, לא שומע אותי, אבל חשוב שתשמע אותי, שר הרווחה

חמד עמאר:  שר הרווחה, חשוב שתשמע – כל שקל שהיו צריכים להוסיף בתקציב, היה צריך להוסיף למשרד הרווחה, לא למשרדים המיותרים האלה

חמד עמאר:  אני אומר לך, אני מכיר אותך שנים רבות, היית צריך להילחם שהמשרד שלך יהיה משרד ענק, כי כל המפונים היום, כל היישובים שנפגעו, צריכים כל שקל

חמד עמאר:  השיקום שלנו – גם נפשי, גם כלכלי – למשרד הרווחה יש תפקיד מאוד חשוב, ואני סומך עליך שאתה יכול לעשות את זה

חמד עמאר:  היית צריך להילחם ולקחת את כל התקציב המיותר הזה למשרד שלך, ואני מקווה שתעשה את זה בתקציב 2024, כי אנחנו צריכים לשקם את האוכלוסייה שלנו

חמד עמאר:  זה הזמן של כולנו, זו השעה שבה כולנו צריכים להתאחד ביחד ולעבוד ביחד למען מטרת-על

חמד עמאר:        אני רוצה להגיד לכם, לא רציתי לדבר על חוק הלאום, כי אמרתי, אנחנו בשעת מלחמה ובמלחמה מתאחדים ביחד, ואני יודע ומכיר אנשים מאוד קרובים אליי במלחמה, אבל חוק הלאום פוגע בכולם

חמד עמאר:  חוק הלאום, צריך או לבטל אותו או לתקן אותו, וחייבים לעשות את זה

חמד עמאר:       אני אומר לכם, חברי הקואליציה, שמעתי אתכם אחרי שביקרתם ביישובים הדרוזים, כולכם דיברתם וריגשתם אותי כי דיברתם מתוככם, אבל הבעיה שלי איתכם היא שאתם שוכחים מהר את מה שאמרתם, ושוכחים שאותם חיילים שנלחמים עכשיו, חוק הלאום פוגע בהם, ואנחנו חייבים לתקן את זה

חמד עמאר:  תודה

חנוך דב מילביצקי: תודה, אדוני, ואני מקווה שיהיו לנו בשורות בקרוב בנושא הזה וגם בנושא של קמיניץ

חנוך דב מילביצקי:  חברת הכנסת מיכל שיר סגמן, בבקשה

מיכל שיר סגמן: אדוני היושב-ראש, חבריי חברי הכנסת, ראשית אני רוצה לפתוח בלשלוח תנחומים למשפחות הנופלים הלילה: סא"ל תומר גרינברג, זיכרונו לברכה, בן 35, מג"ד 13 בחטיבת גולני; רס"ן רועי מלדסי, זיכרונו לברכה, בן 23, מפקד פלוגה בגדוד 13 של חטיבת גולני; רס"ן משה אברהם בר-און, זיכרונו לברכה, בן 23, מפקד פלוגה בגדוד 51 של חטיבת גולני; סמל אחיה דסקל, זיכרונו לברכה, בן 19, לוחם בגדוד 51 בחטיבת גולני; סרן ליאל חיו, זיכרונו לברכה, בן 22, מפקד מחלקה בגדוד 51; רס"ן בן שלי, זכרו לברכה, בן 26, מפקד פלוגת לוחמים ביחידה הטקטית לחילוץ מיוחד 669; רב-סמל רום הכט, זכרו לברכה, בן 20, לוחם ב-669; סמל ראשון אוריה יעקב, זכרו לברכה, בן 19, לוחם בגדוד 614 של בית הספר להנדסה קרבית; אל"מ יצחק בן בשט, זיכרונו לברכה, בן 44, מפקד חפ"ק מח"ט גולני; סמל ערן אלוני, זכרו לברכה, בן 19, לוחם בגדוד 51 בגולני

מיכל שיר סגמן:  יהי זכרם ברוך

מיכל שיר סגמן:  אני שולחת רפואה שלמה בגוף ובנפש לפצועים ומייחלת לשובם של כל אהובינו החטופים

מיכל שיר סגמן:      חברי הממשלה, לא צריך להיות פרופסור לכלכלה כדי לראות עד כמה התקציב המיוחד שאנחנו מתבקשים לאשר כעת מהווה יריקה בפרצופם של הנושאים והנושאות בנטל – החיילות והחיילים, המפונים, בעלי העסקים, תושבות ותושבי קו העימות

מיכל שיר סגמן:  לא צריך ללמוד ב-MIT כדי לדעת שרווחת החיילים קודמת למשרד מורשת, שרווחת המפונים קודמת לכסף לשימון הקואליציה, אבל בסוף זה לא רק הביזה; זה להגדיל את תקציבי המשרדים המיותרים בסכומים שמסתכמים במיליארדים ללא בקרה לכספים סיבוביים, הבוז שלכם לציבור שאתם חושבים שהוא מטומטם ולא מבין שאין סיבה לתת למשרד להתיישבות או פרויקטים לאומיים או מודיעין או השד יודע איזה עוד משרד המצאתם – מיליונים שנניח שמשרד הביטחון יכול לנצל ביהודה ושומרון טוב יותר, מיליונים לכאילו משכורות למורים שאיש לא יודע שהם קיימים בכלל, כי אין כל בקרה בעמותות הפרטיות שאליהן תעבירו את כל הכסף הזה; זה האפודים לחיילים, שעמותות פרטיות והורים מממנים במקום המדינה; זה הציוד למפונים שנתרם מחו"ל במקום מתקציב המדינה, כי אחרי שהבאתם לטבח הגדול ביותר בתולדות מדינת ישראל, חשוב לכם גם להוסיף חטא על טבח, ואת כספי הציבור התורם והנושא בנטל, משלמי מס ההכנסה ומשרתי המילואים – את הכסף שלהם אתם מעבירים למשרדים המיותרים במקום לסגור אותם, לתת את הכסף הזה למשל לאחות שכולה שצריכה לגדל את הילדים של אחותה שנרצחה במשמרת שלכם בגלל הקונספציה שלכם

מיכל שיר סגמן:      אז היה לכם חשוב יותר להעביר מזוודות כסף לחמאס, ועכשיו חשובות לכם יותר מזוודות כסף למקורבים

מיכל שיר סגמן:  יש לי חדשות בשבילכם: מזוודות החמאס לא קנו לנו כסף, ומזוודות הכסף למקורבים לא יקנו לכם שלטון

מיכל שיר סגמן:  העם הזה מימן את המלחמה מתחילתה – הסתדר נהדר, מאוחד, נלחם, מתנדב – ואז אתם התערבתם

מיכל שיר סגמן:      ומה עשיתם? לא חלילה תרמתם או עזרתם – לא, לא, לא – גנבתם מהציבור תוך כדי קרבות ולחימה

מיכל שיר סגמן:  לא גנבתם רק מהשמאלנים הבוגדים, מר דודי אמסלם, או האשכנזים המרגלים או הקיבוצניקים המשת"פים, כמו שמכונת הרעל שלכם קראה להם גם כשהם נרצחו ונחטפו ונטבחו – אלא גם גנבתם ואתם גונבים גם כעת קודם כול מהציבור שהצביע לכם, אלו שהבטחתם להם ביטחון

מיכל שיר סגמן:      ועכשיו מה? מה נראה לך, אדוני ראש הממשלה, מר נתניהו? שאתה תנבח על הציבור – אוסלו ומדינה פלסטינית – והציבור ישכח 1,300 נרצחים ונופלים? שנשכח לך את נאום בר-אילן, מר נתניהו, או שנשכח לך את נאום וואי? אחרי שאתה התחייבת בעצם לממש את הסכם אוסלו; אתה, מר נתניהו, ויתרת על חברון; אתה, מר נתניהו, חיבקת את ערפאת; אתה, מר נתניהו, קראת לו שותף וחבר, והתרגשת עד עמקי נשמתך כשהוא איחל לך מזל טוב ליום הולדתך

מיכל שיר סגמן:  את המחליף של ערפאת, אגב, אתה הזמנת אליך הביתה לביקור ולארוחת ערב

מיכל שיר סגמן:  ואללה, המשותפת לא פועלת כמוך

מיכל שיר סגמן:  אתה, אדוני ראש הממשלה, באמת חושב שמישהו ישכח לך את זה וייתן לך לפזר מסך עשן בזוי שכזה, כדי שלא יראו איך אתה שודד את הנושאים בנטל והנפגעים מהטבח?     מי האמין, ביבי, שאחרי שהפכת להיות סייען חמאס ומימנת אותו, אתה עושה בשבילו כעת את העבודה ופוגע הלכה למעשה באלו שנלחמים נגדו? כך תיזכר לדיראון עולם, בנימין בן ציון וצילה נתניהו, סייען החמאס ומחריב ישראל המודרנית, מחבק רבי-מרצחים

מיכל שיר סגמן:  אבל זה מי שאתה

מיכל שיר סגמן:  אתה צבוע ולא רק – אלא בדרך חייך

מיכל שיר סגמן:  אתה באמת חושב באיזשהו תסריט שאחרי שהבאת עלינו שואה, מישהו בליכוד או בעם ישראל יאפשר לך להגיע לתקומה?      אני קוראת לכם, חברי סיעת הליכוד, כל מי שמצביע בעד תקציב הגזל מהנושאים בנטל, מסייע לקרע בעם; כל מי שלוקח מהמילואימניקים ומעביר ללא בקרה למשתמטים, הוא סייען חמאס ובושה למחנה הלאומי; כל מי שלוקח מהאימהות המפונות שאין להן איך להאכיל את ילדיהן ומעביר לעמותות עלומות במשרדים מיותרים; כל מי שמדבר אחדות, אבל עובד רק עבור אחדות הקואליציה ונגד הציבור

מיכל שיר סגמן:      מי היה מאמין שהשקעת כל המשאבים של ישראל היא לא במלחמה, במשק ובנושאים בנטל, אלא בקומבינות הקואליציוניות שלכם, חברי ממשלת המחדל

מיכל שיר סגמן:  אין מספיק דרכונים דיפלומטיים שתוכלו לחלק כדי לקנות את דרכיכם החוצה מפנתיאון הבושה הלאומי

מיכל שיר סגמן:  הבוחרים שלכם מתביישים בכם, בזים לכם, כי אתם סייעני אויב

מיכל שיר סגמן:  פגיעה במשרתים בשעת מלחמה היא סיוע לאויב; מניעת מקסימום תקציבים ואי-שינוי סדרי עדיפויות הם סיוע לאויב; השקר, הקומבינה, ההסתרה והעטיפה של כל זה במילים פטריוטיות – הם סיוע לאויב

מיכל שיר סגמן:  ומה תגידו שלפני ההצבעה קנו גם אתכם, שרי הליכוד? בכמה לירות קנו אתכם, דיכטר, ברקת – בכמה?      תקציב בלי הוד ובלי הדר; תקציב שבעצם יקים קיר ברזל בין אלה הבוזזים לבין אלה שנשבעו לשרת

מיכל שיר סגמן:  איפה הבושה? איפה הערכים? איפה האמונה? לא האמונה במשיח השקר שמחבק פושעים רבי-מרצחים, אלא אמונה בנצח ישראל, בעם ישראל, במדינת ישראל, בצבא ההגנה לישראל, במשטרת ישראל, במערכת אכיפת החוק של ישראל – ואני מעיזה לומר – גם בכנסת ישראל

מיכל שיר סגמן:  ממשלת המחדל, ככל שזה תלוי בי, אנחנו נתראה אחרי המלחמה לא רק בוועדת חקירה ממלכתית, אלא בטריבונל שישפוט אתכם על סיוע לאויב בשעת מלחמה

מיכל שיר סגמן:  כי היחידים שישמחו שתקציב כזה יעבור הם החמאס והאיראנים, שמבינים שבגלל סדר העדיפויות המעוות שלכם, החובבני שלכם, הקומבינטורי שלכם, תאוות הבצע ושימור השלטון שלכם – הבאתם אותנו, את המדינה האהובה שלנו, את העם המדהים שלנו, אל הטבח והגיהינום הגדול ביותר בתולדות מדינת ישראל

מיכל שיר סגמן:  ובמקום להרכין ראש, במקום לבקש סליחה, במקום לעשות את מה שנכון, אתם מתגלים בשיא אפסיותכם וגונבים ובוזזים את העם שלכם, את הלוחמים שלכם

מיכל שיר סגמן:       היום שבו התפשרנו על מנהיגים נגמר

מיכל שיר סגמן:  אתם לא ראויים לעם הזה

מיכל שיר סגמן:  מצד שני העם הזה מסתדר לבד יפה מאוד כבר חודשיים: מממן את עצמו לבד, מגן על עצמו לבד – לא צריך אתכם

מיכל שיר סגמן:  אבל אם אתם לא עוזרים, ואללה, לפחות אל תפריעו

מיכל שיר סגמן:       ומכם, עם מדהים שלי, אני מבקשת סליחה

מיכל שיר סגמן:  סליחה שבעת הזאת נכפה עלינו לדבר גם על פוליטיקה

מיכל שיר סגמן:  ההתלבטות כחברת כנסת היא קשה מאוד

מיכל שיר סגמן:  כואב, לא מתחשק – אבל אין ברירה

מיכל שיר סגמן:  אז אני מבקשת מכם סליחה, כי לא מגיעים לכם הריבים האלה, לא מגיע לכם שנדבר פוליטיקה

מיכל שיר סגמן:  כל כך מגיע לכם יותר

מיכל שיר סגמן:  סליחה

מיכל שיר סגמן:  תודה רבה

חנוך דב מילביצקי: חבר הכנסת עופר כסיף

עופר כסיף: כבוד היושב-ראש, חברי הכנסת, אבקש לפתוח במילות הערכה ויראה למשפחות החטופים שהגיעו בימים האחרונים לכנסת והרימו קול זעקה ותחינה למען שחרור יקיריהם המוחזקים בשבי החמאס הנורא

עופר כסיף:  המשפחות חיות ומרגישות יום-יום, שעה-שעה, את מחיר הדמים האיום של המשך הקטל והמלחמה, ודורשות לעצור את האש ולחזור לשולחן המשא ומתן

עופר כסיף:  כשחבריי ואני מפגינים למען הפסקת האש ולמען השלום, אנו עושים זאת במחשבה ובדאגה עמוקה לחטופים שנותרו מאחור בשבי מתוך ידיעה שרק במשא ומתן ניתן להצילם ולהשיבם לביתם, בעוד המלחמה רק מסכנת אותם ומביאה עוד שכול וכאב, כמו שראינו שוב גם היום

עופר כסיף:       כפי שאמר שחר מור, שדיבר מדם ליבו בוועדת הכספים: "עסקת השבויים נתנה לנו קצת תקווה, והחזירה לנו שלושה בני משפחה הביתה

עופר כסיף:  אבל נותרו גם שבויים בעזה

עופר כסיף:  החזרה למסלול המלחמתי מאוד קשה, וכשהצבא אומר לנו שהדרך להחזרת השבויים היא מנוף לחץ קרקעי, אני לא מאמין לו

עופר כסיף:  יש לנו חובה מוסרית אחת – השבת השבויים"

עופר כסיף:  כך אמר שחר מור, שבני משפחתו חטופים

עופר כסיף:  אלא שזעקתו וזעקת המשפחות נפלה על אוזניים ערלות בעיקר של ראש הממשלה ושר הביטחון, שהחליטו להגביר את עוצמת האש, ולמעשה לסגור כל ערוץ ודלת להידברות

עופר כסיף:  הם מקריבים את החטופים, הם מקריבים אלפים שיהפכו פצועים, הלומי קרב ונכי מלחמה; הם מקריבים מיליוני בני אדם – ילדים ומבוגרים, ישראלים ופלסטינים במלחמה של נקמת דם פרימיטיבית שכל מטרתה היא הצלת הכיסא שעליו הם יושבים

עופר כסיף:       וכך גם התקציב – הוא לא נועד להביא מזור לניצולים, למפונים, לנצרכים, ולכל מי שעולמו קרס עליו בחודשיים האחרונים, אלא להעניק חמצן לקואליציה מושחתת ונפשעת

עופר כסיף:  במאמרו על התפרקותה של מדינת הרווחה כתב ב-2008 פרופ' אליעזר שביד את הדברים הבאים: "מול הצורך לשקם את מצבם של יחידים, משפחות וקהילות שנפגעו מהמלחמה" – הוא מתכוון פה ל-1948 – "הורגש הצורך הדחוף לנקוט עוד כמה אמצעי סעד נוסף למרכיבי הרווחה המקובלים: עבודה, שכר צודק ושירותי חינוך, בריאות ורווחה חינם; ואלו הם: שיכון לחסרי בית, סבסוד מצרכים חיוניים, השקעה בתברואה ובמוסדות חסות, קצבאות לנכים וכדומה

עופר כסיף:  כל אלה נחשבו כפירעון חוב המדינה לאזרחיה שנפגעו במלחמה", כתב שביד

עופר כסיף:  כך צריך היה התקציב לעשות גם היום – לתת את המענה הראוי שלו זקוקים כלל אזרחי ישראל, בראש ובראשונה נפגעי השחיטה בדרום וכלל אלה שפונו מבתיהם

עופר כסיף:      בל נשכח שהתקציב איננו עניין של סכומים גרידא, אלא בעיקר עניין של שוויון מהותי, אזרחי, פוליטי, חברתי ולאומי

עופר כסיף:  חלוקת המשאבים בתקציב מבטאת את יחס המדינה ליושביה, או כפי שכתב שביד: "את מידת נכונותה לפרוע את חובה לאזרחיה"

עופר כסיף:  התקציב שלפנינו הוא כולו ביטוי להפקרת הציבור בידי מדינתו ובגידתה בחובתה כלפיו

עופר כסיף:  הפילוסוף אריסטו הגדיר עוד במאה הרביעית לפני הספירה מושג בסיסי של צדק שאותו אמורה המדינה לממש – שיסוד הצדק, כתב, בחלוקות, אינו אלא התאמת חלקו של המקבל לזכות שמצויה בידו

עופר כסיף:  כך כתב אריסטו

עופר כסיף:  זהו מושג הצדק החלוקתי שהפך למרכיב עיקרי, אם לא בלעדי, של הצדק החברתי

עופר כסיף:      צדק חברתי משמעו חלוקת משאבי החברה בידי המדינה על שלל זרועותיה באופן ראוי, כלומר, שכל אחד יקבל את אשר לו הוא זכאי

עופר כסיף:  חוק התקציב וחלוקת כספי הקופה הציבורית, אסור שיהפכו למסחר בו כל דאלים גבר, אלא חייבים להיות מונחים על ידי עקרונות של צדק, גם ביחס למה שמכונה מושא הצדק – אלו המשאבים והטובין החברתיים שמחלקים, וגם ביחס לבסיס הצדק – למי הזכות, למה ומדוע? קרי: על פי מה נקבעת החלוקה? מה הם הקריטריונים לקבלת משאבים וטובין?      כשהחלוקה אינה הוגנת, כשאנשים מופקרים לגורלם, כשבתי הספר באשקלון ובכפרים הבלתי-מוכרים בנגב עדיין לא ממוגנים, כשמרכזי החוסן בהתנחלויות זוכות לתוספת על חשבון המרכזים בגליל ובדרום, כשדיירי הדיור הציבורי מחויבים לשלם שכירות על הדירות, כי האוצר לא מעביר כסף למשרד השיכון בזמן שמשרדים מומצאים, כמו: מודיעין, משימות לאומיות ומורשת, זוכים למאות מיליונים, כשמשרד ראש הממשלה מקבל ביום האחרון תוספת של 40 מיליון ש"ח להסברה, ומקים לעצמו אולפן טלוויזיה פרטי לפרופגנדה במטה ראש הממשלה בעלות של לפחות 200,000 ש"ח לחודש – אין צדק ואין חלוקה צודקת

עופר כסיף:  יש רק שוד וביזה של הקופה הציבורית

עופר כסיף:      5 מיליארד שקל לכספים קואליציוניים – זהו בסיס החלוקה של התקציב, הקרבה הפוליטית למרכיבי הממשלה והכוח של כל אחד מהשרים, זה הקריטריון הבלעדי

עופר כסיף:  תוספת בלתי נתפסת של 410 מיליון ש"ח למשרד ההתנחלות של אורית סטרוק, שתקציבו מגיע לחצי מיליארד שקל

עופר כסיף:  101 מיליון למשרד המורשת בשביל להבטיח את תמיכת הכהניסטים בראשות הגזען חובב האטום

עופר כסיף:  43 מיליון נוספים למשרד ירושלים, 90 מיליון לזהות יהודית של סטרוק, ועוד 368 מיליונים לזהות היהודית של אבי מעוז ותרבות יהודית במשרד החינוך

עופר כסיף:  כל אחת מהזהויות היהודיות הללו, הסיקריות והחשוכות ביותר שבנמצא, זכתה להקצאה תקציבית עצמאית, כשבמקביל תקציב החטיבה להתיישבות יעמוד על 399 מיליון שקלים, ועוד כסף יוזרם למאחזי הטרור הכהנאיים בשטחים הפלסטיניים הכבושים, שאינם חוקיים אפילו לפי חוקי ישראל המפלים

עופר כסיף: למרכז מורשת הטרנספריסט העבריין זאבי, שממוקם אף הוא בהתנחלות – 15 מיליון ש"ח

עופר כסיף:  מרכז מורשת גוש קטיף יזכה לעוד 4 מיליון ש"ח

עופר כסיף:  ועבור הנחלת מורשת דרוקמן, תומך הטרור היהודי הרצחני ואליל העליונות היהודית הגזענית, 4 מיליון

עופר כסיף: עוד קיצוץ נעשה בתמיכה בארגוני מתנדבים, אלו שבמשך חודשיים מחזיקים את העקורים ושאר נפגעי הטבח מעל המים

עופר כסיף:  באשר למינהלת החטופים, זו טרם הוקמה, חודשיים מאז הטבח וחודש מאז החלטת הממשלה על הקמתה, ותקציבה, התיאורטי לעת עתה, עומד על 15 מיליון ש"ח בלבד

עופר כסיף: הכלכלן זוכה פרס נובל אמרטיה סן כתב כי צדק מחייב שכל אדם ייהנה מאפשרות לממש את אנושיותו, לחקור ולהתפתח כראות עיניו, ומכאן הכרחי שתהיה לו גישה למשאבים ולהזדמנויות

עופר כסיף:  ההקצאה הצודקת של אלו על ידי המערכת הציבורית היא בסיס מאבקנו לשוויון – בין יהודים לערבים, בין מזרחים לאשכנזים, בין נשים לגברים, וכן הלאה

עופר כסיף:  הכספים הקואליציוניים מושחתים, לא רק בשל פגיעתם בשוויון בין חברי מרכז הליכוד ופורעי סמוטריץ' ובן גביר לשאר הציבור הרחב, אלא גם משום שהם מייבשים את המערכות הציבוריות ומחליפים אותן במערכות המבוססות על חסדי השלטון ובעלי ההון

עופר כסיף:  במקום מאבק למען מימוש הזכויות האלמנטריות והאנושיות המשותפות לכול, שאותן המדינה מחויבת לספק, האתנן הפוליטי של הכספים הקואליציוניים – מה שכיניתי בשם "אתנניהו" – יוצר מאבק של התושבים אלו באלו על קרבתם לצלחת, נדבך נוסף בפירוק החברה לגורמיה ותקיעת טריז של עוינות ושנאה בין מרכיביה

עופר כסיף: יש גם מתאם לאומי מובהק

עופר כסיף:  בתי-הספר המוחלשים ביותר הם של החברה הערבית

עופר כסיף:  וכך, במקום שנעצים ונתקצב דווקא את המוחלשים כדי לצמצם את הפערים, תקצה המדינה תקציבים וסמכויות מרחיקות לכת דווקא לבתי-ספר של העשירים

עופר כסיף:  עם מה ייוותרו העניים? עם תקציב בסיסי ומועט, ללא כלים שייתנו מענה טוב יותר לתלמידים ולצורכיהם

עופר כסיף:      האפליה הזאת לא רק מעמדית, היא גם ללא ספק גזענית נגד החברה הערבית ונגד יהודים יוצאי אתיופיה ויוצאי ארצות ערב והאסלאם

עופר כסיף:  ומה עושה הממשלה בתקציב הזה בתגובה? האם היא מציעה רפורמה בחינוך? מהפכה במעמד המורה? לא, היא מעבירה כספים למערכות פרטיות, לבתי ספר שעושים סלקציה מעמדית וחברתית, לא לבתי ספר שפותחים את שעריהם בפני כל הילדים

עופר כסיף:  היא ממשיכה להזניח את מערכת החינוך הממלכתית-ערבית ואת המורים והמורות הערבים שמשוועים לעבודה אך מוצאים רק אפליה בשוק התעסוקה

חנוך דב מילביצקי: עבר הזמן

חנוך דב מילביצקי:  נא לסיים

עופר כסיף: אני מייד מסיים

עופר כסיף:  אנו נמשיך וניאבק למען תקציב חברתי, דמוקרטי ושוויוני, שישרת את השכבות המוחלשות, העובדים, המפונים, הרשויות המופקרות, דיירי הדיור הציבורי, ערבים, מזרחים, חרדים וכל יושבי ויושבות הארץ הזאת

חנוך דב מילביצקי: חבר הכנסת קריב, בבקשה

חנוך דב מילביצקי:  אחריו – חבר הכנסת נאור שירי

גלעד קריב: אדוני היושב-ראש, חבריי חברי הכנסת, אדוני השר, בוקר טוב

גלעד קריב:  בפתח דבריי אני מבקש להשתתף גם מעל הדוכן הזה בצער ובכאב של חברנו ועמיתנו השר גדי איזנקוט, היושב שבעה יחד עם בני משפחתו על בנו גל שנפל בקרבות בעזה, וכמובן להשתתף בצערן של כל המשפחות השכולות – ולצערנו מספרן רק הולך וגדל

גלעד קריב:       גם הבוקר הזה בפתח דבריי אומר שתמונותיהם של החטופים שניצבות לנגד עינינו ביציע משקפות את האמת היסודית שאנחנו צריכים כנבחרי ציבור להציב לנגד עיננו 24 שעות ביממה, את גורלם של אותם אזרחים, אזרחיות, תושבים ותושבות, ולדעת שהשבתם בשלום לחיק משפחותיהם זהו יעד אסטרטגי שבלעדיו לא תנצח ישראל במערכה הזו

גלעד קריב:      אדוני היושב-ראש, בטרם אגש לדברים שאבקש לומר, אינני יכול שלא לציין את העובדה שמלבד שר הרווחה והביטחון החברתי שנמצא כאן עימנו, וגם אתה כמובן כיושב-ראש הבית בעת הזאת, אי-אפשר להתעלם מהעובדה שאף אחד מחברי וחברות הקואליציה לא טרחו לשבת ולהאזין לדברים שנאמרים כאן על התקציב הזה – לא יושב-ראש ועדת הכספים - - -     

חנוך דב מילביצקי: אני רק אתקן אותך, אדוני, היה פה חבר הכנסת אליהו רביבו

גלעד קריב: אני מדבר על הרגע שבו אני מדבר

גלעד קריב:  אני בטוח שמצלמות ערוץ הכנסת יכולות להראות היטב כיצד נראית המליאה בשעה הזו

עופר כסיף: - - -     

חנוך דב מילביצקי: לא יהיו פה קריאות ביניים, אדוני

חנוך דב מילביצקי:  לא יהיו

גלעד קריב: מדובר בתופעה פרלמנטרית מכוערת

גלעד קריב:  כולנו יודעים שבנאומים מן הסוג שאנחנו נואמים היום לא כולם יושבים כל העת במליאה, הדבר מקובל בבית הזה, אבל באמת, מצב שבו אף אחד מחברי ועדת הכספים מטעם הקואליציה שחתומים על התקציב הזה לא נמצאים פה, ששר האוצר לא טורח להיות בשעות הראשונות של הדיון במליאה בהצעת התקציב, זאת תעודת עניות לקואליציה, תעודת עניות לבית הזה

חנוך דב מילביצקי: חוץ ממני

גלעד קריב: אתה מחויב כיושב-ראש, בסדר

גלעד קריב:  גם השר יושב פה מכוח החובה של הממשלה לשלוח נציג, אבל לא כך ראוי להראות דיון במליאה כאשר אנחנו מעדכנים תקציב

גלעד קריב:      אדוני, ראה, הבוקר הזה התבשרנו בשורות קשות מאוד על נפילתם של מפקדים וחיילים בקרב הקשה, באירוע הקשה, ברצועה אתמול בלילה

גלעד קריב:  פעם נוספת רוחו של צה"ל, שמציבה את המפקדים הבכירים ביותר בראש הכוחות – פעם נוספת הרוח הזאת משתקפת גם ברשימות הנופלים, בשמותיהם ובדרגותיהם

גלעד קריב:  ואני, כאמור, כמו כולנו, משתתף בכאבן הגדול של המשפחות

גלעד קריב:       בעת הזו טרם התפרסמו סיפורי חייהם של כל אותם נופלים, ודברי ההספד והפרדה טרם הושמעו, אך די ברשימת הערים והיישובים שבהם גדלו וחיו אותם הגיבורים כדי להעיד עד כמה מתקיימים בימים הללו בדרך נוראה דברי חומש דברים "יחד כל שבטי ישראל"

גלעד קריב:  המשורר נתן יונתן, אב שכול, כתב בשירו "שירים עד כאן": "יפים ממני וממך האדמה לקחה", ופעם נוספת הבוקר הזה אנחנו רואים כיצד המילים הכואבות הללו של המשורר, ששכל את בנו במלחמת יום הכיפורים – עד כמה המילים הללו מדויקות, כואבות ונכונות גם למציאות חיינו

גלעד קריב:      לצערנו הרב, אדוני היושב-ראש וגם אדוני השר – וצריך אולי לומר שלדאבון ליבנו – לא זה המסר העולה מתקציב המדינה המעודכן לשנת 2023

גלעד קריב:  המסר הזה של "יחד כל שבטי ישראל" הוא הכול חוץ מכותרת התקציב המעודכן שהממשלה והקואליציה הניחו על שולחננו, וזה לצערנו גם עתיד, ככל הנראה, להיות המסר שיעלה מתקציב 2024 המעודכן שיונח בשבועות הקרובים על שולחנה של הכנסת

גלעד קריב:  מאז הקמת המדינה לא הונחו על שולחן הכנסת תקציבים כל כך סקטוריאליים כדוגמת התקציבים המקוריים של שנת 2023 ושל שנת 2024

גלעד קריב:       התקציב המעודכן שאנחנו דנים בו היום יכול היה להיות ראשית תיקון, סימן מעיד חיובי, אבל האמת המחרידה שבוקעת מבין סעיפיו של התקציב המעודכן היא שראש הממשלה, שר האוצר, יתר שרי הממשלה והרוב המכריע של חברי הקואליציה מסרבים להפנים את המציאות הנוכחית של מדינת ישראל ושל החברה הישראלית, המציאות אחרי זוועות שמחת תורה

גלעד קריב:       לא זה התקציב שמגישים נבחרי ציבור שמפנימים את חשיבותה של הלכידות החברתית, של תחושת היחד, של תודעת ההוגנות הבסיסית, שחיוניות כל כך לניצחון במערכה

גלעד קריב:  לא כך מתנהגים נבחרי ציבור בתקופה שבה דוגמה אישית, המנהיגות האחראית וההתעלות מעל לשיקולים הפוליטיים הצרים צריכות להכריע את הכף בבית הזה ובממשלה הנבחרת

גלעד קריב:  וכאשר קוראים את תקציב המדינה המעודכן מבינים שכף המאזניים נוטה לשבט ולא לזכות, לדין ולא לחסד

גלעד קריב:       ומה מונח על הכפיים, על מאזני התקציב הרע והלא-מוסרי הזה? על הכף האחת מונחים צורכי הביטחון והצרכים האזרחיים, החברתיים והכלכליים הבוערים והדחופים, שגם הם דיני נפשות של ממש

גלעד קריב:  ראש הממשלה ושר האוצר מבקשים מאיתנו להסתכל רק על הכף הזו, שאכן הועמסה בתקציב נוסף וחשוב, שאיננו מתעלמים ממנו, אבל במאזניים הללו ישנה גם כף נוספת, ואנחנו, חברי האופוזיציה, איננו מוכנים להתעלם ממה שהועמס על הכף הנוספת במאזניים

גלעד קריב:  איננו מוכנים ואיננו רשאים, כי זוהי חובתנו כנבחרי ציבור, גם ובמיוחד בזמן לחימה

גלעד קריב:  ועל הכף הזו – על הכף הזו מונחים שישה משרדי ממשלה מיותרים לחלוטין, על שריהם, על יועציהם ועל לשכותיהם

גלעד קריב:  על הכף הזו מונחים חצי מיליארד ש"ח שמופנים להגדלת המלגות ל-120,000 אברכי ישיבות, שראויים לתמיכה, אבל בהיותם נמצאים בגילי הגיוס ובגילי השירות במילואים, לא ניתן שלא לשאול אם זה הזמן להגדיל את מלגות הקיום שלהם

גלעד קריב:      על הכף הזאת מונחים גם 100 מיליון שקלים למינהלת הזהות היהודית במשרד ההתיישבות, למרות שבתקציבי משרד החינוך ומשרד התרבות מוקצים כבר חצי מיליארד ש"ח לתרבות יהודית תורנית וחרדית

גלעד קריב:  על הכף הזו מונחים גם רבע מיליארד ש"ח למענקים ייחודיים לרשויות ביהודה ושומרון, למרות שהן נכללות בתוכניות המענקים הכלליים של הרשויות המקומיות

גלעד קריב:   על הכף הזאת, אדוני השר, שר הרווחה והביטחון החברתי, מונחים גם 50 מיליון ש"ח במשרדך, שהם ייעודיים לטיפול בנוער חרדי בסיכון, וכשפותחים את מבחני התמיכה מבינים שהם בעצם בגדר מענקים נוספים לישיבות

גלעד קריב:  לא הגדלה של התקציב הכללי לטיפול בנוער בסיכון ובתוכו גם הנוער החרדי, שיש להתייחס אליו, אלא בסופו של יום, במבחן התוצאה, כספים ייעודיים וייחודיים לישיבות, שנושאים את שמם של הנערים בסיכון לשווא

גלעד קריב:  על הכף הזאת מונחים גם 40 מיליון ש"ח למערך ההסברה במשרד ראש הממשלה, שמוסט כיום במידה לא מבוטלת להסברה פוליטית ולא לאומית, לקמפיין ולא לצורך אסטרטגי

גלעד קריב:  על הכף הזו, שמעו, חבריי וחברותיי, מונחים 15 מיליון שקלים להנצחת מורשת השר רחבעם זאבי, זיכרונו לברכה, בשעה שהתקציב לשיפוץ בית בן-גוריון בתל אביב קוצץ לחלוטין, לאחר תחילת השיפוץ, כי לא מדובר בצורך הקשור במצב החירום

גלעד קריב:  אבל מורשת גנדי, לשיטת הקואליציה והממשלה, קשורה גם קשורה למלחמה בעזה

גלעד קריב:  על הכף הזו מונחים 6 מיליון ש"ח ייעודיים למרכזי החוסן ביהודה ושומרון, כאילו מרכזי החוסן בגבול הצפון ובעוטף עזה לא ראויים כיום, אחרי 7 באוקטובר, לאותו היחס

גלעד קריב:  וכן, על הכף הזו גם מונחים הקיצוץ בתקציבי השירותים הקהילתיים לאזרחים ותיקים, הקיצוץ הנפשע בתקציבי החקלאות – כן, כן, קיצוץ אדיר בתקציבי החקלאות דווקא בעת הזו – ושורה ארוכה נוספת של קיצוצים בשירותים לאוכלוסיות שזקוקות הכי הרבה לסיוע המדינה

גלעד קריב:      ואנחנו, אדוני היושב-ראש, גם בזמן מלחמה ובמיוחד בזמן לחימה, אנחנו לא מוכנים להתעלם מהכף המכוערת הזו של מאזני התקציב ומכל מה שמונח עליה

גלעד קריב:  שר האוצר יכול לזעוק מבוקר עד ערב מעל הדוכן הזה שהסכום שהוסף לצורכי הביטחון ולצורכי המפונים גדול בהרבה מהסכומים המגזריים, הסקטוריאליים, שמונחים על הכף השנייה

גלעד קריב:  אבל הדבר ממש אינו רלוונטי

גלעד קריב:  מה מבקש השר סמוטריץ', שנאמר לו תודה על כך שיש תקציב נוסף לצה"ל? שנשתחווה לפניו בהכרת תודה על כך שהמדינה משפה את המפונים ואת העסקים הנפגעים? שנקשור לו זרי תהילה על תגבור התקציבים החברתיים שדרושים להתמודדות עם האסון הנורא הזה? מה הוא רוצה, שבגלל הדברים הללו שכל שר אוצר אמור לבצע בזמן לחימה אנחנו נעצום את עינינו ונראה כיצד הוא מתעלם מהאזהרות של נגיד בנק ישראל? מכל חוות הדעת המקצועיות של פקידי האוצר? מהדברים שנכתבים שחור על גבי לבן בדוחות של חברות הדירוג? שנתעלם מהדרך שהוא מבקש להרדים אותנו לקראת תקציב 2024 המעודכן, שבו ישנם 8 מיליארד ש"ח של כספים ייחודיים? שנתעלם מהעובדה שבשעה הזו, בזמן הלחימה, הוא לא מתפקד כשר האוצר של כל מדינת ישראל אלא בראש ובראשונה כשר האוצר של מגזרים מסוימים?     לא אנחנו נתעלם ולא אזרחי ישראל יתעלמו, כשרואים את התקציב הזה, שאין בו בדל אחד של אותו מסר העולה משדות הקרב, ממרכזי המפונים, ממרכזי ההתנדבות שפרוסים לכל הארץ; אין בו גרם אחד של אותו מסר קדוש של יחד כל שבטי ישראל; כשרואים את התקציב הרע והמעוות הזה, שישנם בקואליציה לא מעט חברים שמתביישים בכך שמחר הם ירימו את ידם בעדו, בשל שיקולים פוליטיים או משמעת קואליציונית

גלעד קריב:  כשרואים את התקציב הזה, מה יש להתפלא על דבריה של השרה סטרוק אתמול באולפני הטלוויזיה על הכיסים השמנים של קציני המילואים, אלו שכבר בבוקר שבת, מבלי שהם נקראו, נכנסו לרכבים ונסעו עם שדות הקרב

גלעד קריב:       עמדה כאן השרה סטרוק לפני שבוע וקוננה על מסע ההסתה נגדה

גלעד קריב:  והיא, שרה בממשלת ישראל, הולכת לאולפני הטלוויזיה להגן על תקציב של חצי מיליארד ש"ח, שחלק גדול ממנו – לא כולו, אבל חלק גדול ממנו – כסף מיותר וכסף מגזרי, ועל הדרך, כלאחד יד, באותנטיות, נפלטים לה דברי ההסתה נגד קציני צה"ל

גלעד קריב:  העובדה שארבעה מילדיה של השרה סטרוק וארבעה מחתניה משרתים עכשיו במילואים ראויה להערכה, אך היא איננה מהווה תשובה מדוע באופן אינסטינקטיבי יצאו לה דברי ההסתה הללו

גלעד קריב:  כשם שאין מחילה לדבריו של שר האוצר בהתייחסו לפקידי משרדו הבכירים כאנטישמים, או לדבריו של ראש הממשלה

גלעד קריב:      התקציב הזה משקף לכל אורכו ורוחבו את אופייה של הממשלה הנוכחית, שמסרבת לתפקד כממשלה הנבחרת של כל אזרחי ישראל ובעבור כל אזרחי ישראל, ממשלה שעסוקה בקמפיין פוליטי, ממשלה שעסוקה במתן מענה למגזרים וסקטורים מסוימים, ממשלה רעה שאינה ראויה לאמון הציבור

גלעד קריב:  תודה רבה אדוני

חנוך דב מילביצקי: תודה

חנוך דב מילביצקי:  חבר הכנסת או שירי, ואחריו – חברת הכנסת שרן מרים השכל

נאור שירי: תודה רבה, אדוני היושב-ראש

נאור שירי:  הייתי אומר חבריי חברי הכנסת, אבל יש פה – אוקי, חבריי, שניים זה גם טוב

נאור שירי:  אדוני השר, בגדול אני איש של בוקר

נאור שירי:  אני אוהב לקום מוקדם

נאור שירי:  פעם אהבתי לקום מוקדם והיום אני חייב לקום מוקדם כי יש ילדים קטנים

נאור שירי:  הרבה פעמים אתה יוצא עם העגלה, ב-05:00 יש חושך בכבישים, אפילו מנקי הכביש אומרים, תגיד, אתה נראה לך בסדר?     האמת שבחודשיים האחרונים הבוקר הפך להיות הזמן הכי נוראי ביום

נאור שירי:  אתה קם ב-06:00, אני קם כבר ב-05:00 ומשהו, ואז אתה מסתכל בטלפון ואומר, לא בא לי לקבל את הפוש של – כי זה פשוט מחרב את הבוקר

נאור שירי:  אין, איך שאתם לא הופכים את זה, ככל שהמספרים גדולים, ככל שהגילים, לא יודע, היכרות, פשוט הבוקר שלכם נהרס

נאור שירי:  ואז אנחנו מגיעים לפה, וכל דיון נפתח עם משפחות החטופים שמגיעות לפה ומייצרות לנו תזכורת פעם אחר פעם, ובצדק, כי הנושא הזה לא צריך לרדת מסדר היום

נאור שירי:  אבל מייצרים לך תזכורת גם לנושא הזה

נאור שירי:       ואז אתה צריך גם להיות אופוזיציה

נאור שירי:  זה בכלל תענוג, בטח בתקופה כזאת, שכל ביקורת שאנחנו משמיעים הופכת להיות אצל חלק מכם, או חלק מהעם, הופכת להיות איזה מושא כאילו אנחנו נגד הזרם או נגד הרוח של העם ופוגעים ברוח המלחמה, וכל מילת ביקורת, בין אם היא חריפה או בונה או אמיתית, היא הופכת להיות כבר ללא רלוונטית כי עכשיו מלחמה ובמלחמה כולם שותקים

נאור שירי:       זאת היכולת שלנו גם לקום לבוקר נוראי כל יום, לעבודה, וגם לנסות להיות פרודוקטיביים בעבודה שלנו, לפגוש את הציבור ולעשות את העבודה שלמענה בחרו בנו, היא משהו שמדי יום גובה מחיר

נאור שירי:  זה בנימה אישית

נאור שירי:       היום זה גם יום ההוקרה לחיילי וחיילות המילואים

נאור שירי:  אני חושב שלהגיד היום הוקרה לאנשים כאלו שעוזבים משפחות, ילדים קטנים, חיים, עסקים, באמת עולם שלם, וחודשיים לא נמצאים בבית, אז מפה, לפני כל מילת ביקורת – המון המון תודה לכם

נאור שירי:  גם אם נראה לכם וגם אם לא, אנחנו כולנו בבית הזה נלחמים להיות ראויים לקורבן האישי שלכם ושל המשפחות, הנשים והגברים שנשארים בבית ומנהלים משק בית, אז זאת מלחמה לא פשוטה ולעיתים המדינה די מתעלמת מהם

נאור שירי:       טוב, עד פה מה שנקרא החלק האישי והפתיחה, כי בכל זאת יש תקציב

נאור שירי:  אבל אני רוצה לייצר איזו שיחה או חזון, או לומר מה יכול היה להיות פה ביום הזה, או האמת כבר לפני שבוע, בתקציב אלטרנטיבי

נאור שירי:  עכשיו, אני לא אזרוק מספרים, כי אני חושב שכולם יעשו את זה, וכולם יגידו לאן הכסף הולך, או לאיפה הוא הולך

נאור שירי:  אבל אני האמנתי, אולי בתמימות, שאחרי 7 באוקטובר אנחנו נוכל בכנסת להבין מה באמת חשוב

נאור שירי:  עכשיו, אני לא אומר שכל התקציב לא באמת חשוב

נאור שירי:  אני גם מניח שאנחנו לא נסכים על כל הסעיפים, אבל יש דברים שאנחנו יודעים שהם חשובים, ויש דברים שאנחנו יודעים שהם לא חשובים, ובבית הזה 90% מחברי הכנסת, יסכימו שיש דברים לא חשובים בתקציב הזה

נאור שירי:       עכשיו, ברמת ההתקטננות – 15 מיליון שקלים, 10 מיליון שקלים, 11 מיליון שקלים, 5 מיליון שקלים, 1

נאור שירי: 4 מיליון שקלים לוועד המקומי בחברון, או כל מיני כאלה – תמיד אני תוהה עד כמה נכון להתקטנן נגיד בתקציב של 600 מיליארד שקלים

נאור שירי:  אבל אז אני קורא שעדיין, ואני מניח שגם אתה, אדוני היושב-ראש, מקבל – כולנו פה מקבלים הודעות על ביגוד שחסר, על משקפי מגן שחסרים, על דברים לסניטציה שחסרים, על היגיינה

נאור שירי:  על דברים בבית שחסרים, על מפונים שחסר להם – אתה רואה שיש צורך

נאור שירי:  אתם רואים שיש צורך, ואתם רואים שיש דרישות כאלה, ועדיין אנחנו מקבלים את זה בשלווה שלמשל 15 מיליון שקלים הולכים היום להעלאת השפעת ההתבוללות בקרב יהודי ארצות הברית

נאור שירי:      עכשיו, יש דברים יותר מעצבנים בתקציב הזה, אבל דווקא מהמקום הזה, הייתי לוקח את ה-15 מיליון שקלים, ומנסה לייצר איזה מהלך אסטרטגי בקמפוסים בארצות הברית, ואני אסביר

נאור שירי:  יש לנו נטייה להגיד שכל העולם שונא אותנו, ולרוב, אגב, אנחנו צודקים

נאור שירי:  העולם לא מת עלינו, והוא לא מת עלינו לא מהיום – הוא לא מת עלינו גם לפני הספירה

נאור שירי:  אבל מה לעשות – ואני רוצה לחדש לכם פה, למי מהעולם ששומע, כי אין הרבה ששומעים פה; האמת, היחידים שבאמת מקשיבים זה אתם פה ביציע, והיושב-ראש, כי הוא חבר טוב – אנחנו נישאר פה; היינו לפניכם, ואנחנו גם נישאר אחריכם

נאור שירי:      אבל הנזק שקורה לנו היום בקמפוסים בארצות הברית – ואנחנו תמיד לוקחים את האמרה של מנהלת או נשיאת הרוורד, או אוניברסיטת Penn או כל מיני כאלה, או MIT, אנחנו כאילו מסתכלים לנקודות הקצה, ואומרים, טוב, היא שונאת אותנו, אבל אנחנו לא עושים שום דבר כדי לשנות באופן אמיתי את דעת הקהל בארצות-הברית, בטח ב-Ivy League, באוניברסיטאות האלו

נאור שירי:  למה אנחנו לא עושים את זה, ואנחנו לא מתייחסים לזה נכון? כי זה, אדוני היושב-ראש, אירוע אסטרטגי במדינה

נאור שירי:  למה? כי יום אחרי, אם אתם זוכרים, ב-8 באוקטובר, היה פה הצי השישי או התשיעי, אני לא זוכר בדיוק; הנשיא ביידן עמד לידנו, מה שנקרא, או כמו שאתם אוהבים לומר, על מלא: צוללות, חיפוי מדיני, הכול

נאור שירי:  הידידה הכי טובה שלנו בעולם זו ארצות הברית, המנהיגים של אותה מדינה צומחים באותן אוניברסיטאות, ואם אנחנו לא נתייחס לזה שעוד 20 שנים מהיום, או 10–15 שנים מהיום, אותם אנשים ינהלו את המדינה, או את הידידה הכי טובה שלנו – אנחנו מתייחסים לזה בשלווה, ואף אחד לא עושה כלום עם זה, חוץ מארגונים אזרחיים ביוזמות פרטיות, המדינה לא מתייחסת לזה כאירוע אסטרטגי

נאור שירי:   אבל מה כן היה חשוב? ה-15 מיליון שקלים להעלאת המודעות על התבוללות בקרב יהדות ארצות הברית

נאור שירי:  זה חשוב

נאור שירי:  זה 15 מיליון שקלים

נאור שירי:  אצבע בקהל – מה הייתם עושים כל אחד עם 15 מיליון שקלים? אנחנו מתייחסים לזה כאילו זה, אני לא יודע, קלפים של סופרגול; ככה, מיליונים עפים פה, אבל אנחנו לא מתייחסים לזה

נאור שירי:       אירוע ההסברה במדינת ישראל, למה הוא כישלון? אני ניסיתי במהלך השבוע וחצי בוועדת כספים להבין על כמה משרדים פזור מערך ההסברה של מדינת ישראל

נאור שירי:  שישה משרדים, והאוצר לא יודע לסכום לי את כולם לסעיף אחד

נאור שירי:  ולא מספיק, בשבוע הזה החליטו במשרד ראש הממשלה – שיש לו, אגב, אגף הסברה – להקים אולפני הטלוויזיה להסברה

נאור שירי:  מה אתם מקימים אולפן טלוויזיה להסברה שאתם מביאים לשם את מנכ"לי המשרדים, או מנכ"ל ראש הממשלה להסביר לי? מה אתה מסביר לי? אני לא צריך שתסביר לי

נאור שירי:  אני בעד ישראל

נאור שירי:  מה אתם מסבירים לי? למה זה צורך מלחמתי? עכשיו, זה החל מ-200,000 שקל בחודש, זה מיליונים בשנה; על מה? למה? אני לא מצליח להבין

נאור שירי:  במשרד ראש הממשלה יש שני אגפים שעוסקים בהסברה

נאור שירי:  משרד ההסברה שבוטל, אגב, עלה לנו 15 מיליון שקלים בתשעה חודשים, מה הוא עשה? אף אחד לא יודע

נאור שירי:  יש עוד אגף הסברה במשרד החוץ

נאור שירי:  יש עוד משרד הסברה אצל שיקלי

נאור שירי:       אחרי זה אנחנו מתפלאים למה אנחנו לא מצליחים לייצר דעת קהל בקרב צעירי וצעירות העולם, שזה משמעותי

נאור שירי:  הם דור העתיד של המנהיגים בעולם, איתם אנחנו נצטרך לעשות עסקים בסוף, ואנחנו מוותרים על זה

נאור שירי:  ואני משתגע, למה לא עושים את זה? אני לא מבין

נאור שירי:  גם אחרי 7 באוקטובר, כשראינו כמה דעת הקהל חשובה בעולם – אבל גם חשוב לנו הצידוק שלנו – גם אז נפלנו; שבוע העולם היה איתנו, זהו

נאור שירי:  נגמר הסיפור

חנוך דב מילביצקי: אחרי הזמן, אני לא רוצה לקחת לך, אני אתייחס לזה, כי יש לי מה להגיד בדיוק על הדבר הזה

נאור שירי: בסדר

נאור שירי:  בסדר גמור

נאור שירי:  יש מה להגיד על הכול

נאור שירי:  מהיותי אופוזיציה, בשבוע האחרון נחשפתי, אני מודה שלא שמתי לב, למשהו מאוד מעניין – שחברת הכנסת לימור סון הר מלך מפגינה נגד אלוף פיקוד מרכז

נאור שירי:  אתה ידעת את זה? הפגנה נגד אלוף פיקוד מרכז בזמן הצבא

נאור שירי:  ועלינו, שאנחנו צועקים בוועדת הכספים, או צועקים עכשיו פה מעל דוכן הכנסת, כאילו על לייצר פה אופוזיציה, אומרים לנו שאנחנו פוגעים ברוח המלחמה

נאור שירי:  אבל היא מפגינה נגד אלוף פיקוד מרכז – בוא'נה, זה לא נתפס – בזמן לחימה, והוא שומר על הביטחון של אבא של החברים שלה, ושל כולנו, וזה בסדר

נאור שירי:  אף אחד פה לא מדבר על זה

נאור שירי:  לא יעלה שר האוצר ויגיד: איך אתם מעיזים להפקיר את דם ביטחון אזרחי ואזרחיות יישובי העוטף

נאור שירי:       עכשיו, למה גם שר האוצר מעצבן אותי? מעבר לתכונה הנוראית שלו שהוא פשוט שחצן, יהיר, מדבר מהר מאוד, זורק נתונים וחושב שכולם לידו לא מבינים כלום לא משנה מה – זו תכונה שלו מאז שהוא שר התחבורה

נאור שירי:  הוא עושה את זה מעולה, אגב, בראיונות

נאור שירי:  שמתי לב לזה, וכבר שמעתי איזה עשר ראיונות שלו, הוא עושה את זה

נאור שירי:  הוא יורה מלא מלא נתונים, ואם משהו לא מסתדר לו – כמו שהוא אמר לאהוד יערי, איך הוא אמר לאהוד יערי? לא עובד אצלך – ככה, הוא חותך

נאור שירי:  או: אין לי זמן, וחותך

נאור שירי:       אבל עמד פה שר האוצר, שהציג את התקציב, ואמר: איך אתם הופכים את אורית סטרוק – נכון? הוא גם דיבר על זה בישיבת הסיעה שלו – איך אתם הופכים את המשרד שלה למלחמת דם

נאור שירי:  הוא הביא לפה ראשי מועצה מהשומרון, גוש עציון, מועצה אזורית שומרון, ולדעתי גם מועצה אזורית מטה בנימין

נאור שירי:  ואז, אתמול, סוף-סוף, אחרי שבוע וחצי שאנחנו מבקשים, הגיע הפירוט של אותו משרד של אורית סטרוק

נאור שירי:      אני עכשיו מקריא נתונים

נאור שירי:  עכשיו, נמאס לי כבר בעולם הזה שכל פעם יש איזו אמת אחרת

נאור שירי:  אין אמת אחרת

נאור שירי:  יש שורה תקציבית בספרים של משרד האוצר – זה תקציב המדינה

נאור שירי:  אני לא ממציא אותה, אני לא משער, אני לא מעגל למעלה, אלא עיגלתי למטה, בסדר? אין אמת אחרת מהמספרים האלה, ותבדקו את זה

נאור שירי:  בטוויטר יש בודקים, יש בודקים פלוס, נכון? כל אחד בצד שלו של הבודקים – תבדקו

נאור שירי:  אמר אתמול הרפרנט של משרד ההתיישבות והמשרד של סטרוק, פירט ככה

נאור שירי:  קודם כול, המשרד הזה קיבל אקסטרה כסף מאז 7 באוקטובר

נאור שירי:  זה לא משרד שתוקצב, או כל פעם אומר: מפעל הפיס, תרבות – שגם זה, שר אוצר במדינת ישראל, מדינתו של העם היהודי, שקידש ומקדש השכלה לאורך כל שנות קיומנו, מזלזל במה שנקרא מדעי הדשא – פילוסופיה, והוא אוהב להגיד טימבוקטו, וכל מיני כאלה

נאור שירי:  רק עשב שוטה כמו שר האוצר שלנו יכול לזלזל באנשים שלומדים, אבל את זה אני כבר שם בצד

נאור שירי:       71 מיליון שקלים ממשרדה של אורית סטרוק בכספים הקואליציוניים, שהועלו ב-200 מיליון שקלים, הולכים לגרעיני המשימה

נאור שירי:  אפס שקלים מתוך ה-71 מיליון שקלים האלה הם לצורכי ביטחון

נאור שירי:  החטיבה להתיישבות שעוסקת בהתיישבות צעירה – אני שם בצד אם אני מסכים או לא – אפס שקלים לצורכי ביטחון

נאור שירי:  אכיפה לבנייה – 71 מיליון שקלים, אכיפה לבנייה בלתי חוקית בשטחי C, אפס לביטחון

נאור שירי:  אין מצלמה אחת שתולים מהכסף הזה; 20 מיליון שקלים לצח"י

נאור שירי:  ואז באו אנשים ואמרו, צח"י זה ביטחון

נאור שירי:  לא, צח"י זה לא ביטחון; זה הולך לצרכים אזרחיים, חמ"לים, כמו בעיריות, וסטים, אפודים, כל מיני כאלה, לא צורכי הביטחון של יו"ש; 12 מיליון שקלים זה לשירות הלאומי, שזה לא ביטחון; 32 מיליון שקלים למכינות; ו-98 מיליון שקלים למינהלת זהות לאומית

נאור שירי:  בהמשך לזהות היהודית אנחנו צריכים גם זהות לאומית

נאור שירי:       אפס שקלים בתקציב 2023 הולך לביטחון

נאור שירי:  עכשיו, שר האוצר, הוא יודע את זה

נאור שירי:  אתה גם היית בדיון

נאור שירי:  אנחנו יודעים את זה

נאור שירי:  הוא יודע שהמספרים בסוף יתגלו, הוא יודע שיהיה מישהו שיבוא ויגיד שזה מה שמחולק, ובכל זאת הוא בוחר להמשיך לשסע את העם ולהגיד: אלה פה לא רוצים אתכם ורק אנחנו דואגים לכם

נאור שירי:  והאמת צריכה להיאמר, הוא האחרון שדואג להם

נאור שירי:  אם היה רוצה לדאוג להם, יש משרד אחד במדינת ישראל שאמור לדאוג לביטחון שלנו, כמו שיש משרד אחד במדינת ישראל שאמור לדאוג לביטחון האישי שלנו, וזה משרד הביטחון והמשרד לביטחון לאומי

נאור שירי:  אני לא רוצה לראות פלנגות ברחובות בחסותו של בן גביר ומספר 7 ברשימה שלו, שעוצרים רכבים בניגוד לחוק, ואף אחד פה בכנסת לא מתייחס לזה, למרות 600 פעמים שניסיתי להעלות את זה, גם בוועדה, וצביקה פוגל עושה פה פאול רציני

נאור שירי:  ואני לא רוצה לראות אנשים שמתאגדים ומקבלים אקסטרה כספים במקום שהם לא צריכים לקבל כדי לשמור על הביטחון שלהם

נאור שירי:  ואני בטח לא רוצה לראות שר אוצר שעולה פה ומשסע את העם, אחרי מה שקרה לנו ב-7 באוקטובר

נאור שירי:  ומה שאני חושב, שבסוף שר האוצר הזה לא הבין, הוא פשוט לא הבין שהדיסקט התהפך, והוא לא מבין ששעון החול שלו בממשלה הזאת יתהפך, כי העם לא יקבל כזה דבר

נאור שירי:  וזה הלקח המרכזי, שאסור לנו לקבל אנשים כמוהו, שמשקרים לציבור, פשוט משקרים לציבור

נאור שירי:       ואני רוצה בכל זאת לסיים, בגלל שהיום זה יום המילואים, ולאחל למילואימניקים, גם ביחידה שלי ובים, ביבשה, באוויר, לכולם, שיחזרו הביתה בשלום

נאור שירי:  גם לחברים האישיים שלי, שאני אוהב אותם, עדיין כולם עם וי אחד, שזה מעצבן, הווטסאפ הזה הוא נוראי, ולאחל לכולנו שנצא חזקים מהאירוע הזה

נאור שירי:  יש עוד המון דברים בתקציב שצריכים להיעשות

נאור שירי:  אני מצטער שלא עשיתם את זה, אני עוד יותר מצטער לשמוע את רובכם מאחורי הקלעים מסכימים איתנו אבל עדיין זורמים עם זה

נאור שירי:  יכולנו להעביר את זה בשבוע הראשון של החודש הזה, לסיים את האירוע ולהתחיל לעבוד על תקציב 2024

נאור שירי:  לצערי, אנחנו לא שם

נאור שירי:  אבל מה אני אגיד לכם, עוד יגיעו זמנים טובים למדינת ישראל

נאור שירי:  סיימתי

נאור שירי:  אתה רוצה להתייחס למה שאמרת, על ההסברה?      

חנוך דב מילביצקי: כן, אני רק אגיד שכשהייתי לפני שלושה שבועות, או חודש, בוושינגטון, ישבנו עם הסנטורית, אני לא זוכר את שמה, שהיא נשיאת השדולה או הוועדה הבין-מפלגתית שם בארצות הברית, שמתעסקת באנטישמיות, נגד אנטישמיות

חנוך דב מילביצקי:  והסיפור הזה בקולג'ים בארצות הברית הוא לא סיפור ישראלי, הוא סיפור יהודי בין-לאומי

חנוך דב מילביצקי:  יש שם חשש גדול שצעירים יהודים כבר מתחילים בעצם לא רק להצניע, אלא לוותר על הזהות היהודית שלהם, בגלל ההסתה הגדולה מאוד מאוד שיש נגד יהודים

חנוך דב מילביצקי:  זה לא רק אירוע ישראלי

חנוך דב מילביצקי:  והם עובדים שם, ועובד שם משרד התפוצות, ועובדת שם הסוכנות היהודית

חנוך דב מילביצקי:  אני מסכים איתך שזה מגה-אירוע, שצריך להתייחס אליו, אבל זה לא נכון שהוא מוזנח ולא מסתכלים עליו

נאור שירי: אתה דווקא חיזקת את הטענה שלי

נאור שירי:  במילה - - -      

חנוך דב מילביצקי: זה לא היה לסתור את הטענה שלך

נאור שירי: זה מראה לך שביהדות ארצות הברית ומדינת ארצות הברית – ואתה אומר שנפגשת עם סנאטור – זאת אומרת, נציג ציבור יודע ומכיר ומטפל בבעיה

נאור שירי:  אבל מדינת ישראל, תסכים איתי, זה לא מעניין אותה

חנוך דב מילביצקי: לא, אני לא מסכים איתך

נאור שירי: אוקי, אני אתקן, זה לא מעניין אותה מספיק כדי לתקצב את זה בהתאם כאירוע אסטרטגי

נאור שירי:  המדינה הזאת קמה לא רק בשביל העם פה בישראל והתושבים פה בישראל, היא קמה לכל העם היהודי

נאור שירי:  ואם מישהו במדינת וושינגטון מוריד מזוזות ומוריד מגן דוד, יש למדינת ישראל – שזה הרעיון הבסיסי שלנו פה - - -      

חנוך דב מילביצקי: רצחו מישהו, על מה אתה מדבר? זה רצח

חנוך דב מילביצקי:  רצחו, ירו על בתי כנסת, זה הרבה מעבר לזה

נאור שירי: איפה זה בתקציב?      

חנוך דב מילביצקי: תבדוק בתקציב של משרד התפוצות, ואחר כך תחזור אליי

נאור שירי: אני אבדוק

נאור שירי:  אני רק רוצה לומר שבדקתי

נאור שירי:  תודה

חנוך דב מילביצקי: בבקשה, חברת הכנסת שרן השכל

שרן השכל: בוקר טוב לכולם, חבריי חברי הכנסת, השר מרגי, שלום

שרן השכל:  אני אולי אקח את אותה נקודה של הסברה, אבל אחד האתגרים שעומדים בפנינו אל מול הקהילות הבין-לאומיות, וחנוך, אתה מכיר את זה – לא מתוקצבות בהתאם

שרן השכל:  היו מאות מיליוני שקלים שהיו יכולים להגיע ספציפית לנקודה הזאת, בטח של ההסברה, לא רק למאבק נגד האנטישמיות, אבל להסברה בכלל, קמפיינים, שזאת חובה על המדינה שלנו לצאת ולהוציא, והם לא כאן

שרן השכל:  העדיפו כספים קואליציוניים על פני אותו אינטרס לאומי של מדינת ישראל, וזה בא לביטוי כאן בתקציב

שרן השכל:       יותר מזה, חנוך, אנחנו לקחנו פה סיכון ונכנסנו איתכם לתוך הקואליציה, כי אנחנו מבינים מה עומד על כף המאזניים

שרן השכל:  העתיד שלנו כאן במדינת ישראל מונח על כף המאזניים

שרן השכל:  המלחמה הזאת תעצב את העתיד של הילדים שלנו, של כולנו

שרן השכל:  ובתוך מקום כזה, כשאנחנו באים ואומרים, חבר'ה, אל תעבירו אותו ככה

שרן השכל:  יש מתווה שבו אנחנו יכולים להעביר אותו ביחד, באחדות, כמו שהעברנו פה כל כך הרבה חוקים בחודשיים האחרונים – ביחד, פה אחד

שרן השכל:  וגם את זה היינו יכולים להעביר, אם כל התקציב היה מוקדש אך ורק לצורכי המלחמה

שרן השכל:  ברגע שאתם פניתם משם – איבדתם אותנו

שרן השכל:  והאמת היא, איבדתם גם רבים מאזרחי ישראל

שרן השכל:  ובתוך המצב הביטחוני הנוכחי, שבו לא מעט מאזרחי ישראל איבדו אמון במוסדות, אגב, גם בצבא – בנבחרים זה כבר משבר ארוך טווח של כמה שנים – אנחנו היינו צריכים לראות איך אנחנו מחזקים את האמון הזה

שרן השכל:  ואתה יודע מה? אנחנו יכולנו לעשות את זה עם התקציב הזה, אבל אתם בחרתם שלא

שרן השכל:  זו הייתה בחירה מודעת לא לעשות את זה

שרן השכל:  ואתה יודע מה, אתם לא רוצים להוציא מאות מיליונים עכשיו על הסברה, על מאבק אסטרטגי על התודעה במלחמה, לתת לנו אורך נשימה מול הקהילה הבין-לאומית? בסדר, יש דרך הרבה יותר פשוטה: שהשרים יסתמו את הפה שלהם

שרן השכל:       אתה יודע, אני רואה שלטים בהפגנות פרו-פלסטיניות, עם תמונה של שרים וציטוטים שלהם, עם תמונה של גוטליב וציטוטים שלה

שרן השכל:  את הנזק הכי גדול בהסברה – הממשלה הזאת עושה

שרן השכל:  כל המיליונים האלה שאנחנו צריכים להוציא כדי להגן עלינו בחזית ההסברה, אתה יודע מה היינו יכולים לחסוך, אם כמה שרים וכמה ח"כים היו יודעים לשמור על הפה שלהם? זה הכול

שרן השכל:  לא נדבר לבייס, לא ננסה לייצר יריבויות, לא לנסות לייצר אש

שרן השכל:  פשוט להיות אחראים

שרן השכל:  אחראים לאזרחים שלהם, אחראים למדינה שלהם, להבין באיזה מצב אנחנו נמצאים

שרן השכל:  אבל גם את זה הם לא עושים, אתה יודע את זה

שרן השכל:       אנחנו מדברים כאן על תקציב שבו הועברו מאות מיליונים, מיליארדים, לכספים קואליציוניים, כשהחיילים שלנו, בני המשפחות שלנו, בני הדודים שלנו, אחים, בעלים, כולם נמצאים בחזית, חלקם במחסור של ציוד, בחזית הצפונית, בחזית הדרומית

שרן השכל:  אנחנו כרגע מחשבים את התחמושת, כדי לחשב אורך נשימה

שרן השכל:  במקום להשקיע את זה בחימוש, משקיעים את זה בלא מעט דברים שדיברו עליהם כאן לפני כן, אני לא אחזור יותר מדי, אבל מדברים על מניעת התבוללות, על זהות לאומית

שרן השכל:      אתה יודע מה? יכול להיות שגם חלק מהדברים האלה מאוד חשובים

שרן השכל:  לא בעת הזאת

שרן השכל:  היה נכון להמתין כמה חודשים, לסיום המלחמה, ואז לכו תתפרעו לבד, תמשיכו בדרך שבה התחלתם, עם ראש בקיר, ותבזזו כמה שאפשר לכל איזה בייס פוליטי או מטרה פוליטית

שרן השכל:  זה היה הדבר הנכון לעשות, אבל גם את זה לא יכולתם

שרן השכל:  ואתם יודעים מה? החיים של אותם חיילים נמצאים בידיים שלנו

שרן השכל:  ואני יודעת שבתקציב הזה לא נעשה הכול, אבל הכול, כדי לוודא שאנחנו שומרים על החיים שלהם כשהם שומרים עלינו ועל הילדים שלנו, בחזית

שרן השכל:  ופה יש שבירת אמון

שרן השכל:       אחת הסיבות העיקריות שבגללה בעצם גם החלטתם להביא את זה היא לשמר את הכספים הקואליציוניים של שלוש מפלגות פוליטיות, כדי להגיע לתוך רשתות החינוך הפוליטיות שלהן

שרן השכל:  ומרגי, מי כמוך יודע שזה הולך לרסק את העתיד של הילדים החרדים

שרן השכל:  אתה יודע, כי אתה מכיר את הבעיה לעומק

שרן השכל:  לעומק

שרן השכל:      אנחנו דיברנו על ממ"חים, נכון? על איך אפשר לתת לילדים חרדים לממש את הפוטנציאל האדיר שטמון בהם

שרן השכל:  הם לא פחות מוכשרים

שרן השכל:  זה שהם נמצאים בתוך מעגל עוני – זה עסקנים פוליטיים שגזרו את זה עליהם

שרן השכל:  הם לא פחות מוכשרים מכל תלמיד אחר; ההפך – יותר

שרן השכל:  הם שקדנים יותר, הם מוכשרים, הם חכמים, הם יצירתיים, הם חושבים מחוץ לקופסה

שרן השכל:  אתה יודע איזה נכס אדיר? הם היו יכולים לבוא ולתרום פה בכל תחום שהם יבחרו – גם אם זו דת – אבל עם כלים נכונים שמפתחים אותם, שמפתחים את האנושות כולה

שרן השכל:       ובתקציב הזה אתם מנציחים את אותה הבעיה בחינוך הפוליטי

שרן השכל:  איך אנחנו נשנה את זה? איך, אחרי שאתם עושים את מה שאתם עושים עכשיו – מכניסים אותם לתוך אופק, שלא בתנאים של כל בתי הספר האחרים – איך אנחנו נשנה את זה אחר כך? איך מישהו יבחר ללכת לממ"ד על פני אותן רשתות? אתה מכיר את הלחצים

שרן השכל:       ועוד מה אומרים לנו בוועדת הכספים? אתם אומרים: אוקיי, אנחנו רוצים לדאוג למורות; גם אנחנו רוצים לדאוג למורות

שרן השכל:  אני בטוחה שגם אליך פנו – כמו שפנו גם אליי – מורות חרדיות שקיבלו תלוש שכר מאותן רשתות, ואחר כך באים אליהן ודורשים מהן להחזיר חלק מהכספים, אחרת יפטרו אותן

שרן השכל:  והן פוחדות

שרן השכל:  הן פוחדות להתלונן, הן פוחדות לדבר

שרן השכל:  למה? כי יעשו עליהן שיימינג ויפטרו אותן מהעבודה, ומה הן יעשו אחר כך?      ואת אותה בעיה – מילא הייתם פותרים את זה עם הפיקוח של משרד החינוך

שרן השכל:  אבל אתם מנציחים את אותה בעיה

שרן השכל:  אתה הרי יודע שהכסף הזה בסוף לא יגיע למורות

שרן השכל:  אנשי האוצר אמרו לנו בצורה מפורשת שהכסף מגיע לרשת

שרן השכל:  אין להם פיקוח על מי מקבל את זה, הם לא קובעים, כמו בשאר מוסדות החינוך באופק חדש

שרן השכל:  כי משרד החינוך מוציא להם תלוש שכר, אבל לזה אתם מסרבים; אתם לא מוכנים שמשרד החינוך יוציא להם תלוש שכר – שהרשת תוציא להם, בלי פיקוח

שרן השכל:   אז איך אנחנו נדע, אם חס וחלילה – והיו מקרים מעולם – שהרשת לא דיווחה כראוי, שנלקחו כספים בתוך הרשת ולא הגיעו ליעד שלהם?      

קריאה: שיפנו לגפני

שרן השכל: שיפנו לגפני? אה, את דיברת אליו

שרן השכל:  הם לא יכולים

שרן השכל:  גם בהקשר הזה, הם לא יכולים לפנות לאותם אנשים, כי הם חלק מהבעיה, הם חלק מאותה מערכת פוליטית

שרן השכל:  זה בעצם מוסד חינוך פוליטי, והם לא יתקנו את הבעיה שהם יצרו

שרן השכל:       ואז מה אנחנו מגלים? שאם נגנב כסף מהרשת ואותה מורה לא קיבלה את תלוש השכר שלה או את כל הסכום שהיה אמור להגיע אליה לפי אופק חדש, אלא קיבלה רק 50%, יעשו איזושהי בדיקה ואיזושהי חקירה

שרן השכל:  סנקציות – בכלל לא מדברים על זה, נכון? כי הרי אנחנו מכירים את המקרים שהיו עד היום והתקדימים לזה

שרן השכל:  לא נעשו סנקציות אמיתיות שימנעו את זה, אלא בעצם המדינה – משרד האוצר יהיה האחראי למלא את הפער הזה

שרן השכל:  איך אתם מסוגלים להסכים לדבר כזה? חוסר אחריות בכספים של אזרחי ישראל

שרן השכל:       ומרגי, היה עוד תקציב של כמה עשרות מיליונים, שנאמר לנו שהגיע למשרד שלך, גם באיזשהו סוג של דמות של כספים קואליציוניים לנוער בסיכון

שרן השכל:  ואתה יודע - - -     

יעקב מרגי: אין

יעקב מרגי:  אין

שרן השכל: עבר, עבר, אתמול הצבענו על זה

יעקב מרגי: אין לי כספים קואליציוניים לנוער בסיכון

יעקב מרגי:  נקודה

שרן השכל: אני לא יודעת אם בסוף הפכו את זה, עשו עם זה איזשהו משהו

שרן השכל:  היה לנו תיקון שורה - - -     

יעקב מרגי: - - -     

שרן השכל: הגיע אליך תקציב של 75 מיליון שקלים, למטרה של נוער בסיכון

שרן השכל:  עכשיו, תקשיב, אנחנו לא נתנגד לדבר כזה

שרן השכל:  תקשיב, בטח עכשיו - -      

יעקב מרגי: נוער בסיכון - - -     

שרן השכל: - - כשנוער בסיכון הוא במצב הרבה יותר קשה

שרן השכל:  אנחנו מבינים את המצבים הכלכליים, ואנחנו מבינים שחלק מההורים נמצאים במילואים וחלק נמצאים במצב מאוד קשה, וחלק מהילדים, שראו כל מיני סרטונים כאלה, נמצאים במצב קשה

שרן השכל:  המצב בבית זה כמו סיר לחץ

שרן השכל:  אין ספק

יעקב מרגי: שרן, אין תקציב לנוער בסיכון בקואליציוני

יעקב מרגי:  נקודה

יעקב מרגי:  לא בקואליציוני

שרן השכל: אז לא בקואליציוני

שרן השכל:  אז העבירו לך את זה עם איזשהו תיקון

שרן השכל:  לקחו את זה ממקור מסוים והעבירו לך את זה למשרד הרווחה

יעקב מרגי: 	 זו פעולה טכנית של האוצר

יעקב מרגי:  אני, מבחינתי, זה תקציב שהיה קיים כל השנים בבסיס התקציב

שרן השכל: אז לא, הם הוסיפו את זה

שרן השכל:  הם עשו לנו תיקונים והוסיפו את זה

יעקב מרגי: אני לא יודע על מה את מדברת

שרן השכל: אז אני אומרת לך שאתמול הם הביאו את זה והצביעו על זה, והם הוסיפו את זה

שרן השכל:  וכשאנחנו שאלנו את האנשים לאן זה מגיע, לאיזה נוער בסיכון, אמרו לנו שזה לפנימיות של חרדים

שרן השכל:  95% – אני אומרת לך, אני אראה לך את הסעיף הזה

יעקב מרגי: 	 אני אענה לך

שרן השכל: אני אראה לך את הסעיף הזה

שרן השכל:  הם הצביעו על זה אתמול

שרן השכל:  חנוך, אתה היית אתמול איתנו בדיון? זה מה שהם אמרו

יעקב מרגי: שרן, אני אתן לך, לטובת הפרוטוקול

שרן השכל: אני אשמח

שרן השכל:  כי האוצר, מה שהוא אמר לנו ועל מה שאנחנו הצבענו, זה היה זה

יעקב מרגי: אני ראיתי בזום את הקרקס שהיה בדיון

יעקב מרגי:  אי-אפשר לקבל את הנתונים

יעקב מרגי:  אני אסביר לך

יעקב מרגי:  קודם כול, כספים קואליציוניים לנוער בסיכון – זה לא קיים

יעקב מרגי:  זה נמצא בבסיס התקציב, מחולק

יעקב מרגי:  חלקו מבוצע דרך הרשויות המקומיות, חלקו לנערים שנמצאים במוסדות, הם נערי רווחה במוסדות, נקודה

יעקב מרגי:  התקציב שאת מדברת עליו זה תקציב לילדי רווחה בפנימיות הישיבתיות

יעקב מרגי:  נקודה

יעקב מרגי:       לצערנו הרב, 20–30 שנה זה נמצא בתקציב קואליציוני במקום שיהיה בבסיס

יעקב מרגי:  זה אותו תקציב שהיה בשנה שעברה וחולק הסכום הזה, והשנה יחולק הסכום הזה

יעקב מרגי:  לא היה שום דבר

שרן השכל: מרגי, יש לי שאלה

שרן השכל:  יש נוער בסיכון שהוא לא מהמגזר החרדי, שהוא גם נמצא עכשיו במצוקה מאוד גדולה בעקבות המלחמה? לא מגיע לו?     

יעקב מרגי: כולנו במצוקה

שרן השכל: לא מגיע לו גם?     

יעקב מרגי: הוא יקבל והוא מקבל

שרן השכל: תקשיב, אני עכשיו בקשר עם פנימייה של קציני ים עכו

שרן השכל:  אלה חבר'ה שאוספים אליהם המון המון נוער בסיכון; נוער שוליים מכל האזורים, מכל העדות, מכל המגזרים

שרן השכל:  כל מה שאתה מדמיין, אוקיי? אוספים אליהם לבית ספר הזה

שרן השכל:  אתה יודע מה מטפחים שם? הם מטפחים שם דור של קצינים בכירים של הצבא, של גנרלים, שהם מלח הארץ, אנשים שהם מקימים של חברות ההייטק, אנשים שהם – אני אומרת לך, הם מוציאים אותם מלמטה והופכים אותם להון האנושי של מדינת ישראל

יעקב מרגי: תבואי, אני אחשוף לך את העשייה של משרד הרווחה, לכלל - - -     

שרן השכל: 	 רגע, מרגי

שרן השכל:  פנו אליי כי רוצים להפסיק להם את הפעילות

יעקב מרגי: מי? מי רוצה להפסיק?     

שרן השכל: פיקוד העורף

שרן השכל:  למה רוצים להפסיק להם את הפעילות? למה? כי אין להם מקלט

שרן השכל:  מאות של ילדים בסיכון, נוער בסיכון, לא יכולים להגיע לבית ספר כי אין להם ממ"ד

שרן השכל:  אני, ביחד איתם, עכשיו עובדת לגייס תרומות של 1

שרן השכל: 5 מיליון שקל כדי לבנות להם ממ"ד

יעקב מרגי: אז לא נכון

שרן השכל: ואז אני שומעת - - -     

יעקב מרגי: זה לא נכון

שרן השכל: אני הולכת, כמו איזו פושטת יד, ואני שומעת בוועדה ש-75 מיליון שקל עוברים לנוער בסיכון

שרן השכל:  ואני אומרת: אבל רגע, יש עוד נוער בסיכון שזקוק לזה

יעקב מרגי: הוא מטופל

שרן השכל: אז הוא לא מטופל

יעקב מרגי: הוא מטופל במאות מיליוני שקלים

שרן השכל: אז הינה, הוא לא מטופל

שרן השכל:  הוא לא מטופל, והילדים האלה ילכו הביתה לתוך בתים, שתאמין לי – אתה לא רוצה לראות אותם שם, בטח לא בתקופה כזאת

יעקב מרגי: סליחה, זה לא נכון

יעקב מרגי:  את עושה עוול, זה לא נכון

יעקב מרגי:  נוער בסיכון מטופל

יעקב מרגי:  אם חסר לו מבנה, מבנה ממ"ד, פיקוד העורף יתכבד וייתן לו, לא יסגור את המוסד

שרן השכל: אבל התקציב, גם של משרד הביטחון, הוא מוגבל

שרן השכל:  אם אין להם מספיק אפודים לגזרה הצפונית, אתה חושב שעכשיו פיקוד העורף ייתן להם ממ"ד, יבנה להם ב-1

שרן השכל: 5 מיליון שקל ממ"ד?     

יעקב מרגי: - - -     

שרן השכל: מה עם אפודים? מה עם קסדות? מה עם מכשירי קשר כמו שצריך? אתה יודע כמה מחסור בציוד יש בחזיתות?     

חנוך דב מילביצקי: 	 שרן, אתם זורעים פה מידע שהוא לא נכון

חנוך דב מילביצקי:  אתם באופן עקבי וקונסיסטנטי זורעים פה מידע ומכניסים אנשים להיסטריה

שרן השכל: אני אשמח שתבוא ותגיד מה לא נכון

חנוך דב מילביצקי: כל מה שאמרת עכשיו

שרן השכל: תן לי משהו אחד

חנוך דב מילביצקי: לא חסר – לא אפודים ולא קסדות ולא ציוד צבאי

חנוך דב מילביצקי:  זה לא נכון

שרן השכל: יש לי שאלה, חנוך

חנוך דב מילביצקי: זה חד-משמעית לא נכון

חנוך דב מילביצקי:  אתם עושים את זה פעם אחרי פעם

חנוך דב מילביצקי:  אתם מציגים פה כאילו מישהו החליט לא לקנות ציוד צבאי, ובמקום זה לקנות משהו אחר

חנוך דב מילביצקי:  זה שקר

חנוך דב מילביצקי:  כל מה שמשרד הביטחון, כל מה שהצבא ביקש – הוא מקבל פה

חנוך דב מילביצקי:  זה חד-משמעית לא נכון - -     

שרן השכל: אז בוא נעשה עסק, אוקיי?       

חנוך דב מילביצקי: - - גם בדיונים בוועדות שאני נמצא בהם – אני אומר לך שזה לא נכון

שרן השכל: חנוך, אז בוא נעשה עסק, אוקיי? אם אתה צודק, נשב פה עכשיו ביחד, נרים טלפון למישהו אחד שנמצא בחזית הצפונית, מישהו אחד

שרן השכל:  תעשה איתו שיחה, ואם הוא אומר שחסר ליחידה שלו ציוד, וציוד קריטי, אתה מצביע נגד התקציב

שרן השכל:  עשינו עסק?     

חנוך דב מילביצקי: את יודעת כמה אני מכיר את זה, כמה טלפונים קיבלתי, ואתה מעביר את זה לצבא, ואז מתברר שזה לא בדיוק ככה, שהוא רוצה קסדות מסוג אחד ולא קסדות מסוג אחר

שרן השכל: נהדר

שרן השכל:  אתה יודע מה? אם זה לא ככה, אני מצביעה איתך בעד התקציב

שרן השכל:  אם זה לא ככה, אתה מצביע נגד התקציב, עשינו עסק?     

חנוך דב מילביצקי: יש למפלגה שלך נציגים - -     

שרן השכל: למה אתה לא רוצה לעשות את העסק הזה?     

חנוך דב מילביצקי: - - בוועדת החוץ והביטחון, שם יושב נציג של הצבא שבין היתר מטפל בדברים האלה, ואם היה בזה ממש, היה אפשר להעביר את זה לטיפול מיידי שלו

שרן השכל: קודם כול, חנוך, על כל הדברים האלה אני מעבירה לטיפול מיידי, והם אומרים שצריך לנווט את הכסף לאיפה שצריך קודם כול - - -     

חנוך דב מילביצקי: לא שמעתי תשובה כזו אף פעם

חנוך דב מילביצקי:  אף פעם לא שמעתי תשובה כזאת

חנוך דב מילביצקי:  לא שמעתי תשובה שחסר ציוד לכוחות לוחמים

חנוך דב מילביצקי:  לא שמעתי אפילו פעם אחת

שרן השכל: אז הינה, אתה יודע מה? אני מוכנה להצביע בעד התקציב, בעד התקציב – אם אתה מוכיח שזה נכון

יבגני סובה: - - -      

חנוך דב מילביצקי: אתה שמעת פעם שחסר ציוד לכוחות לוחמים?     

שרן השכל: ואני אומרת לך, חנוך, אם הדבר הזה נכון – אתה מוכן להצביע נגד התקציב? אתה מוכן? לא

שרן השכל:  למה?     

חנוך דב מילביצקי: הדבר הזה הוא לא נכון - -     

שרן השכל: כי גם אתה יודע שהדבר הזה נכון

חנוך דב מילביצקי: - - ואתם עושים פה עוול גדול

חנוך דב מילביצקי:  אנחנו יושבים פה, ואני לא דיברתי על זה שחברת כנסת פה האשימה אותי שאני מסייע לחמאס ושאני מסייע לאויב בזמן מלחמה, ולא דיברתי על הרבה דברים, אבל פה, כשאתם אומרים שמישהו מעדיף משהו אחר על לקנות ציוד צבאי – זה שקר, וזה שקר חמור

שרן השכל: אז הינה, אתה יודע, באנגלית יש אמרה:put your money where your mouth is  – ואני אומרת לך, בוא תוכיח

שרן השכל:  אני אשים אותך עכשיו על הטלפון עם יחידות בצפון, ואם הם אומרים לך - -      

חנוך דב מילביצקי: לך אני לא צריך להוכיח שום דבר, גברת

חנוך דב מילביצקי:  אני נותן דין וחשבון לציבור

חנוך דב מילביצקי:  בואי תמשיכי

חנוך דב מילביצקי:  תמשיכי, יש לך עוד שתי דקות

שרן השכל: - - ואם הם אומרים לך שחסר ציוד, תצביע נגד התקציב הזה, כי אם לא – אתה משקר פה, ואתה חוזר חזרה לאותו דבר, כאילו יש לי קונספציה שהכול בסדר, שהכול טוב והכול יפה, ואין שום בעיות

שרן השכל:  אבל בתכלס בסוף אנשים מאבדים את החיים שלהם בגלל הקונספציות האלה ובגלל שהם לא מוכנים להילחם על הדברים האלה

חנוך דב מילביצקי: תתביישי, גברת

חנוך דב מילביצקי:  תתביישי לך, בושה גדולה

שרן השכל: קל לך לזרוק מילים, אבל בסוף גם אתה לא מוכן לעמוד מאחורי המילים האלה

חנוך דב מילביצקי: אני לא זורק מילים

חנוך דב מילביצקי:  אני לא זורק מילים את אומרת פה דבר חמור מאוד שאין לו בסיס במציאות, חמור מאוד

שרן השכל: גם אתה לא מוכן לעמוד מאחורי המילים האלה

שרן השכל:  אז הינה, אמרתי לך, ואני אחזור עוד פעם - - -     

חנוך דב מילביצקי: חמור מאוד

חנוך דב מילביצקי:  את מאשימה פה אנשים בדברים חמורים ביותר בלי שאת נמצאת, בלי שיש לך צל-צילו של מושג, את ניזונה במקרה הטוב מכל מיני טלפונים שלא ברור איפה הם נמצאים

חנוך דב מילביצקי:  תלכי ותבררי מול גורמים מוסמכים של הצבא

שרן השכל: איי איי איי

שרן השכל:  אתה יודע מה? גם התצפיתניות שהיו בנחל עוז, הן הלכו לאותם קצינים מוסמכים בצבא

שרן השכל:  אני לא אומר יותר מזה, אבל השקיעה הזאת בתוך הקונספציה הזאת, ולנסות לשים מסך עשן מלפני הציבור הישראלי זה בושה שלכם, שתצטרכו לשאת כל חייכם

שרן השכל:       ואני אחזור ואומר את זה עוד פעם: אם אתה מסוגל להוכיח לי את זה, אני אצביע בעד התקציב, כי אני יודעת שאני מסוגלת להוכיח לך ההפך

חנוך דב מילביצקי: דברי עם חבר סיעתך זאב אלקין

חנוך דב מילביצקי:  תדברי עם חבר סיעתך זאב אלקין, אחר כך תחזרי אליי

חנוך דב מילביצקי:  תדברי עם חבר סיעתך זאב אלקין

שרן השכל: ולכן, אתה לא מוכן לעשות את אותו דבר, כי אתה יודע שאתה משקר

שרן השכל:  אתה יודע שאתה משקר

חנוך דב מילביצקי: לא, את משקרת, ואת מוציאה פה דיבה חמורה ביותר על אנשים בזמן מלחמה

שרן השכל: היושב בראש, ראשית, אתה צריך להיות ניטרלי

שרן השכל:  דבר שני – אתה יודע שאתה משקר, כי אחרת - -     

חנוך דב מילביצקי: גברת, יש לך שמונה שניות, תסיימי, בבקשה

שרן השכל: - - אחרת היית מסוגל לשים את הכסף איפה שאתה מדבר, אבל אתה לא מסוגל - -     

חנוך דב מילביצקי: תודה רבה, הזמן עבר, נא לסיים

שרן השכל: - - כי גם אתה יודע שאתה משקר

חנוך דב מילביצקי: נא לסיים

חנוך דב מילביצקי:  נא לסיים

חנוך דב מילביצקי:       חבר הכנסת סובה, בבקשה

יבגני סובה: אדוני היושב-ראש, כבוד השר, חבריי חברי הכנסת, יום קשה

יבגני סובה:  בוקר קשה

יבגני סובה:  התבשרנו על נפילתם של תשעה גיבורים

חנוך דב מילביצקי: עשרה

יבגני סובה: עשרה? כבר עשרה קצינים, חיילים, לוחמים, שעושים עבודת קודש, מנסים ומצליחים להביס את הרוע ובכך להגן על מדינת ישראל, על העם היהודי

יבגני סובה:  אני רוצה לשלוח מכאן את תנחומיי, וחיבוק גדול למשפחות והחלמה מהירה לפצועים, שגם חלקם נאבקים על החיים שלהם בעודם נמצאים בבתי החולים

יבגני סובה:      כבר יותר מחודשיים נמשכת מלחמה, מערכה, תקראו לזה איך שאתם רוצים, שנכפתה עלינו ב-7 באוקטובר, ובימים הקשים האלה אנחנו חייבים להזכיר, ואמרנו את זה לא פעם: שלושה שעונים מוצבים בפני מדינת ישראל לעת הזו: השעון הצבאי – תכף אני גם אתייחס למה שנאמר פה ועל מה היה הוויכוח פה לפניי – השעון הכלכלי והשעון המדיני

יבגני סובה:      ברשותך, אדוני היושב-ראש, הייתי רוצה להתחיל דווקא מהשעון המדיני, כי יש לא מעט פרסומים והערכות על כך שהשעון המדיני הזה הולך ואוזל

יבגני סובה:  אז מאותו יום ארור, 7 באוקטובר, זכינו בתמיכה בלתי מסויגת של בעלי הברית שלנו, בראשם ארצות הברית וגרמניה

יבגני סובה:  ראינו שבעת המשבר, בזמן המלחמה, כל ויכוח שהיה בינינו פשוט נעלם

יבגני סובה:  אני חושב שלא צריך להזכיר לכולנו איזה דברים נאמרו פה כלפי ממשל ביידן, כלפי ממשל ארצות הברית, כלפי ארצות הברית כמדינה, בזמן שמאות אלפי אנשים יצאו להפגין פה נגד הרפורמה המשפטית שהקואליציה רצתה להעביר, וכמובן, גם התייחסות שהייתה מהידידים שלנו בוושינגטון בנושא של הדמוקרטיה ושמירה על הערכים המשותפים

יבגני סובה:  ואני אומר בצער רב שהיו לא מעט שרים בממשלה שדיברו בזלזול כלפי ארצות הברית – מי הם בכלל, האמריקאים האלה, שיתערבו לנו בחיים? מה פתאום הם נכנסים לנו לליבת הוויכוח הפוליטי? ומי זה בכלל הנשיא ביידן, מה פתאום? הוא יגיד לנו כיצד אנחנו צריכים לשמור על הדמוקרטיה?     זה הגיע עד לאבסורד שראש ממשלת ישראל לא הוזמן לבית הלבן במשך תשעה חודשים, עד עצרת האו"ם – אז הייתה באמת פגישה קטנה

יבגני סובה:  לא היה דבר כזה בהיסטוריה, שמאז שנבחר ראש הממשלה במדינת ישראל, הוא לא מוזמן לבית הלבן, לידידה הכי גדולה שלנו

יבגני סובה:  השרים של הקואליציה ושל הממשלה פירשו את זה אחרת, כאילו אנחנו יכולים להסתדר בלי אמריקה, בלי החימושים, בלי הכוח הדיפלומטי ובלי התמיכה המדינית שוושינגטון מספקת לנו מזה 68 ימים של הלחימה

יבגני סובה:      אני מאוד מקווה שהיום אותם שרים יעשו רטרואקטיבית את הניתוח של הדברים שהם אמרו ויבינו שבלי תמיכה אמריקאית לא היינו מסוגלים לנהל את המלחמה הזאת

יבגני סובה:  כן, אנחנו מדינה עצמאית; כן, אנחנו מדינה חזקה במזרח התיכון – אבל בלי תמיכה של ארצות הברית והנשיא ביידן באופן אישי החלון המדיני היה נסגר כבר מזמן

יבגני סובה:      הדוגמה הכי טובה - - -     

חנוך דב מילביצקי: שנייה רגע, חבר'ה, אם אפשר שם טיפה להוריד ווליום, כי זה קצת מפריע

חנוך דב מילביצקי:  תודה

יבגני סובה: אם פנינה אומרת, זה משהו חשוב, נכון? אם היא מדברת לשר, זה הדבר הכי חשוב, רק הבעיה היא שאין כסף, כמו שאמר כבוד השר, זו הבעיה

יבגני סובה:       אני חוזר לחלון המדיני: רק לאחרונה, אדוני היושב-ראש, גילינו שארצות הברית מטילה וטו בדיון מופרך לחלוטין במועצת הביטחון, שמזכ"ל מפעיל האו"ם מפעיל סעיף 99, מה שהוא לא עשה כשרוסיה פלשה לאוקראינה בפברואר 2022, והוא עושה את זה דווקא נגדנו, כשהמלחמה הזאת, כמו שאמרתי, נכפתה עלינו על ידי ארגון הטרור שמוכר כארגון הטרור חמאס ברוב מדינות המערב

יבגני סובה:  ועובדה היא שחוץ מארצות הברית שום מדינה אחרת שהיא או בין הקבועות במועצת הביטחון או בין עשר המדינות הנוספות לא הצביעה נגד ההחלטה, מלבד בריטניה, שנמנעה בהצבעה

יבגני סובה:  אז בוודאי שזה אמור להדליק לנו נורה אדומה, כי התמיכה הזאת הולכת ונגמרת

יבגני סובה:  בוודאי שבעניין הזה אנחנו חייבים להעריך את המעטפת המדינית של ארצות הברית, אם זה בהתבטאויות כלפי חיזבאללה ואיראן, אם זה בכוח שהיא מעניקה לנו, כולל החימושים וכמובן כולל הכוח הצבאי שנמצא באזור

יבגני סובה:       מה המסקנה שלי מהסיפור הזה? אני אגיד את זה בעדינות, מי שחושב בהנהגת המדינה שאפשר להציג את זה, את ההישג המדיני הזה, ולשייך את זה כהישג אישי, פשוט יעשה טעות מרה

יבגני סובה:  ארצות הברית מסייעת לנו לא בגלל איש כזה או אחר בממשלת ישראל, אלא בגלל שארצות הברית מעניקה תמיכה לעם ישראל ולמדינת ישראל

יבגני סובה:       חשוב גם להדגיש, כמו שאמרתי, שהשעון הזה חייב להיות מסונכרן עם השעון הכלכלי והשעון הצבאי, ובמקום לשכתב את ההיסטוריה שהייתה פה בשנות התשעים – הסכמי אוסלו וכל הדברים – ולנסות להציג את זה בצורה אחרת, כדאי מאוד לצאת במהירות מרבית מהקונספציה שהייתה בין היתר לממשלות הימין בראשותו של בנימין נתניהו

יבגני סובה:  אפשר להגיד שהליכוד לא הצביע בעד ההתנתקות, ומי שקידם את ההתנתקות זו הייתה מפלגת קדימה, אבל זה נקרא לשכתב את ההיסטוריה כי מפלגת קדימה הוקמה שלושה חודשים אחרי ביצוע תוכנית ההתנתקות

יבגני סובה:       אבל מה זה משנה? כשאומרים אלף פעם אותו דבר, יש כאלה שמתחילים להאמין לזה

יבגני סובה:  זה כמו להגיד שאף פעם לא חיזקנו, כמדינה – הינה, אני אומר את זה ברבים – את חמאס

יבגני סובה:  בוודאי שחיזקנו את חמאס, הממשלות של נתניהו חיזקו את חמאס

יבגני סובה:  אז אי-אפשר לבוא ולהגיד שהממשלה לא חיזקה את חמאס בזה שהועברו כספים

יבגני סובה:  כן, כן, יש אשמה על הממשלות הקודמות – דרך אגב, כל הממשלות – שהתייחסו לחמאס כאילו הוא צריך להיות חזק בפנים וחלש כלפינו, שנוכל להתייחס אליו דה פקטו, לא דה יורה

יבגני סובה:  אדוני, אתה משפטן, אתה יודע מצוין את ההבדל בין דה פקטו לדה יורה

יבגני סובה:  אז רצינו להתייחס דה יורה לחמאס כריבון בעזה, אבל דה פקטו לא הכרנו בה, וגם לא ניהלנו מגעים

יבגני סובה:  גם היום כמדינה אנחנו לא מנהלים מגעים אלא דרך קטאר

יבגני סובה:  דרך אגב, זו שאלה נפרדת מדוע דווקא בחרו בקטאר ולא במצרים כמדינה שאמורה לתווך גם בנושא של עסקת שבויים, החזרת שבויים, תקראו לזה איך שאתם רוצים

יבגני סובה:      השעון הנוסף שהייתי רוצה להתייחס אליו זה בוודאי השעון הצבאי

יבגני סובה:  אני לא נכנס לנושאים הטקטיים, כי אלה דברים שבעיניי צריכים להישמר מחוץ לאולפני הטלוויזיה

יבגני סובה:  אגב, אני לא מקבל לגמרי את הגישה הזאת שאנשי צבא, מומחים גדולים, אלופים, יושבים באולפנים ומדברים ברמה טקטית

יבגני סובה:  אין הסבר לדבר הזה

יבגני סובה:  אלה אלופים שהיו אלופי פיקוד, שניהלו את הצבא – תתגייסו; אגב, חלקם מגויסים

יבגני סובה:  זה עוד יותר מדאיג, שהם אלה שהתגייסו והם אלה שמפרשנים באולפני טלוויזיה דברים ברמה אופרטיבית וטקטית

יבגני סובה:  אני לא אוהב את זה גם כאזרח, גם כחבר כנסת, אני חושב שאת הדבר הזה צריך להקטין בצורה משמעותית

יבגני סובה:  אני מבין כעיתונאי לשעבר שזה רייטינג, ואנשים רוצים לשמוע, במיוחד אולי אלה שרוצים לשמוע מהם את המידע שהקברניטים לא מסוגלים להעביר או שלא רוצים להעביר

יבגני סובה:  אבל הדבר הזה הוא בהחלט סטייה, כי אנחנו יודעים שגם חמאס עוקב בדריכות אחרי הפרסומים בתקשורת, כך שאני הייתי מאוד רוצה שהאנשים האלה יימנעו ככל שניתן מהפירוטים, וכמובן גם התדרוכים של הכתבים הצבאיים יהיו צנועים יותר

יבגני סובה:  מה זה משנה למיליונים שיושבים בבית איזו חטיבה או איזו אוגדה או איזה גדוד נכנסו למקום ומה הוא עושה? מבחינת הצבא, הצבא צריך לנהל את המלחמה הזאת בנחישות ובקור רוח, וכמובן גם לעשות דברים תוך כדי תנועה, כפי שאנחנו מדווחים בוועדת חוץ וביטחון

יבגני סובה:      אני לא רוצה להיכנס לוויכוח שהיה פה, למרות שאני יושב גם בוועדת חוץ וביטחון

יבגני סובה:  אני אדבר גם עם חברת הכנסת שרן השכל, נדמה לי שהיא גם יושבת בוועדה, אבל אין ספק שאם בשבוע הראשון, בשבועיים הראשונים של המלחמה ושל הגיוס ההמוני אכן היו בעיות – צריך להודות בזה, היו בעיות של אספקה – אני חושב שהיום המצב הוא שונה לגמרי, ואין ספק שגם צה"ל יודע להתמודד

יבגני סובה:       אנחנו היינו בוועדה בביקור בבסיס לוגיסטי מטכ"לי בתל השומר, ושם הוצגו בפנינו דברים כמעט מלאים; תמיד הם משאירים את הספק של אחוז או שניים, אבל אין ספק שחייל שחסר לו משהו, קודם כול צריך לפנות לקצין הלוגיסטיקה ביחידה שלו, באוגדה שלו, בחטיבה, זה לא משנה מי, ולאחר מכן להעביר את זה לתקשורת או למשפחה או לאימא מודאגת

יבגני סובה:  אני הייתי קצין קבילות בצבא, אני יודע בדיוק מה זה כשאימא של חייל מגישה קבילה ומהר מאוד מתבהר שלחייל אין שמץ של מושג על הקבילה שהאימא הגישה

יבגני סובה:  אבל אימא דואגת בוודאי יותר, ואני אומר את זה לא בצחוק, אני אומר את זה מתוך ידיעה ומתוך ניסיון שלי שכל אימא, כל אם עברייה – ולא רק עברייה, יש גם אנשים ממגזרים שונים בצבא – בהחלט דואגת לבן שלה או לבת שלה

יבגני סובה:  וזה טבעי, טבעי

יבגני סובה:  היא גם מוצפת בהרבה מידע בתקשורת, וזה טבעי, אבל מה שאנחנו מקבלים ומה שאני יכול לאשר, הוא שאין חייל אחד שחוצה את הקו בלי הציוד המתאים

יבגני סובה:  לכן בעניין הזה אני חושב שלא צריך פה להעצים את הוויכוח, שהוא ויכוח לגיטימי בנושא הכספים, ובטח ובטח לא להשתמש בנושאים כמו אספקה לצורכי הצבא בנושא התקציבים, כי שם יש לנו טענות קשות בלי קשר ללוגיסטיקה בצה"ל

יבגני סובה:      אדוני היושב-ראש, השעון השלישי שאני רוצה להתייחס אליו הוא השעון הכלכלי

יבגני סובה:  אני אגיד בקצרה, לפני שבוע וחצי השתתף בדיון בוועדת חוץ וביטחון נגיד בנק ישראל

יבגני סובה:  הוא הציג את המצגת שלו

יבגני סובה:  לא היה במצגת שום דבר סודי, המצגת הזאת גם לא סודית

יבגני סובה:  היא גם הועברה לחברי הוועדה, ואני מניח שהיא גם תוצג בתקשורת

יבגני סובה:  מה שאומר הנגיד זה מה שהוא אומר במשך חמש שנים מאז שהוא מונה, ואני מאמין שהוא גם ימשיך להגיד את זה בחמש השנים הבאות, הוא קיבל את זה כקדנציה שנייה

יבגני סובה:  הוא מדבר על כוח העבודה, הוא מדבר על החלוקה הנכונה של התקציב, בטח תקציב אחרי המלחמה

יבגני סובה:  מי שהיום בממשלה מתעלם מהאזהרות שלו, פשוט מוביל את הכלכלה לתהום ולאסון שבסוף יעלה לכולנו ביוקר

יבגני סובה:      תקציב 2023 כנראה הולך לעבור, עם כל הצער שבדבר, עם כל הטענות הקשות

יבגני סובה:  אני כבר מסתכל קדימה, אני מסתכל על תקציב 2024, ששם אנחנו נצטרך לעשות את הקיצוצים – דרך אגב, לא אנחנו; הממשלה שלכם תצטרך לעשות קיצוצים כואבים אבל נחוצים ונדרשים בעת הזאת

יבגני סובה:  כשאנחנו מדברים על קיצוצים, אנחנו מדברים על חלוקה נכונה על מנת להתניע את הכלכלה

יבגני סובה:  להתניע כלכלה אחרי מלחמה זה חייב להיות לכולם, לכולם

יבגני סובה:  ואם יש הבנה שחלוקת הכספים חייבת להתניע את הכלכלה, המשמעות היא שהכסף שהולך למגזרים מסוימים צריך ללכת לשם בשביל שהכסף הזה יחזור מאותו מגזר

יבגני סובה:       בפיליבסטרים הקודמים שעשינו, גם בשנה הזאת של הממשלה הנוכחית, לא מעט ניהלנו ויכוח

יבגני סובה:  ניהלנו ויכוח בנושא של לימודי ליבה, ניהלנו ויכוח בנושא של החינוך החרדי

יבגני סובה:  אפשר לנהל ויכוח בכבוד הדדי, לא חייבים פה לצעוק האשמות ולהגיד: אתה אנטישמי אם אתה דורש שאנשים ילמדו ליבה בשביל שיהיה להם מקצוע ויוכלו לתרום לשוק התעסוקה ולכלכלת ישראל

יבגני סובה:       אז אני חושב שזה בדיוק מה שהנגיד אומר – אני מסיים בעוד חצי דקה

יבגני סובה:  זה בדיוק מה שנגיד בנק ישראל אומר: תיקחו כסף למה שמתניע את הכלכלה, ובסוף זה ישתלם, ובלי כל הדברים שהם דברים גדולים, כמו רפורמות וכמו הדברים שהכלכלנים מבינים את זה – בחצי מילה – אם זה יחס חוב–תוצר, אם זה צמיחה, וכמובן גם נתוני אינפלציה, כי אנחנו נמצאים בתקופה מאוד קשה ואנחנו לא יודעים כמה אנשים בכלל יאבדו את מקום העבודה שלהם בעקבות המשבר ובעקבות ההאטה הכלכלית שכנראה מצפה לנו – לא כנראה, מצפה לנו – ביחס לשנה הקודמת או אפילו שנה לפני זה, שאנחנו סיימנו את שנת 2022 עם צמיחה של יותר מ-6%, הממשלה הקודמת, והעברנו את המושכות עם גירעון אפסי

יבגני סובה:  לצערי אנחנו כבר שומעים שכנראה שבשנת 2023 הגירעון יגיע ל-4%, שזה הרבה יותר ממה שהממשלה הולכת להעביר כרגע, שהקואליציה הולכת להעביר חוק הפחתת גירעון, שזה למעשה הגדלת גירעון, כי מבחינה היסטורית קוראים לחוק הזה הפחתת גירעון

יבגני סובה:      לכן אני קורא לחבריי בקואליציה, לשרים בממשלה: אתם לא תוכלו להתעלם מהאזהרות הכלכליות

יבגני סובה:  מדיני, צבאי – אפשר להתווכח, אפשר לשייך את זה איך שנוח לך לכל אחד, אבל הכלכלי בסופו של דבר פוגע בכיס של כולנו

יבגני סובה:  אם לבן אדם אין מקום פרנסה ומקום עבודה והיכולת הכספית שלו נפגעה והעסק שלו נהרס בעקבות המלחמה, אתם לא תוכלו לספר לו שאנחנו השגנו והכרענו את החמאס כאשר לבן אדם הזה אין מה לאכול

יבגני סובה:  אז אני חושב שהשעון הכלכלי חשוב ביותר, ואם הממשלה לא תפעל על מנת לסנכרן את השעון הזה בתקציב 2024, אני חושב שלממשלה לא תהיה שום לגיטימיות להמשיך לכהן, והעם פשוט יצא לרחובות כמו שהוא יצא בשנה האחרונה נגד הרפורמה המשפטית, רק שהמחאה תהיה הרבה יותר גדולה, ונחזור למחאה של 2011

יבגני סובה:  תודה רבה לך

חנוך דב מילביצקי: תודה

חנוך דב מילביצקי:  חבר הכנסת יאסר חוג'יראת, ואחריו – חבר הכנסת יוסף עטאונה

יאסר חוג'יראת: ברכות על התפקיד

יאסר חוג'יראת:  זו פעם ראשונה שאני נואם כשאתה היושב-ראש

חנוך דב מילביצקי: אה, כן?     

יאסר חוג'יראת: מכובדי היושב-ראש, חבריי חברי הכנסת, אנחנו מתאספים היום להצעת חוק לשינוי בתקציב המדינה לשנת 2023, כאשר השינוי משקף מגמה מעניינת בניהול הכלכלי של המדינה

יאסר חוג'יראת:  אני רוצה להדגיש כמה נקודות חשובות שעולות מההצעה: נקודה ראשונה היא הגידול בגירעון הממשלתי, שצפוי לגדול בכ-0

יאסר חוג'יראת: 4%

יאסר חוג'יראת:  זה נתון שיכול להשפיע על היציבות הכלכלית לטווח הארוך ומצביע על הצורך בניהול זהיר ומושכל של המשאבים

יאסר חוג'יראת:  צבר הגידול ביחס החוב לתוצר המקומי הגולמי, תל"ג, התמ"ג, זה נתון מדאיג שעלול להשפיע על יכולת המדינה להתמודד עם חובותיה ועם האמון הבין-לאומי בכלכלת המדינה

יאסר חוג'יראת:       קיצוצים בתקציבים החברתיים יכולים להשפיע לרעה על שירותים חברתיים ובריאותיים, במיוחד על קהילות מוחלשות

יאסר חוג'יראת:  למרות הגדלת התקציבים החברה הערבית נאלצת להתמודד עם ממשלה שמתייחסת לאזרחים הערבים כסוג ב', ועם מציאות שבה כספים שהיו אמורים לתרום לסגירת הפערים החברתיים והכלכליים בחברה הערבית עדיין לא הועברו

יאסר חוג'יראת:  אנו עדים לעיכובים בהעברת תקציבים קריטיים, וקיים חשש לקיצוצים בעתיד, בשנת 2024

יאסר חוג'יראת:  דוגמה שהעליתי אתמול בוועדת הכספים היא מרכזי הגיל הרך ביישובים הבדואיים בצפון, שנכון לעכשיו אין מקור תקציבי לאותם מרכזים לשנת 2024, ולכן הם עלולים להיסגר, למרות שהם מטפלים גם בקבוצה מוחלשת

יאסר חוג'יראת:      על הממשלה לוודא שהתקציבים האלה יועברו במלואם ובזמן, ולוודא שלא יחולו קיצוצים בעתיד

יאסר חוג'יראת:  זוהי חובה מוסרית וחברתית כלפי כל האזרחים, ובפרט כלפי החברה הערבית שזקוקה לתמיכה זו כדי לצמצם פערים ולהשתלב בצורה מלאה בחברה הישראלית

יאסר חוג'יראת:      תוכנית 550, שנועדה לשנות את פני החברה הערבית בישראל, היא לא רק תוכנית כלכלית, היא תוכנית של תקווה ושל שוויון, היא מייצגת את האמונה שלנו בשוויון הזדמנויות לכל אזרחי המדינה ואת המחויבות למען חברה צודקת ומאוחדת יותר

יאסר חוג'יראת:  ההיקף העצום של התוכנית, שעמד על כ-30 מיליארד שקלים למשך חמש שנים, היה אמור לשמש מוקד לשינוי מהותי, אך ללא העברת הכספים האלו אנו רואים עצירת פרויקטים חיוניים שיכלו לשפר את חייהם של אלפי אזרחים

יאסר חוג'יראת:  למרבה הצער, לאחר השנה הראשונה של התוכנית מתברר כי היישום היה חלקי ולא שקוף כפי שנדרש

יאסר חוג'יראת:  במקום להבטיח כי הכספים יגיעו למי שזקוק להם ביותר, אנו רואים כי לא כל התקציבים הועברו כצפוי

יאסר חוג'יראת:  על הממשלה לתקן את המעוות הזה באופן מיידי

יאסר חוג'יראת:  עלינו לוודא שהמשאבים האלה מועברים כמתוכנן ללא עיכובים

יאסר חוג'יראת:  זו לא רק שאלה של כספים, אלא שאלה של ערכים, של צדק, שוויון והכרה בחשיבות ובכבוד של כל קהילה במדינה

יאסר חוג'יראת:      היקף הכספים שטרם הועברו עומד על כ-2 מיליארד שקלים מתוך ה-6 מיליארד בשנה שהיו אמורים לעבור, בשנת 2023

יאסר חוג'יראת:  זה מצב שלא מקובל

יאסר חוג'יראת:  אנו חייבים לוודא שהמשאבים האלו יעברו למטרותיהם כפי שתוכנן ולא יישארו על הנייר בלבד

יאסר חוג'יראת:      חבריי חברי הכנסת, אני עומד כאן היום בזמן של משבר, אך גם בזמן של הזדמנויות – הזדמנות להראות עמידה ואומץ בפני קשיים, להתמודד עם האתגרים הגדולים שעומדים לפנינו

יאסר חוג'יראת:  אנו נתמודד עם הסכסוכים הפנימיים והחיצוניים שלנו בדרך של שלום ושיתוף פעולה, לא על ידי פיצול ואפליה

יאסר חוג'יראת:  אנו חייבים להמשיך ולקדם דיאלוג והבנה בין כל חלקי החברה, לעבוד יחד, כדי לבנות עתיד של שוויון וכבוד הדדי

יאסר חוג'יראת:  זה לא רק עניין של מוסר, אלא גם של פרגמטיות

יאסר חוג'יראת:  חברה מתפצלת ומתוחה אינה יכולה לצמוח ולהתפתח

יאסר חוג'יראת:  המשימה שלפנינו אינה פשוטה, אך אנו מחויבים לפעול למען שינוי ממשי ומתמשך

יאסר חוג'יראת:  נמשיך לעמוד בחזית המאבק נגד גזענות ואפליה, ונפעל לקידום פתרונות שיביאו שלום ושוויון לכל תושבי המדינה

יאסר חוג'יראת:  חשוב שנזכור שאנו לא לבד במאבק זה; יש כאן קהילה רחבה של אנשים התומכים בערכים של דמוקרטיה, שוויון ושלום

יאסר חוג'יראת:  יחד נבנה עתיד טוב יותר לנו ולדורות הבאים

יאסר חוג'יראת:       חבריי חברי הכנסת, בתקופת מלחמה או קונפליקט, חוויותיהם של אזרחים ערבים בישראל הופכות למורכבות

יאסר חוג'יראת:  הדיון העמוק בנושאים אלו חיוני להבנת המציאות שבה חיים ונושמים אנשים אלה, להבין את המורכבות הזהותית-אזרחית של אזרחים ערבים בישראל, להתייחס לעמדת הציבור הערבי כלפי אירועי המלחמה, להתמודד עם חוויות הרדיפה, ההסתה והתקיפה שחוו אזרחים ערבים

יאסר חוג'יראת:  הגבלת חופש הביטוי של אזרחים ערבים מהווה דאגה רבה; שינוי הוראות פתיחה באש נגד מפגינים היא בעיה נוספת שדורשת גם תשומת לב; חלוקת נשק לאזרחים מהחברה היהודית והשלכותיה על החברה הערבית, סוגיית המיגון והביטחון הפיזי של אזרחים ערבים חייבת להילקח בחשבון, השלכות המלחמה על פשיעה ואלימות בחברה הערבית – כל אלה מהווים נקודות חשובות להבנת החוויה המורכבת של האזרחים הערבים בתקופה של קונפליקט ומלחמה, תוך שיקוף האתגרים הייחודיים שהם עומדים בפניהם

יאסר חוג'יראת:       חבריי חברי הכנסת, אני רוצה לדבר על המצב שבו נמצאת החברה הערבית בישראל

יאסר חוג'יראת:  החברה הערבית נאשמת במציאות שהיא כלל לא אשמה בה, ונדרשת לתת תשובות בשחור ולבן במצבים מורכבים

יאסר חוג'יראת:  האם החברה הערבית מתנגדת לפגיעה באזרחים באשר הם? והתשובה היא ברורה – כן

יאסר חוג'יראת:  החברה הערבית, שכבר דורות מלינה על פגיעה בזכויותיה, מתנגדת לכל פגיעה באזרחים, ועוד בילדים ונשים

יאסר חוג'יראת:  האם החברה הערבית אחראית לזוועות שהיו ב-7 באוקטובר ולהתעצמות החמאס? התשובה היא לא

יאסר חוג'יראת:  מי שהיה אמור להגן על הגבולות וכשל באותה שבת הייתה מדינת ישראל, ולא החברה הערבית

יאסר חוג'יראת:  האם הזדהות עם הפלסטינים בעזה היא תמיכה והזדהות עם הטרור? התשובה היא לא

יאסר חוג'יראת:  האזרחים הערבים הם פלסטינים שרובם בעד הסדר מדיני שיקבע גבולות ברורים למדינת ישראל ויבטיח את הגשמת עקרון ההגדרה העצמית לפלסטינים ואת סיום הכיבוש

יאסר חוג'יראת:  בכל רגע נדרשת החברה הערבית להוכיח את נאמנותה, להביע זעזוע ולספק תשובות בשחור ולבן

יאסר חוג'יראת:  אז הינה התשובות בשחור ולבן – כן ולא, תשובות שכל אזרח ערבי יכול לבטא בבטחה מעל כל במה ולהצהיר שהוא דובר אמת

יאסר חוג'יראת:       חבריי חברי הכנסת, המלחמה שפרצה ב-7 באוקטובר השאירה את חותמה על שוק העבודה במדינת ישראל וגרמה לשיבושים כבדים בפעילות הכלכלית

יאסר חוג'יראת:  אנו רואים שהחברה הערבית נפגעה באופן ייחודי וקשה מהמצב

יאסר חוג'יראת:  זהו פער ניכר שמעיד על חוסר שוויון מבני ועמוק הנובע ממבנה התעסוקה והתמקדות רבת-משמעות של החברה הערבית בתחומים כמו בנייה

יאסר חוג'יראת:  כמו כן, המצב החברתי-כלכלי של החברה הערבית לפני פרוץ המלחמה הוא גורם נוסף שלא ניתן להתעלם ממנו

יאסר חוג'יראת:  עובדה זו רק מחריפה את המצוקה

יאסר חוג'יראת:  שיעור ניכר ממשקי הבית בחברה הערבית הם מתחת לקו העוני

יאסר חוג'יראת:  אנחנו יודעים, בתקופה של המלחמה מעל 30% מהמועסקים בעצם או הוצאו לחל"ת או פוטרו כתוצאה ממצב השוק במדינה

יאסר חוג'יראת:  לכן, אנחנו גם קוראים לכל מי שמטפל בנושא התעסוקה, הכלכלה, לדאוג לחברה הערבית כדי שתשתלב, והושקע הרבה כסף – אני יודע את זה אישית – הרבה כסף הושקע להקמה של מרכזי ריאן, מרכזים שתפקידם היה לשלב את החברה הערבית בשוק התעסוקה, ולכן חשוב למדינה לשמור את שילוב החברה הערבית בתעסוקה, לשמור את כל הכסף הזה שהושקע, שלא ירד לטמיון, ולדאוג לחברה הערבית גם בשוק העבודה

יאסר חוג'יראת:  תודה רבה

חנוך דב מילביצקי: תודה, אדוני

חנוך דב מילביצקי:  חבר הכנסת עטאונה

חנוך דב מילביצקי:  ואחריו – חברת הכנסת לזימי

יוסף עטאונה: כבוד היושב-ראש, כנסת נכבדה, הדיון על הגדלת התקציב הוא בעצם דיון על הגדלת התקציב על חשבון הגדלת הגירעון הממשלתי, שיסתכם בכ-4% בהגדלת הגירעון

יוסף עטאונה:  כשמדברים על הגדלת תקציב ב-31 מיליארד ל-2023, הרי על תקציב 2023 אנחנו הצבענו נגד ואמרנו בצורה ברורה שהתקציב של 2023 הוא תקציב רע שבא לשרת גם ממשלה גרועה

יוסף עטאונה:  כשמגדילים את הגירעון היום, זה יביא לעליית מחירים

יוסף עטאונה:  כשמגדילים גירעון, זה יפגע בעיקר ובראש וראשונה בשכבות החלשות ובכל המוחלשים במדינה, במיוחד באוכלוסייה הערבית, ש-50% ממנה נמצאים מתחת לקו העוני, לפי הנתונים של הביטוח הלאומי

יוסף עטאונה:  ולכן, כל עליית מחירים וכל הגדלת גירעון יביאו לפגיעה ישירה במוחלשים ובאוכלוסייה הערבית בכלל, במיוחד בנגב, בכפרים הלא-מוכרים בפרט

יוסף עטאונה:       כשבאים לדבר על עליית התקציב, על התוספת, התוספת היא לשלושה דברים: למימון המלחמה והעלויות שלה, היא באה בתוך התקציב; המרכיב השני הוא קיצוץ בתקציבים חברתיים – עוד פעם, זה פוגע במוחלשים; והדבר השלישי הוא כסף קואליציוני

יוסף עטאונה:  לכן היה צריך לקרוא לכל התיקון ולכל ההגדלה של התקציב בצורה ברורה

יוסף עטאונה:  זה בא לשרת דבר אחד – את ההישרדות הפוליטית של ביבי נתניהו

יוסף עטאונה:  כי הכסף המיועד להסכמים הקואליציוניים בא למטרה אחת: לתחזק את קואליציית ה-64 של ביבי נתניהו

יוסף עטאונה:  כל הכסף למטרה הזו, ואין מטרה אחרת

יוסף עטאונה:      כבוד השר הנגב והגליל – כבוד השר, אתה מדבר בטלפון ואני פונה אליך ישירות – לפני יומיים הדוברות של המשרד שלך פרסמה הודעה לתקשורת, שבה רשימת יישובים: נגב מזרחי, שדרות, עכו, מטה אשר, ערבות הירדן, אילת, באר שבע, אשכול וקצרין – ליישובים האלה העברתם 66 מיליון

יוסף עטאונה:  אין אף יישוב ערבי בתוך הרשימה שאתם פרסמתם

יוסף עטאונה:  לא אני הבאתי את הרשימה, זו רשימה שאתם פרסמתם, הדוברות שלך

יצחק שמעון וסרלאוף: יש, יש את הנגב המזרחי, חורה ושגב שלום

יוסף עטאונה: ובגליל?      

יצחק שמעון וסרלאוף: בגליל?      

יוסף עטאונה: אתה משרד נגב וגליל – כבוד השר, אתה יודע שבגליל יותר מ-80% מהאוכלוסייה היא אוכלוסייה ערבית

יוסף עטאונה:  בנגב – 37%

יוסף עטאונה:  ואתה מפרסם – אפילו למראית עין היית צריך לפרסם את אחד היישובים, שני יישובים, שלושה יישובים

יוסף עטאונה:  אתה לא עושה טובה לאף אחד בכך, אבל זה מראה בדיוק על התקציב שאתם הולכים להגדיל ולאן ילך הכסף

יוסף עטאונה:  כנראה יש שקופים שאתם לא רואים, כבוד השר

יצחק שמעון וסרלאוף: תראה, אני יכול להבטיח לך דבר אחד: בכל מי שזכה לא הייתה התערבות של הקצה של הזרת שלי

יצחק שמעון וסרלאוף:  לא מיניתי אף אחד ממי שישב בוועדה

יוסף עטאונה: אבל איך אתה מסכים שהדוברות שלך תפרסם רשימה לתשעה פרויקטים משמעותיים שיכולים לחזק את היישובים, ואין בה אף יישוב ערבי?      

יצחק שמעון וסרלאוף: בשבוע הבא אנחנו הולכים לתת עשרות מיליונים לחברה הבדואית, למיגוניות בנגב – לחברה הבדואית בלבד

יאסר חוג'יראת: מה עם הבדואים בצפון?      

יצחק שמעון וסרלאוף: רגע, שנייה

יצחק שמעון וסרלאוף:  ליישובי קו עימות בצפון, שיש בהם גם נוצרים, גם בדואים וגם דרוזים, העברנו – מעיליא – אני לא זוכר עכשיו את השמות של כל היישובים, אבל העברנו לכל יישובי קו העימות

יצחק שמעון וסרלאוף:  לא העברתי למי שלא בקו העימות

יוסף עטאונה: יש 2 מיליארד שקל שהם החלטות ממשלה בכל מיני תחומים, שנמצאים באוצר כי זה כסף תוספתי שצריך להעביר דרך ועדת הכספים

יוסף עטאונה:  השנה הולכת ונגמרת

יוסף עטאונה:  זה כסף לצמצום פערים, וזה לא מועבר על ידי משרד האוצר

יוסף עטאונה:  זה כסף שיכול לצמצם את הפערים בחברה הערבית, בין החברה הערבית לחברה הישראלית בכלל

יוסף עטאונה:      כבוד היושב-ראש, אנחנו בחד"ש מפלגה פוליטית, לגיטימית, דמוקרטית, שיש לה סניפים בכל הארץ, גם ביישובים ערביים אבל גם בחברה היהודית

יוסף עטאונה:  אנחנו המפלגה היחידה בנוף הפוליטי במדינת ישראל שהיא מפלגה ערבית-יהודית באידיאולוגיה, בהגדרה

יוסף עטאונה:  זו מפלגה שהיא מיוצגת בכנסת 75 שנים, ואני אחד הנציגים שלה בקדנציה הזאת

יוסף עטאונה:  היא מיוצגת בהסתדרות, בנעמ"ת, והיא מתמודדת ב-30 מועצות מקומיות בחברה הערבית, גם בתל אביב-יפו

יוסף עטאונה:  ככל מפלגה פוליטית בשוטף שלה, בהתנהלות שלה, יש לנו מועצה ארצית של חד"ש, שנקבעה ל-16 בדצמבר ביום שבת, ויש אולם בשפרעם, עואדיה

יוסף עטאונה:  את כל הפעילות הפוליטית שלנו, כל הכנסים, כל מועצה, כל ועידה של חד"ש, עושים שם

יוסף עטאונה:  ואז הופתענו שמשטרת בן גביר פונה לבעל האולם בשפרעם ומבקשת לבטל את האירוע, ואומרים: חד-משמעית, אם תאשר ותיתן את האולם למועצת חד"ש, האולם ייסגר ל-30 ימים

יוסף עטאונה:  אם יש אישור, יש סגירה ל-30 יום לאולם

יוסף עטאונה:      לאן הגענו? מפלגה פוליטית שמהיום הראשון אמרה דעתה בצורה ברורה, חדה וצלולה, גם בערבית וגם בעברית, גם על אירועי 7 באוקטובר וגם על כל מה שקורה אחרי, במלחמה

יוסף עטאונה:  כשאנחנו מדברים על שלום, על שוויון, על שותפות, באים ורוצים למנוע ממפלגה פוליטית לקיים פעילות שוטפת שלה

יוסף עטאונה:      אני מתפלא לא על הצד הזה – דווקא על הצד שעלה על הדוכן שנה שלמה ואמרו "דמוקרטיה", "דמוקרטיה", ובאו בטענות לחברה הערבית למה היא לא מצטרפת בהמוניה למחאה

יוסף עטאונה:  מעל דוכן זה וגם בקפלן ובכל מקום אמרתם שהדיקטטורה מתהווה

יוסף עטאונה:  אני רוצה לבשר לכם שהדיקטטורה כבר כאן, כשמשטרה רוצה למנוע ממפלגה פוליטית לגיטימית לקיים את השיח הפוליטי שלה ולהגיד את העמדה שלה, גם נגד המלחמה, שהיא עמדה מוסרית

יוסף עטאונה:  העמדה שלנו היא עמדה מוסרית נגד המלחמה הזאת ונגד כל מלחמה, ואמרנו את זה לאורך כל הדרך

יוסף עטאונה:      דיברתם על דיקטטורה, וכשזה מגיע לחברה הערבית אתם שותקים

יוסף עטאונה:  אז אמרנו לכם שדמוקרטיה לא ניתנת לחלוקה, אבל כנראה שאתם מחלקים את הדמוקרטיה

יוסף עטאונה:  איך אפשר להסביר שמפלגת חד"ש רצתה לקיים מחאה בסח'נין ובאום אל-פחם ולא מאשרים לה – כולל בג"ץ, שנלחמתם עבורו, שלא אישרו הפגנה – אבל כשחד"ש בתל אביב הגישו, בג"ץ מאשר להם לקיים את המחאה בתל אביב? ולאוכלוסייה הערבית לא נותנים

יוסף עטאונה:        יש ניסיון לסתימת פיות בחברה הערבית, יש ניסיון לרדיפה פוליטית בחסות הזוועות של 7 באוקטובר, יש ניצול ציני שלה אירועים האלה כדי להכות, כדי להנדס תודעה לחברה הערבית

יוסף עטאונה:  אני רוצה להודיע לכם מכאן: אנחנו לא אזרחים ערבים כבקשתכם

יוסף עטאונה:  יש לנו את הזהות שלנו, הלאומית, הפוליטית, שאנחנו נעמוד עליה ולא נוותר

יוסף עטאונה:  אנחנו לא נציגי ציבור כבקשתכם, אנחנו מייצגים את הציבור שלנו, ואנחנו נמשיך לייצג אותו נאמנה

יוסף עטאונה:      כבוד היושב-ראש, אי-אפשר לדבר על התקציב בלי לדבר על הנגב

יוסף עטאונה:  אמרתי לפני שבוע מעל דוכן זה, שבוויכוח על ההפיכה המשטרית עלה הנושא של ישראל הראשונה וישראל השנייה, ואני העליתי את ישראל השקופה, במיוחד בנגב, שהיא לא זוכה לשום התייחסות או מענה

יוסף עטאונה:  אני אקרא את השמות של הכפרים הלא-מוכרים בנגב, 35 יישובים, כ-120,000 תושבים שמדינת ישראל הפקירה אותם 75 שנה בלי הכרה, והם שילמו מחיר כבד בחודשיים האלה במלחמה כתוצאה מפגיעה של טילים והיעדר מיגון

יוסף עטאונה:      אני אקרא את השמות של הכפרים הלא-מוכרים: ח'רבת אל-ווטן, אל-גרין, ביר אל-חמאם, א-רויס, א-זרנוג, אל-ע'רה, א-סרה, סואוין, ואדי א-נעם, אום מתנאן, א-זערורה, רח'מה, אל-בקיעה, אום רתאם, ראס ג'ראבא, אום אלבדון, סאהל אל-בגאר, עבדה, תל אל-מלח, אל-פורעה, ביר אל-משאש, ואדי אל-משאש, אל-מכימן, עווג'אן, עתיר – אום אל-חיראן, תל ערד, אל-עראקיב, א-סיר, סעווה, אל-חמרה, כורנוב, ע'רייר, אל-מזרעה, אל-מטהר-גטאמאת, אל-סדיר

יוסף עטאונה:      כבוד היושב-ראש, כנסת נכבדה, כבוד השר, הגיע הזמן, גם כשר הנגב והגליל, להכיר ביישובים האלה

יוסף עטאונה:  אין דרך אחרת

יוסף עטאונה:  בעקבות המלחמה בכל דיון שהיה על האנשים ביישובים האלה, נאמר לנו שיש היעדר סטטוס, אין רשות מוניציפלית

יוסף עטאונה:  הגיע הזמן להכיר בכפרים הלא-מוכרים בנגב

יוסף עטאונה:  ואנחנו לא מבקשים תכנון שונה

יוסף עטאונה:  כבוד השר, יש מועצות אזוריות, יהודיות בנגב, כמו מרחבים, תמר, רמת נגב; אותו תכנון שיש שם, פחות ב-50% ביחס של האוכלוסייה לקרקע אני מוכן לקבל בנגב, אבל אין לכם את האומץ לעשות את זה

יוסף עטאונה:  הגיע הזמן

יוסף עטאונה:  אי-אפשר להפקיר 120,000 תושבים ללא מענה

יוסף עטאונה:  ולכן זו העת להכיר בכפרים הלא-מוכרים

יוסף עטאונה:      כבוד היושב-ראש, אני רוצה לפנות בערבית, לחברי מועצת חד"ש לגבי יום שבת

יוסף עטאונה:  (אומר דברים בשפה הערבית, להלן תרגומם: חברות וחברים, חברי סניפי החזית בכל הערים, אני קורא לכם להשתתף ביום שבת, ובכוח, כדי שנרים קול גדול נגד המלחמה הזו, כדי שנרים קול גדול יחד נגד הרדיפה הפשיסטית נגד הקהילה הערבית, כדי שנרים קול גדול גם למען השלום

יוסף עטאונה:  אנו נישאר נאמנים לדרך שלנו

יוסף עטאונה: ) תודה רבה

חנוך דב מילביצקי: תודה לך

חנוך דב מילביצקי:  חברת הכנסת לזימי

חנוך דב מילביצקי:  אחריה – חברת הכנסת טל מירון

נעמה לזימי: תודה, כבוד היו"ר

נעמה לזימי:  כנסת נכבדה, המליאה אומנם ריקה, אבל אתם פה

נעמה לזימי:  זה בוקר קשה, הבוקר הזה

נעמה לזימי:  אני חושבת שמאז 7 באוקטובר כל בוקר הוא עצוב, ולכל בוקר העצב שלו, אבל הבוקר הזה באמת עצוב במיוחד

נעמה לזימי:  בפתח דבריי אני רוצה לשלוח תנחומים לכל המשפחות של הנופלים הגיבורים שלנו, חללי צה"ל, ששומרים עלינו

נעמה לזימי:  אני אפתח במשהו שקיבלתי, ואני רוצה להקריא

נעמה לזימי:      עומר קורן הוא זמר ויוצר, מתנדב במשטרה

נעמה לזימי:  הוא פנה אליי לגבי שיר חדש שלו, שמביא לחן וביצוע יפהפה למילותיו של חיים גורי, זכרו לברכה

נעמה לזימי:  לא רק שהמילים עוטפות יפה וחזק את הכאב, הן גם מלוות בקליפ מצמרר, שמביא את מילות מכתבו האחרון של סמל ראשון עדי ליאון, זכרו לברכה, שנפל ברצועת עזה

נעמה לזימי:  מילות השיר של חיים גורי: "ודע לך שהזמן והאויבים, הרוח והמים, / לא ימחקו אותך

נעמה לזימי:  / אתה תימשך, עשוי מאותיות

נעמה לזימי:  / זה לא מעט

נעמה לזימי:  / משהו, בכל זאת, יישאר ממך"

נעמה לזימי:  יהי זכרם ברוך

נעמה לזימי:      אנחנו פה כדי לאשר תקציב, תקציב שנכפה עלינו בעת מלחמה

נעמה לזימי:  ולצערי, במקביל התקציב הזה הוא התקציב הכי סקטוריאלי שידענו אי פעם בישראל, שלא נדבר על זה שהוא מובא אלינו בעת מלחמה, והוא עדיין בנוי ככזה

נעמה לזימי:  וכל זאת מגיע אלינו כשברור לכולנו שהתקציב של 2024 יהיה הרבה יותר סקטוריאלי, הכול יוטמע בפנים, ועם קיצוצים רבים וכואבים בשירותים החיוניים והציבוריים של כולנו

נעמה לזימי:  תקציב שיהיה המשך לתקציב הזה, שהוא פירוק התשתיות של הסולידריות בין המדינה לאזרחיה

נעמה לזימי:      צריך לתקן מהיסוד הרבה דברים

נעמה לזימי:  מהראשונים שבהם זו המדיניות הסקטוריאלית על פני זו האוניברסלית, שמשרתת את הציבור כולו

נעמה לזימי:  זו רעה חולה והמצאה ישראלית שהפכה למפלצת ששואבת מאיתנו את הבסיסים שעליהם המדינה הזו קיימת, ועלינו לכונן פה מחדש את אותם בסיסים – טובים יותר, נכונים יותר

נעמה לזימי:  את הערבות ההדדית והסולידריות עם כלל מי שחיים פה, מכלל החברות, לא על פי בריתות פוליטיות, אלא על פי צרכים ואינטרסים לאומיים

נעמה לזימי:  מדינה של כולנו

נעמה לזימי:       אז אני רוצה לדבר על ישראל שנבנה פה

נעמה לזימי:  זה אולי קצת קשה להביא גם מילים של תקווה, של מחשבה אחרת, אבל אנחנו צריכים להסתכל גם לשם: ישראל של כולנו – ישראל שלא יהיו בה מינויי מקורבים ושחיתות, אלא ישראל של שירות ציבורי זקוף קומה וישר; ישראל שבה המקום הזה, הכנסת, תזכה למעמדה מחדש, עם הפרדת רשויות ברורה, שבה חברי הכנסת לא עושי דברם של השרים, אלא בית מחוקקים הראוי לעם הזה; ישראל שבה דנים בכל סעיף תקציבי, ולא קונים הצבעות וברית פוליטית בכסף קואליציוני; ישראל שבה החוסן הלאומי עומד לפני תחזוק הבייס, שהרי על זה אנחנו נבחנים

נעמה לזימי:  וכן, ישראל שהיא מדינת רווחה, כי לישראל אין את הפריבילגיה לא להיות מדינת רווחה, שבה המדינה מבינה את חובתה לאזרחיה, ולא רק כלפי הסקטור המקורב לשלטון; ישראל שבה ראש הממשלה יודע אחריות מהי, ולא חומק מאחריותו לאסון הכי גדול שקרה לעם ישראל, לעם הזה, במשמרת שלו, במשמרת של הממשלה הזו – לא על ידי ניסיון לייצר סימטריה במניין הנרצחים כדי לנקות את אחריותו

נעמה לזימי:  שפל

נעמה לזימי:  שפל גדול

נעמה לזימי:  שתהיה פה ישראל של הממלכה, ולא של המלך, גם בבית הזה, גם מחוצה לו

נעמה לזימי:      אני אוהבת להקריא שירים בכנסת, במליאה, כי הם תמיד נותנים סיפור הרבה יותר טוב מהנאום עצמו

נעמה לזימי:  אז את החלק הזה של הנאום אני אקנח בשירה של לאה גולדברג, "האומנם"

חנוך דב מילביצקי: את גם מקריאה יפה, אני חייב להגיד לך

נעמה לזימי: תודה

נעמה לזימי:  אני משתדלת

נעמה לזימי:      "האומנם עוד יבואו ימים בסליחה ובחסד / ותלכי בשדה / ותלכי בו כהלך התם // ומחשוף כף רגלך יילטף בעלי האספסת / או שלפי שיבולים / ידקרוך ותמתק דקירתם // או מטר ישיגך בעדת טיפותיו הדופקת / על כתפייך, חזך, צווארך וראשך רענן / ותלכי בשדה הרטוב וירחב בך השקט / כאור בשולי הענן

נעמה לזימי:  // ונשמת את ריחו של התלם נשום ורגוע / וראית את השמש בראי השלולית הזהוב

נעמה לזימי:  // ופשוטים הדברים וחיים / ומותר בם לנגוע / ומותר ומותר לאהוב

נעמה לזימי:  // את תלכי בשדה לבדך / לא נצרבת בלהט השרפות בדרכים שסמרו מאימה ומדם, / וביושר לבב שוב / תהיי ענווה ונכנעת / כאחד הדשאים, כאחד האדם"

נעמה לזימי:      לפני שאני אמשיך, אני רוצה גם פה, גם עכשיו, להזכיר שיש עוד חטופים וחטופות חיים בעזה

נעמה לזימי:  נחטפו כל כך הרבה אל עזה, מהמיטות, מהמסיבה, מהבתים, מהבסיסים, ויש שם עדיין יותר מ-130 בני אדם – בעזה – אזרחים שלנו, שהופקרו כבר פעם אחת, שהמשיכו להיות מופקרים יותר מחודשיים, שאסור לנו להמשיך להפקיר אותם

נעמה לזימי:  ואני מסתכלת עליך, יצחק, אסור לנו לא לקבל עסקה שתחזיר אותם

נעמה לזימי:  אין לנו זכות כזו

נעמה לזימי:  אין לנו

נעמה לזימי:  אין לנו

נעמה לזימי:  הם חייבים – חייבים – לחזור, זאת האחריות שלנו

נעמה לזימי:  להצביע נגד עסקה שתחזיר אותם, או לא לכוון לכזאת, זה להפקיר אותם שוב

נעמה לזימי:  אלו אנשים חיים

נעמה לזימי:  התמונות שלהם פה הן לא תפאורה, אלו אנשים

נעמה לזימי:  אלו אנשים חיים

נעמה לזימי:  אנחנו חייבים להם את זה

נעמה לזימי:  אנחנו חייבים להביא אותם לכאן

נעמה לזימי:  אלו אבות של ילדים

נעמה לזימי:       ברור שמטבע הדברים רצינו להביא לפה קודם כול את הקטינים, את הילדים, ולא להפריד אותם מהאימהות

נעמה לזימי:  זו תפיסה שבוודאי שאני מבינה אותה

נעמה לזימי:  אבל מה עם החיילים שלנו ששם, שנחטפו? ומה עם האבות? ומה עם יתר מי שנשארו? והסבים? הם לא בני אדם? הם לא חלק מאיתנו? אנחנו לא שוכחים מהם, ולא נשכח מהם

נעמה לזימי:  כשהחטופים שם, כל יום כזה הוא עוד יום של הפסד

נעמה לזימי:  אל הקרב תמיד אפשר לצאת, ומלחמה תמיד אפשר לחדש, בטח מול ארגון טרור רצחני שהכה בנו ככה, חד-משמעית

נעמה לזימי:  אבל הזמן שלהם אוזל

נעמה לזימי:  כל יום הזמן שלהם אוזל, וכל יום עוד חטוף עלול לשלם בחייו

נעמה לזימי:      אני רוצה להקריא פה שיר, שאני תמיד מפחדת לשמוע אותו

נעמה לזימי:  עוד כשגלעד שליט היה חטוף, כשהייתי שומעת את השיר הזה, הייתי בוכה ומתפרקת

נעמה לזימי:  לא העזתי לשמוע אותו עד השבת האחרונה, כי זה שיר שפורט על מיתרים, והוא הסיפור שלנו

נעמה לזימי:  השיר הזה, "כשתבוא", ששר בועז שרעבי וכתב אהוד מנור, נכתב במטרה להשיב את רון ארד

נעמה לזימי:  הוא תמיד נתפס לי כסיפור הישראלי, על כל הכאב שלו גם: לא רק סיפור התקומה והחיים – הסיפור שלנו כמדינה, כעם, כאומה; מדינה שתמיד מתמודדת עם חיים לא פשוטים, למרות שאנחנו עם מאוד אופטימי, ברוך השם, ועם שיודע תקווה מהי, אחרת לא הייתה לנו פה מדינה

נעמה לזימי:  זה עם שמאמין בניסים

נעמה לזימי:  אנחנו בתוך חג החנוכה

נעמה לזימי:  אבל בשיר הזה יש הרבה כאב

נעמה לזימי:  גם התפקיד של מדינה, תפקיד של אומה ותפקיד של חברה

נעמה לזימי:  ואנחנו פה היום בנקודת זמן שאנחנו צריכים לזכור שכל החלטה שלנו יכולה להיות הפצע המדמם לעשרות שנים

נעמה לזימי:  לעשרות שנים

נעמה לזימי:       אני אקריא את השיר הזה להשבתם של החטופים והחטופות, בעזרת השם, אלינו

נעמה לזימי:  את כל השאר

נעמה לזימי:  "כשתבוא / ביום מן הימים / ימים שנחתמים / בקצה תפילה

נעמה לזימי:  // כשתבוא / נגיש לך פרחים, / פרחים שנפתחים / ללא מילה

נעמה לזימי:  // ואם תהיה עייף / ואם בעצב תתעטף / נשיר לך בשקט / נשיר לך ברוך / ונחכה, ונלטף / עד שתצטרף / ואז נשיר ברון / נשיר ברון

נעמה לזימי:  // כשתבוא / הביתה מן הקור / הביתה אל האור / הלב ירעד

נעמה לזימי:  / כשתבוא / מבעד לדמעות / תבחין באותיות / לחופש נולד"

נעמה לזימי:       אני גם אזכיר פה שיש לנו עוד חטופים בעזה: אורון, הדר, אברה, הישאם – גם הם צריכים להיות כאן

נעמה לזימי:  זה התפקיד שלנו

נעמה לזימי:  אנחנו פה בגלל שהם שמרו עלינו, אנחנו פה בזמן שהם הופקרו

נעמה לזימי:  אנחנו פה כדי שכולם ידעו שזאת מדינה עם ערבות הדדית ואחריות

נעמה לזימי:  ישראל היא מדינה שערבה זה לזה

נעמה לזימי:  אין למדינה הזו קיום בלי הערך הזה

נעמה לזימי:  אין לה

נעמה לזימי:  כל מה שייקבע פה יכריע את ההיסטוריה שתיכתב על המקום הזה

נעמה לזימי:  זה לא החלטות שעושים לפי מצב בסקרים, ולא בגלל בייס קולני, ולא בגלל שום דבר חוץ מהחובה המוסרית הלאומית שלנו להשיב לפה אזרחים

נעמה לזימי:  זה מה שצריך לקרות

נעמה לזימי:       ואתם, חברי קואליציה והממשלה, צריכים לשנות פאזה ולזעוק את זה, ואנחנו איתכם

נעמה לזימי:  זה לא נאום תוכחה כלפיכם

נעמה לזימי:  מה שהיה היה

נעמה לזימי:  אסור לא לעשות עוד עסקה, ולהחזיר לפה את החטופים ששם בחיים

נעמה לזימי:  החיילים האלה, שמגינים עלינו עכשיו – זאת משימת חייהם

נעמה לזימי:  אנחנו צריכים לאפשר להם להילחם, לנצח

נעמה לזימי:  אנחנו באקט מדיני צריכים להחזיר את החטופים

נעמה לזימי:  המשפחות שלהם מרוסקות, ממוטטות, משוועות לבשורה

נעמה לזימי:  אנחנו קרענו בין משפחות

נעמה לזימי:  החזרנו חלק, חלק לא

נעמה לזימי:  חייב להחזיר את כולם, את כולם

נעמה לזימי:  אתם יודעים מה? לא אנחנו קרענו

נעמה לזימי:  יש פה ארגון טרור שחטף, שהוא קרע, שהוא ציני, שהוא אכזרי, שהוא מרושע, שהוא בן מוות

נעמה לזימי:  אבל אנחנו צריכים לנהוג כמי שערבים זה לזה

נעמה לזימי:  ואין מצווה גדולה יותר מפדיון שבויים

נעמה לזימי:  אין, אין מצווה גדולה יותר מפדיון שבויים

חנוך דב מילביצקי:  תודה

חנוך דב מילביצקי:  חברת הכנסת טל מירון, ואחריה – חבר הכנסת עידן רול

שלי טל מירון: תודה רבה, אדוני היושב בראש

שלי טל מירון:  אדוני השר, חבריי חברי הכנסת, קודם כול, התרגשתי לשמוע את חברת הכנסת לזימי

שלי טל מירון:  זו לא פעם ראשונה שאני מתרגשת לשמוע אותך

שלי טל מירון:  יש משהו מאוד מאוד יפה בכנות שיצאה ממך וברוגע הפנימי שאמרת את הדברים

שלי טל מירון:  אני מאוד מתחברת לזה

שלי טל מירון:  אני חושבת שאני פחות מתחברת ללצעוק את הדברים בקול רם, אני יותר מתחברת ללהגיד את הדברים

שלי טל מירון:  לא תמיד צריך לצעוק בשביל להעביר את מה שאתה רוצה להגיד

שלי טל מירון:  כל מילה שיצאה לך מהפה הייתה באמת זהב טהור, ותודה לך על הנאום הזה

שלי טל מירון:  אני באופן אישי מרגישה שאני מקדישה כל דקה פנויה שיש לי פשוט לחשוב: לחשוב מה הדבר הנכון, לחשוב מה התפקיד שלי בבית הזה; לחשוב איך אני יכולה להרבות טוב, איך אני יכולה לעזור, איך אני יכולה לסייע לתקומה של העם הזה

שלי טל מירון:  ואני רוצה להאמין שגם אנשים אחרים בבית הזה חושבים עם עצמם ועושים חשבון נפש עם עצמם

שלי טל מירון:  כי בזמן שאנחנו פה, ממש עכשיו פיזית, מוגנים – גם מוגנים פיזית, גם מוגנים כלכלית ובעוד היבטים אחרים – יש הרבה אנשים שלא מוגנים: יש את החיילים שלנו שנמצאים בשדה הקרב, שהסכנה נשקפת לחייהם ממש בכל רגע, שחלקם מילואימניקים שדואגים מה יקרה לפרנסה שלהם ביום של מחר

שלי טל מירון:  הם דואגים לעסקים שלהם, הם דואגים לעבודה שלהם, הם דואגים למשפחות שלהם

שלי טל מירון:  ויש אפילו את האוהל של משפחות החטופים, שנמצא ממש פה מחוץ לכנסת, והם יושבים שם בגשם

שלי טל מירון:  והלב שלי נקרע כל פעם שאני עוברת שם

שלי טל מירון:  אני חושבת עליהם ועל מה עובר עליהם כל יום, כל בוקר

שלי טל מירון:  אני חושבת שרובנו לא ישנו בחודשיים האלה, וזה עוד כלום לעומת מה שהם חווים ועוברים

שלי טל מירון:       ודווקא בגלל מה שאמרתי, דווקא בגלל חשבון הנפש הזה והמצפון שלנו והמחשבה מה תפקידנו ומה אנחנו צריכים לעשות, אני חושבת על כל מיני אמירות של חברי כנסת ושרים שמקבלות מבחינתי עוצמה אפילו יותר גדולה

שלי טל מירון:  אני חושבת על האמירה אתמול של השרה סטרוק, שישבה באולפן, ובאמת היא מדברת על הכיסים השמנים של קציני צה"ל במילואים, ואני אומרת: תודה לאל על קציני המילואים האלה, תודה לאל שיש לנו אותם, תודה לאל שהם רצו להתנדב למילואים, שהם שם מחרפים את נפשם עבורנו, שהם מגינים עלינו, שאני מוגנת פה עכשיו בזכותם ואזרחי ישראל מוגנים בזכותם

שלי טל מירון:       ואני באמת מתמלאת בושה גדולה מהאמירה הזאת ומעצם ההשוואה אם היא תהיה מוכנה לקצץ בתקציב משרדה בהשוואה לדבר הזה, לשומנים הללו

שלי טל מירון:  אני באמת מצירה מאוד על האמירה האומללה הזאת

שלי טל מירון:  אני יודעת שהשרה סטרוק, אם אני לא טועה, שירתה שירות לאומי, ואני חושבת שחשוב שכל אזרח ייקח חלק בחובות שלו כלפי המדינה, אבל כמי שלא שירתה יום אחד בצה"ל, אני לא חושבת שהיא יכולה לבוא ולהגיד את הדברים שהיא אמרה

שלי טל מירון:  באמת, מאוד מאוד מקוממת אותי, האמירה הזאת

שלי טל מירון:       בכל מקום שבו אני מסתובבת, בין אם זה בהלוויות, בין אם זה בשבעות, בין אם זה בביקורי פצועים, ובין אם אלה משפחות החטופים וכיכר החטופים, ולא חסר לאן ללכת, אני שומעת מהאזרחים המדהימים שלנו במדינה שוב ושוב ושוב: שימו את הפוליטיקה בצד

שלי טל מירון:  שימו אותה בצד, תתרכזו בדברים החשובים

שלי טל מירון:  ואני מסכימה איתם

שלי טל מירון:       והתקציב הזה, מבחינתי, היה אמור להיות בדיוק ההוכחה הניצחת לזה

שלי טל מירון:  הייתי שמחה לתמוך בתקציב, ולבוא ולהגיד איזה יופי שאנחנו עושים את הדבר הנכון ואנחנו מתרכזים באזרחים שלנו ובמה שמגיע להם אחרי האסון הנורא שקרה לנו, אחרי שאכזבנו אותם, אחרי שהפקרנו אותם

שלי טל מירון:  שנכפר ולו במעט על מה שקרה פה

שלי טל מירון:       במקום זה, במקום שנכפר על מה שקרה פה, צריכים שרים בממשלת ישראל לשבת בוועדות בכנסת ולהתחנן לכספים עבור דברים שהאזרחים שלנו צריכים

שלי טל מירון:  ואני אתן דוגמה, לפני כשבוע השר ברקת, שר הכלכלה, ישב בוועדת הכלכלה ודיבר על התקציבים של משרדו – הוא גם דיבר על כך שלא הועברו לו תקציבים של 2023 שאושרו, שבכלל לא היו העברות תקציביות, אבל אני שמה את זה רגע בצד – הוא דיבר על 250 מיליון שקלים שהוא זקוק להם כדי להציל את העסקים הקטנים בצפון ובדרום, ומשרד האוצר לא ספר אותו

שלי טל מירון:  שר האוצר בכלל לא נפגש איתו – שרים בממשלה, האחד עם השני

שלי טל מירון:  זה באמת בלתי נתפס בעיניי, שבמקומות שצריך את הכסף באמת – שם הוא צריך להילחם

שלי טל מירון:  אז הוא היה צריך לאיים שהוא יצביע נגד התקציב כדי לקבל את התקציב בסופו של דבר

שלי טל מירון:       גם דיברתי פה בשבוע שעבר מול השר אליהו, דיברתי איתו מעט על משפחות החטופים, כי לצערי הרב מאוד – באמת, אני אומרת את זה בצער גדול – אני עוסקת גם בתרומות למשפחות החטופים

שלי טל מירון:  כי חלקן ממש קורסות כלכלית, והמענק שניתן להן לא מספיק, וזו בעיניי תעודת עניות מאוד גדולה למדינת ישראל, כי זה בדיוק המקום שאין סימני שאלה ואנחנו צריכים לעזור איפה שצריך

שלי טל מירון:  לא יכול להיות מצב שיש לנו משפחות של חטופים – צריך להבין רגע מה זה אומר משפחה של חטופים: זה ההורים שהפסיקו לעבוד; הרבה פעמים זה האחים, אם יש אחים שהם בגילי העשרים והם שוכרים דירות – הם הפסיקו לעבוד, הם עובדים בהחזרת אהוביהם הביתה, אבל ההוצאות ממשיכות; ואם יש הורים גרושים, המענק מתפצל בין שניהם

שלי טל מירון:  יש כל מיני דקויות

שלי טל מירון:  אבל אנחנו צריכים לדאוג להם, זה התפקיד שלנו פה בבית הזה

שלי טל מירון:       ואני אומרת לעצמי, במה התקציב כן צריך לעסוק? במה הייתי תומכת? על מה הייתי שמחה להצביע בעד? קודם כול – זה לא קודם כול, כי הכול חשוב

שלי טל מירון:  אבל אני רוצה למנות כמה מהדברים – נושא ההסברה

שלי טל מירון:  ראיתי שכמה מהנואמים פה קודם דיברו על נושא ההסברה, ואני מאוד מתחברת

שלי טל מירון:  מכיוון שאני דוברת אנגלית מהבית ואני עושה הרבה מאוד ראיונות בחו"ל וגם נפגשת עם הרבה מאוד חברי פרלמנט בעולם, אני ממש מרגישה על בשרי את החשיבות של הדבר

שלי טל מירון:  אני חושבת שיש הרבה מאוד מה לעשות בתחום

שלי טל מירון:       אנחנו עדיין חיים את 7 באוקטובר

שלי טל מירון:  העולם לא חי את 7 באוקטובר, העולם חי את מה שקורה עכשיו והוא עוסק במה שקורה עכשיו בעזה

שלי טל מירון:  הנרטיב הוא כבר לא אנחנו והדברים הנוראיים שקרו פה, הנרטיב הוא מה שקורה בעזה, ואנחנו בעמדת התגוננות

שלי טל מירון:  ראינו אתמול את ההצבעה באו"ם, לצערנו הרב מאוד, וזו הוכחה לכך שהעולם במקום אחר

שלי טל מירון:  גם מדינות שהן איתנו ותמכו בנו עד עכשיו, נמנעו בהצבעה

שלי טל מירון:  ההצבעה עברה ברוב גדול

שלי טל מירון:  נכון, אין השפעה מעשית להצבעה הזאת, כי זאת לא מועצת הביטחון של האו"ם, אבל אני חושבת שזה מראה לנו, זה שם לנו מראה בפנים – מה מצבנו בעולם, וצריך להיות פה איגום משאבים

שלי טל מירון:  כל נושא ההסברה צריך להיות מאוחד תחת מקום אחד

שלי טל מירון:  ויש אנשים שעושים הסברה מצוינת, ויש גם פה בתוך המליאה הזאת אנשים שיכולים לעשות הסברה טובה, וצריך לנצל את המשאב הזה, ולא עושים את זה מספיק

שלי טל מירון:       אני רואה שכשאני נפגשת עם חברי פרלמנט – והיום אני איפגש פה עם קבוצה מאוד גדולה – כשאני פוגשת אותם פנים מול פנים, החיבור האישי הזה עובד, זה פשוט עובד

שלי טל מירון:  כשהם שומעים את הדברים, כשמדברים איתם פנים מול פנים, זה אחרת מאשר לראות וידיאו בטיקטוק

שלי טל מירון:  ואנחנו צריכים לעסוק בזה ואנחנו צריכים לתקצב את זה ואנחנו צריכים לשים על זה משאבים

שלי טל מירון:  אנחנו צריכים לעזור למשפחות החטופים, ואנחנו צריכים לעזור למשפחות המפונים, ואנחנו צריכים לעזור למשפחות השכולות

שלי טל מירון:  כן, אנחנו עוזרים, אבל לא מספיק

שלי טל מירון:  לא מספיק

שלי טל מירון:       אני רוצה להגיד מילה על ניצולי מסיבת הנובה

שלי טל מירון:  הלכתי למיצג שלהם השבוע באקספו בתל אביב

שלי טל מירון:  המיצג המופלא הזה באמת מכניס אותך קצת למה שאירע שם, כי כל המיצג הזה מורכב מדברים אותנטיים שבאמת היו שם במסיבה: כל הציוד, ציוד אישי, ציוד הבר, אתה ממש רואה בעיניים את כל מה שראית בסרטונים, הצילייה הענקית הזאת, וזה קצת מכניס אותך לאווירה של מה שקרה שם

שלי טל מירון:       אני מדברת עם עומרי סאסי, שהוא אחד המפיקים של מסיבת נובה לאורך שנים והוא הרים את המיצג המופלא הזה, והוא מספר לי על הקהילה המופלאה הזאת של שורדי נובה, איך הם עוזרים אחד לשני ואיך הם נפגשים ביחד ועושים ערבי הנצחה ואיך הם מחוברים אחד עם השני, וכמה הם צריכים עזרה

שלי טל מירון:  אתם יודעים, יש הרבה מאוד מתוכם שאנחנו צריכים להציל את החיים שלהם

שלי טל מירון:  הם עדיין ב-7 באוקטובר, הם עדיין בטראומה נוראית

שלי טל מירון:  הם לא בפוסט טראומה, הם בַטראומה

שלי טל מירון:  אסור לנו לשכוח אותם

שלי טל מירון:  אנחנו צריכים ללוות אותם, אנחנו צריכים לעזור להם לחזור להיות בני אדם עם עתיד במדינה שלנו

שלי טל מירון:  זה התפקיד שלנו, ואנחנו צריכים לחשוב איך אנחנו כמדינה עושים את זה

שלי טל מירון:  הם צריכים תמיכה נפשית, הם צריכים תרפיה, הם צריכים כלים כדי לחזור להיות אזרחים מן המניין במדינת ישראל, וזאת חובתנו לעשות את זה

שלי טל מירון:       אני מציינת את כל הדברים האלה מכיוון שכשאני מסתכלת על התקציב אני רואה מקומות שבהם אנחנו יכולים להתעלות על עצמנו, לוותר עליהם לטובת אזרחי מדינת ישראל, ואני מתייחסת בעיקר לכספים הקואליציוניים

שלי טל מירון:  כי אי-אפשר להגיד שכל התקציב בכללותו הוא רע מאוד

שלי טל מירון:  יש בתקציב גם דברים טובים, ואתם יודעים, אני יודעת גם לתת מילה טובה כשצריך, ואני אומרת את זה בכל מקום שאני נמצאת בו – בוועדות, פה, בראיונות

שלי טל מירון:  כשמגיעה מילה טובה אני אומרת אותה

שלי טל מירון:  ויש פה משרדים שעבדו ועובדים בצורה מצוינת

שלי טל מירון:  אפשר לציין את משרד הבריאות ואת משרד הפנים, והינה יושב פה גם השר התורן, כבוד השר, אני מתייחסת רגע למשרד שלך

שלי טל מירון:  אתה יודע, אני תכף אמנה פה כמה מהמשרדים שאני חושבת שאפשר לעשות בהם שינוי בתקציב, אבל אני כן רוצה להגיד לך מילה טובה, כי אני חושבת שבמלחמה שיתפנו פעולה בצורה יפה מאוד, וכל פעם שפניתי באמת קיבלתי מענה, וזה לא מובן מאליו

שלי טל מירון:  כשצריך להגיד מילה טובה אני אומרת אותה, אז תודה

שלי טל מירון:       ובאותה נשימה, אני כן חושבת שיש לנו משרדים מיותרים בממשלה הזאת

שלי טל מירון:  אני מבינה שיש לחצים קואליציוניים וכו', ואני אומרת, אני מציעה את הדבר הבא

שלי טל מירון:  יש לנו במשרד המורשת 101 מיליון שקלים, יש לנו במשרד המסורת 68 מיליון שקלים, יש לנו במשרד התפוצות 91 מיליון שקלים, יש לנו במשרד לשת"פ אזורי 38 מיליון שקלים ויש לנו המשרד להתיישבות ומשימות לאומיות שקפץ כמובן – תכף אני אדבר על זה – מ-133 מיליון ל-653 מיליון

שלי טל מירון:  ביחד, כשאני סוכמת את הסכומים של המשרדים האלה, אנחנו עומדים על כמעט מיליארד שקלים

שלי טל מירון:  תחשבו מה יכולנו לעשות במיליארד השקלים האלה

שלי טל מירון:  באמת, מקצה לקצה, כל הדברים שמניתי קודם

שלי טל מירון:      ואני אומרת, יש לי הצעה לשרים האלה

שלי טל מירון:  בואו תוותרו על הכספים הקואליציוניים, בואו נבטל את המשרדים שלכם ונשאיר אתכם שרים ללא תיק

שלי טל מירון:  אני יודעת שחשוב לכם להיות שרים, יכול להיות שזה מאוד חשוב, הכבוד, והם רוצים להיות חלק מהממשלה

שלי טל מירון:  תוותרו על משרדיכם בעת הזו כשאנחנו במלחמה, אחרי המלחמה עוד נדבר, ותהיו שר ללא תיק

שלי טל מירון:  אני חושבת שזה פתרון הולם, ועם ישראל מצפה לזה

שלי טל מירון:  עם ישראל מצפה שנתעלה, שתתעלו מעל עצמכם, מעל כל שיקול פוליטי, ותשימו את טובתם קודם כול

שלי טל מירון:  אנחנו חייבים את זה לאזרחי ישראל

שלי טל מירון:  אכזבנו אותם

שלי טל מירון:  זה הזמן להתעלות, הכיסא לא יותר חשוב מהם

שלי טל מירון:       רציתי גם להגיד מילה – אני יודעת שאני צריכה לסיים, אני רק רוצה להגיד מילה

שלי טל מירון:  ראיתי ששר החוץ ביקר את חאבייר מיליי, הנשיא החדש של ארגנטינה, שהוא באמת אוהב ישראל ותומך ישראל גדול

שלי טל מירון:  ובאמת התרגשתי, קודם כול מהתמיכה שלו ומאיך שהוא מתבטא

שלי טל מירון:  אבל רציתי גם לתת דוגמה

שלי טל מירון:  הוא נכנס לתפקיד ובאופן מיידי הוא סגר עשרה משרדים ממשלתיים מיותרים, וצמצם משמעותית כדי לשקם את הכלכלה הארגנטינאית

שלי טל מירון:  גם מדינת ישראל צריכה מהלכים כאלה, ואני קוראת למנהיגוּת שלנו – עוד לא מאוחר, תצילו את המדינה שלנו

שלי טל מירון:  תודה רבה

משה סולומון: תודה רבה לחברת הכנסת שלי טל מירון

משה סולומון:  התחלתי לנהל את המליאה עכשיו, חשוב לי להגיד גם כן, רגע לפני הדובר הבא: הבוקר אנחנו קמנו באמת לבוקר קשה מאוד, לנפילת חיילינו, טובי בנינו, בדרכנו להשיג את המטרות

משה סולומון:  אנחנו בראש חודש היום

משה סולומון:  רק אגיד "יהי החודש הזה סוף וקץ לכל צרותינו, תחילה וראש לפדיון נפשנו", בעזרת השם

משה סולומון:  אנחנו משתתפים בצער המשפחות האבלות החדשות, ובעזרת השם, שצה"ל יצליח להשיג את מטרותיו

משה סולומון:  חבר הכנסת עידן רול, בבקשה

עידן רול: תודה רבה, אדוני היושב-ראש

עידן רול:  כנסת נכבדה, אני מבקש להקדיש את הנאום הזה לסגן יוחאי דוכן ולסמל ראשון רועי ברקת, זכרם לברכה

עידן רול:  התעוררנו לבוקר קשה, מהסוג ששורף את הנשמה

עידן רול:  חיוכים של גיבורים שכבר לא ישובו, טובי בנינו שנלחמו עד נשימתם האחרונה כדי להבטיח לנו עתיד

עידן רול:  אני מבקש מכולנו לא להסתפק בשיתוף ולייק לפוסטים הכואבים את נפילתם

עידן רול:  חובה על כולנו לזכור שאותם גיבורים הגיעו מכל קצוות העם, ומצאו מכנה משותף אדיר על אף כל שוני או מחלוקת

עידן רול:  הלוחמים הגיבורים שלנו מזכירים לנו כבר חודשיים שכאשר מתנתקים מהרשתות ומהתקשורת, ונותנים צ'אנס אמיתי למי שמולנו, דברים מופלאים קורים

עידן רול:      אנחנו לא יחד כאן מתוך גזרת גורל, אנחנו יחד מתוך שותפות גורל

עידן רול:  זו זכות

עידן רול:  יחד – מתוך הבנה שהשוני בינינו עושה אותנו חזקים יותר, משלימים, אבל רק כשאנחנו מאוחדים

עידן רול:  בכל מגזר ובכל קהילה יש סוררים, אבל אסור לנו לעשות בהם שימוש כדי לנגח מגזרים שלמים

עידן רול:  די להתחשבנות, מספיק לחפש סימטריה בכל דבר

עידן רול:  הרוב המכריע חי פה מתוך אהבה, הרוב המכריע פוגש ביום-יום אנשים מכל סוג ודרך, מהנהן לשלום, עוזר היכן שצריך – זה העם שלנו

עידן רול:  אל לנו להיכנע לציניות ולהקטנה

עידן רול:  אסור לנו להגחיך את האחר או להשטיח את תפיסת עולמו

עידן רול:  ציניות היא דבר נורא, היא חולשה, היא מחלישה

עידן רול:  הקטנת האחר היא נשק לא קונבנציונלי, וסופו של נשק לא קונבנציונלי לפגוע פגיעה רחבה, שלא מבחינה בין מטרות

עידן רול:       פוליטיקת הזהויות והשבטיות מאיימות להביא את החזון הציוני לקיצו

עידן רול:  עלינו לאמץ גישה חדשה, גישה של זה נהנה וזה לא חסר, כי לא כל אחד שמרוויח עושה זאת על חשבוני או על חשבון מישהו אחר

עידן רול:  חייבים לדבר גם בבית הזה, בעיקר בבית הזה, לגופו של עניין ולא לגופו של אדם

עידן רול:  לבוא לדיון בנפש חפצה מתוך כוונה אמיתית להקשיב ולשנות את דעתנו

עידן רול:  כל אחד מאיתנו, פוליטיקאים ואזרחים, שלא עצר לבחון מחדש את עמדותיו לאחר אותו 7 באוקטובר הנורא, לא הבין את המצווה עלינו

עידן רול:  מי מאיתנו שלא עשה חשבון נפש, או לחלופין עשה חשבון נפש והגיע לכדי מסקנה שלא טעה בכלום – נכשל בהבנת המשימה, הן אישית והן הלאומית

עידן רול:      החדשות הטובות הן שעוד לא מאוחר

עידן רול:  עוד יש זמן לתקן

עידן רול:  שימו את הטלפון בצד, וגם את הדעות שהיו לכם לפני 7 באוקטובר, וצאו לחקור, לשאול, ללמוד את העובדות

עידן רול:  גבשו תפיסת עולם מעודכנת שבבסיסה רק אמת אחת מוחלטת, ההבנה שחייבים לחיות כאן יחד, ושזה יתאפשר רק אם נבין שעל כל אחד מאיתנו לעשות פשרות

עידן רול:  אם אחד מאיתנו יקבל את כל רצונותיו וכל מאווייו זה אומר שכולנו הפסדנו

עידן רול:  במותם ציוו לנו אחדות

עידן רול:  יהי זכרם ברוך

משה סולומון: תודה רבה

משה סולומון:  עתה לדובר הבא, חבר הכנסת ואליד אלהואשלה, בבקשה

משה סולומון:  לרשותך 15 דקות

וליד אל-הואשלה: מכובדי היושב-ראש, חבריי חברי הכנסת, בימים האחרונים דנו בוועדת הכספים בהגדלת הגירעון, תקציב המדינה, והיום אנחנו כאן בכנסת בנושא התקציבי

וליד אל-הואשלה:  ואני רוצה להזכיר לכולם שהתקציב בא על מנת לתת ביטחון ויציבות לאזרחים, בין היתר

וליד אל-הואשלה:  אבל אנחנו לא רואים שהממשלה שמה את החברה הערבית, ולוקחת אותה – בתקציב הזה או בהגדלה הזאת, ויש פערים עצומים

וליד אל-הואשלה:  וראינו את זה בתקופה האחרונה, כשביקשנו ופנינו גם לראש הממשלה וגם לשר הביטחון, על מנת לקבל מיגון ולהציב מיגון אצל הבדואים, בכפרים הבדואיים בנגב

וליד אל-הואשלה:  תתפלאו, עד היום לא קיבלנו תשובות

וליד אל-הואשלה:  אף אחד לא מתייחס, לא עונים לפניות שלנו וגם לא לראשי הרשויות

יצחק שמעון וסרלאוף: למה?      

יצחק שמעון וסרלאוף: למיגון

יצחק שמעון וסרלאוף: אבל אני מעביר לכם בשבוע הבא

וליד אל-הואשלה: אתם מעבירים לכפרים המוכרים, לכפרים הבלתי-מוכרים, לכפרים הלא-מוכרים – לא מעבירים

וליד אל-הואשלה:  ודרשנו את זה, מכובדי השר

וליד אל-הואשלה:  וכאן, אם אנחנו כבר מדברים על הכפרים הלא-מוכרים, יש אזרחים שם, יש 140,000 תושבים

וליד אל-הואשלה:  הם גם לא מכוסים מבחינת פיקוד העורף, מבחינת התרעות וגם מבחינת יירוטים, ואין שם מיגונים

וליד אל-הואשלה:  ולכן הדרישה שלנו הייתה ונשארת – להציב מיגון אצל התושבים שלנו

וליד אל-הואשלה:       בכביש 25, מועצה אזורית נווה מדבר ואל-קסום, כביש 31 – בשני הצירים האלה יש לנו מאות תלמידים לא מוסעים, ונעשו גם פניות למשרד החינוך

וליד אל-הואשלה:  אני רוצה להוסיף, יש ילדי חינוך מיוחד שגם לא מוסעים

וליד אל-הואשלה:  גם בהגדלת התקציב הזאת אין התייחסות לאנשים, אין התייחסות לילדים שלנו, ואנחנו רואים את עצמנו – חלק מאיתנו מופקרים בתקופה הזאת, וזה חבל

וליד אל-הואשלה:  החברה הבדואית הושיטה יד, התייצבה, ואנחנו לא קיווינו לקבל את התמורה הזאת

וליד אל-הואשלה:       ולכן, הייתה פנייה והייתה דרישה ויוזמה, העליתי אותה כאן לפני שבועות, שהממשלה יכולה לקבל החלטות – והיא קיבלה החלטות, כי סיכמתם על ההסכמים הקואליציוניים בממשלה החדשה, והתקדמתם – לאזרחים שלכם, לבייס שלכם – והיו החלטות

וליד אל-הואשלה:  מה אנחנו דורשים היום? אנחנו דורשים מהממשלה לקבל החלטה, החלטה אמיצה, למען התושבים: להכיר בכפרים הלא-מוכרים בנגב

וליד אל-הואשלה:  כי לא יכול להיות שבח'רבת אל-ווטן, בסעווה, בקסר א-סיר ובאבו תלול אין מיגון

וליד אל-הואשלה:  איפה זה קיים? ולכן, הדרישה שלנו, אני חוזר ופונה מכאן גם לראש הממשלה וגם לשר שיקלי להכיר בכפרים הלא-מוכרים בנגב

וליד אל-הואשלה:       ישנו פחד מסוים – אנחנו מקבלים פניות רבות מסטודנטים שלנו באוניברסיטאות ובמכללות – לחזור לספסל הלימודים

וליד אל-הואשלה:  נעשתה פנייה למל"ג וגם לשר החינוך על מנת לטפל בנושא הזה ולהביא לחזרה נורמלית של התלמידים והסטודנטים שלנו להשכלה הגבוהה

וליד אל-הואשלה:      מכובדי היושב-ראש, אני לא רוצה להיכנס למה שקורה היום במדינה מבחינה צבאית, אבל חייבת להיות חשיבה אחרת

וליד אל-הואשלה:  לא תמיד הפתרון הצבאי משיג את כל המטרות שלו, ולכן אנחנו רואים במשך שנים, כשנתניהו היה ראש ממשלה, כל הקונספציה שלו קרסה, וזה מצריך בדק בית – מערך ההסברה, מערך האסטרטגיה שלו

וליד אל-הואשלה:  אתם זוכרים שהוא אמר שהערבים נוהרים לקלפיות? הוא משתמש באסטרטגיה הזאת, הנוראית, על מנת להמשיך ולכהן כראש ממשלה

וליד אל-הואשלה:  אבל זה לא הוגן

וליד אל-הואשלה:  יש פה אנשים, יש פה אזרחים

וליד אל-הואשלה:  ולכן אני מציע שתקום ועדת חקירה – או ממשלתית או ממלכתית, או של הליכוד בכלל – ולקרוא לה בלפור, על מנת שתבדוק את כל ההתנהלות הזאת במשך שנים רבות של ראש הממשלה, על הפילוג שהוא עשה בתוך החברה הישראלית

משה סולומון: אתה מדבר על אזרחים בעזה?     

וליד אל-הואשלה: אני מדבר על האזרחים שלנו, הפילוג שנעשה בתוך החברה, בתוך החברה הישראלית, איך הוא העמיק את השסע בין האזרחים הערבים לאזרחים היהודים

משה סולומון: הפתרון הצבאי הוא בעזה, הוא לא פה

וליד אל-הואשלה: הוא כשל גם עם האזרחים הערבים וגם כשל בניהול הצבאי שלו והמדיני שלו

וליד אל-הואשלה: ברשותך, אדוני היושב-ראש, אני רוצה להגיד כמה מילים בנושא התקציב גם לאזרחים הערבים

וליד אל-הואשלה:  (אומר דברים בשפה הערבית, להלן תרגומם:) תודה

משה סולומון: תודה רבה לחבר הכנסת ואליד אלהואשלה

משה סולומון:  ועתה נעבור לחברת הכנסת פנינה תמנו שטה

משה סולומון:  לרשותך עשר דקות, בבקשה

פנינה תמנו: אדוני היושב-ראש, כנסת נכבדה, השר וסרלאוף, היום הוא יום קשה לישראל, יום שבו פתחנו את הבוקר עם חדשות קשות מנשוא על נפילתם של עשרה ממיטב בנינו, גיבורים ואמיצים שנפלו בקרבות בעזה

פנינה תמנו:  הם המכבים של דורנו שיצאו למלחמה בעוז ובחירוף נפש, מתוך אהבת עם ישראל וארץ ישראל

פנינה תמנו:  יצאו לשדה הקרב תוך הבנה שרבים מהם לא יחזרו הביתה לאהוביהם

פנינה תמנו:       בין הנופלים הלילה סגן אלוף תומר גרינברג, בן 35, נשוי לעשירה, אבא לארבל בת השלוש, מג"ד 13 בגולני, הגדוד שספג כל כך הרבה אבדות בחודשים האחרונים

פנינה תמנו:  דבריו של תומר בתחילת המערכה לפקודיו עוד מהדהדים, ומקבלים משמעות כפולה ומצמררת היום

פנינה תמנו:  כך תומר אמר לחייליו: "גדוד 13 גיבורים, תראו מה זה, הנבואה שהגשימה את עצמה – דור יום הכיפורים, אחד לאחד

פנינה תמנו:  עוד עשר שנים יהיה מג"ד גיבור לגדוד 13", הוא אומר, "עם לוחמים גיבורים

פנינה תמנו:  חלקכם כבר תהיו הורים, חלקכם כבר – לא יודע איפה תהיו

פנינה תמנו:  והוא יקפיץ את הגדוד ביום כיפור ויספר עליכם", הוא אומר לחייליו, "ויראה תמונות של ההרוגים שלנו

פנינה תמנו:  אז כנראה שאתם לא כאלה מפונקים", אומר להם תומר, "וכנראה שאתם לא פחות גיבורים, וכנראה שאתם לא דור האייפון

פנינה תמנו:  אז כל הכבוד לכולם", הוא מחזק אותם, "גאה אחד-אחד במי שעומד פה, אבל זאת רק ההתחלה"

פנינה תמנו:       תומר, זכרו לברכה, ומפקדים רבים אחרים בצבא ההגנה לישראל הם עמוד האש ההולך לפני המחנה; כאלה שאומרים "אחריי", והחיילים היקרים שלנו הולכים אחריהם בגבורה וללא היסוס כי יש על מי לסמוך, כי הם דוגמה ומופת למנהיגות ואהבת ישראל מהי

פנינה תמנו:  תומר לא חזר מהמלחמה, וכך גם רבים אחרים, והם במותם מצווים לנו את החיים

פנינה תמנו:  אך לא רק את החיים, אדוני היושב-ראש – הם מצווים עלינו להיות הרבה הרבה יותר טובים וראויים לקורבנם, ובעיקר בבית הזה, בית הנבחרים, כאן בכנסת, וגם בממשלה

פנינה תמנו:       שנדע לגלות אחריות ולהיות מנהיגים ראויים לעם שלנו – מנהיגים שרואים את כל חלקי ישראל, ולא רק את מי שכביכול חלק מהמחנה שלנו

פנינה תמנו:  כי להיות חלק מהעם הזה זו אחריות גדולה, אך זכות הקיום שלנו היא קודם כול מכוח הערבות

פנינה תמנו:  בדיוק כמו החיילים שעומדים במלחמה ובשדה הקרב – דתיים וחילונים, נשים וגברים, ותיקים ועולים, וכולם ערבים לדבר החשוב ביותר לכל אחד ואחת: ערבים לחיים זה של זה

פנינה תמנו:  כי כולנו רקמה אנושית אחת חיה, שלעיתים היא עדינה, אך שזורה זו בזו ולא ניתנת לפרימה

פנינה תמנו:       ישראל מתמודדת עם תקופה כל כך קשה וחשוכה, וכידוע לכול, חושך הוא אינו מצב בפני עצמו – חושך הוא היעדר של אור

פנינה תמנו:  אורו של תומר אומנם כבה הלילה, וכך גם של כל כך הרבה חיילות וחיילים שנפלו בקרבות וגם ביום הטבח ב-7 באוקטובר, אבל האור שלהם גירש, ועדיין מגרש יום-יום, את החושך שירד על ישראל

פנינה תמנו:  אורם של הנופלים לא כבה, כי הוא יישאר דולק בלבבות עם ישראל לעד, ומורשתם תהיה נר לרגלי הדורות הרבים לבוא

פנינה תמנו:      דווקא בימים האלה, ימי החנוכה, שבהם אנחנו מספרים על היוונים שניסו להשחית ולהשמיד את עם ישראל, כשנגדם נלחמו בגבורה המכבים והחשמונאים במלחמת קיום וחורמה, חשוב שנעלה על נס את הגיבורות והגיבורים שלנו

פנינה תמנו:  היום תהיה לנו הזכות גם כאן בכנסת להדליק את נר החנוכה עם כמה מהגיבורות והגיבורים של העת הזו יחד עם יושב-ראש הכנסת אמיר אוחנה, יושב-ראש ועדת חוץ וביטחון יולי אדלשטיין, יושב-ראש הוועדה לביטחון לאומי צביקה פוגל, אנוכי וחברי כנסת רבים

פנינה תמנו:  נפגוש גיבורים וגיבורות ונעלה על נס את הסיפורים שלהם, חלק מהסיפורים, סיפורי הגבורה, בימים הקשים האלה, בעוד רבים מהם נמצאים ברגע זה בקרב – בקרב על ביטחון ישראל, בקרב על השבת בנות ובנים לגבולם, השבת בנות ובנים הביתה

פנינה תמנו:  בעזרת השם, אנו מתפללים לשובם הביתה של כל החטופות והחטופים, ומתפללים במקביל לשובם בשלום של כל החיילות והחיילים

פנינה תמנו:  אין לי ספק שעם ישראל בסוף ינצח

פנינה תמנו:  עם ישראל ינצח

פנינה תמנו:  כי תומר צדק, הוא ידע כמה חייליו לגדוד גיבורים – וכל יתר החיילות והחיילים שנלחמים

פנינה תמנו:  הוא ידע שהדור הזה, שאנחנו חטאנו לו וחשבנו שבגלל שלא ידע מלחמות הוא דור של טיקטוק, הוכיח לנו שהוא דור של גבורה שעוד תסופר פה שנים רבות

פנינה תמנו:  אך כפי שאמרתי, ולא פחות חשוב, אנחנו כולנו חייבים להיות ראויים להקרבה של חיילינו

פנינה תמנו:      אני רוצה לסיים בתפילה להגנה ושמירה על חיילי ישראל: מי שבירך אבותינו, אברהם, יצחק ויעקב, הוא יברך את חיילי צבא ההגנה לישראל ואנשי כוחות הביטחון העומדים על משמר ארצנו וערי אלוהינו מגבול הלבנון ועד מדבר מצרים ומן הים הגדול עד לבוא הערבה ובכל מקום שהם ביבשה, באוויר ובים; ייתן ה' את אויבינו הקמים עלינו ניגפים לפניהם

פנינה תמנו:  הקדוש ברוך הוא ישמור ויציל את חיילינו מכל צרה וצוקה ומכל נגע ומחלה וישלח ברכה והצלחה בכל מעשי ידיהם, ידבר שונאינו תחתיהם ויעטרם בכתר ישועה ובעטרת ניצחון

פנינה תמנו:  כי ה' אלוהיכם ההולך עימכם להילחם לכם עם אויביכם להושיע אתכם, ונאמר אמן

פנינה תמנו:  תודה, אדוני היושב-ראש

משה סולומון: אמן

משה סולומון:  בהחלט גיבורים

משה סולומון:  תודה רבה לחברת הכנסת תמנו שטה

משה סולומון:  עתה הדוברת הבאה, חברת הכנסת שרון ניר, בבקשה

משה סולומון:  לרשותך עשר דקות

שרון ניר: אדוני היושב-ראש, חבריי חברי הכנסת, יום עצוב מאוד לאחר שבקרב ההשתלטות והטיהור בשג'אעיה נפלו תשעה לוחמים

שרון ניר:  בראש הכוח, וכעמוד האש לפני המחנה, סגן אלוף תומר גרינברג, המג"ד

שרון ניר:  הוא עמד שם עם המ"פים שלו

שרון ניר:  הם לחמו בגבורה, הם הפגינו מנהיגות ועוז רוח

שרון ניר:  יהי זכרם ברוך

שרון ניר:       ב-7 באוקטובר מדינת ישראל כשלה כישלון צורם: כשלה בקריאת המפה והבנת כוונות האויב, וכשלה בהגנה על אזרחיה

שרון ניר:  המהלכים שהובילה ממשלת ישראל לאורך שני העשורים האחרונים, בדגש על מדיניות ההסדרה מול החמאס בשנת 2018 והניסיון לנרמל את החמאס, לנרמל ארגון טרור שהוא לא אחרת מאשר חמאס-דאעש, שגדל והתפתח לממדים של צבא, מבטאים כישלון תפיסתי של ההנהגה

שרון ניר:  ב-7 באוקטובר זה התפוצץ לנו בפרצוף

שרון ניר:       השבוע נרשם שיא חדש, כשראש הממשלה הדביק את המחדלים שלו להסכמי אוסלו שנחתמו לפני שלושה עשורים

שרון ניר:  הגם שהסכמי אוסלו היו גרועים למדינת ישראל ועדיף היה שלא היו נחתמים, לא ברור לי כיצד מעז ראש ממשלה להתנער מאחריותו האישית לכישלון

שרון ניר:  מדובר בכישלון הגדול ביותר והצורם ביותר בהיסטוריה של מדינת ישראל

שרון ניר:  כל כך מנותק וציני מצד ראש ממשלה לא להתבונן במראה: ראש ממשלה שמכהן במצטבר 16 שנים, הצביע בעד ההתנתקות, האכיל לאורך שנים את מפלצת הטרור חמאס במיליארדי דולרים, ורק לפני שנה העניק חסינות מוחלטת לחמאס במבצע מגן וחץ, מעיר כעת מקברם את מנהיגי העבר ולא לוקח אחריות

שרון ניר:  נתניהו, יכולת לבטל את הסכמי אוסלו, יכולת להימנע מלחתום על ההתנתקות, יכולת להימנע מלחתום על מדיניות ההסדרה מול חמאס, אבל בחרת בבושה וקיבלנו מלחמה

שרון ניר:      מדינת ישראל תידרש לתחקר לעומק את כשליה, במסגרת ועדת חקירה ממלכתית, וכל זאת על מנת ללמוד ולהפיק לקחים ברמה המדינית והצבאית

שרון ניר:  מנהיגות היא קודם כול לקיחת אחריות, ולצערי, ראש הממשלה לא נוהג כך

שרון ניר:  ראוי שיישא עיניו למנהיגות הצבאית המכהנת, שהבינה כבר מהיום הראשון את הקשר בין מנהיגות לאחריות

שרון ניר:      7 באוקטובר היה יום שחור

שרון ניר:  אף אחד לא ידע מה לעשות, ושילמנו על כך מחיר כבד

שרון ניר:  אבל החל מ-8 באוקטובר אנחנו רואים את הניגוד המוחלט בין המנהיגות הצבאית למנהיגות המדינית

שרון ניר:  ההתעשתות המהירה של צה"ל ותפקודו החל מ-8 באוקטובר, למרות השבר הגדול ב-7 באוקטובר, ראויים לציון

שרון ניר:  קברניטי הצבא לקחו אחריות על הכישלון ב-7 באוקטובר והתבוננו מייד קדימה

שרון ניר:  הדבר אפשר לצה"ל לעבור מאפס למאה תוך יממה, ובעיקר להתמקד בניצחון ולא בקמפיין להצדקת הכישלון

שרון ניר:  משם ואילך הצבא נלחם בצורה הירואית

שרון ניר:  אחרי ההפתעה המוחלטת ב-7 באוקטובר, שאותה כאמור נידרש לתחקר לעומק, צה"ל מוביל מהלך תמרון קרקעי עוצמתי ואגרסיבי; קרבות שעוד ייכנסו לדפי ההיסטוריה, לא רק של צה"ל, אלא לדפי ההיסטוריה של צבאות זרים

שרון ניר:      הצבא שלנו נחוש, חזק, ערכי ומוכן לבצע את המשימה שעליה הופקד

שרון ניר:  הלוחמים שלנו הם גיבורי התהילה

שרון ניר:  לוחמים ולוחמות ממוקדי משימה, מתנהלים למעלה מ-60 יום באומץ לב ובקור רוח, משתלטים על נקודות ומבנים אסטרטגיים, פוגעים באויב, מנטרלים גדודים וחטיבות שלמות של חמאס, פוגעים בכושר הלחימה ומפרקים את חמאס

שרון ניר:  גבורת הלוחמים והלוחמות ומסירות הנפש בשדה הקרב למען עתיד טוב יותר לעם ישראל, מעמיקות את האחריות והמחויבות של החברה הישראלית לבניה ובנותיה

שרון ניר:  הלוואי שנהיה ראויים להם

שרון ניר:      ההתקדמות של צה"ל ברצועת עזה, הפעילות בצפון, שמירת השקט באיו"ש, הכול מבוצע בצורה מקצועית ומדויקת

שרון ניר:  במפגשים שלי עם מפקדי צה"ל במסגרות שונות מאז פרוץ המלחמה עוברות כחוט השני ההבנה של גודל האחריות והמחויבות הגדולה לכפר על המחדל הגדול של 7 באוקטובר, להשיב לתושבים את הביטחון ואת תחושת הביטחון

שרון ניר:      אך מנגד, הממשלה לא הפנימה גם כעת את גודל השעה

שרון ניר:  ממשיכים לסגור דילים ולהעביר כספים קואליציוניים ולקרוץ לבייס

שרון ניר:  אין דבר קדוש לקואליציה הזאת יותר מ-64 מנדטים

שרון ניר:  זה מעל הכול – זה מעל צורכי השעה, זה מעל צורכי המשק, וזה מעל צורכי הביטחון

שרון ניר:  כעת, כשהחברה הישראלית וטובי בינינו בלחימה, לא רק שאין שינוי, יש גם תירוץ – דורשים שהאופוזיציה לא תבוא בטענות

שרון ניר:  כל ביקורת עניינית נענית בסתימת פיות, ובאמירה: שקט, אנחנו במלחמה, זה לא הזמן

שרון ניר:      שר האוצר סמוטריץ' יצא למלחמת חורמה על 5 מיליארד שקלים כספים קואליציוניים, והפניית תקציבי עתק למשרדים מומצאים, שבמקום שייסגרו – תקציבם גדל

שרון ניר:  543 מיליון שקלים למשרד ההתיישבות והמשימות הלאומיות, ומתוכם 98 מיליון שקלים למינהלת הזהות היהודית, כלומר, צינור להעברת כספים קואליציוניים לבייס

שרון ניר:  101 מיליון שקלים למשרד המורשת, 68 מיליון שקלים למשרד המסורת, 90 מיליון שקלים למשרד התפוצות

שרון ניר:  כל זאת בזמן שלוחמינו מנהלים מלחמה אמיתית בשטח, מאות אלפי פליטים בארצם ו-137 חטופים עדיין בשבי חמאס

שרון ניר:      כעת מצטדק לו שר האוצר ומבהיר לכולם שהתקציבים הללו ממוקדים בצורכי הביטחון

שרון ניר:  ובכן, שימו לב לפרדוקס

שרון ניר:  בזמן שהחברה הישראלית במיטבה, רבבות מתנדבים נכנסו מתחת לאלונקה ונענים לצורך של המפונים, לצורכי משפחות החטופים, לילדינו האהובים שנמצאים בחזית, הממשלה מעבירה תקציב ביזיוני סקטוריאלי, תקציב בחירות

שרון ניר:      אבל אנחנו ננצח

שרון ניר:  אנחנו ננצח לא בזכות הממשלה הזאת, אלא על אף ולמרות הביזיון והפוליטיקה הקטנה

שרון ניר:  אנחנו ננצח בזכות צה"ל, צבא העם, הכולל גיבורים מכל חלקי העם, שנלחמים בחזית

שרון ניר:  הגיבורים הללו הם האור והתקווה שלנו

שרון ניר:  אנחנו ננצח בזכות היוזמות הנפלאות של ארגוני החברה האזרחית

שרון ניר:  אנחנו ננצח בזכות אחים לנשק שהקימו חמ"ל אזרחי, בזכות מטה המשפחות של החטופים שהתגייס תוך שעות ליצור קשר עם משפחות הנעדרים ומסייע להן בזירה הבין-לאומית

שרון ניר:  אנחנו ננצח בזכות עוד יוזמות רבות וטובות

שרון ניר:      כל אזרחי המדינה קמו ויצאו מהבית, מי למילואים ומי להתנדב

שרון ניר:  צה"ל והציבור התעשתו על עצמם מהר מאוד מרגע תחילת המלחמה, אך משום מה הממשלה עדיין לא הבינה את מחויבותה להתנהג בהתאם לצורכי השעה, ובעיקר לא הבינה את מחויבותה לתת דוגמה אישית

שרון ניר:  הדוגמה הטובה לכך היא הדיון שאנחנו מקיימים עכשיו על התקציב השערורייתי שעומד על הפרק בימים אלו

שרון ניר:  האזרחים המדהימים שלנו, החיילים והמפקדים הגיבורים שלנו, ומעל הכול, הנופלים והנרצחים והחטופים – אנחנו נצטרך להיות ראויים להקרבה שלהם

שרון ניר:      חברי הממשלה, כשלתם פעמיים

שרון ניר:  כשלתם ב-7 באוקטובר ואתם נכשלים כעת

שרון ניר:  הייתה לכם הזדמנות להתעלות ולהתחיל לעבוד עבור עם ישראל כדי לתקן ולהקטין את הנזק

שרון ניר:  במקום זה בחזרתם עוד מאותו דבר שראינו לפני המלחמה – פוליטיקות קטנות, כספים מגזריים והרחבת הקרע בעם

משה סולומון: תודה רבה לחברת הכנסת שרון ניר, ועתה הדוברת הבאה, חברת הכנסת מירב כהן, בבקשה

משה סולומון:  לרשותך 15 דקות

מירב כהן: כנסת נכבדה, שואלים אותי איך אפשר להתנגד לתקציב בימי מלחמה, והתשובה שלי היא ברורה

מירב כהן:  אם מדובר על תקציב אנטי-ביטחוני ואנטי-כלכלי בעיצומה של מלחמה, אז לא רק שאפשר להתנגד לו, אלא חובה

מירב כהן:  ותשמעו מה – הלכתי ובדקתי בארכיון כדי לראות אם גם לפני 50 שנה, כשהאדמה רעדה, היו בממשלה מי שהעדיפו שיקולים קואליציוניים על פני טובת המדינה

מירב כהן:  ומה אני אגיד לכם? כואב הלב לראות איך התמעט הדור

מירב כהן:      ב-25 בנובמבר 1973, 50 ימים אחרי פרוץ מלחמת יום כיפור, ממשלת ישראל החליטה פה אחד להטיל על שר האוצר להעלות לדיון ולהחלטת ממשלה הצעות לגבי צמצום וחיסכון בתקציבים למשרדי הממשלה

מירב כהן:  זאת נוסף על קיצוץ של 250 מיליון לירות שעליו הוחלט כשלושה ימים לאחר פרוץ המלחמה

מירב כהן:  לכאורה החלטה מתבקשת, לא? אז זהו, כנראה שלא

מירב כהן:  כי מנגד, ב-26 בנובמבר 2023, 49 ימים אחרי השבת השחורה ובעיצומה של מלחמה קשה, זה מה שהחליטה ממשלת ישראל לעשות, וזה מה שמבקשת עכשיו הכנסת לאשר: להגדיל בחצי מיליארד שקלים את התקציב לאברכים שאינם משרתים בצבא; לתגמל בשנה הקרובה בכ-700 מיליון שקלים מוסדות חינוך – ששייכים בכלל למפלגות – שאינם מלמדים ליבה באופן מלא ולא מעודדים שירות; להקדיש עוד 27 מיליון שקלים לצורך מניעת נשירה של תלמידים מהמוסדות האלו כדי שחלילה הם לא ישרתו בצבא או יצאו לעבוד; לנפח בעוד 50% את התקציב עבור הגרעינים המשימתיים, שברובם הם כמובן גרעינים תורניים סקטוריאליים, ועוד ועוד סעיפים שהם פשוט חסרי אחריות

מירב כהן:      מה שקורה פה זה ליקוי מאורות גדול מאוד ומטריד מאוד

מירב כהן:  בניגוד ל-1973, במקום שהתקציב יוקדש כל-כולו לחיזוק הביטחון והכלכלה, הוא מלא בכספים קואליציוניים שמטרתם אחת – שרידות הממשלה

מירב כהן:  אני מתביישת בתקציב הזה

מירב כהן:  אני מתנגדת לתקציב הזה, ואני פשוט לא מבינה איך כל חברי המליאה לא מתנגדים לו גם

מירב כהן:  הארכיון, הארכיון זוכר הכול, וההיסטוריה תשפוט

מירב כהן:      אני עוברת לנושא אחר חשוב

מירב כהן:  יש בחברה החרדית תופעה מופלאה, ולתופעה הזו קוראים נשים

מירב כהן:  תוצאות מבחני הפיז"ה של שנת 2022 הראו דבר מדהים: התלמידות החרדיות קיבלו בקריאה ובמתמטיקה ציון גבוה יותר מכל שאר התלמידות במדינת ישראל

מירב כהן:  זה מתחבר לתופעה רחבה הרבה יותר בציבור החרדי, בנשים – הנשים הן אלו שאחראיות על פרנסת המגזר

מירב כהן:  שימו לב, אם בשנת 1996 פחות מ-50% מהנשים החרדיות עבדו, תוך דור אחד זה כבר עבר את ה-80%

מירב כהן:  זה גידול יוצא דופן בקנה מידה עולמי

מירב כהן:      השכר הממוצע של הנשים החרדיות אומנם עדיין נמוך ביחס לנשים אחרות, הן נוטות ליותר משרות חלקיות וגם לעיסוק בתחומים שהמשכורות בהם יותר נמוכות, כמו למשל תחום החינוך, אבל שימו לב למגמה המדהימה הזו: שיעור החרדיות שניגשות לבגרות הוכפל תוך 15 שנה מ-30% ל-60%

מירב כהן:  זה פותח עבורן את הדרך להשכלה הגבוהה ולפרנסה שהיא משמעותית

מירב כהן:  העלייה הזאת כבר נראית לעין, והיא תמשיך להתגבר, ונראה אותה גם באקדמיה ובהייטק ובענפים נוספים שיש בהם שכר גבוה

מירב כהן:      תשאלו: איך זה יכול להיות שעדיין העוני בחברה החרדית גבוה פי שניים מיתר האוכלוסייה? זה קורה כי במשפחה עם 6

מירב כהן: 5 ילדים בממוצע – משפחה כזו חייבת שני הורים עובדים בשביל לא להיות ענייה

מירב כהן:  אבל לצערנו, עדיין רק מעט יותר ממחצית הגברים החרדים עובדים – שזה לצערי נתון שכבר עשור כמעט ולא השתנה

מירב כהן:       ויש לצערי עוד משהו שלא השתנה: המפלגות החרדיות עדיין לא מאפשרות לנשים חרדיות להתמודד מטעמן לכנסת

מירב כהן:  הן משכילות, הן מפרנסות הרבה יותר מהגברים, אבל עדיין לא זוכות לייצג את הקול שלהן כאן בעצמן

מירב כהן:  ההנהגה החרדית מנסה בכל כוחה לשמר את ההשתמטות של הגברים החרדים מהצבא ומהעבודה, והתקווה הגדולה מגיעה מהנשים האמיצות, פורצות הדרך ומנפצות תקרת הזכוכית של החברה החרדית

מירב כהן:  אני מחזיקה מהנשים האלו

מירב כהן:  הן לא רק התקווה של המגזר, אלא התקווה של כולנו

מירב כהן:       אני, ברשותך, עוברת לסוגיה נוספת

מירב כהן:  פרופ' ליז מגיל, נשיאת אוניברסיטת פנסילבניה, הודיעה השבוע על התפטרותה

מירב כהן:  זה קרה ימים ספורים אחרי השימוע בוועדת החינוך של בית הנבחרים האמריקאי, שבמהלכו היא פשוט התקשתה לגנות את האנטישמיות הנוראית שמשתוללת בקמפוסים

מירב כהן:  היא נשאלה שאלה פשוטה: אם קריאה להשמדת העם היהודי נחשבת בעיניה להפרת המדיניות בנוגע לבריונות והטרדה בקמפוס

מירב כהן:  התשובה המדהימה שלה, תשובה מדהימה שלה, הייתה: זה תלוי בהקשר

מירב כהן:       בעקבות הלחץ והביקורת המוצדקת, מגיל – בין אם מרצון ובין אם בלית ברירה – התפטרה

מירב כהן:  גם יושב-ראש הדירקטוריון של האוניברסיטה, שתמך בה אחרי האמירה המבישה הזאת, התפטר

מירב כהן:  בעלי תפקידים שכשלו כישלון חרוץ בזמן אמת, ולכן פינו את מקומם לאנשים כשירים יותר

מירב כהן:  אני מסתכלת על מי שבמשמרת שלנו נחלו כישלון חסר תקדים, חסר תקדים בהיסטוריה של המדינה, ומבינה שמבחינתו, מבחינת ראש הממשלה שלנו, לקיחת אחריות ומתן דין וחשבון – גם הם כנראה עניין של הקשר

מירב כהן:      כבוד היושב-ראש, אני רוצה להקריא שיר, "הותר לפרסום", שכתבה שולמית אורבך: "שיש לו פנים ועיניים רכות / ושפתיים / שלא / ואימא שרק רוצה לחבקו / ולהניח ראשה בחיקו

מירב כהן:  // הותר לפרסום / שיש לו שם שהגו אוהביו / וקראו לו באושר גדול / ועכשיו ייחרת על אבני מצבה / לצידו יכתבו שנפל הוא בקרב / ונרות ופרחים וחלום שנקבר / יחד עימו

מירב כהן:  // הותר לפרסום / שיש לו הורים ודמעות אין מספר / ואישה שחשך לה אור המחר / וילד או אח שיכאב לתמיד / ועפר טרי מכסה על עתיד

מירב כהן:  // הותר לפרסום / שבכתובת ההיא ישבו אבלים / ועליו ייכתבו הררים של מילים / שהוא כבר איננו, נפשו הוא מסר / בשבילי, בשבילך

מירב כהן:  / בשביל יום המחר / כך הותר לפרסום

מירב כהן:  כתבנו מסר"

מירב כהן:      הבוקר התבשרנו על עשרה לוחמים נוספים שאיבדו את חייהם במהלך הקרבות בעזה

מירב כהן:  כמעט בכל יום בחודשיים האחרונים כולנו מתעוררים לעוד ידיעה קשה שקורעת את הנשמה, לעוד "הותר לפרסום" – שמות ופנים צעירות שמגלמים בתוכם סיפורים רבים כל כך, חיים שלמים שאנחנו נחשפים רק לסיום, הסיום שובר הלב שלהם, ולאנקדוטות ספורות

מירב כהן:  מאחורי הפנים הללו עומדות גם משפחות דואגות, שעוקבות בפחד אחרי כל צעד בקרב, אחרי כל "הותר לפרסום", שחרדות, פשוט חרדות, מכל דפיקה בדלת

מירב כהן:      השבוע פגשתי נשים מארגון אימהות בחזית, ארגון של אימהות לחיילות ולחיילים קרביים

מירב כהן:  הן מגיעות לכנסת בכל שבוע כדי להזכיר לנו, נבחרי הציבור, ששלחנו את הבנים והבנות שלהן לקרב, כדי להזכיר לנו ששלחנו אנשים אמיתיים, שנמצאים בסכנת חיים אמיתית, ושהאחריות שלנו כלפיהם צריכה להיות בראש סדרי העדיפויות

מירב כהן:  כאימא קשה לי אפילו לדמיין את התחושות שלהן בימים כאלו

מירב כהן:  תחשבו לרגע איך הן היו מרגישות אם הן היו יודעות שכל שקל ושקל בתקציב שאנחנו עכשיו מאשרים – כל שקל וכל תקציב היו מושקעים בדבר אחד, בדבר אחד בלבד: בביטחון של החיילים שלנו, בילדים שלהם שעכשיו בקרב

מירב כהן:  זה באמת המינימום, המינימום שמגיע להן

מירב כהן:  אבל לצערי, אני לא יכולה לומר היום שזה המצב, ואני אומרת את זה בכאב

מירב כהן:  בזמן שהבנות והבנים שלהן נלחמים על החיים של כולנו, הממשלה משקיע מיליארדים, מיליארדים במטרות אחרות, מטרות שהשתיקה יפה להן, וכל זה בזמן שעדיין יש מחסור בציוד בסיסי של חיילים

מירב כהן:  זה עדיין קיים, שלא יספרו לי אחרת

מירב כהן:  אני מקבלת פניות ציבור יום אחרי יום אחרי יום ממשפחות של חיילים שאין להם את הציוד הנדרש, והם בשטח והם מסכנים את החיים שלהם

מירב כהן:       חלק מהיחידות מסתמכות על תרומות על בסיס יום-יומי

מירב כהן:  זה נשמע למישהו הגיוני? ואנחנו בזמן הזה מאשרים מיליארדים למטרות אחרות, שבכלל לא קשורות ללחימה

מירב כהן:  הלוחמים והלוחמות האלה והאימהות שלהם נותנים הכול, אבל הכול, למען המדינה

מירב כהן:  מתי הם יוכלו להרגיש שוב שהמדינה שלנו נותנת הכול עבורם בחזרה? תודה רבה

משה סולומון: תודה רבה לחברת הכנסת מירב כהן

משה סולומון:  עתה נעבור לדוברת הבאה, חברת הכנסת יוליה מלינובסקי, בבקשה

יוליה מלינובסקי: תודה רבה, אדוני

משה סולומון: בבקשה, לרשותך עשר דקות

יוליה מלינובסקי: תודה רבה, אדוני היושב-ראש

יוליה מלינובסקי:  אני לא אדבר על התקציב, כי דיברו לפניי עם מספרים, עם עובדות, עם טבלאות

יוליה מלינובסקי:  לדעתי כבר הכול ברור, כל מה שקורה פה היום עם הכסף של כולנו זה ביזיון אחד גדול

יוליה מלינובסקי:  כי בזמנים הקשים – תחשבו רגע שזה לא תקציב המדינה אלא תקציב הבית: יש כסף בבית, יש דברים חיוניים, קרה משהו במשפחה ואז חלק מהמשפחה מחליט שהוא לוקח את ההון הזה ומבזבז לצרכים לא חיוניים

יוליה מלינובסקי:  זה פחות או יותר מה שקורה פה

יוליה מלינובסקי:  אנחנו כמדינה, כמשפחה, כבית, הבית שלנו שרוף, הבית שלנו פצוע, הבית שלנו בסכנות, לכולם זה ברור, בסכנה

יוליה מלינובסקי:  יש חלק שפשוט שאומרים שלא מעניין אותם: לא מעניין אותנו, אנחנו רוצים עכשיו לחגוג על הכספים האלה

יוליה מלינובסקי:  בסוף מי שלוקח היום כסף לצרכים שהם לא צורכי המלחמה, שיקום מפונים, חיילים, נכים, תחמושת, צבא, – מי שלוקח את הכספים האלה לצרכים אחרים פוגע בכולנו, במשפחה הרחבה שלנו, המורחבת

יוליה מלינובסקי:  מאוד צר לי שאנשים לא רואים את טובת הכלל, לא רואים את טובת המדינה והמשפחה שלנו, כי אנחנו ביחד, אלא רק את האינטרסים האישיים הסקטוריאליים הבזויים שלהם

יוליה מלינובסקי:  חבל

יוליה מלינובסקי:      אני מאמינה שגם בסוף הציבור הישראלי יעשה איתם חשבון, והחשבון הזה יהיה חשבון אמת, כי אי-אפשר כל הזמן לשקר

יוליה מלינובסקי:  בסוף לכל שקר יש את הסוף – אגב, בהרבה מאוד תחומים, גם בתחום התקציב, בכסף, וגם בתחום המדיני

יוליה מלינובסקי:  אי-אפשר עכשיו להתחיל לנהל פה קמפיינים ולדבר על ביטול הסכמי אוסלו ולספר פה סיפורים ואגדות כאשר בן אדם – ואני מדברת על ראש הממשלה שלנו, שכרגע הוא מנהל את המלחמה – הוא בעצמו חתם הסכמים, לחץ ידיים לאויבינו

יוליה מלינובסקי:  הוא היה גאה בהישגים שלו 16 שנים בתפקיד, פתאום הוא התעורר

יוליה מלינובסקי:  התרדמת הייתה ארוכה מאוד, ואני לא בטוחה שהיא הסתיימה, כי אנחנו גם שומעים לאחרונה על הרצון להכניס כוח אדם, פועלים מאיו"ש בתחום הבנייה, לתוך הארץ; על הרצון להמשיך עם הכספים וכל מיני דברים אחרים שאנחנו שומעים עליהם

יוליה מלינובסקי:       אז כנראה שאנשים עוד לא הפנימו שמה שהיה לא יהיה יותר

יוליה מלינובסקי:  זה לא יהיה, כי אנחנו לא מסוגלים

יוליה מלינובסקי:  אנחנו שילמנו ומשלמים מחירים אדירים

יוליה מלינובסקי:  אני מאמינה שכל הח"כים פה, סדר-היום שלנו מאוד מאוד חשוב וברור – אתה מוצא את עצמך או בשבעה או בהלוויה או במשפחה מהדרום שצריכה עזרה, או במשפחה בצפון שצריכה עזרה

יוליה מלינובסקי:  זה המצב כרגע

יוליה מלינובסקי:  אתה כבר מפחד לפתוח את החדשות בבוקר כי אתה רק מתבשר על רשימות הנופלים שלנו בצפון או בדרום

יוליה מלינובסקי:  בדרך לפה הכנתי מספר, וזה מה שפורסם על ידי דובר צה"ל, שעד עכשיו נהרגו בעזה 113 מחיילינו וסך הכול נהרגו 442 מפרוץ המלחמה

יוליה מלינובסקי:  לצערי הרב המספר הזה הוא כבר לא נכון, הוא הרבה יותר, כי כל יום, כל דקה, יש עוד שם ועוד שם

יוליה מלינובסקי:       אגב, אנחנו משקרים לעצמנו על מה שקורה בצפון כי גם שם יש מלחמה

יוליה מלינובסקי:  זה מוסתר, לא מדברים על זה

יוליה מלינובסקי:  כביכול יש שם אש, יש שם התקפה, יש שם ירי, והכול בסדר

יוליה מלינובסקי:  חברים, הפוקוס כרגע הוא על הדרום אבל בצפון מתחוללת קטסטרופה

יוליה מלינובסקי:  אם אנחנו לא נתאפס על עצמנו ולא נבין שמה שהיה זה לא מה שיכול להיות בהמשך וחייבים לשנות את הפאזה, מה שרואים כרגע בדרום זה יהיה פי עשרה בצפון

יוליה מלינובסקי:  אסור להכניס את הראש לחול

יוליה מלינובסקי:  אנחנו היינו שנים רבות עם התפיסה: רק שלא תהיה מלחמה; זאת הייתה התפיסה גם של חלק נכבד ממקבלי החלטות בדרג הפוליטי וגם בדרג הצבאי, למנוע בכל מחיר

יוליה מלינובסקי:  צריך להבין דבר מאוד פשוט, זה או אנחנו או הם

יוליה מלינובסקי:  אין משהו אחר

יוליה מלינובסקי:  הכוח של ישראל, הכוח שלנו, זה בהרתעה

יוליה מלינובסקי:  שלא יספרו לנו סיפורים שאוהבים אותנו ורוצים איתנו שלום

יוליה מלינובסקי:  רוצים איתנו שלום רק כשאנחנו חזקים וכשיודעים שאנחנו יכולים להשתגע

יוליה מלינובסקי:  אם מזהים חולשה, יתקפו

יוליה מלינובסקי:       זה בדיוק מה שקרה לנו

יוליה מלינובסקי:  אנחנו שנים האכלנו את המפלצת בעזה על ידי כסף קטארי בעזה ועם המדיניות שחלילה לא יקרה שום דבר, קניית שקט בכל מחיר

יוליה מלינובסקי:  אנחנו שנים שנים גם בצפון משקרים לעצמנו

יוליה מלינובסקי:  שם התמונה הרבה יותר מורכבת והרבה יותר מטרידה

יוליה מלינובסקי:  זה מאוד מטריד, מה שקורה שם

יוליה מלינובסקי:  אם יתפוצץ דבר בצפון ואנחנו לא נהיה מוכנים, באמת שאלוהים ישמור עלינו

יוליה מלינובסקי:  כי ממה שראינו ב-7 באוקטובר – אנחנו כבר מכירים, ספגנו וראינו את המוכנות שלנו לאירועים כאלה

יוליה מלינובסקי:       כשהאבות המייסדים הקימו את מדינת ישראל הם היו משוגעים

יוליה מלינובסקי:  היה להם חזון, הייתה להם חוצפה

יוליה מלינובסקי:  הם לא פחדו, וכשהם קיבלו החלטות קשות ולא פופולריות, גם בתוך הארץ וגם כלפי העולם, היה להם את הדחף הפנימי, את הניווט הפנימי הזה, מה נכון לנו כעם

יוליה מלינובסקי:  לא שיקולים פוליטיים, לא פחדנות, לא רפיסות

יוליה מלינובסקי:  במזרח התיכון אתה לא יכול להתנהג לפי הכללים של האו"ם

יוליה מלינובסקי:  ראינו את האו"ם הזה, מה הוא שווה

יוליה מלינובסקי:  שלא יהיה לאף אחד ספק, באירופה וכמובן במדינות ערב לא אוהבים אותנו, ולכולם אנחנו מפריעים, כי כנראה זה הגורל של העם היהודי

יוליה מלינובסקי:  הם יעשו לנו חשבון אך ורק אם אנחנו נהיה חזקים וכשהם ידעו ששום דבר לא יעצור אותנו

יוליה מלינובסקי:  בשכונה שלנו צריך להיות "משיגנע קופ" כי אחרת לא יספרו אותנו

יוליה מלינובסקי:       וגם, כאשר באים ואומרים משהו אחר ממה שמקובל – מה ששנים ניסינו לעשות, שנים ניסינו לנווט משהו אחר – עשו מאביגדור ליברמן מוקצה, שהוא מדבר שטויות, שהוא מפחיד ילדים, שהוא סתם עושה את הפוליטיקה האלקטורלית

יוליה מלינובסקי:  לא רצו להקשיב, כי זה היה מאוד מאוד נוח לעשות אותו דבר ולצפות למשהו אחר, ורק לסדר את העניינים האישיים

יוליה מלינובסקי:  ועכשיו אותו דבר, לצערי הרב

יוליה מלינובסקי:  אנחנו בדיוק באותה סיטואציה

יוליה מלינובסקי:  אנחנו חייבים להיות בלתי צפויים, אנחנו חייבים להיות עם אגרוף ברזל

יוליה מלינובסקי:  אנחנו חייבים לחשוב אחרת, לעשות אחרת, וכל העולם צריך לדעת שעם ישראל לא מתעסקים, כי אנחנו יכולים להשתגע

יוליה מלינובסקי:  כי בסוף אין לנו אופציה אחרת

יוליה מלינובסקי:  אף אחד מאיתנו לא יחזור לאתיופיה ולא לאוקראינה ולא למדינות המגרב, לשום מקום

יוליה מלינובסקי:  אנחנו פה

יוליה מלינובסקי:  כולם צריכים להפנים את זה

יוליה מלינובסקי:  והיום, חיילינו משלמים על זה מחירים כבדים מאין כמותם – והמשפחות, כמובן

משה סולומון: נא לסיים

יוליה מלינובסקי: הם עושים את זה לא כדי שאנחנו נכריז על המלחמה הזאת שניצחנו, כי לא יהיה פה ניצחון; אנחנו חייבים לנצח לעוד 10, 20 שנים, כי זה מה שחשוב

משה סולומון: תודה רבה

יוליה מלינובסקי: שהילדים שלהם לא ישלמו את המחיר הכבד והבלתי-נסבל הזה

יוליה מלינובסקי:  תודה רבה לכל חיילינו, לכוחות שלנו, לנשות ואנשי המילואים, לכל העם שלנו

יוליה מלינובסקי:  בסוף יש לנו עם נפלא – לא הממשלה; עם נפלא, וביחד, באמת ביחד, אנחנו נשרוד את זה וננצח

משה סולומון: תודה רבה לחברת הכנסת יוליה מלינובסקי

משה סולומון:  עתה לדובר הבא, חבר הכנסת רון כץ

משה סולומון:  בבקשה

משה סולומון:  בבקשה, לרשותך 15 דקות

רון כץ: תודה רבה, אדוני

רון כץ:  כנסת נכבדה, אנחנו דנים פה היום על תקציב המדינה בזמן מלחמה קשה שגובה מחיר כבד, כבד מאוד, בכל יום

רון כץ:  רק הבוקר נתבשרנו בבשורות קשות מאוד על היתקלות של כוח גולני בהובלת המג"ד סגן אלוף תומר גרינברג, שנקלע להיתקלות ובסופה נפל, יחד עם תשעה לוחמים נוספים

רון כץ:  אני רוצה לנצל את הבמה ולשלוח תנחומים למשפחות, לחזק את כוחות צה"ל, שפועלים ברגעים אלה ממש תחת אש כדי שכולנו נוכל להמשיך את חיינו

רון כץ:      במצב אידיאלי, לא היינו עומדים כאן עכשיו, הדיון הזה לא היה מתקיים

רון כץ:  ישיבת ועדת הכספים הסוערת לא הייתה מתקיימת

רון כץ:  הדילמות המוסריות של חברי הליכוד, שאני באמת מאמין להן, לא היו מתקיימות

רון כץ:  במצב האידיאלי היינו מביאים היום תקציב מוסכם, תקציב שכולו מופנה ליעדי המלחמה לטיפול בעורף, לטיפול במפונים ולטיפול בכלכלה הישראלית, והיינו מצביעים כולנו יחד, כל חברי הכנסת, פה אחד עבור התקציב הזה

רון כץ:  כי זה מה שנבחרי ציבור מצופים לעשות בזמן כזה, זמן שבו טובי בנינו, באמת, הכי טובים שיש, נלחמים כתף לכתף

רון כץ:  לצערי זה לא קרה

רון כץ:  לא רק שלא הגענו להסכמות, גם לא למדנו דבר

רון כץ:  חזרנו לסורנו מהר מדי, ומי שמוביל את המדינה הזו לא הפנים דבר

רון כץ:      ראשי הקואליציה צריכים לשאול את עצמם מה השתנה עבורם מ-7 באוקטובר

רון כץ:  נתניהו צריך לשאול את עצמו מה הסיפור שהוא מספר לעצמו, ואיך הוא מסביר את התקציב המופקר הזה

רון כץ:  שר האוצר סמוטריץ', שממנו אין לי שום ציפיות, צריך להסביר את זה גם לעצמו

רון כץ:  ניר ברקת, שר הכלכלה – ממנו דווקא יש לי ציפיות, ואני רוצה לומר לו: זה לא מספיק להיעלם בזמן תקציב

רון כץ:  זה לא מספיק להגיע לוועדת הכלכלה ולומר שהתקציב לא מספיק טוב

רון כץ:  אתה חושב שהתקציב לא טוב – תפעל לשנות אותו

רון כץ:  לא הצלחת לשנות אותו – תפתח עמוד שדרה ותצביע נגד התקציב שאתה לא מאמין בו, תקציב שיפגע בכלכלה הישראלית

רון כץ:  ובני גנץ, ואני מעריך אותך מאוד – גם אתה שותף לתקציב הרע הזה

רון כץ:  כמו שאומרים, עם כוח גדול מגיעה אחריות גדולה, ולא מספיק להצביע נגד התקציב

רון כץ:  יש בכוחך לפעול אקטיבית לשינוי התקציב, לייעד אותו לצורכי המלחמה בלבד

רון כץ:  הרי בסופו של דבר, בשביל זה נכנסת לאירוע הזה

רון כץ:      אבל כל זה תיאוריה, מחשבה אופטימית על נבחרי ציבור אחרים, במקום אחר, שהיו מפנימים את גודל השעה ופועלים אחרת

רון כץ:  אצלנו בארץ הקודש הניגון חוזר

רון כץ:  ועדת הכספים התעכבה בשבוע שלם

רון כץ:  שבוע שלא עברו תקציבים לצבא, למפונים, לעסקים, רק כי שר האוצר סירב להעביר את התקציב עד שיאשרו את הכספים הקואליציוניים – מילה מזוקקת לכסף שאפשר להעביר לאן שרוצים, ללא פיקוח אמיתי ולכל מטרה

רון כץ:  סתם בשביל שנבין על מה מדובר: תקציב המשרד של השרה למשימות לאומיות, המכונה "הקופה הקטנה של סמוטריץ'", קפץ ל-543 מיליון שקלים, פי ארבעה מהתקציב המקורי, שאושר למשרד במאי, על סך 110 מיליון שקלים

רון כץ:       ואיך יחולק הכסף, אתם שואלים? 98 מיליון ילכו לזהות יהודית; אותי לימדו שאין יותר יהודי מאשר לתמוך באחינו שלוחמים

רון כץ:  94 מיליון שקלים ילכו לחטיבת ההתיישבות; אפשר להתווכח אידאולוגית, אבל עובדתית מישהו בבית הזה חושב שזה הזמן להעביר 94 מיליון שקלים לשם במקום לציוד ללחימה? ואיזו התיישבות תהיה אם הצבא לא יהיה חזק מספיק? מי הולך לשמור עליהם? תקבלו את הסעיף החשוב במיוחד, שגדל בצורה חריגה – 71 מיליון שקלים למעקב אחרי בנייה לא-חוקית באיו"ש

רון כץ:  ואני רוצה לשאול – למי הסעיף הזה נראה רציני? איך יכול להיות שעכשיו יותר חשוב להוציא פקחים לשטח עם לייזר מאשר לצייד את החיילים שלנו לחורף? והמחדל הזה ממשיך: 70 מיליון שקלים לגרעיני משימה

רון כץ:  אל תדאגו, בדקתי, זה לא מגיע לצופים, גם לא ל"כנפיים של קרמבו"

רון כץ:       והכי גרוע, מה הייתה התשובה של השרה לגידול האסטרונומי בתקציב משרדה? וזה ציטוט מדויק: "כשיקצצו בכיסים השמנים של הקצינים, אני אסכים לקצץ מתקציב משרדי"

רון כץ:  וזה אחרי האמירה המבישה נוספת של אותה שרה, שקראה לראשי מערכת הביטחון "כוח וגנר"

רון כץ:  הבנתם את זה? קודם הם יקצצו בתקציב צה"ל, ורק אז כבוד השרה תסכים לקצץ במשרדה המומצא

רון כץ:  אני רגע מביט פה על השר וסרלאוף, שנמצא מולי

רון כץ:  תהום אידיאולוגית עמוקה פעורה בינינו, אבל אני רוצה לומר לך שבמקום הכספים שהקראתי עכשיו, אני מציע להעביר את הכספים אליך, כי אני יודע שהכספים שאתה מעביר, שהמשרד שלך מעביר, מגיעים מרהט למבואות חרמון, ומגיעים באמת לצורכי לחימה

רון כץ:  אז אני חורג פה, ורוצה לפרגן לך על זה, ומציע גם לך, אדוני, ולכל מי שיושב בבית הזה: הכספים גם ככה קיימים, תעבירו אותם למקום שהם צריכים להיות בו

רון כץ:       ומה עושה ראש הממשלה בזמן הזה עם האמירות המזעזעות של השרה? כלום

רון כץ:  ומה עושים שאר השותפים בקואליציה? ניחשתם נכון, שום דבר

רון כץ:  ואני באמת שואל, איך אתם מסבירים לעצמכם את ההתנהגות הזאת, את העובדה שאתם מתנהלים כאילו לא קרה כלום, כאילו לא רצחו 1,400 יהודים על אדמת המדינה שלנו?      ומאיפה הם רוצים להגדיל את התקציב? הכסף לא גדל על העצים ולא נחת עלינו מהשמיים, למרות שהם רוצים שנחשוב כך

רון כץ:  הם מגדילים את התקציב בצורה הכי קלה שיש – מאיתנו

רון כץ:  ואיך זה קורה? בקלות, מגדילים את הגירעון

רון כץ:  90% מהכספים מגיעים מהגדלת הגירעון, ורק 10% – מקיצוץ תקציב המדינה

רון כץ:  מה זה אומר? זה אומר שיקצצו מהשירותים שנותנים לכל אזרח ואזרחית במדינת ישראל, אבל חלילה, חלילה, לא ייגעו בכספים הקואליציוניים

רון כץ:       ושימו לב לזה, מומחי משרד האוצר קובעים בצורה חד-משמעית כי אם התקציב הזה יעבור כמו שהוא, הוא יביא למחסור חמור באמצעים לניהול הלחימה ולסיוע לעסקים ולפגיעה משמעותית באזרחי המדינה ובמפונים; תקציב שכולו שיקולים פוליטיים בלי גרם, גרם של אחריות וגרם של ציונות

רון כץ:  ההתנהלות הזאת, כאילו כספי המיסים שלנו הם קופה קטנה של פוליטיקאים שאיבדו מזמן את הבושה, מקוממת

רון כץ:  בזמן שאנחנו מדברים פה, אנשי מילואים מגייסים תרומות לתנורי חימום, לכבל מאריך, לציוד בסיסי

רון כץ:  והאבסורד הוא שהבית הזה, כולל חברי הקואליציה, שהולכים להצביע בעד הגדלת התקציב הזה, מגייסים איתנו את התרומות

רון כץ:  רק הבוקר קיבלתי פנייה ממ"פ, שפינו אותם מהמקום שהם ישנו בו

רון כץ:  הם עוברים לאוהל ואין להם תנור חימום, אין להם כבל מאריך לחשמל, אין להם ציוד בסיסי

רון כץ:  הם מגייסים תרומות, ובזמן הזה אנחנו נעביר מיליארדים לתקציב פוליטי וסקטוריאלי

רון כץ:       ואם אנחנו כבר מדברים על ציניות, לפני ארבעה חודשים עמדתי מעל הדוכן הזה מול ראש הממשלה נתניהו, והזהרתי אותו שאנחנו נמצאים במצב הביטחוני הרגיש והקשה ביותר שמדינת ישראל ידעה

רון כץ:  ומה הוא עשה? עלה מייד אחריי, עמד פה וגיחך

רון כץ:  עמד פה ואמר שהחמאס מורתע, שאני הוזה, שאין להם כל כוונה לתקוף אותנו, שהם משקמים את עצמם אחרי הסבב המוצלח שהוא ניהל מולם

רון כץ:  ואז – 7 באוקטובר קרה

רון כץ:  ואני לא מצפה מנתניהו לקחת אחריות, ברור לי ולכל אחד בבית הזה שזה לא יקרה, אבל מפה ועד לפתוח את קמפיין הבחירות 2024 תחת הסיסמה: רק נתניהו ימנע מדינה פלסטינית – זה משהו שהציניקן הגדול ביותר לא היה מאמין שהוא יעשה

רון כץ:       לא צריך להיות פוליטיקאי גדול בשביל להבין מה הולך להיות הצעד הבא של נתניהו

רון כץ:  הוא ימשיך לפלג את העם שלנו, הוא ימשיך עם חלוקת המדינה לשבטים

רון כץ:  היום כבר ראיתי את השלוחים שלו מתחילים לפמפם את המסר

רון כץ:  הוא גם יסכן את היחסים עם בעלת הברית האסטרטגית הקרובה ביותר שלנו, עם האמריקנים, וימצא נקודה טובה בשביל ליצור משבר, בשביל ששוב הוא ייראה הביטחוני ששומר על האינטרסים של מדינת ישראל

רון כץ:  גם את זה כבר ראיתי שהשלוחים מפמפמים היום

רון כץ:  ראיתי את שר התקשורת אומר: תודה לאמריקנים, אבל אנחנו נמשיך מפה

רון כץ:  אז אני מקווה שהוא כבר מחק את הציוץ המביך הזה לאנשים שבזכותם אנחנו מצליחים לנהל את הלחימה הזאת כמו שאנחנו מנהלים אותה

רון כץ:       המשבר הכלכלי לא מעניין את נתניהו, המשבר הערכי ודאי לא מעניין את נתניהו

רון כץ:  אבל אני רוצה לומר משהו גם לראש הממשלה וגם לעם ישראל

רון כץ:  אנחנו כן למדנו

רון כץ:  אנחנו השתנינו אחרי 7 באוקטובר; אנחנו לא ניתן לאף אחד לפלג אותנו יותר

רון כץ:  אנחנו חייבים חייבים חייבים להיות ראויים להקרבה האולטימטיבית של הגיבורים שנלחמים כעת עבור מדינת ישראל, של אלו שכבר לא יחזרו מהקרבות האלה

רון כץ:  אנחנו חייבים לשקם את העם המדהים שלנו, את הכלכלה שלנו, את הביחד שלנו

רון כץ:  אנחנו חייבים לכתוב מחדש את הסיפור הישראלי

רון כץ:  אנחנו חייבים לחפש את המחבר, את המאחד, למרות, ואפילו אולי משום, שזה הדבר שהכי קשה לעשות; הכי קשה לעשות, אבל אנחנו חייבים לעשות את זה, כי עם ישראל כשהוא מאוחד, כשהוא בוחר בטוב, באור, באהבה על פני החושך, על פני הפילוג ועל פני השיסוע, הוא הכי חזק שיש

רון כץ:       מספיק לרדת לשטחי הכינוס, לדבר עם הלוחמים שלנו, לפגוש את המשפחות, לדבר איתן, לראות את הצוואות שהם השאירו לנו אחרי מותם, בשביל להבין שמה שהיה לא יכול להיות עוד

רון כץ:  אנחנו לא ניתן ולא נאפשר להמשיך עם הפילוג, עם הפוליטיקה הישנה, עם המתחת לשולחן הזה, שקיים בבית הזה

רון כץ:  אנחנו נבחר בטוב, אנחנו נבחר באהבה, אנחנו נקדיש את חיינו בשביל שנהיה ראויים לזכרם

רון כץ:  תודה רבה

משה סולומון: תודה רבה

משה סולומון:  הדובר הבא, חבר הכנסת ירון לוי

משה סולומון:  לרשותך עשר דקות, בבקשה

ירון לוי: אדוני היושב-ראש, כנסת נכבדה, אני רוצה להשתתף בצערן של המשפחות של החיילים שנפלו בקרב

ירון לוי:  יהי זכרם ברוך

ירון לוי:       רגע לפני שאני אתייחס לתקציב המנותק שאושר בוועדת הכספים ומונח על שולחננו, הייתי רוצה להתייחס לטקסט שקראתי, מאת יובל נח הררי, שמתאר בצורה הכי מזוקקת את נקודת השבר שהחברה בישראל נמצאת בו

ירון לוי:  לצערי, אחרי דיונים בוועדת הכספים, אחרי שראינו את הנוסח הסופי של התקציב הנורא הזה, אני מבין שחלק גדול מהממשלה הזאת עדיין לא מבין את גודל הטרגדיה שאנחנו נמצאים בה מאז 7 באוקטובר

ירון לוי:  הוא כותב כך: "פשע נגד האנושות זה לא רק להרוג אנשים, זה גם להשמיד את האמון במין האנושי

ירון לוי:  כשאנחנו רואים תינוקות שנרצחים בדם קר, אנחנו מאבדים אמון במין האנושי, ועל ידי כך אנחנו מסתכנים בלאבד גם את האנושיות של עצמנו"

ירון לוי:  משהו נשבר בנו, אבל במקביל אני מרגיש שמשהו צמח בנו

ירון לוי:  החברה הישראלית התגלתה מחדש במלוא עוצמתה

ירון לוי:  החברה הישראלית גילתה שהיא טובה וחזקה

ירון לוי:  היא לקחה אחריות וניהלה את המדינה באסון הגדול ביותר שפקד אותנו בזמן שמשרדי הממשלה נרדמו בשמירה

ירון לוי:  התקציב המנותק הזה מוכיח ששר האוצר וראש הממשלה עדיין ישנים, כי הם לא ערים לסדרי העדיפויות החדשים שנולדו כאן לאחר 7 באוקטובר

ירון לוי:  ייקח זמן לשקם את הנשמה הפצועה של בני האדם שחוו את הטבח הנורא באותה שבת ארורה

ירון לוי:  הניצולים, החטופים והחטופות ששבו הביתה, וכל אדם שנחשף למראות הקשים של הפשעים נגד האנושות שביצעו המפלצות חמאס, צריך לקבל רשת ביטחון נפשית מהמדינה

ירון לוי:      בחודש שעבר בוועדת הבריאות הוצגה מצגת התוכנית הלאומית לבריאות הנפש

ירון לוי:  הוצגה מצגת, במקום תוכנית מקצועית עם מקורות תקציביים ויעדים ריאליים

ירון לוי:  בוועדת הבריאות נאמר באופן חגיגי על תוספת של 2 מיליארד שקלים לבריאות הנפש, אך במסע הבזיזה של שר האוצר סמוטריץ', בתקציב שאושר בוועדת הכספים ומונח לפנינו, הסכום ירד ל-300 מיליון שקלים

ירון לוי:  מערכת בריאות הנפש בישראל הורעבה במשך שנים

ירון לוי:  ואם מישהו חשב לרגע שהמצב הולך להשתנות, הוא כנראה לא פגש את התיאבון הסקטוריאלי של שר האוצר

ירון לוי:       בזיזת הקופה הציבורית בזמן מלחמה צורמת לכולם

ירון לוי:  גם הסקטורים שזוכים לעדיפות בתקציב מרגישים את חוסר הנוחות ומסכימים שזה לא הזמן לחלק כספים קואליציוניים – בזמן מלחמה, בזמן שאנחנו ביחד

ירון לוי:  אבל אם השרה לענייני משימות לאומיות טוענת, ואני מצטט: "הכיסים של קציני המילואים שמנים", אז מה תגיד השרה, שמשרדה – בחודש מאי האחרון תקציב המשרד עמד על 133 מיליון שקלים, והוא תפח כמעט בן לילה עם תוספת של חצי מיליארד שקלים

ירון לוי:   המילואימניקים, כבוד השרה, שעזבו את המשפחות, החברים והעסקים שלהם, והם כרגע נלחמים בחזית כדי שכולנו נוכל להמשיך ולחיות פה, הם קורסים

ירון לוי:  הם בקושי מצליחים להרים את הראש מעל המים

ירון לוי:  הבנקים לא רואים אותם, והממשלה לא שומעת אותם

ירון לוי:  הם נלחמים לא רק בעזה, הם נלחמים גם בבית

ירון לוי:  מלחמת ההישרדות הפנימית היא קשה לא פחות

ירון לוי:  אבל אחרי שאנחנו רואים את סדרי העדיפויות בתקציב הזה, אנחנו מבינים שהממשלה הרדומה הזאת עדיין לא התעוררה למציאות החדשה שבה נמצאות מדינת ישראל והחברה במדינת ישראל

ירון לוי:       "ביחד ננצח", שתי מילים שנכנסו לאוצר המילים הישראלי, נאמרות בכל מקום

ירון לוי:  ואני רוצה לשאול את ראש הממשלה: איפה ה"ביחד ננצח" בתקציב הזה? יש כאן דיסוננס בין איך שהממשלה מדברת על הצרכים של החיילים, על המילואימניקים, על המפונים ועל האזרחים והאזרחיות, ובין הדרך שבה הממשלה מתנהגת כאשר צריך לבצע פעולות תקציביות חיוניות עבור אותם האזרחים; ממשלה שמדברת ובפועל לא עושה

ירון לוי:  תודה

משה סולומון: תודה רבה לחבר הכנסת ירון לוי

משה סולומון:  ועתה הדובר הבא, חבר הכנסת יוראי להב הרצנו

משה סולומון:  בבקשה

משה סולומון:  לרשותך 15 דקות

משה סולומון:  בבקשה

יוראי להב-הרצנו: אדוני היושב-ראש, כנסת נכבדה, מדינה שלמה לא מצליחה לנשום משעות הבוקר, משעה שפורסם דבר נפילתם של עשרה גיבורי ישראל בקרבות בעזה

יוראי להב-הרצנו:  ואלו שמותיהם: אלוף משנה יצחק בן בשט, בן 44 משדה יעקב, מפקד חפ"ק מח"ט גולני; סגן אלוף תומר גרינברג, בן 35 מאלמוג, מפקד גדוד 13, חטיבת גולני; רב-סרן רועי מלדסי, בן 23 מעפולה, מפקד פלוגה בגדוד 13, חטיבת גולני; רב-סרן משה אברהם בר-און, בן 23 מרעננה, מפקד פלוגה בגדוד 51 של חטיבת גולני; סמל אחיה דסקל, בן 19 מחיפה, לוחם בגדוד 51 של גולני; סרן ליאל חיו, בן 22 משוהם, מפקד מחלקה בגדוד 51 של חטיבת גולני; רב-סרן בן שלי, בן 26 מקדרון, מפקד פלוגת לוחמים ב-669; סמל ראשון אוריה יעקב, בן 19 מאשקלון, לוחם בגדוד 614 בבית הספר להנדסה קרבית; רב-סמל רום הכט, בן 20 מגבעתיים, לוחם ב-669; סמל ערן אלוני, בן 19 מאופקים, לוחם בגדוד 51 של חטיבת גולני

יוראי להב-הרצנו:  יהי זכרם של גיבורי ישראל ברוך לעולמי עד

יוראי להב-הרצנו:       אדוני היושב-ראש, משה, אני חייב לומר לך בכנות שקשה לי לעמוד כאן בשעה הקשה הזאת, כשאנחנו עטופים בשכול ובאובדן ובכל כך הרבה רוע שנכפה עלינו, ולהיאבק פרלמנטרית בממשלה

יוראי להב-הרצנו:  קשה לי, אני מודה

יוראי להב-הרצנו:  אני אומר לך את זה בגילוי לב

יוראי להב-הרצנו:  אני הייתי מעדיף, וזאת הייתה גם הכוונה שלי, שלנו, שתקציב המלחמה, שכל כך נדרש עכשיו – שאמור לשקף את הצרכים האדירים של מערכת הביטחון, את הסיוע שכל כך נדרש למפונים, למשפחות שלא מוצאות את עצמן, גולות ברחבי הארץ – היה תקציב חירום, שהיינו עושים אותו יחד, קואליציה ואופוזיציה, ש-100 חברי כנסת היו מצביעים בעד תקציב מלחמה, יחד

יוראי להב-הרצנו:  לשם כיוונו

יוראי להב-הרצנו:  הגענו לוועדת הכספים, חברי הכנסת של האופוזיציה, וביניהם אני, ובכנות ביקשנו להירתם, לראות איך אפשר לתקן, לשפר, לראות איך התקציב הזה עוזר לכלל אזרחי ישראל

יוראי להב-הרצנו:  אני אומר לך בכנות, אני הייתי רוצה להצביע בעד התקציב היום, כי זה מה שדרוש למדינה

יוראי להב-הרצנו:  אבל הממשלה הזו סירבה

יוראי להב-הרצנו:  הממשלה הזו סירבה

משה סולומון: אני חייב להגיד בכנות שגם בצד של הקואליציה היה ניסיון כזה

משה סולומון:  אני מסכים עם הכנות גם אצל האופוזיציה

סימון דוידסון: אדוני, אתה לא פרשן

סימון דוידסון:  אתה היושב-ראש

משה סולומון: הוא פנה אליי

יוראי להב-הרצנו: אני בשיח עם משה, ואני מאוד מעריך אותו

סימון דוידסון: אז יהיה לנו הרבה שיח עוד מעט

משה סולומון: אני לא מסביר את זה

משה סולומון:  אם פונים אליי, אני מגיב

יוראי להב-הרצנו: אדוני, אני אומר שוב: הייתי רוצה להצביע בעד התקציב של המלחמה, כי אני חושב שתקציב ש-100 חברי כנסת מצביעים בעדו שולח מסר של אחדות, שהוא חשוב במיוחד ברגעים האלה, גם פנימה, לתוך העם, לתוך החברה הישראלית, ללוחמי צה"ל שלוחמים כתף אל כתף ברצועת עזה, אבל גם החוצה

יוראי להב-הרצנו:  זה מה שהצענו, לשם דחפנו

יוראי להב-הרצנו:  אבל הממשלה לא הסכימה וזה לא מה שמובא היום להצבעה

יוראי להב-הרצנו:  אני אומר את זה בצער, אבל מתברר שראש הממשלה בנימין נתניהו ושר האוצר בצלאל סמוטריץ' עדיין חיים ב-6 באוקטובר

יוראי להב-הרצנו:  גם בשעת המצוקה הקשה הזו סמוטריץ' לא מוכן לוותר על מאות מיליוני שקלים

יוראי להב-הרצנו:  למעשה זה מיליארדים של שקלים שהובטחו בעידן אחר, מכוח הסכמים קואליציוניים שנחתמו לפני המלחמה, עבור מטרות שבינן לבין המלחמה אין דבר וחצי דבר

יוראי להב-הרצנו:       ואני שוב רוצה למסגר את הדיון, אדוני היושב-ראש

יוראי להב-הרצנו:  הכנסת מתבקשת לאשר תקציב מלחמה בשביל המלחמה, בשביל הוצאות המלחמה, כדי לאפשר למדינה לצלוח את המלחמה

יוראי להב-הרצנו:  לכן אנחנו כאן עכשיו

יוראי להב-הרצנו:  אבל בתקציב שאנחנו מאשרים היום יש כמעט 5 מיליארדי שקלים של כספים קואליציוניים פוליטיים מגזריים, שאין להם קשר למלחמה

יוראי להב-הרצנו:  אין להם קשר לביטחון

יוראי להב-הרצנו:  אין להם קשר לצרכים ולמצוקות ולאתגרים של כלל אזרחי ישראל

יוראי להב-הרצנו:  כספים שצריך להסיט אותם לצורכי המלחמה, למפונים, לעסקים, לאנשי המילואים – כי אנחנו במלחמה והכספים האלה נדרשים כמו אוויר לנשימה, כמו חמצן

יוראי להב-הרצנו:       דוגמה בולטת היא המשרד למשימות לאומיות של השרה אורית סטרוק, חברת מפלגתך

יוראי להב-הרצנו:  למרות שמו, המשרד למשימות לאומיות – שהומצא, אגב, כדי שלאורית סטרוק יהיה ג'וב מפנק, לפני תקופת המלחמה – המשרד למשימות לאומיות לא עוסק בשתי המשימות הלאומיות העליונות שהוגדרו על ידי הממשלה, בצדק גמור, לטובת המלחמה; המשרד למשימות לאומיות לא עוסק במיטוט שלטון חמאס; המשרד למשימות לאומיות לא עוסק בהחזרת כל החטופים הביתה

יוראי להב-הרצנו:  ולמרות זאת, עם פרוץ המלחמה שר האוצר בצלאל סמוטריץ' החליט להעביר למשרד הזה 343 מיליוני שקלים, שגדלו ל-543 מיליוני שקלים, שעכשיו תפחו ל-653 מיליוני שקלים

יוראי להב-הרצנו:  653 מיליוני שקלים

יוראי להב-הרצנו:  כל אלה רק לתקציב 2023

יוראי להב-הרצנו:  אני לא רוצה לדבר בכלל על מה זה כולל ב-2024

יוראי להב-הרצנו:      למה ישמשו אותם כספים למשרד למשימות לאומיות, לפי אגף התקציבים במשרד האוצר? להעמקת הזהות היהודית, למינהלת הזהות היהודית, לפרויקטים בתחום הזהות היהודית, לחטיבת ההתיישבות, לגרעינים משימתיים, לפעולות אכיפה לבנייה

יוראי להב-הרצנו:  כל אלה, ואתה יודע את זה, אדוני היושב-ראש, שמות קוד להעברת מאות מיליוני שקלים לעמותות ולעסקנים מהמפלגה של סמוטריץ', קופה קטנה של 653 מיליוני שקלים לחברים של סמוטריץ'

יוראי להב-הרצנו:  אני אומר את זה, וזה כמו בעיטה בבטן, כי כל זה קורה בזמן שכולנו יודעים שמגייסים עכשיו תרומות לאפודים קרמיים ולציוד חורף ולגרביים של חיילי צה"ל, שלוחמים עכשיו בקור ובגשם ברצועת עזה

יוראי להב-הרצנו:      עכשיו, מאחר שאתה חבר הכנסת היחיד מהקואליציה שיושב כאן, אולי אתה תסביר לי, כי אני באמת לא מצליח להבין, אדוני היושב-ראש, איך הכספים הבאים שאני הולך להקריא קשורים למלחמה? איך 101 מיליוני שקלים שמועברים למשרד המורשת, וזה מגלם תוספת של 27 מיליוני שקלים בתקציב הזה, בתקציב המלחמה, קשורים למלחמה? איך?      איך משרד המורשת – 68 מיליוני שקלים, וזה מגלם עלייה של 44 מיליוני שקלים – קשור למלחמה? איך? משה, איך? איך 44 מיליוני שקלים תוספת למשרד המורשת עוזרים למלחמה, תסביר לי? אנחנו מאשרים תקציב מלחמה, מה הקשר? לא אומר שזה לא חשוב, לא אומר שלא נדרש, מורשת ומסורת זה מאוד חשוב, אבל מה הקשר לתקציב המלחמה? המשרד לנושאים אסטרטגיים, נותרו בו 11 מיליון שקל

יוראי להב-הרצנו:  למה? איך זה עוזר למשהו? המשרד למודיעין – נותרו בו 22 מיליוני שקלים

יוראי להב-הרצנו:  למה? המשרד להסברה, שחשבתי שנסגר

יוראי להב-הרצנו:  הוא לא נסגר?     

משה סולומון: מפני שהשרה התפטרה, המשימות שלה עברו למשרדים אחרים

יוראי להב-הרצנו: אז המשרד נסגר, ועדיין הוא מופיע בתקציב הזה, ויש בו 15 מיליוני שקלים

יוראי להב-הרצנו:  הוסיפו מיליון שקל לתקציב של המשרד שחשבנו שנסגר, של השרה לשעבר גלית דיסטל אטבריאן

יוראי להב-הרצנו:  איך זה עוזר למלחמה?     לשכת סגן השר במשרד ראש הממשלה, זה אבי מעוז מרשימתך, אדוני היושב-ראש, לו מוקצים בתקציב המלחמה 2

יוראי להב-הרצנו: 35 מיליון שקלים

יוראי להב-הרצנו:  למה? למה? שיתוף פעולה אזורי – 38 מיליוני שקלים, נראה לי שזה השר דודי אמסלם

יוראי להב-הרצנו:  יש בתקציב הזה תוספת של 16 מיליון שקלים למשרד לשיתוף פעולה אזורי

יוראי להב-הרצנו:  למה? למה? כאילו, יש מלחמה, אז תקציב מלחמה – איך זה קשור?     וכמובן, כבר דיברנו על זה, התקציב למשימות לאומיות, שלא כולל את המשימות הלאומיות העליונות של המלחמה, שיש בו עלייה של 520 מיליוני שקלים

יוראי להב-הרצנו:  520 מיליוני שקלים תוספת

יוראי להב-הרצנו:       עכשיו, כדי להצדיק את הביזה של תקציב המדינה, סמוטריץ' שיקר שהכספים הקואליציוניים, הכספים הללו מופנים לצורכי הביטחון של היישובים ביהודה ושומרון

יוראי להב-הרצנו:  הם לא

יוראי להב-הרצנו:  אבל סמוטריץ', אדוני היושב-ראש, הוא לא עוצר שם

יוראי להב-הרצנו:  הוא איים לבטל את התקציבים עבור חוקרי השואה, גם מיד ושם וגם מבית לוחמי הגטאות, כי הם מקבלים, אז למה חברים שלו לא מקבלים? הוא לא עצר שם ואיים שהוא יבטל חצי מתקציב ההשכלה הגבוהה במדינת ישראל – אתה יושב בוועדת החינוך

יוראי להב-הרצנו:  הוא אפילו הגיע להזכיר את התקצוב, ואני חייב להקריא לך את זה כי זה ציטוט מדהים – סמוטריץ' אפילו הזכיר את התקצוב של הסטודנטים ל"לימודי אנתרופוסופיה אנתרופולוגית של ימי הביניים בטימבוקטו" כדי להצדיק את הביזה שהוא מנהל בתקציב המדינה, תקציב המלחמה

יוראי להב-הרצנו:  סטודנטים ללימודים אנתרופוסופיים אנתרופולוגיים של ימי הביניים בטימבוקטו – בזמן שסטודנטים עזבו את המשפחות שלהם, את העסקים שלהם, את הלימודים שלהם כדי להתגייס למילואים ולהילחם על הגנת המדינה כדי שאתה ואני נוכל להמשיך לחיות כאן

יוראי להב-הרצנו:      שר האוצר משקר ומסלף ותוקף וסוחט על גבם

יוראי להב-הרצנו:  הוא עושה פוליטיקה על הגב שלהם בזמן מלחמה, בזמן שהם נאבקים, נלחמים בעזה, ומאשים אותם ששם הכסף הגדול

יוראי להב-הרצנו:  ואז חברת מפלגתו, חברת מפלגתך, אדוני היושב-ראש, השרה אורית סטרוק, יושבת אתמול באולפן ממוזג ואומרת שצריך לקצץ בכיסים השמנים של חיילי המילואים

יוראי להב-הרצנו:  אתה סגן אלוף במילואים, משה, אני מעריך אותך מאוד

יוראי להב-הרצנו:  למה אף אחד מכם לא יוצא נגד האמירה המקוממת הזאת, הבזויה הזאת? זו פשוט יריקה בפניהם של לוחמי צה"ל ושל חיילי המילואים שמחרפים את נפשם בשעה זו בעזה

יוראי להב-הרצנו:  למה אף אחד מכם לא משמיע את קולו נגד הדבר הזה?     

משה סולומון: אני מבין שכל השאלות הן שאלות רטוריות

משה סולומון:  תרשה לי לא לענות עליהן עכשיו מעל בימת היו"ר, אבל כמובן שאני אענה עליהן כשאני אהיה - - -     

יוראי להב-הרצנו: אני אשמח שתענה על זה, כי בן זוגי עכשיו נמצא במילואים, אחותי לוחמת, נמצאת עכשיו בלב ים

יוראי להב-הרצנו:  והדברים של שרה בממשלת ישראל שאמונה על הציוד הצבאי שחסר ועל ביטחונם, שמאשימה אותם ששם נמצא הכסף הגדול, בלי בושה – איזו אטימות, איזה ניתוק

יוראי להב-הרצנו:  סמוטריץ' וסטרוק מצאו איפה נמצא הכסף הגדול שמצדיק את הביזה של תקציב המדינה בשעת מלחמה – הסטודנטים והמילואימניקים עם הכיסים השמנים, בלי בושה

יוראי להב-הרצנו:  בלי בושה

יוראי להב-הרצנו:      אדוני, לסיכום, הייתי רוצה להצביע בעד תקציב המלחמה אבל חייבים לומר את האמת: התקציב הזה פוגע במאמץ המלחמתי של מדינת ישראל, והוא מוביל אותנו לקטסטרופה כלכלית ולכן צריך להתנגד לו

יוראי להב-הרצנו:      ואדוני, משה, בנימה אישית לפני סיכום: אני לא סתם הפניתי את כל השאלות האלה אליך

יוראי להב-הרצנו:  הנאום שלי לא היה כתוב בצורה של שאלות רטוריות

יוראי להב-הרצנו:  אני באמת חושב שזה הזמן וזה תפקידם של אנשים הגונים, שמבינים את המשמעות של הרגע ההיסטורי הזה בתולדות המדינה שלנו, לקום ולהתנגד לתקציב ולאמירות שמסכנות את ביטחון מדינת ישראל, שחותרות תחת היכולת של חיילי צה"ל לנצח, תחת האיתנות הכלכלית של ישראל לצלוח את המשבר הזה

יוראי להב-הרצנו:  וכן, אני מצפה ממך לגנות את דבריה של חברת מפלגתך השרה סטרוק, שבעיניי לא צריכה להיות שרה, היא לא צריכה להיות חברת כנסת יום אחרי האמירות האלה

יוראי להב-הרצנו:  זה מבזה לא אותי – זה מבזה את חיילי צה"ל ואת אנשי המילואים, שכולם נמצאים שם, מכל חלקי הארץ

יוראי להב-הרצנו:  אנחנו כולנו הולכים לניחומי האבלים, אנחנו כולנו רואים שאין מקום בארץ הזאת שהשכול לא נגע בו, לצערנו

יוראי להב-הרצנו:  זה פוגע בכולנו

יוראי להב-הרצנו:  ולכן, אני מצפה ממך ראשית לגנות את דבריה, דווקא כי אתה משרת מילואים, סגן אלוף

יוראי להב-הרצנו:  דבר שני, אני מציע שתתנגד לתקציב הזה, שפוגע ביכולת שלנו לצלוח את המשבר הזה

יוראי להב-הרצנו:  תודה רבה

משה סולומון: תודה רבה לחבר הכנסת יוראי להב הרצנו

משה סולומון:  הדובר הבא, חבר הכנסת סימון דוידסון, בבקשה

משה סולומון:       רק אגיד, לפני שאתה מתחיל, שהשאלות ששאלת כאן הן שאלות חשובות וטובות, וכמובן שהממשלה צריכה לענות עליהן

משה סולומון:  אני, ברשותך, לא עונה עליהן פה

משה סולומון:  כלומר, זה היה שיח כדי שהציבור ישמע את השאלות האלה, אז אני מניח שהממשלה תענה על הדברים

משה סולומון:  גם אותך אני מזמין, חבר הכנסת דוידסון, לשאול שאלות, אבל אני לא אענה עליהן, ברשותך

סימון דוידסון:  אין בעיה

סימון דוידסון:  אני יודע שהתפקיד שלך הוא להיות יושב-ראש פה

סימון דוידסון:  ביקשתי ששלמה קרעי, השר – הינה הוא

סימון דוידסון:      תודה, אדוני היושב-ראש

סימון דוידסון:  כנסת נכבדה, אני אתחיל בשליחת תנחומים למשפחות של החללים

סימון דוידסון:  הכאב הוא גדול

סימון דוידסון:  כל בוקר אנחנו קמים, פותחים את הטלוויזיה, כל מקום בתקשורת, ואנחנו נקרעים כולנו

סימון דוידסון:  כולנו

סימון דוידסון:  אין פה קואליציה ואין פה אופוזיציה, יש פה עם ישראל, והכאב הוא גדול

סימון דוידסון:  אני רוצה לאחל החלמה לפצועים הרבים והקשים שיש למדינת ישראל

סימון דוידסון:      אדוני היושב-ראש, אני אספר לך שלפני שנכנסתי לכנסת עצרתי למטה, מול משרד ראש הממשלה, שם משפחות החטופים הקימו אוהל, אבל זה לא אוהל רגיל

סימון דוידסון:  בתוך האוהל הזה יש מייצג שמדמה מנהרה בעזה, עם הרעשים שיש שם, ואתה עומד שם ואתה מרגיש חנק

סימון דוידסון:  ואתה הולך בתוך המיצג הזה, ובסוף המיצג יש סיר של אורז ורבע פיתה

סימון דוידסון:  המשפחות ליוו אותנו – דבי ביטון הייתה יחד איתי

דבורה ביטון: היא הלכה לקבל רסקיו אחר כך

סימון דוידסון: בעיניים דומעות המשפחות של החטופים מסבירות מה היקרים שלהם מרגישים ומה הם אוכלים במשך היום, והכאב הוא גדול

סימון דוידסון:  אני באמת מאחל למדינת ישראל שכל החטופים יחזרו

סימון דוידסון:  זה הדבר הראשון במעלה, לא השני ולא השלישי – הראשון במעלה, להחזיר את החטופים למדינת ישראל, בתקווה שזה יקרה כמה שיותר מהר

סימון דוידסון:      אנחנו נמצאים במלחמה קיומית, והמלחמה שלנו מתנהלת בעצם בשתי חזיתות

סימון דוידסון:  חזית אחת היא מול האויב, מול הטרוריסטים הקיצוניים, שדבר אחד הם מבקשים – להשמיד אותנו

סימון דוידסון:  להשמיד את עם ישראל, למחוק את קיומנו מהעולם

סימון דוידסון:  במלחמה הזאת אנחנו משתמשים בטנקים, במטוסים, בכיפות ברזל, בארטילריה, בכוח מילואים נרחב ביותר, בכל הכלים שיש לנו; והחזית השנייה של המלחמה היא בעורף הישראלי, בעצם בינינו לבין עצמנו – בין חרדים לחילונים, בין דתיים לחילונים, בין ערבים ליהודים, לנוצרים

סימון דוידסון:  כולנו ביחד בתוך המדינה הזאת

סימון דוידסון:       היום בבוקר ידעתי שאני הולך לנאום רבע שעה, ואמרתי: סימון, אתה חייב להיות כמה שיותר רגוע וכמה שיותר ממלכתי

סימון דוידסון:  אני עושה את זה בחודשיים האחרונים, ואני סוגר את הפה

סימון דוידסון:  אבל יש דברים שצריכים להיאמר, ויש דברים שגם אנחנו כאופוזיציה חייבים לשים על השולחן

סימון דוידסון:  אבל במלחמה כמו במלחמה חייבים להיות מאוד חדים ומהירים

סימון דוידסון:  אין לנו זכות להפקיר אף אחת מהחזיתות האלו, כי אין לנו ארץ אחרת

סימון דוידסון:      אני רוצה לומר לכם שעשרה חודשים אני יושב פה בבניין הזה, ובעשרת החודשים האלו אני מרגיש שדיברתי אל הקיר

סימון דוידסון:  אני מרגיש שבעשרת החודשים האלו כל הצעקה, לא רק שלי ולא רק של חברי כנסת, של מיטב המומחים במדינת ישראל, הייתה אל קיר שלא עונה לך

סימון דוידסון:  וכשאני ראיתי את השר שלמה קרעי היום, הסתכלתי – אני פשוט לא אשכח – ומצאתי ועדה ששנינו היינו בה, ב-27 בדצמבר 2022

סימון דוידסון:  שלמה היה בראש הוועדה, ואני, מדם ליבי, וכן, בכעס גדול, צעקתי וצרחתי: איך אתם לא מקשיבים למיטב המומחים? מגיעים לפה רמטכ"לים לשעבר ואלופים וניצבים ומיטב המשפטנים ומיטב היועצים, כולם, כולם, כולם, ללא יוצא מהכלל, צעקו: תעצרו

סימון דוידסון:  תעצרו

סימון דוידסון:  תעצרו

סימון דוידסון:  אני אגיד לך מה הייתה התשובה של השר שלמה קרעי אליי – אני ראיתי את הסרטון עכשיו – אחרי שאני במשך שתי דקות צועק

סימון דוידסון:  שלמה קרעי אמר לי ככה, הוא הסתכל עליי ואמר לי: ככתוב בפסוק: "לא תיראום כי ה' אלהיכם הוא הנלחם לכם"

סימון דוידסון:  זו הייתה התשובה של שלמה קרעי אליי באותו דיון, אחרי שהעליתי את כל הנקודות שהעליתי, והבנתי שאין לי עם מי לדבר, כי אם התשובה של חבר קואליציה אליי באותו מצב – אני לא יודע אם אתה זוכר את הוועדה הזאת

התקשורת שלמה קרעי: אני לא זוכר, אבל תשובה מצוינת

סימון דוידסון: תשובה מצוינת, אבל לסרטון הזה היו מעל מיליון צפיות

סימון דוידסון:  והוא היה עם מעל מיליון צפיות – להבין את האטימות, אדוני השר, שלך אליי ואל חברי הכנסת באותו רגע

סימון דוידסון:  אני מדבר עכשיו ברוגע, לא בעצבים, למרות שכעסנו אחד על השני המון פה וצעקנו, ואתה היית באופוזיציה וכתשת אותנו יום-יום, שעה-שעה, כי זה התפקיד שלך

סימון דוידסון:  אז אני פה אומר לך ברוגע: פשעתם

סימון דוידסון:  פשעתם

סימון דוידסון:  פשעתם לא כי אתם אנשים רעים

סימון דוידסון:  אני בטוח שהמדינה חשובה לך לא פחות מלכל אדם אחר ואפילו יותר

סימון דוידסון:  פשעתם בגלל האטימות שלכם; פשעתם בגלל חוסר ההקשבה שלכם לכל אדם שחשב קצת שונה ממך

סימון דוידסון:  כי אם אחרי דיון – באמת, זה היה דיון מאוד סוער, אני הסתכלתי עכשיו – זו התשובה שיש לך אליי, ועם חיוך עשית את זה, ואני אראה לך את הסרטון אחרי זה, עם חיוך – הבנתי את הזלזול הזה

סימון דוידסון:       הזלזול הזה בעצם הוביל אותנו – אני לא אומר ל-7 באוקטובר, כי לא בגלל שלמה קרעי קרה 7 באוקטובר, חס וחלילה, אני לא אומר

סימון דוידסון:  אבל זה מין גלגל שהצטברו עליו עוד ועוד ועוד ועוד ועוד ועוד ועוד עד שזה התפוצץ לנו בפרצוף

סימון דוידסון:  כי הרגשנו כולנו שאנחנו הולכים למקום לא טוב

סימון דוידסון:  וכשבאים ואומרים – אתה יכול להגיד: אתם הייתם אשמים, אתם יצאתם למחאה, אתם הלכתם להפגנות

סימון דוידסון:  אבל החוכמה הגדולה והאחריות היא תמיד של הקואליציה

סימון דוידסון:  תמיד הקואליציה היא זאת שאחראית, לדברים הטובים ולדברים הרעים

סימון דוידסון:  אז אתם אחראים עכשיו לדברים הרעים, כי אתם הובלתם אותנו לנקודות הכי גרועות של מדינת ישראל, לא רק במצב הביטחוני

סימון דוידסון:       אדוני היושב-ראש, ישבתי השבוע בדיון בוועדת הכספים

סימון דוידסון:  הגיעו לשם ראשי משרד האוצר, והכלכלנית הראשית פשוט אמרה: מה קרה למדינת ישראל בעשרת החודשים האחרונים? לאן הידרדרנו? וזה לא קרה סתם בחלל ריק

סימון דוידסון:  אז דיברו על הנושא של הייטק

סימון דוידסון:  אתה יודע מה קרה בהייטק? ההייטק התרסק, וההייטק זה הקטר של מדינת ישראל

התקשורת שלמה קרעי: מעניין למה

התקשורת שלמה קרעי:  מעניין מי קרא לאנשים להוציא כסף ממדינת ישראל

התקשורת שלמה קרעי:  מעניין מי שילם 53 מיליארד בקואליציה שאתה ישבת בתוכה, עוד לפני שהקואליציה שלנו באה וניסתה להציל את מה שאתם הרסתם

דבורה ביטון: אתה רציני שאתה מפמפם את זה בלי שום בסיס? מפמפם שטויות

סימון דוידסון: אז בוא, אני אגיד לך משהו

סימון דוידסון:  אתה יודע, מה שאתה אומר עכשיו זה אומר שלא הבנת כלום ממה שקרה ב-7 באוקטובר

סימון דוידסון:  כלום לא הבנת

סימון דוידסון:  לא הבנת שקרה פה משהו שאנחנו לא יכולים לחזור אליו, אדוני השר

התקשורת שלמה קרעי: אתה עומד פה ומראה שאתה לא הבנת את זה

סימון דוידסון: לא, אני רוצה להראות לך - - -      

התקשורת שלמה קרעי: - - - שעשרה לוחמים שלנו נהרגו ואנחנו - - -      

סימון דוידסון: אני התחלתי עם זה

סימון דוידסון:  אני התחלתי עם זה

התקשורת שלמה קרעי: התחלת, ואתה ממשיך ומייד עובר להסתה ולהקנטות ולחוסר אחדות, כאילו שום דבר לא קרה

סימון דוידסון: אז אני רוצה להגיד לך שאני בכוונה רואה שאתה פה, ואני רוצה להגיד לך, כדי שלא ישכחו, שבמשך עשרה חודשים אתה והחברים שלך, אמסלם וכל החבורה, הייתם פה כדי להקניט אותנו, כדי לקרוא לנו צפונבונים, כדי להקניט את משרתי המילואים ואת הטייסים, ואני לא אשכח לכם את זה

דבורה ביטון: אנרכיסטים

סימון דוידסון: שיקראו לי בן אדם – לא יודע, שלא זוכר כלום

סימון דוידסון:  אני לא אשכח את זה

סימון דוידסון:  ישבנו פה ימים ולילות והרמנו את הדגל האדום ואמרנו לכם: תפסיקו עם זה

התקשורת שלמה קרעי: גם אם תצעק, זה לא יהפוך אותך לצודק

סימון דוידסון: אני לא רוצה לצעוק, אבל אתה מדליק אותי

התקשורת שלמה קרעי: יש לך מיקרופון - - -     

סימון דוידסון: אתה מדליק אותי

סימון דוידסון:  לא רוצה לצעוק, אני לא צועק

סימון דוידסון:       אבל משהו קרה, משהו קרה, ואי-אפשר עכשיו לבוא ולהגיד – אדוני השר, אתה בא ועוד פעם אומר: זה קרה בגללכם

סימון דוידסון:  זה קרה בגלל שמי שישב בקואליציה לא רצה להקשיב, לא רוצה להקשיב

סימון דוידסון:       אתה יודע מה, אני אזכיר לך משהו שאני לא אשכח

סימון דוידסון:  חברת הכנסת ביטון, בחיים לא אשכח את זה

סימון דוידסון:  עליתי למעלה, לפה, למליאה, לדיון בנושא עילת הסבירות

סימון דוידסון:  הייתה הצבעה באותו יום

סימון דוידסון:  עברתי דרך המשרד של ראש הממשלה, כי אני צריך לעבור משם, ואני רואה חמישה אלופים בצה"ל עומדים מחוץ למשרד

סימון דוידסון:  אחרי שעתיים ירדתי בחזרה, הם עמדו באותו מקום

סימון דוידסון:  אחרי ארבע שעות הייתה הצבעה, עליתי שוב, הם עמדו באותו מקום

סימון דוידסון:  אני אגיד לך למה, כי אף אחד לא רצה לפגוש אותם

סימון דוידסון:  כי ראש הממשלה לא רצה לפגוש אלופים בצה"ל

דבורה ביטון: ראש הממשלה לא - - -      

סימון דוידסון: אז אל תספרו לי סיפורים שאני עכשיו מסית

סימון דוידסון:  אני עכשיו מוציא ואני אמשיך להוציא את כל הדברים שקרו כדי שלא יקרו שוב

סימון דוידסון:  כי אני אומר לכם, אני מרגיש תחושה פנימית שלי שביום שאחרי, ובעזרת השם, כולי תפילה שאנחנו ננצח – למרות שאני לא רואה איך אנחנו מנצחים, אבל ברגע שנכתוש ונגמור את חמאס - - -     

משה סולומון: אנחנו ננצח, אנחנו ננצח

סימון דוידסון: אתה יודע, אחרי 7 באוקטובר אני לא רואה איזו תמונת ניצחון תהיה

משה סולומון: אנחנו ננצח - - - אנחנו ננצח

סימון דוידסון: אבל אחרי שנסיים את הסיפור בעזה, בעזרת השם, אני לא רואה שאתם למדתם משהו, אדוני היושב-ראש

סימון דוידסון:  אני יושב בוועדות גם היום – ואני תכף אגיע לתקציב – אני לא רואה שהבנתם שהמדינה הזאת היא לא אותה מדינה

סימון דוידסון:  אם אתם חושבים, וזה מה שנראה שראש הממשלה חושב, שהוא יעשה עכשיו פוליטיקה, והוא ידאג לזה שהוא יתחזק ושום דבר לא יקרה בבניין הזה, בפוליטיקה הישראלית, אתם חיים בלה-לה-לנד

סימון דוידסון:  אתם לא מבינים מה שקורה בחוץ

סימון דוידסון:  גם לפני עשרה חודשים לא הבנתם מה שקורה בחוץ, גם היום אתם לא מבינים

סימון דוידסון:       זה לא יהיה אותו דבר

סימון דוידסון:  באותו יום שראיתי את כל האלופים ולא הקשיבו להם – עלינו להצביע פה ושום דבר, כאילו הכול בסדר, הצביעו על עילת הסבירות

סימון דוידסון:  אבל לא הכול בסדר - -      

דבורה ביטון: חמאס מורתע

סימון דוידסון: - - לא הכול בסדר, כי מבחינתי זה דבר נורא

סימון דוידסון:       אני רוצה להעלות נקודה שבה אני רואה שאנחנו הולכים למקום לא טוב – ארצות הברית

סימון דוידסון:  לפני כחודש היללנו, כולם – אנחנו ממשיכים להלל – את ההתנהלות של נשיא ארצות הברית ביחס שלו למדינת ישראל

סימון דוידסון:  כל בוקר אנחנו צריכים לקום ולהגיד תודה רבה שלארצות הברית יש נשיא שתומך במדינת ישראל ללא סייג

סימון דוידסון:  כל בוקר אנחנו צריכים לקום ולהגיד תודה רבה לכל אותן מחוות של נשיא ארצות הברית למען מדינת ישראל, הן במישור הכלכלי, הן במישור הביטחוני והן במישור הפוליטי- מדיני שקורה היום באו"ם

סימון דוידסון:  אבל אני כבר מרגיש שיש חברי כנסת שעוד פעם לא מבינים את זה – אותם חברי כנסת שאמרו שאנחנו לא כוכב בדגל האמריקאי, אותם חברי כנסת שאמרו שאם נצטרך נגן על עצמנו בלי ארצות הברית

סימון דוידסון:  ואני אגיד לכם מה, יושב פה אחד מהם – שלמה קרעי, השר, אמר שאנחנו לא עוד כוכב בדגל האמריקאי – ציטוט

סימון דוידסון:  הזלזול הזה בנושא של הכוח של ארצות הברית מולנו, איתנו, שוב מתחיל עכשיו, אנחנו מתחילים להריח אותו

סימון דוידסון:  אז אני קורא לכם: תפסיקו עם זה, אנחנו צריכים אותם, אנחנו לא יכולים להמשיך את הלחימה בלי הכוח הפוליטי-כלכלי-ביטחוני של ארצות הברית, ומי שחושב אחרת – אני מציע לו ללכת ולדבר עם מיטב המומחים ולהבין שהדבר הוא לא כזה

סימון דוידסון:      אני רוצה לעבור לנושא של התקציב – אוי ואבוי, עוד שתי דקות? הייתה לי רבע שעה

משה סולומון: הייתה לך רבע שעה

סימון דוידסון: באמת? וואי, וואי, וואי

משה סולומון: דיברת מדם ליבך, אבל - - -      

סימון דוידסון: טוב, אז אני רוצה להגיד שני משפטים

סימון דוידסון:  תראה, אנחנו מדברים על תקציב המדינה, ובסוף זה עניין של מספרים

סימון דוידסון:  הכול עניין של מספרים

סימון דוידסון:  אתה פותח את התקציב, אתה רואה איזה מספרים היו, איזה מספרים שינו ומה הולך לקרות בחודש הקרוב

סימון דוידסון:  אז אני רוצה להסביר לכם משהו – כולם דיברו על המשרד של גברת סטרוק, השרה סטרוק, ועל מעל חצי מיליארד שקל תוספת; אני רוצה לדבר על משרד, שאני באמת – אתה לא תאמין, אדוני היושב-ראש, אתה יודע מה, גם השר קרעי לא יאמין – איזה משרד פשוט קיצצו בצורה דרסטית היום, במצב הזה של הלחימה? גברת ביטון, במשרד החקלאות

דבורה ביטון: איזו תקומה יעשו בלי חקלאות?     

סימון דוידסון: כשאנחנו קוראים למתנדבים, ואין לנו עובדים זרים, וקוראים לסטודנטים – את לא תאמיני, במשרד החקלאות קיצצו – תכף אני אגיד לכם – במשרד החקלאות קיצצו מעל 500 מיליון שקל - -     

משה סולומון: נותרה לך פחות מדקה

משה סולומון:  שים לב, בסדר

סימון דוידסון: - - בנושא של תמיכה בחקלאים

סימון דוידסון:  תמיכה בחקלאים

סימון דוידסון:  ולעומת זאת הוסיפו לניהול המשרד מעל 30 מיליון שקל

סימון דוידסון:      הדבר השני שאני רוצה שכל אחד שרואה אותנו או שומע אותנו יבין, שבהשכלה הגבוהה, אותם סטודנטים לעתיד – הילדים שלך ושלי – בזמן שהוסיפו לסטרוק 500 מיליון שקל, קיצצו 300 מיליון שקל בהשכלה הגבוהה

סימון דוידסון:  300 מיליון שקל קיצצו בהשכלה הגבוהה, והוסיפו מעל 500 מיליון שקל לגברת סטרוק, ואתם עכשיו הולכים להצביע בעד התקציב הזה

סימון דוידסון:      אז אני קורא לכל מי שהמדינה יקרה לו: אל תרימו את היד לאישור התקציב

סימון דוידסון:  תודה

משה סולומון: תודה רבה

משה סולומון:  לא בטוח שהדברים קשורים זה בזה, אבל הטענות הן חשובות

משה סולומון:  תודה רבה לחבר הכנסת סימון דוידסון

משה סולומון:  הדוברת הבאה, חברת הכנסת דבי ביטון, בבקשה

משה סולומון:  לרשותך עשר דקות

דבורה ביטון: תודה

דבורה ביטון:  אדוני היושב-ראש, כנסת נכבדה, אזרחי מדינת ישראל, לדאבוני התעוררנו לעוד יום עם בשורות נוראיות, הלב נשבר

דבורה ביטון:  שולחת את תנחומיי הכנים למשפחות שאיבדו את היקר להן מכול, מלח הארץ

דבורה ביטון:  במותם ציוו לנו חיים

דבורה ביטון:      הבוקר ביקרתי את משפחות החטופים, ביחד עם חברי סימון, באוהל הסמוך לכנסת

דבורה ביטון:  נכנסתי למיצג שבו מדמים את שהותם של החטופים והחטופות שלנו במנהרה חשוכה, קרה, בכי של ילדים ברקע, רבעי פיתות שמקצים לכל אחד וצעקות המפלצות ברקע

דבורה ביטון:  שום עין יבשה לא נותרה למראה הזה

דבורה ביטון:  אני קוראת מכאן לממשלת ישראל: השיבו את החטופות והחטופים שלנו הביתה

דבורה ביטון:  שעון החול אוזל, אין זמן, יהיה המחיר אשר יהיה

דבורה ביטון:  ולא, אנחנו לא נכנעים וכבודנו לא נפגע

דבורה ביטון:  ההבדל בינינו לבינם הוא שאנו מקדשים, כבוד היושב-ראש, את החיים, ולכן יש לנו חובה מוסרית ולאומית לעשות זאת, ועכשיו

דבורה ביטון:      במעבר חד, חבריי בממשלת ישראל, אני חייבת לשאול אתכם: איך אתם מסתכלים על עצמכם בכל בוקר במראה? בימים שבהם אנו קוברים את מתינו, נאבקים להשבת היקרים לנו, החטופים והחטופות, מעל 130,000 אזרחים פליטים בארצם, אתם נותנים ידכם לבזיזת הקופה הציבורית, והכול בשם פוליטיקה עלובה, כאילו אין לנו מלחמה ברקע

דבורה ביטון:  תקשיבו לדברי שר האוצר: זו דעה לא פופולרית, אבל לא כולם חייבים לחזור לגור בעוטף

דבורה ביטון:  מי שרוצה לגור במקום אחר, צריך למצוא לו פתרון

דבורה ביטון:  לא היינו צריכים למהר לפנות, ומיהרנו כשפינינו את שדרות – כן, תושבי שדרות, הם מיהרו כשהם פינו אתכם

דבורה ביטון:  זו דעתו של שר האוצר של מדינת ישראל, שמתנהג כמו שודד דרכים, לא פחות

דבורה ביטון:  כשהשר לוקח כבן ערובה את תקציב מדינת ישראל כולו כדי לכפות על כנסת ישראל להסכים להעברות צרות, נקודתיות, לאנשי שלומו – זו שחיתות

דבורה ביטון:  ומה אכפת לו שתושבי שדרות ועוטף ישראל ישובו לבתיהם ויקפחו את חייהם ויותירו עוד כמה שקלים בקופה לאנשיו שלו? אני אומרת לכם בוודאות, חברי הכנסת, אם היינו מקיימים כאן בכנסת הצבעה חשאית רק על הסעיפים שאינם מיועדים למאמץ המלחמתי ולמפונים, התקציב לא היה זוכה לתמיכה

דבורה ביטון:  אתם יודעים למה? כי מאחורי הפרגוד אתם אמיצים ואתם יודעים היטב מה נכון לאזרחי ישראל

דבורה ביטון:  כבר ראינו את זה בעבר

דבורה ביטון:  אז שמישהו בבית הזה יקום באומץ ויגיד לי ביושר שזהו לא שוד הקופה הציבורית של מדינת ישראל בזמן הכי קשה שלה

דבורה ביטון:  הציפייה של הציבור היא שדווקא בעת הזאת שר האוצר יבין שהוא שר אוצר של כל אזרחי מדינת ישראל, ואין מדובר בקופה הפרטית שלו

דבורה ביטון:      אני פונה מכאן לראש הממשלה חבר הכנסת בנימין נתניהו, כל עוד אתה מכהן בתפקיד בלי שום גרם של אמון מהעם, אז אולי תעשה מעשה טוב לעם ישראל, תראה טיפת אומץ פה ותפטר את שר האוצר של מדינת ישראל

דבורה ביטון:  אמרתם שתקצצו מהכספים הקואליציוניים את כל מה שלא קשור ללחימה ולסיוע לתחום האזרחי – אז אמרתם

דבורה ביטון:  אתם לא באמת מקצצים כלום, אתם מפריחים מספרים באוויר, כי אתם חושבים שכולנו מטומטמים

דבורה ביטון:  לא, אנחנו לא, ועם ישראל חכם

דבורה ביטון:      שר האוצר, באישורו של ראש הממשלה, מעביר 4 מיליארד שקלים כספים קואליציוניים לשנת 2023

דבורה ביטון:  עוד שבועיים-שלושה היא תיגמר, ומתכננים עוד מיליארדים לשנה הבאה

דבורה ביטון:  הצענו להעביר יחד תקציב תומך לחימה בלי כספים פוליטיים, יותר מ-100 חברי כנסת יעבירו יחד תקציב, מפגן של אחדות – אין להם שום עניין בזה, שום עניין בתקציב של "ביחד ננצח"

דבורה ביטון:  אני רוצה להזכיר למי ששכח: עם ישראל התאחד מול החמאס, מול החיזבאללה, מערכת הביטחון התעשתה אחרי ההלם של 7 באוקטובר, אולם ממשלת ישראל כנראה לא באירוע

דבורה ביטון:      אני כמובן אצביע נגד התקציב הגרוע, המושחת, הפוליטי, האסוני, ואני מקווה שיימצאו עוד חמישה חברי כנסת הגונים בקואליציה שיודעים את האמת ושיהיו מוכנים להתייצב בעת הזאת, בעת המלחמה הקשה שבה אנו נתונים, וירימו את ידם נגד התקציב, בעד המדינה, בעד עם ישראל

דבורה ביטון:      לסיום, ברשותכם, אני רוצה לקרוא משהו אופטימי, משהו שאני מייחלת לו בכל ליבי

דבורה ביטון:  היום הנר השביעי של חנוכה

דבורה ביטון:  אנחנו העקורים, שנמצאים מחוץ לבתים, לדאבוני, לא זוכים לחגוג כפי שהתרגלנו, ביחד – נכדים, משפחות, בית שופע שמחה ואור

דבורה ביטון:  ואני מתפללת שבחנוכה הבא אנחנו נגיע ונחגוג, ונהיה כפי שהיינו

דבורה ביטון:  אני אקרא את נבואת חנוכה 2024, כתב את זה נועם חורב

דבורה ביטון:      אני מאמין בניסים / כי ראיתי את השמש בתריסים / מפוררת את החושך / לאבק של חמלה

דבורה ביטון:  / ראיתי עם שלם שואג / מתרומם מהנפילה / ומתוך חורבן הארץ / מתחיל מהתחלה

דבורה ביטון:  // אני מאמין בניסים / כי ראיתי בתים הרוסים / נבנים מהיסוד

דבורה ביטון:  / פגשתי נער בשדה / שלא פוחד לרקוד

דבורה ביטון:  / ראיתי איך החום / מסתנן מתוך הסדק, / ומילואימניק שאוחז / עגלת תינוק במקום כלי נשק

דבורה ביטון:  // אני מאמין בניסים / כי ראיתי דמעות על הריסים / הופכות לאור גדול

דבורה ביטון:  / פגשתי אנשים / שהקריבו את הכול, / ואת אימא אדמה / מגוננת מלמטה

דבורה ביטון:  / ראיתי שניים ג'ינג'ים / שחזרו בסוף הביתה

דבורה ביטון:  // אני מאמין בניסים / כי הרחתי פרדסים / במקום אבק שרפה, / וראיתי את החסד / נפתח כמו מניפה

דבורה ביטון:  / ביקשתי משאלה / מכוכבים נופלים למעלה, / וחיבקתי אימהות / שחזרו לישון בלילה

דבורה ביטון:  // אני מאמין בניסים / כי שמעתי ילדה בטקסים / שרה את ההמנון

דבורה ביטון:  / ראיתי את גבו / של החייל האחרון / והבחנתי במדים / מקופלים בשקיות

דבורה ביטון:  / פגשתי דור חדש / שמשתוקק כל כך לחיות

דבורה ביטון:  // אני מאמין בניסים / כי ראיתי בני אדם נמסים / מכאבם, מבדידותם, / מעמיסים ציוד על רכב / וחוזרים שוב אל ביתם

דבורה ביטון:  / וידעתי, הינה קמנו / מהימים הכי קשים, / בזכותך, / בזכותנו, / בזכות נס האנשים

דבורה ביטון:       שהנבואה הזאת תגשים את עצמה, אמן ואמן

דבורה ביטון:  תודה רבה

משה סולומון: אמן

משה סולומון:  תודה רבה, חברת הכנסת דבי ביטון

משה סולומון:  הדובר הבא, חבר הכנסת מיקי לוי, בבקשה

משה סולומון:  לרשותך עשר דקות, בבקשה

מיקי לוי: תודה רבה, אדוני היושב בראש

מיקי לוי:  בפתח דבריי היום אבקש להביע את השתתפותי בצער המשפחות השכולות, משפחות הלוחמים שנפלו הלילה בקרבות בשג'אעיה – סגן אלוף תומר גרינברג, מג"ד 13 בגולני; אלוף משנה יצחק בן בשט, מפקד חפ"ק מח"ט גולני; רב-סרן רועי מלדסי, מ"פ בגדוד 13 בגולני; רב-סרן משה אברהם בר און, מ"פ בגדוד 51 בגולני; סמל אחיה דסקל, לוחם בגדוד 51 בגולני; סרן ליאל חיו, מ"מ בגדוד 51 בגולני; סמל ערן אלוני, לוחם בגדוד 51 בגולני; רב-סרן בן שלי, מפקד פלגת לוחמים ביחידה 669; רב-סמל רום הכט, לוחם ביחידה 669; יהי זכרם של גיבורים אלה ברוך, גיבורים היו גם בנופלם לטובת מדינת ישראל

מיקי לוי:       אדוני היושב-ראש, חבריי כאן דיברו על התקציב די והותר, תקציב הביזה שהבאתם כתקציב משלים לשנת 2023, שממנו הם פירטו את כל סעיפי התקציב שאפשר היה לוותר – לטובת המפונים, המלחמה, כל הצרכים שמדברים בהם כבר היום

מיקי לוי:  זהו תקציב ביזה ואני לא רוצה להוסיף עליו יותר דברים

מיקי לוי:       אבל קיבלתי הבוקר בקשה, בקשה ממטבח אומץ – כך הוא נקרא – מטבח כשר שמספק כל יום לחיילים ולמפונים בעוטף עזה כ-1,500 מנות מזון

מיקי לוי:  אנשים טובים שלקחו יוזמה אזרחית ומספקים למפונים משדרות, אשקלון והעוטף ארוחות חמות, אחרת הם ירעבו

מיקי לוי:  למטבח הזה חסר כסף – לא הרבה, כמה עשרות אלפי שקלים ביום כדי לספק את מה שצריך לספק לאנשים הרעבים

מיקי לוי:  אני פונה לשרים מעל דוכן זה ואומר, בואו נראה אתכם

מיקי לוי:  מהמשרד שלכם תיתנו כל אחד 10,000, 20,000 שקלים למטבח אומץ

מיקי לוי:  מספר הטלפון שלו, אדוני, כדי שיירשם בפרוטוקול הכנסת: 050-7297057

מיקי לוי:  הכתובת שלו: שמעון הצדיק 20, יפו

מיקי לוי:  נראה מי מהשרים שקיבל תוספת של תקציב יפנה כסף למטבח אומץ

מיקי לוי:       אדוני היושב בראש, כנסת נכבדה, אנחנו נמצאים בעיצומה של אחת המלחמות הקשות ביותר שידעה מדינת ישראל

מיקי לוי:  1,441 הרוגים, אלפי פצועים ועוד 137 אזרחים בשבי חמאס

מיקי לוי:  הן המדינה והן החברה שלנו עברו טלטלה מאז אותו יום, מאז אותה שבת שחורה

מיקי לוי:  אזרחים אמיצים הקימו מערכים של התנדבות, חלוקת אוכל, ציוד והסברה

מיקי לוי:  היו במקום שהמדינה לא הייתה

מיקי לוי:  הוכחנו שיש לנו עורף חזק

מיקי לוי:  אפשר להגיד שכולנו השתנינו מאותו יום, מדינת ישראל השתנתה מאותו יום, שלא יהיה לכם ספק

מיקי לוי:  אבל יש אדם אחד, אדוני היושב בראש, חבריי חברי הכנסת, שלא השתנה

מיקי לוי:  ובמקום לטפל במדינה פצועה, בחברה מוכת טראומה, ביישובים שלמים שחרבו, במשפחות שחרב עליהן עולמן, במקום לעשות ככל האפשר כדי להשיב את החטופים ולתקצב את האירוע, עסוק ראש הממשלה בדבר אחד – בקמפיין בחירות חדש באמצע המלחמה

מיקי לוי:  זה מה שראש הממשלה עוסק בו

מיקי לוי:       גם אני, כמו רבים מאזרחי ואזרחיות המדינה, הזדעזעתי לשמוע את אמירתו האחרונה, שמספר ההרוגים ב-7 באוקטובר זהה למספר ההרוגים בהסכמי אוסלו

מיקי לוי:  איזו בושה

מיקי לוי:  למרות האמירה השקרית והנבזית הזאת, עדיין קשה מאוד להבין את הניתוק שראש הממשלה מצוי בו

מיקי לוי:       ברשותכם, אדגים זאת באמצעות עובדות ונתונים

מיקי לוי:  אדוני ראש הממשלה, בשנים 1989–1994, שש שנים לפני אוסלו, היו 311 נפגעי פעולות איבה; בשנים 1995–2000, אותו מספר שנים אחרי אוסלו, 181 נפגעי פעולות איבה

מיקי לוי:  לפני אוסלו – הרבה יותר נפגעים

מיקי לוי:  האם אדוני ראש הממשלה יודע כמה פיגועים נמנעו בעקבות התיאום הביטחוני עם הרשות? בשנים 1995–2017 היו 1,292 נפגעי פעולות איבה

מיקי לוי:  זה מספר דומה, אכן

מיקי לוי:  רק מה הבעיה, אדוני היושב בראש? שמדובר ב-22 שנה, ו-7 באוקטובר היה יום ארור אחד רצחני

מיקי לוי:  האם פיגועי נקמה גם הם חלק מהסכמי אוסלו? האם ראש הממשלה המנוח יצחק רבין, זכרו לברכה, גם הוא קורבן של הסכמי אוסלו?      אסור לנו להשוות בין דם לדם, על אחת כמה וכמה לראש ממשלה

מיקי לוי:  וצר לי וייסרתי את עצמי כשהבאתי את זה לדוכן הזה, אבל לא נותרה בידי ברירה

מיקי לוי:  צבע הדם, אדוני היושב בראש, הוא אותו צבע אדום

מיקי לוי:  המוות אינו מבחין בשייכות פוליטית

מיקי לוי:  המוות אינו מבחין בשייכות פוליטית, אתנית ובטח שלא בין חילונים לדתיים

מיקי לוי:       בידי אני מחזיק את טבלת מספרי הנפגעים שנערכה בכנסת עבור חבר הכנסת אוחנה, יושב-ראש הכנסת הנוכחי, ב-2017, על פי בקשתו

מיקי לוי:  אני משוכנע שלראש הממשלה יש טלפון שלו, והוא יכול לקבל את הדוח הזה של הממ"מ, ובו נתונים משנת 1948 עד 2017, ושם ניתן לראות בפשטות גמורה את הנתונים

מיקי לוי:       יש רק דבר אחד שיכול להסביר את האמירה המרושעת הזאת – קמפיין

מיקי לוי:  קמפיין שראש הממשלה התחיל בו תוך כדי מלחמה, ולנו אומרים: בלי פוליטיקה עכשיו

מיקי לוי:  ראש הממשלה פשוט נמצא בקמפיין

מיקי לוי:  האמירה הזאת, האומללה, מצטרפת לציוץ אומלל בשעה 01:00 של אדם חלש, המטיל אחריות לטבח על ראש אמ"ן ועל ראש השב"כ – זה לא אני, זה אתם, אמר להם בציוץ

מיקי לוי:       לזה מצטרפת אמירה אומללה שלך, אדוני ראש הממשלה, ואני מצטט: לאחר המלחמה צריך לבדוק את הקשר בין המוטיבציה של סנוואר יימח שמו לבין גילוי הסרבנות

מיקי לוי:  אתה כורך את השם סנוואר עם אותם אנשים נפלאים שהיו ברחובות? על איזו סרבנות אתה מדבר, אדוני ראש הממשלה? תסתכל אילו לוחמים עזי נפש, סדירים ומילואימניקים, אנשי חי"ר, שריון והנדסה קרבית, שייטת וטייסים, כולם נלחמים שכם אל שכם תוך גילויי אומץ נדירים, מוסרים את נפשם למען מדינת ישראל

מיקי לוי:      חבריי חברי הכנסת, אסור לנו כעם, כחברה וכנבחרי ציבור לעסוק בדברים כמו השוואה בין חללי פעולות איבה בשעת מלחמה

מיקי לוי:  עלינו להמשיך להקדיש את מיטב המאמצים לעזור לחברה הישראלית להחלים, לקום מהשברים ולדאוג לשיקום שלנו כעם

מיקי לוי:  אפילו ביום רגיל זו אמירה מחפירה, לא כל שכן בזמנים אלו, מראש ממשלה

מיקי לוי:  ראש ממשלה שמזמן אבדה לו הבושה, ראש ממשלה שרוצה להישאר בתפקידו, לא חשובה האחריות שהוא לא לקח אף פעם – לא אני, זה הם

מיקי לוי:  אף פעם הוא לא יכול היה להגיד: אני לוקח אחריות

מיקי לוי:  לא חשובים חיילי המילואים שעזבו משפחות ועסקים כדי להגן על מולדתם

מיקי לוי:       מדינת ישראל – אני כבר מסיים, אדוני

מיקי לוי:  אני אלך לסוף, כי היו לי עוד כמה דברים להגיד לראש הממשלה הזה

מיקי לוי:  חבל, אני אעלה את זה בפעם הבאה

מיקי לוי:  אדוני ראש הממשלה, עוד לא מאוחר להתנצל על האמירה המסוכנת, הבזויה הזאת, לומר: טעיתי, שגיתי

מיקי לוי:  בכל פעם אתה ממציא לנו המצאות אחרות

מיקי לוי:  אדוני ראש הממשלה, לך

מיקי לוי:  לך כי נמאס לנו

מיקי לוי:  לך

מיקי לוי:  שחרר אותנו מהעול שלך

מיקי לוי:  תודה רבה

משה סולומון: תודה רבה, חבר הכנסת מיקי לוי

משה סולומון:  ועתה הדוברת הבאה, חברת הכנסת מטי צרפתי הרכבי, בבקשה

משה סולומון:  לרשותך 15 דקות, בבקשה

מטי צרפתי הרכבי: השר יצא

מטי צרפתי הרכבי:  אני אמתין לו?     

משה סולומון: השר פה? תקראו לשר

מיקי לוי: אין שר, תדברי - - -     

מטי צרפתי הרכבי: לדבר?      

משה סולומון: איך שאת מחליטה

משה סולומון:  את רוצה שנמתין – תמתיני, אני אעצור, אני אאפס

מטי צרפתי הרכבי: כבוד היושב-ראש, כנסת נכבדה, הבוקר נפתח בידיעה הקשה על נפילתם של שמונה לוחמים, גיבורי ישראל שנלחמו בהגנה על המדינה

מטי צרפתי הרכבי:  מאז התבשרנו על חללים נוספים שנפלו בקרבות הקשים

מטי צרפתי הרכבי:  המלחמה הזאת גובה מחיר כואב וכבד מנשוא

מטי צרפתי הרכבי:  יהי זכר הנופלים ברוך

מיקי לוי: אמן

משה סולומון: השר נכנס

מטי צרפתי הרכבי: כבר שבועות ארוכים אני, כמו שאר חברי וחברות הכנסת, עוברת מלוויה ללוויה, מבית אבלים לבית אבלים, ממשפחה למשפחה

מטי צרפתי הרכבי:  הנוכחות שלנו במקומות האלה היא ציווי לנו כנבחרי ציבור

מטי צרפתי הרכבי:  רק ביום ראשון האחרון ניחמתי שש משפחות ברחבי הארץ

מטי צרפתי הרכבי:  אתמול ביקרתי אצל שתיים נוספות

מטי צרפתי הרכבי:  בכל ביקור כזה אני מתקשה למצוא את מילות הנחמה למשפחות, למשפחות שאיבדו את היקר מכול, בנסיבות כל כך קשות וטרגיות

מטי צרפתי הרכבי:  מה כבר ניתן לומר שיקל ולו במעט את הכאב? כל חלל הוא עולם ומלואו

מטי צרפתי הרכבי:  סיפור חיים שנגדע באיבו

מטי צרפתי הרכבי:  מוקדם מדי, צעיר מדי, פתאומי מדי, כואב מדי

מטי צרפתי הרכבי:  הורים לא אמורים לקבור ילדים

מטי צרפתי הרכבי:      אני אבקש להקדיש את פתח דבריי היום לסמל ראשון עמית בונצל זיכרונו לברכה, לוחם וסמל מחלקה בסיירת צנחנים, שנפל בעזה ביום רביעי, 6 בדצמבר, והוא רק בן 22

מטי צרפתי הרכבי:  את עמית לא הכרתי, גם לא את הוריו, איציק ונועה

מטי צרפתי הרכבי:  כשהגעתי לשוהם, לניחום אבלים בבית הוריו של עמית, ביקש ממני אבא איציק שאספר כאן, במליאת הכנסת, אספר על עמית, הצעיר שכבר בגיל 16 גמלה בליבו ההחלטה להגן על המדינה

מטי צרפתי הרכבי:      עמית חלם להיות לוחם ולא ויתר

מטי צרפתי הרכבי:  חלם להגיע לסיירת מטכ"ל, ולאחר גיבוש שבמהלכו התעלף, הוא החליט לא לוותר, ואחרי שנה של אימונים, בפעם השנייה הוא הצליח

מטי צרפתי הרכבי:  הוא החל במסלול אך לא השלים אותו

מטי צרפתי הרכבי:  לבסוף, עמית סיים מסלול בסיירת צנחנים

מטי צרפתי הרכבי:  מייד בסוף המסלול הוא קיבל פיקוד על צוות צעיר, סימן להערכה הרבה שרחשו לו המפקדים, למוטיבציה הגבוהה וליכולות הגבוהות שלו

מטי צרפתי הרכבי:  בשבת 7 באוקטובר הוקפץ למלחמה

מטי צרפתי הרכבי:  משעות הצהריים לחם עמית בקיבוצים, שם נחשף למראות קשים מנשוא

מטי צרפתי הרכבי:  לאחר מכן נכנס לעזה, לעומק הלחימה

מטי צרפתי הרכבי:  שבועות ארוכים נלחם עמית בעזה, שבועות שעליהם הוריו אינם יודעים הרבה

מטי צרפתי הרכבי:  גם בנם השני, נדב, לוחם בעזה, והחרדה עבור ההורים הייתה כפולה

מטי צרפתי הרכבי:      בשבוע שעבר קיבלו איציק ונועה את הבשורה הקשה מכול

מטי צרפתי הרכבי:  כאשר הגיעו אנשי קצין העיר לביתם שאל איציק: "איזה מהם, עמית או נדב?"     כשחיבקתי את אימא נועה ואבא איציק, עמית היפה והצעיר חייך אליי מבעד התמונה

מטי צרפתי הרכבי:  יהי זכרו של עמית בונצל, יחד עם זכרם של כלל חללי ישראל, ברוך

משה סולומון: אמן

מטי צרפתי הרכבי: עכשיו במעבר חד לענייני תקציב

מטי צרפתי הרכבי:  כבוד היושב-ראש, כנסת נכבדה, המעבר אולי חד מדי, אבל אני רוצה לדבר על הנושא שלשמו התכנסנו כאן היום, ההצבעה על תקציב המדינה, עדכון תקציב 2023

מטי צרפתי הרכבי:       התקציב שעליו אנחנו עומדים להצביע היום הוא תקציב רע, אמרו את זה רבים לפניי

מטי צרפתי הרכבי:  תקציב ביזה לאור יום; תקציב פוליטי במובן הרע ביותר של המילה; תקציב שמעמיד את צורכיהם של אינטרסים ומגזרים מעל צרכיו של כלל הציבור; תקציב מנותק מהמציאות שבה אנחנו חיים; תקציב שגם חברים בקואליציה מתביישים בו, נבוכים, ומבינים שהתקציב מפקיר את צורכי אזרחי המדינה לטובת צרכים פוליטיים צרים

מטי צרפתי הרכבי:  תקציב ההישרדות של ראש הממשלה, ראש ממשלה חלש, נסחט ונואש, שמוכן לשלם כל מחיר לשותפיו הקיצוניים כדי להמשיך להיאחז בכיסא, ובעצם לאפשר את המשך קיומה של הממשלה הקיצונית ביותר וההרסנית ביותר שידעה המדינה

מטי צרפתי הרכבי:      ישראל נמצאת במלחמה, מלחמה עקובה מדם, מלחמה עם מחיר יקר בחיי אדם, וכמובן – עולה כסף רב

מטי צרפתי הרכבי:  מיומה הראשון של מלחמת האין-ברירה הזאת אנחנו רואים את ההתגייסות המרגשת ויוצאת הדופן של החברה האזרחית, הכול לטובת המטרה המשותפת לכולנו: ניצחון במלחמה

מטי צרפתי הרכבי:  הציבור הישראלי מגויס לחלוטין למשימה: הוא משרת במילואים, מתנדב בחקלאות, מבשל לחיילים, תורם מכספו, מזמנו וממרצו בכל מקום אפשרי

מטי צרפתי הרכבי:  נתינה ללא גבולות של אנשים פשוט נפלאים

מטי צרפתי הרכבי:  הציונות במלוא הדרה

מטי צרפתי הרכבי:  בלי מרכז ופריפריה, בלי ימין ושמאל, בלי ישראל ראשונה או שנייה – ישראל אחת, פטריוטית, מאוחדת

מטי צרפתי הרכבי:      אבל לצד ההתגייסות המפעימה של הציבור, אנחנו רואים כיצד חלק מנבחרי הציבור עומדים מנגד, ולא רק שאינם עוזרים למאמץ המשותף, אפילו מפריעים לו

מטי צרפתי הרכבי:  אותם אנשים, שתפקידם וחובתם לדאוג לכלל הציבור – כן, לכלל הציבור – מפקירים את כלל הציבור שוב ושוב כדי לשרת אינטרסים פוליטיים צרים

מטי צרפתי הרכבי:  אלה שביד אחת קוראים לאחדות, ובשנייה לא מפסיקים לרגע דל אחד לעסוק בפוליטיקה; אלה שפועלים ללא לאות כדי להסיר מעצמם אחריות ולהטיל אותה על כתפי אחרים; אלה שממשיכים להלהיט את הרוחות ולהדליק שרפות מיותרות; אלה שגורמים נזק תדמיתי עצום למדינה וליחסי החוץ שלנו באמירות פופוליסטיות ומקוממות בתקשורת; אלה שבמקום להקל על הנטל, במקום לקחת חלק, מעמידים מכשולים, מכבידים על הקופה הציבורית ועל הציבור, משקרים לציבור, בוזזים את הקופה הציבורית וכאשר מעמתים אותם הם זועקים: הסתה, פילוג, אנטישמיות

מטי צרפתי הרכבי:      אתמול צפיתי ולא האמנתי – צפיתי בשרה אורית סטרוק, שרת המשרד למשימות לאומיות – משרד מיותר, שמוטב היה שלא היה מוקם כלל, ושמן הראוי שהיה נסגר מזמן

מטי צרפתי הרכבי:  השרה מגוננת בחירוף נפש על התקציבים המנופחים של משרדה תוך התעלמות מוחלטת מהמציאות שבה אנחנו חיים, תוך התנשאות וזלזול מופגן באנשי צה"ל

מטי צרפתי הרכבי:  אני מצטטת: נעשה חושבים מחדש בתקציב כשיקצצו בכיסים השמנים של קצינים במילואים

מטי צרפתי הרכבי:  זה התנאי של השרה למשימות מיותרות סטרוק

מטי צרפתי הרכבי:  קודם קחו מקציני המילואים שמגינים על המדינה, ואחר כך, אולי, היא תעשה חושבים על קיצוץ במיליונים שהיא מקבלת

מטי צרפתי הרכבי:  ככה, מהמקפצה, המקפצה הכי גבוהה

מטי צרפתי הרכבי:      ומה היא בדיוק מקבלת, השרה למשימות מיותרות? זה התחיל בתקציב מאי ב-133 מיליון, ככה בקטנה; בישיבת הממשלה בשבוע שעבר 133 המיליון כבר תפחו ל-343 מיליון שקלים, בבת אחת, קלי-קלות; בוועדת הכספים אתמול נוספו להם, ככה על הדרך, עוד 200 מיליון – הינה, הגענו ל-543 מיליון

מטי צרפתי הרכבי:  ואתמול הוחלט בוועדת הכספים שגם זה לא מספיק, ונוספו עוד קצת – עוד יותר מ-200 מיליון, שיהיה

מטי צרפתי הרכבי:  כך הגענו ל-755 מיליון, כמעט פי שישה מהתקציב המקורי

מטי צרפתי הרכבי:  חגיגה של צמיחה

מטי צרפתי הרכבי:      ולאן הולך כל הכסף? אולי למשימות מיוחדות למען ניצחון במלחמה? אז כנראה הצחקתם את השרה

מטי צרפתי הרכבי:  היא מצפה שאת זה יממנו הכיסים השמנים של קציני המילואים – זוכרים את הפרומו מקודם? אל נשכח, מאות רבות של מיליונים מתוך התקציב המופלא הזה הוא בכספים קואליציוניים ללא פיקוח

מטי צרפתי הרכבי:  וגם משהו כמו 100 מיליון שמוגדרים כרזרבה, קצת כסף קטן שיהיה בצד

מטי צרפתי הרכבי:  44 מיליון בתקציב המקורי של המשרד למשימות מיותרות יועדו למינהלת הזהות היהודית – עכשיו הסעיף הזה כבר צמח ל-142

מטי צרפתי הרכבי:       ציבור שלם התגייס להגנה על המדינה, אבל השרה למשימות מרגישה שחסר משהו בזהות היהודית של העם הנפלא שלנו, ושדווקא זה מה שדחוף לטפל בו בזמן שאנחנו בעיצומה של מלחמת הישרדות

מטי צרפתי הרכבי:  אז אחרי שדאגו לנו לזהות היהודית – אגב, לי אין שום בעיה עם הזהות שלי, הכול בסדר – יש גם בכיס השמן של סטרוק כ-100 מיליון לחטיבה להתיישבות, 70 מיליון לתמיכה בשטחי C, עשרות מיליונים לתמיכה במכינות, ולבסוף, כן, נשארו גם כמה פירורים, 20 מיליון, למימון פעילות צוותי חירום ליישובים

מטי צרפתי הרכבי:  הינה מטרה ביטחונית לא מגזרית

מטי צרפתי הרכבי:  כל הכבוד

מטי צרפתי הרכבי:  או שלא? 20 מיליון מתוך מאות רבות של מיליונים

מטי צרפתי הרכבי:  זה מה שעומד, בסופו של דבר, מאחורי הטענות של סמוטריץ' וחבריו במועצת יש"ע, שהכספים הקואליציוניים שבהם הם נאחזים בכל הכוח נועדו כדי לשמור על ביטחונם של תושבי יהודה ושומרון

מטי צרפתי הרכבי:  20 מיליון למימון פעילות צוותי חירום יישוביים

מטי צרפתי הרכבי:  וזה, מכובדי, רק סעיף אחד מתוך עשרות סעיפים שממש, אבל ממש, לא קשורים למלחמה

מטי צרפתי הרכבי:      תפקידנו כנבחרי ציבור הוא לשרת את הציבור, לדאוג לו, להגן עליו

מטי צרפתי הרכבי:  את תחושת חוסר האונים שאני חשה כשאני יושבת בישיבות של ועדת הכספים אני באמת מתקשה לתאר: אווירה של שוק, התנשאות, יהירות ועזות מצח

מטי צרפתי הרכבי:  זלזול בציבור וזלזול בנו, חברי הכנסת נבחרי הציבור, קלות בלתי נסבלת של הקצאת תקציבים בלי דיון אמיתי, בלי בדיקה

מטי צרפתי הרכבי:  תקציבים שאפילו לא מגיעים לדיוני עומק בוועדה

מטי צרפתי הרכבי:  למה? כי ככה תמיד היה

מטי צרפתי הרכבי:  כנבחרי ציבור אנחנו אמונים גם על שמירה על הקופה הציבורית, מצווים לשמור על כספי הציבור ביראה, בחרדת קודש, בענווה

מטי צרפתי הרכבי:  אבל התקציב הזה והדרך שבה מתנהל הדיון מעידים על כך שאתם נכשלים כישלון חרוץ ומחפיר

מטי צרפתי הרכבי:  בושו לכם

מטי צרפתי הרכבי:  הצבעה בעד התקציב הביזה הביזיוני הזה היא בגידה

מטי צרפתי הרכבי:  חברי הקואליציה, גם אתם יודעים את זה

מטי צרפתי הרכבי:  אל תיתנו ידכם במעל

מטי צרפתי הרכבי:      אדוני, במעבר חד נוסף – לפני כמה ימים שלחה לי חברה, חברה טובה, רותי שני, שיר של אסתר שמיר

מטי צרפתי הרכבי:  היא שרה

מטי צרפתי הרכבי:  היא כתבה שיר, ואני רוצה לקרוא את השיר הזה

מטי צרפתי הרכבי:  לשיר קוראים "שלא תדעו עוד צער", כתבה אסתר שמיר: "איך לנחם אותך, ארץ אהובה, / איך לנחם אם בתוך כאבה, / מה אומרים למי שאור חייו נגמר, / מה אומרים למי שעולמו נשבר

מטי צרפתי הרכבי:  // איך לנחם גם כשאין בי נחמה, / רוצה לומר מילה טובה, לא יודעת מה

מטי צרפתי הרכבי:  / איך להרגיע את מה שלא ניתן / כשהדמעות זולגות, מי יעצור אותן

מטי צרפתי הרכבי:  // אולי מחר תופיע קשת בענן / ותשרה חיוך קטן על לחי

מטי צרפתי הרכבי:  / אולי מחר יופיע לנו נס קטן / בשמיים סוערים מבכי

מטי צרפתי הרכבי:  / נתחבק עד שייפתח השער / באהבה גדולה מכולם / הלוואי שלא תדעו עוד צער / שלא תדעו עוד צער לעולם

מטי צרפתי הרכבי:  // איך לאהוב אותך, ארץ אהובה / איך לא לאבד את החיוך והתקווה / איך לנחם כאב כל כך גדול / כשנדמה שכבר אמרנו את הכול

מטי צרפתי הרכבי:  // אולי מחר תופיע קשת בענן"

משה סולומון: תודה רבה לחברת הכנסת מטי צרפתי הרכבי

משה סולומון:  הדוברת הבאה, חברת הכנסת טלי גוטליב, בבקשה

משה סולומון:  לרשותך עשר דקות

טלי גוטליב: לפני שאני נכנסת לנאום, אני פונה פה לחברת הכנסת מיכל שיר

טלי גוטליב:  רציתי לשאול אותה איך זה להיות פיון, בובה, בובה על חוט, שמטנפת את הפה שלה רק כי היא מקבלת הוראה מראש המפלגה שלה, כי אם היא לא תעשה מה שאומרים לה, היא לא תהיה בכנסת בפעם הבאה

טלי גוטליב:  הרבה מאוד אנשים ממפלגת יש עתיד לא יהיו בכנסת בפעם הבאה, אבל אולי מיכל שיר תעבור למפלגה אחרת, כמו שהיא נדדה ממפלגה למפלגה

טלי גוטליב:  אבל עכשיו ברצינות, חברת כנסת בישראל אומרת בזמן מלחמה, בזמן שכל אויבינו צרים עלינו ומסתכלים עלינו – קוראת לראש הממשלה, אדוני, "סייען של החמאס"

טלי גוטליב:  עומדת כאן ואומרת את זה

טלי גוטליב:       מיכל שיר, תראי, מי שאומרת דבר כזה לא ראויה לשבת בכנסת ישראל

טלי גוטליב:  מי שקוראת לראש ממשלה באשר הוא סייען חמאס, לא צריכה לשבת פה

טלי גוטליב:  ואת תשמעי מספיק ביקורות, ואת עושה את זה תמיד באותו אופן: את תמיד צורחת, את תמיד מאבדת את זה, את תמיד מאבדת עשתונות כשהאולם ריק לגמרי, ואת עושה את כל הפאתוס

טלי גוטליב:  אני מקווה שיאיר לפיד בוחר אנשים – או יבחר אנשים – למפלגה שלו, שיש להם גם שכל והם לא קופים

טלי גוטליב:  מה זה קופים? "קוף אחרי בן אדם" – אף פעם לא הבנתי מה זה הביטוי הזה, אבל כשראיתי שקראת לראש הממשלה סייען חמאס – ככה זה כשאתה צריך להיות קוף אחרי בן אדם בלי להפעיל שיקול דעת

טלי גוטליב:      ועכשיו למהות הנאום שאני נמצאת כאן היום

טלי גוטליב:  אנחנו, עם ישראל, נמצאים בפיליבסטר של הצבעה על התקציב

טלי גוטליב:  מאוד קשה לאופוזיציה עם התקציב, שזה תקציב של הגדלת 31 מיליארד שקלים לקופה הציבורית לחודש וחצי

טלי גוטליב:  כמובן שההתנגדות ההזויה שלהם לא מפריעה להם לבזבז יומיים של עובדי כנסת, עם נאומים ממוחזרים

טלי גוטליב:  אבל מה שאני רוצה לומר, יש לי כל מיני טענות על התקציב, ונאמתי על זה מספיק, אבל אי-הצבעה על התקציב הזה – המשמעות היא אי-תמיכה במפונים, אי-תמיכה במשפחות הנרצחים, אי-תמיכה בחיילים ובחיילי המילואים

טלי גוטליב:  ולכן, עם כל הקושי שיש לי בתקציב הזה, אני מצביעה לו

טלי גוטליב:  אגב, גם אמרתי לא פעם, לא פעמיים, כאן בכנסת: רבותיי מהממשלה, נראות היא ערך

טלי גוטליב:  תגזרו עליכם קצת צניעות, לא יקרה כלום

טלי גוטליב:  יש כאן משרדים מיותרים לחלוטין, ולא יקרה כלום אם תוותרו את התקציבים שלהם לטובת עם ישראל

טלי גוטליב:  באמת, זה עוד לא פגע באף אחד

טלי גוטליב:  וזהו, אני שמה את זה בצד

טלי גוטליב:  כבר נאמתי על זה מספיק

טלי גוטליב:       עכשיו אני מנצלת את הבמה הזאת לפנות אליך, אדוני ראש הממשלה

טלי גוטליב:  אני פונה אליך מעל בימת בכנסת ובוועדות חוץ וביטחון, כי אתה מוקף יועצי אחיתופל שמרחיקים ממך כל אדם שחושב אחרת מהם, ואתה מוקף על ידי אותם אנשים שהיו לצידך ב-7 באוקטובר

טלי גוטליב:  אתה מוקף על ידי אותם אנשים שערב 7 באוקטובר שכנעו אותך שחמאס מורתע בעזה, ששכנעו אותך שלשלם כסף לרשות הפלשתינית שתומכת בחמאס זה הרע במיעוטו

טלי גוטליב:  אלה אותם אנשים שממשיכים לשבת לידך

טלי גוטליב:  אותם אנשים

טלי גוטליב:  ולכן, אני מנצלת את הבמה הזאת ומזכירה לך: ביידן לא מנהל אותך, והוא לא מנהל אותנו

טלי גוטליב:  אנחנו לא קולוניה של ארצות הברית

טלי גוטליב:  בוא, אני אזכיר לך, אדוני ראש הממשלה, מה אמר עליך אובמה

טלי גוטליב:  אובמה, בספר שלו, אמר שיש ראש ממשלה אחד שהוא לא מצליח לנהל אותו ולא מצליח להשתלט עליו

טלי גוטליב:  אתה יודע מי זה היה? הוא התייחס אליך, אדוני ראש הממשלה

טלי גוטליב:  אז אובמה כן, וביידן לא? אתה יודע איך אנחנו נראים בעיני האויב בצד האדום? אנחנו נראים צפויים

טלי גוטליב:  בגלל היועצים שמקיפים אותך, אנחנו צפויים

טלי גוטליב:  אז הינה, אני אתן לך דוגמה לצפיות שלך, אדוני ראש הממשלה, בהתייחס ובהסתמך על ייעוץ שאתה מקבל – אתה וחברי הממשלה וחברי הקבינט, שכולכם חושבים אותו דבר בדיוק: אתה מבטיח לנו עם תחילת המלחמה שלא ייכנס אוכל ולא ייכנסו סחורות לעזה, אלא אם כן נקבל חטופים

טלי גוטליב:  כמה זמן זה מחזיק מעמד? שעה

טלי גוטליב:  כי הגורמים הביטחוניים אומרים אחרת וביידן אומר אחרת

טלי גוטליב:  ביידן לא נלחם בעזה – הילדים שלנו נלחמים בעזה

טלי גוטליב:  הדין וחשבון שאתה צריך לתת כראש ממשלה, ואנחנו, זה לעם ישראל, לא לביידן

טלי גוטליב:       עכשיו, יגידו לי האומרים את הסיסמאות הבאות: אנחנו תלויים בארצות הברית

טלי גוטליב:  יש לי חדשות לעם ישראל: תראו בספר התקציב כמה מיליארדים מכניסה ישראל מיצוא נשק

טלי גוטליב:  אנחנו יצואני נשק אדירים

טלי גוטליב:  אדירים

טלי גוטליב:  ושולחים את החיילים שלנו עם נשק ארוך וגליל

טלי גוטליב:  יצואני נשק הגדולים ביותר – וכשיש מלחמה, לוקח לנו זמן להתעשת על חלוקת הנשק לחיילים

טלי גוטליב:  זה לא נורמלי

טלי גוטליב:  ואדוני, אני שאלתי אותך בוועדת חוץ וביטחון כל הזמן, שאלתי אם אנחנו ערוכים, אם אנחנו חמושים, מחומשים

טלי גוטליב:       בוא, אני אזכיר לך עוד משהו

טלי גוטליב:  הזכרתי לך את אובמה, אני אזכיר לך את מנחם בגין

טלי גוטליב:  למה אני אזכיר לך את מנחם בגין? כי אתה מנהיג דגול, ואתה יכול להיות מנחם בגין

טלי גוטליב:  או שאתה יכול לבחור להיות סטטי ומרכין ראש – ואתה לא מרכין ראש, אתה מסוגל להרים ראש

טלי גוטליב:  אני אזכיר לך את מנחם בגין ואת ביידן

טלי גוטליב:  ביוני 1982 מנחם בגין וסנטור ביידן נפגשים – סנטור ביידן, הנשיא דהיום

טלי גוטליב:  סנטור ביידן אומר למנחם בגין: אם אתה לא תסור למרות ארצות הברית, ארצות הברית לא תתמוך בישראל

טלי גוטליב:  מה אמר לו מנחם בגין, איש המחתרת? מה אומר לו? אוי, אוי, פוס, אני אעשה מה שתגיד? אומר לו מנחם בגין: הרגליים שלי לא רועדות ממך, ביידן

טלי גוטליב:  מה נראה לכם שארצות הברית עשתה? הפסיקה לתמוך בישראל? השתגעתם? זה הכול אינטרסים

טלי גוטליב:  מה אתם חושבים, שארצות הברית תומכת בישראל כי אנחנו חמודים ונחמדים? די

טלי גוטליב:  כל אחד והאינטרסים שלו

טלי גוטליב:  ואנחנו מעצמת-על במזרח התיכון, שיש אינטרסים לארצות הברית להיות בתמיכה בישראל

טלי גוטליב:       יותר מזה, אדוני ראש הממשלה

טלי גוטליב:  אני חייבת לומר לך, בניגוד למה שהיועצים שלך אומרים לך, כשאני ראיתי את נושאת המטוסים ביום הראשון של המלחמה הזאת, לי זה לא עושה טוב

טלי גוטליב:  לי זה פגע בכבוד

טלי גוטליב:  כולם אמרו: זה מביע תמיכה בישראל

טלי גוטליב:  איזו תמיכה זה מביע בישראל? הם מרימים איזה אווירון לשמיים ולא ידעתי? הם עוזרים לי בטילאות ולא ידעתי? לא

טלי גוטליב:  זה מראה ומציג אותנו בעיני האויב שלנו כחלשים וככאלה שלא יודעים להסתדר לבד

טלי גוטליב:  ואללה, אנחנו דווקא יודעים להסתדר לבד

טלי גוטליב:  אתה יודע מה, אדוני? אני, אם הייתי לידך, הייתי אומרת לך: אדוני, ארצות הברית לא תפסיק לתמוך בנו

טלי גוטליב:  ממש ממש לא

טלי גוטליב:  והיא גם יכולה לתמוך בנו באמירות מרחוק

טלי גוטליב:  דרך אגב, עוד לא ראיתי את הכסף, שהפרלמנט צריך להצביע עליו, שאמור להגיע לקופת ישראל

טלי גוטליב:  ולכן, אגב, אנחנו מגדילים את הגירעון

טלי גוטליב:  אנחנו יודעים להסתדר לבד

טלי גוטליב:  יודעים להסתדר

טלי גוטליב:       דרך אגב, תפתחו סוגריים, עם ישראל, תוך חמש שנים צריך לדאוג שכל החימושים All-in in Israel

טלי גוטליב:  אנחנו מייצאים מוחות, אנחנו מסוגלים לייצר את הכול, לא להיות תלויים באף אחד – "הן עם לבדד ישכן ובגוים לא יתחשב"

טלי גוטליב:  אז אנחנו מתחילת לחימה על תבנית ביצים: ביידן, ביידן, מה הוא אומר

טלי גוטליב:  אדוני ראש הממשלה, מה ביידן אומר על זה שרצחו, אנסו, טבחו, התעללו וכמעט כבשו אותנו ב-7 באוקטובר? מה יש לו להגיד על זה? אה, הוא אומר לך שאם אתה תיתן דלק, אז יקרה כך וכך

טלי גוטליב:  אז אני רוצה לומר לך את הדבר הבא, אדוני ראש הממשלה: בעניין הזה, לא רואה איתך עין בעין, ולא עם היועצים שלך, וגם לא עם הדרג הצבאי

טלי גוטליב:  ממש לא

טלי גוטליב:  אני רוצה את האויב שלי בחולשה, בהשפלה, ברעב ובצמא

טלי גוטליב:  אם האויב שלי יגיע למצב שהוא רעב וצמא ואין לו דלק, הוא יבוא אליי ויתחנן אליי

טלי גוטליב:  אז מה אנחנו מה עושים בינתיים? אתה אומר שלא נכנס דלק – נכנס דלק

טלי גוטליב:  זה מחזיק שעתיים

טלי גוטליב:  אחר כך אתה אומר: נכנס דלק בכמויות נמוכות

טלי גוטליב:  נכנס דלק

טלי גוטליב:  כבר כמעט למעלה מ-1

טלי גוטליב: 6 מיליון ליטרים בתקופה הזאת אנחנו מכניסים לתוך עזה

טלי גוטליב:  אנחנו מטורפים

טלי גוטליב:  אנחנו מתדלקים את האויב שלנו

טלי גוטליב:  נכנס דלק

טלי גוטליב:  ואז אתה אומר שהכמות של המנהרות היא כמות מזערית, ולכן חמאס יסתדר גם אם אנחנו לא נכניס לו דלק

טלי גוטליב:  ואז מסתבר שהכמות המזערית של המנהרות קשורה לנורות, כי כמה לוקח הדלק למזגן, למחוללי החמצן ולביוב במנהרות אנחנו לא יודעים

טלי גוטליב:       אז בבקשה, להניח שאנחנו לא עוד כמו פעם

טלי גוטליב:  יש פה חברי כנסת שלוקחים את התפקיד שלהם ברצינות גמורה ודואגים מאוד לעם ישראל, לביטחון מדינת ישראל, אבל גם לכבוד של ישראל

טלי גוטליב:  וזה הערך שנשכח פה בתקופה הזאת של הלחימה

טלי גוטליב:  הגאווה הלאומית שלי היא ערך

טלי גוטליב:  ואחרי שהשפילו אותי עד עפר, אני אעשה הכול כדי להרים את כבודי כאומה ואת חוסני כעם

טלי גוטליב:  ואם אנחנו נהיה צפויים, כמו שאתה צפוי, כי ביידן צפוי, ומה שביידן אומר זה צפוי, אז האויב רואה אותנו צפויים

טלי גוטליב:  האויב יודע שעל כל הבטחה אנחנו צריכים לחכות רק עוד קצת, כי זה הזמן שמשך ההבטחה יימשך

טלי גוטליב:       אמרת, לדוגמה, אדוני ראש הממשלה, שאנחנו מנתקים את הקשר בין ישראל לעזה

טלי גוטליב:  לא לקח שלוש שעות ופתחת את כרם שלום למעבר סחורות, כי נורא צפוף ברפיח וניצנה

טלי גוטליב:  בטח שצפוף אם אתה מעביר 200 משאיות סחורה ביום

טלי גוטליב:  ומה שהכי נורא, עם ישראל, זה שאנחנו לא בודקים את הדלק בתוך עזה – לאן הוא מגיע

טלי גוטליב:  אנחנו לא בודקים את זה

טלי גוטליב:  ארגונים בעזה בודקים

טלי גוטליב:  איזה ארגונים? השד יודע

טלי גוטליב:  ולכן אני אומרת כאן שאני מצפה, אדוני ראש הממשלה, לזכור את הכללים הבאים: האחד, גאווה לאומית היא ערך, כבוד לאומי הוא ערך, השפלת האויב – ערך, כיבוש – מילה מקודשת

טלי גוטליב:  סוף- סוף אתה אומר "פירוז"

טלי גוטליב:  כן, כן, כן, האויב הבן מוות הזה, מה הוא מבין? הרי הוא נולד בשביל למות, אז מה יכול להעליב אותו או לפגוע בו? כן, גם לצלם אותו בלבוש תחתון, דרך אגב, לו דעתי הייתה נשמעת, גם אזוק ידיים ורגליים

טלי גוטליב:  ככה זה, השפלה תיענה בהשפלה

טלי גוטליב:  ובעיקר – אדמה

טלי גוטליב:  לקחת לו אדמה

טלי גוטליב:  אנחנו ב-1948, רבותיי, אנחנו במלחמת עצמאות

טלי גוטליב:  אומנם חצי מדינה חיה כאילו אין מלחמה, אבל יש מלחמה

טלי גוטליב:  ואם יש מלחמה, אז אנחנו חומה ומגדל, ואנחנו נציב בתוך שטחי צפון הרצועה בסיסי צה"ל, התיישבויות – התיישבות זו מילה גסה, אדוני ראש הממשלה? לא ידעתי

טלי גוטליב:        שואלים אותי אם אני שייכת למפלגת ימין אחרת ולא לליכוד

טלי גוטליב:  רציתי להזכיר למתפקדי הליכוד: מפלגת הליכוד היא מפלגת ימין, היא לא מפלגת מרכז והיא לא מפלגת שמאל

טלי גוטליב:  היא מפלגת ימין ששואבת את ערכיה מאלטלנה, מזיכרון אלטלנה, מזיכרון הסזון, מזיכרון המרי העברי, מכוחן של המחתרות

טלי גוטליב:  זו מפלגת הליכוד

טלי גוטליב:  זו מפלגת שלטון מקום המדינה

טלי גוטליב:  אליה אני שייכת, וככה אני דורשת מההנהגה שלי להיות

טלי גוטליב:       ולסיום, אני רק מבקשת לומר משהו אחד כאשת ליכוד

טלי גוטליב:  לא יכול להיות שבממשלה שלנו, בזמן שהחיילים והלוחמים שלנו נמצאים בעזה ואין להם קשר טלפוני, החליט השר ארבל לקיים את הבחירות המוניציפליות במועדן

טלי גוטליב:  הוא אומר, השר ארבל, שלא נמצא בעזה, שאנחנו נשים קלפיות בעזה

טלי גוטליב:  אדון ארבל, אדוני השר, אתה לא יכול להכניס טלפון לעזה

טלי גוטליב:  אומר השר ארבל: אני מנחה את מי שרוצה להשתחרר כדי לבחור, שייתנו לו שחרור

משה סולומון: נא לסיים

טלי גוטליב: אז אני רק רציתי להגיד לשר ארבל שאם היו שואלים את אח שלי יואל רז, מ"פ בחאן יונס, או את חייליו הגיבורים אם הם משתחררים ועוזבים את הלחימה כדי לקחת חלק בקמפיין לבחירות למוניציפלי, הם היו אומרים: לא

טלי גוטליב:  אז חיילינו ומפקדינו קודמים לראשי רשויות מכהנים וקודמים לכל מי שמשוחרר כרגע מלחימה

טלי גוטליב:  ולא לכבודנו שבזמן לחימה אנחנו, ממשלת ימין, מעיזים להסכים שיהיה עיסוק במוניציפלי, בכל הכבוד, כשחיילינו במלחמה

משה סולומון: תודה רבה

טלי גוטליב: "ה' עז לעמו יתן, ה' יברך את עמו בשלום", ישיב את חיילינו הגיבורים לשלום

משה סולומון: תודה רבה, צריך לסיים

טלי גוטליב: - - אז אני רק אומר לך, אדוני היו"ר, בשם החיילים והלוחמים: אוי לנו אם אנחנו נהיה רחמנים לאכזרים

טלי גוטליב:  אוי לנו אם אנחנו, בהוראות הזויות, שאני מאוד מקווה שלא קיימות - -     

משה סולומון: תודה רבה

טלי גוטליב: - - מעדיפים לחימת גרילה על פני ארטילריה אווירית

משה סולומון: תודה רבה, חברת הכנסת טלי גוטליב

משה סולומון:  ועתה לדובר הבא, חבר הכנסת שמחה רוטמן, בבקשה

משה סולומון:  הדובר האחרון להיום

משה סולומון:  לרשותך עשר דקות, בבקשה

שמחה רוטמן: אדוני היושב-ראש, כנסת נכבדה, חבריי חברי הכנסת, ומאחר שאני הדובר האחרון, להבנתי אם אני מסיים מוקדם, משחררים את האנשים להדליק נרות יותר מוקדם, אז אני אשתדל לא להאריך בדיבור

התקשורת שלמה קרעי: הדלקת נרות

שמחה רוטמן: אבל אני חייב להתייחס לשתי נקודות, לצערי – אני לא רוצה להתייחס פרטנית, אני חושב שכולנו ראינו ושמענו וכולם מבינים למי אני מתכוון, אבל אני אשתדל לא לנהוג כמנהגם

שמחה רוטמן:  בוועדות הכנסת השונות, גם בנושא התקציב, גם בנושאי סדרי הדיון, גם בנושאים אחרים – מתנהלים אצלי דיונים בוועדה נון סטופ בהרבה מאוד חוקים – כולנו, קואליציה ואופוזיציה, עושים מאמצים רבים לנהל את הבית הזה, למרות מחלוקות, על מי מנוחות, בדיונים לגופו של עניין ולא לגופו של אדם, ללא חילופי האשמות, בוודאי לא בחילופי האשמות פרסונליים הנוגעים לאירועי 7 באוקטובר

שמחה רוטמן:       הקו הזה בימים האחרונים נשבר, ושוב, אני לא רוצה להתייחס

שמחה רוטמן:  כולנו שמענו את הדברים, כולנו גם הזדעזענו מהדברים

שמחה רוטמן:  היה משהו שהופנה כלפיי בוועדת הכנסת בקביעת סדרי הדיון, אני לא הגבתי, ואני משתדל לא להגיב לדברים שנוגעים אליי אישית

שמחה רוטמן:  מה ששמענו היום – לכנות ראש ממשלה בישראל סייען של החמאס, זה דבר שאסור להיאמר, זה דבר שלא ניתן לקבל בשום צורה, גם אם יש מחלוקות קשות מאוד – בוודאי ובוודאי בתקופה שבה אנחנו נמצאים, בוודאי ובוודאי ביום שבו אנחנו פותחים - -      

התקשורת שלמה קרעי: תתייחס באופן ענייני לטרלול - - -     

שמחה רוטמן: - - אני אומר שוב, ביום שבו אנחנו פותחים את הבוקר עם הודעות איוב, בשורות איוב על אנשים מכל הגוונים, אנשים שהצביעו לראש הממשלה הזה ואנשים שלא הצביעו לראש הממשלה הזה, אנשים שהצביעו לקואליציה הזאת ואנשים שלא הצביעו לקואליציה הזאת, שלוחמים שכם אל שכם, כתף אל כתף, מוסרים את נפשם זה למען זה

שמחה רוטמן:  מגיע להם יותר מהבית הזה; מגיעה להם אחריות מכל חברי הבית הזה לא להשתמש בטרמינולוגיה הזאת בשעת לחימה; עדיף לא בכלל – בוודאי ובוודאי לא בשעת לחימה

שמחה רוטמן:  לדבר הזה צריך לבוא גינוי חריף מכל סיעות הבית שמכבדות את הציבור, קודם כול, לזה אני חייב להתייחס

שמחה רוטמן:       הדבר השני, ובו אני אסיים, אני גם אדבר עליו נורא בקצרה: גם אני קיבלתי על עצמי עם תחילת הלחימה, שגם בדברים שאיתם יש לי חוסר הסכמה בהתנהלותה של מערכת המשפט, או בהתנהלותם של חברים באופוזיציה או של היועצת המשפטית לממשלה או של בג"ץ – אני לא מוותר חלילה וחס על העמדות העקרוניות, לא שלי ולא של הציבור ששלח אותי, אבל מנסים להוריד ולצמצם את הוויכוחים; מה שלא חייבים לנהל את הדיון בעניינו עכשיו, לא מנהלים את הדיון בעניינו עכשיו, גם אם הוא לא בסדר

שמחה רוטמן:  יש הרבה דברים לא בסדר בכל מיני מערכות, גם אצלנו בכנסת, גם בממשלה, גם בזה – לא הכול חייבים לנהל כאן ועכשיו הרגע

שמחה רוטמן:       מה שנוגע לכרגע – אני לא בא בטענות לאיש שמתווכח על סדרי העדיפויות בתקציב

שמחה רוטמן:  אני חושב שהאופוזיציה טועה טעות חמורה בהתנגדות שלה לתקציב, אבל אני מבין

שמחה רוטמן:  מקבלים החלטה בכנסת, אי-אפשר להגיד: בואו נקבל החלטה ולא נדבר עליה – זה אי-אפשר

שמחה רוטמן:  מי שלא מסכים, שיגיד שהוא לא מסכים, זה בסדר גמור

שמחה רוטמן:  אבל מה שלא חייבים, לא חייבים

שמחה רוטמן:       אתמול ניתנה החלטה בבית המשפט העליון בתיק שתלוי ועומד משנת 2009, זאת אומרת מ-2009 עד היום התיק חיכה, ואני מדבר על תקצוב ברית מילה למתגיירים שבחרו לא להתגייר במערך הגיור הממלכתי אלא בבתי דין רפורמיים וקונסרבטיביים בישראל לצורכי חוק השבות – סוגיית סופר-נישה, שחיכתה מ-2009 עד עכשיו, שיש לה השלכות תקציביות

שמחה רוטמן:  עמדת היועמ"ש שם, אגב – תראו מה זה, אני תומך – עמדת היועמ"ש הייתה נכונה, אמרו לא לעשות את זה

שמחה רוטמן:  יש לזה השלכות רוחב, כולל תקציביות

שמחה רוטמן:  שוב, בהחלטה לגופה – את המחלוקת על ההחלטה לגופה עוד אשמיע; אני לא רוצה לעשות את זה עכשיו, כי זה לא דחוף

שמחה רוטמן:  למה מכריחים אותנו, כנבחרי ציבור כרגע, כאזרחים במדינה, לעסוק בסוגיות של דת ומדינה, רפורמים, קונסרבטיבים ואורתודוקסים, בנושא שלא בוער לדון בו עכשיו?      ומכאן אני קורא לשופטי בית המשפט העליון ולכל גורם שבידו סמכות החלטה מכל סוג שהוא: לא הכול חייב להיות מוחלט עכשיו

שמחה רוטמן:  מה שחיכה מ-2009 יכול לחכות עוד כמה ימים

שמחה רוטמן:  אל תעירו ואל תעוררו מריבות ללא צורך

שמחה רוטמן:  יש מספיק על מה לדון ולהתווכח בנוגע לניהול המלחמה, יש מספיק על מה לדון ולהתווכח בנוגע לתקציב, יש מספיק על מה לדון ולהתווכח בנושאים עקרוניים וחשובים, ואנחנו עושים את זה, בכבוד ובהערכה ככל הניתן, בחדרי הוועדות השונים

שמחה רוטמן:  אל תפלגו את העם בזמן לחימה, זה חוסר אחריות

שמחה רוטמן:  אני מקווה שזאת הייתה שגגה, אני מקווה שהם לא יחזרו על הדברים האלו

שמחה רוטמן:  אין שום בהילות במתן החלטות מפלגות ומשסעות בתקופת לחימה

שמחה רוטמן:  בזה אסיים, אדוני היושב-ראש

שמחה רוטמן:  תודה רבה

משה סולומון: תודה רבה לחבר הכנסת שמחה רוטמן

משה סולומון:  חברי הכנסת, נמשיך עם הנמקת ההסתייגויות בישיבת הכנסת מחר, בעזרת השם

משה סולומון:       חברי הכנסת, תם סדר-היום

משה סולומון:  הישיבה הבאה תתקיים מחר, יום חמישי, ב' בטבת התשפ"ד, 14 בדצמבר 2023, בשעה 9:00

משה סולומון:  ישיבה זו נעולה